
parte îndrăznirea mea voi spune că am fost silit spre această lu- 
crare de dorinţa şi stăruitoarele cereri ale multor persoane, pre- 
cum şi de ascultarea către părintele meu duhovnicesc, înţelep- 
tului Bătrân, acum încă în puteri, leroshimonahul Pinufrie, care 
mi-a dat anume binecuvântarea spre această înfăptuire. Şi totuşi 
mult m'am luptat lăuntric, căci cuvântul duhovnicesc este o 
energie de un ordin cu totul aparte. Cel ce îl grăieşte se supune 
el cel dintâi judecății cuvintelor rostite, drept care, bineînţeles, 
mă predau deplin meritatei ocări, ştiind că voi fi osândit şi de 
Dumnezeu, şi de oameni. O oarecare uşurare pentru conştiinţă 
îmi este, între altele, faptul că în cartea de faţă nu se află nici un 
gând de-al meu, ci totul este luat din învăţăturile şi convorbirile 
cu fericitul părinte şi cu ceilalți povăţuitori ai mei. Teamă mi- 
este însă că, lipsit fiind de înţelegere (adică de cunoaştere) 
duhovnicească, să nu fi strecurat vreo greşală în descrierea 
vieții Starețului şi în înfăţişarea sfintelor ale poveţe — pentru 
care cer ca răspunderea să mi se atribuie deplin, spre a nu fi 
înjosită experiența Stareţului, cea pecetluită printr'o viață sfântă 
ŞI prin sfânt cuvântul său. 

De la tot binecinstitorul cititor, ce va înţelege greutatea sar- 
cinii ce-mi stă înainte, cer să fie cât mai îngăduitor şi fără pre- 
tenții în aşteptările sale față de mine; îi cer să îmi ierte toate 
greşelile fără de voie (căci cele de voie nu ar trebui să fie, fiind- 
că am fost călăuzit de frica ce nu mi-a îngăduit «să mint întru 
cele sfinte») şi să le îndrepte. Spre a ocoli vreo pierdere sau pă- 
gubire a esenţialului îi cer să nu dea atenție neîndestulărilor 
exterioare şi lăuntrice ale scrierilor mele, ca de pildă: stângacea 
înşiruire şi înfăţişare a celor povestite; neînzestrarea-mi în des- 
crierile psihologice; revenirile şi repetările aceloraşi, neiscu- 
sința şi nedeplinătatea definiţiilor theologice, ce neapărat vor 
stârni multe nedumeriri şi nemulțumiri. În sfârşit, îi cer să-mi 
ierte limbajul greoi şi necioplit, atât de nepotrivit sfintei şi mă- 
reței simplități a întregii înfățişări a Fericitului Stareţ. 

Toate împrejurările vieţii mele de acum nu mi-au îngăduit a 

mă lupta mai mult cu unele din neajunsurile pomenite, dar nu 
este cu neputinţă ca mai târziu să mi se dea prilejul de a le 
împuțina într'o măsura mai mare sau mai mică. Dar acum nă- 
dăjduiesc că acel cuvânt al Starețului ce a izvorât din deplină 
Iubirea inimii va atrage mințile şi sufletele cititorilor, căci, pen- 
tru cei ce au urechi să auză şi ochi să vază, ele poartă în sine 
limpedea mărturie a dreptăţii şi adevărului lor. 

Cuvântul Stareţului, neobişnuit de înalt prin desăvârşirea sa 
duhovnicească, este mărturia vieții mai presus de fire ce i s'a 
dat să trăiască. Multora el le va rămâne de neînțeles şi de ne- 
ajuns, în pofida limpezimii şi simplităţii sale. Experienţa a ară- 
tat că, în parte, cl este neînțeles tocmai din pricina simplităţii 
sale şi faptului de a fi străin stilului înțelegerii și expresiei inte- 
Jectualului modern, împrejurare ce m'a îndemnat să-l însoțesc, 
ba chiar şi să-l preîntâmpin cu lămuriri, într'un limbaj mai ac- 
cesibil oamenilor educați ai vremurilor noastre, în nădejdea de a 
sluji fie şi unuia dintre dânșii drept sprijin spre o mai bună 
înțelegere a căilor sfințeniei. Când însă cititorul va avea în ve- 
dere neapărata trebuință a unei atenții mai subțiri față de cu- 
vântul simplu şi liniştit al Stareţului, care atinge problemele 
adânci ale ființării duhovniceşti a omului, sau care descrie lupta 
lăuntrică sau lucrarea harului, atunci toată nevoia lămuririlor 
mele, fireşte, va dispărea, şi va rămâne în putere numai sfântul 
şi curatul cuvânt al fericitului părinte. 


Astăzi, săvârşind pomenirea părintelui nostru, Starețul Si- 
luan, cu prilejul împlinirii a zece ani din ziua săvârşirii sale, 
sufletul meu se îndreaptă către dânsul în rugăciune cu dragoste 
cucernică: 

lartă-mă, părinte sfinte, că în nebunia mea am cutezat să vor- 
besc despre cele ce tu, întru a ta îngăduință, mi-ai încredințat. 
Mulţămitor lui Dumnezeu, Cel ce mi-a dat nemeritată fericirea 

de a te cunoaşte şi de a avea adesea slobodă apropiere către tine 
câtă vreme trăiai aci, rogu-mă, îngăduie-mi a te întreba: acum, 
că a1 trecut toate hotarele pământului, şi vezi cea neajunsă fru- 
museţe a Celui ce te-a iubit, şi pe Carele ai iubit, Domnul, şi pe 
a Sa Precistă Maică, din desfătarea iubirii lui Dumnezeu uitat-ai 
oare lumea noastră plină de scârbe, şi de acum nu-ţi mai amin- 
teşti de ea, sau şi mai puternic te rogi pentru ea — căci dragostea, 
precum însuți ai spus, nu poate nici uita, nici a se împăciui, câtă 
vreme nu şi-a atins cea de pe urmă a sa dorire? 

Și măcar că întunecatul şi mortul meu suflet pentru tot ce 
este bun nu este în stare acum a-ți desluşi glasul, totuşi cu noi 
au rămas cuvintele tale în care îţi auzim răspunsul: 

«Sufletul carele a cunoscut pre Dumnezeu Făcătorul său şi 
Tatăl Ceresc, nu poate avea odihnă pre pământ. Şi sufletul cu- 
getă: „Când mă voi arăta Domnului, atunci înaintea întregii Sale 
milostiviri mă voi ruga pentru întreg neamul creştinesc”. Şi tot- 
odată cugetă: „Când voi vedea Faţa Sa iubită, de bucurie nu voi 
putea nimic a spune, căci din multa dragoste nu poate omul ni- 
mic a grăi”. Și iarăşi gândeşte: „Mă voi ruga pentru întreg nea- 
mul omenesc, ca toți oamenii să se întoarcă la Domnul şi să 
odihnească întru Dânsul, căci dragostea lui Dumnezeu tuturor 
voieşte a se mântui”). 

Adânc încredinţat că fericitul nostru părinte a dobândit pe 
Dumnezeu şi desăvârşita dragoste către care atât de nestăvilit a 
năzuit, și că acum, în Duhul Sfânt, el îmbrățişează întreaga lu- 
me cu rugăciunea sa într'o măsură şi mai mare decât în vremea 
vieții sale pământeşti, fără să doresc a veni în întâmpinarea cul- 
va, nedorind a sili pe cineva cu ceva, ci doar urmând pornirii 
sufletului meu, închei sărăcăciosul meu cuvânt cu rugăciunea: 


CUVIOASE PĂRINTE SILUANE, ROAGĂ 
PRE DUMNEZEU PENTRU NOI. 


Franţa, Sainte-Genevieve-des-Bois, 
«Le Donjon», 11/24 Septemvrnie 1948. 

ferind cititorului esențialul acestei cărți, adică extrase 
din scrierile Fericitului Stareţ Siluan, îmi îngădui a 
exprima mal înainte câteva gânduri despre scrierile 
sale. 

Domnul au zis: «Tot cel ce este din adevăr aude glasul Meu» 
(lo. 18: 37), iar loan de-Dumnezeu-cuvântătorul spune: «Cel ce 
cunoaşte pre Dumnezeu aude pre noi; carele nu este din Dum- 
nezeu, nu ne aude» (1 lo. 4: 6). 

Din adâncul inimii socotesc că aceste cuvinte se potrivesc 
scrierilor Stareţului Siluan. Gândesc că cel ce are duh şi înțele- 
gere de la Dumnezeu spre a-L cunoaşte, acela limpede va simți 
în scrierile Stareţului adierea Duhului: Sfânt. 


Scrierile Stareţului, om aproape fără carte, sânt cuvântul des- 
pre ceea ce i-a fost dat să vadă; adesea cuvântul lui, prin forma 
sa, se aseamănă cu psalmii, lucru firesc, căci purcedea dintr'o 
neîntreruptă rugăciune. Ritmul scrierilor sale este unul foarte 
Jin, ceea ce este caracteristic rugăciunii adânci. El neîncetat re- 
vine la unele şi aceleaşi teme: Dumnezeu şi toate cerurile se 
cunosc numai prin Duhul Sfânt; Domnul nemărginit iubeşte 
omul, lar dragostea acesta se cunoaşte numai prin Duhul Sfânt; 
Duhul Sfânt este duhul înfrânării, al întregii-cugetări, al blân- 
deţei, al smereniei; Duhul Sfânt este duhul păcii, al împreună- 
pătimirii, al iubiri pentru vrăjmaşi. 

Sufletul Stareţului, mintea sa sânt preocupate nu de multe 
gânduri, însă acele gânduri sânt ființial cele mai adânci, sânt 
măsura tuturor lucrurilor. Cel ce în adâncul făpturi sale trăieşte 
aceste gânduri, prin ele, ca printr'o tainică prismă duhovniceacă 
vede întreaga lume. 


De două mii de ani neîncetat se propovăduiește cuvântul lui 
Dumnezeu în toate limbile, în cele mai felunte chipuri; în 

schimb, Domnul Însuşi a propovăduit omului cunoaşterea veci- 
nicei Dumnezeieşti vieţi în nu multe cuvinte. Viaţa lui Dumnezeu 
este mai presus de tot chipul. Din acest tărâm al luminii nea- 
propiate, în mişcarea sa către făptură, viaţa Dumnezeiască se îm- 
părtăşeşte la început în cele mai simple şi foarte puţine chipuri 
«gândite», nepătimaşe, iar apoi, trecând din treaptă în treaptă, 
slăbeşte din ce în ce mai mult, ajungând până la formele cele mai 
grosolane şi sărăcăcioase, care de acum încep a fi doar o scâlci- 
ere. De pildă, pruncul este adus în faţa icoanei şi se învaţă a se 
ruga lui «Doamne-Doamne», iar pentru prunc icoana, în cazul de 
față, nu este doar una din formele buneivestiri sau a theologiei, ci 
Însuşi acel «Doamne-Doamne» Căruia el se roagă. 

În pogorământul său de la desăvârşita curăţie, lumina cu- 
noaşterii lui Dumnezeu ajunge până la forme grosolane şi ade- 
sea urâte, pozitive (catafatice); însă în procesul dezvoltării omu- 
lui se observă rânduiala contrarie, de jos în sus: de la forme gro- 
solane pozitive el se înalță către gândirea nepătimaşă despre 
Dumnezeu, şi chiar la negrăita împărtăşire cu Dumnezeu în 
afara chipurilor. 

Nu doresc să mă opresc asupra problemei dezvoltării con- 
ştiinţei omeneşti, asupra felului cum, de la concepte şi chipuri 
empirice ale acestei lumi ea se ridică la înțelegerea ființării 
vecinice Dumnezeieşti. Voi însemna doar că această neapărată 
evoluţie se explică prin faptul că învățătura despre Dumnezeu 
se dă la început credincioşilor mai cu seamă sub forma unei 
morale creştine, ceea ce este mai pe măsura unei înțelegeri pri- 
mitive. Totuşi şi în această formă, în ciuda a toată înjosirea, ba 
chiar scâlcierea adevărului, rămâne lumina adevăratei de-Dum- 
nezeu-cunoaşteri, măcar că este slăbită: este acel «lapte» ce se 
aduce celor puţini la suflet (1 Cor. 3: 2). 

Dacă este îngăduit să ne îndreptăm către analogii din reali- 
tatea ce ne înconjoară, aş compara scăderea luminii Dumneze- 
ieşti cu fasciculul luminii unui proiector: cu cât mai aproape de 
izvorul luminii, de camera proiectorului, cu atât mai orbitoare 

este lumina, dar mai restrânsă suprafața pe care o luminează; şi 
invers, cu cât este mai departe de izvorul luminii, cu atât mai 
mare este suprafața luminată, dar cu atât mai slabă şi mai risi- 
pită lumina. Trec mii de ani, iar noroadelor li se propovăduieşte, 
ca şi mai nainte, anume această slăbită şi risipită lumină a cu- 
noaşterii lui Dumnezeu, într'o nesfârşită mulțime de cuvinte şi 
de chipuri. Cu cât mai departe este omul de Dumnezeu, cu atât 
mai fărâmițată gândirea lui, cu atât mai nedefinită şi neaşezată 
trăirea lui duhovnicească; şi dimpotrivă, cu cât mai aproape de 
Dumnezeu este omul, cu atât mai RESTRÂNS -— de mi se îngă- 
duie aci o astfel de expresie — cercul gândurilor sale, adunându- 
se întru sfârşit întru un gând nepătimaş, care de-acum nu mai 
este un gând, ci o negrăită vedere aparte sau simțământ al 
minții. 


Pentru a-l înţelege pe Starețul Siluan, neapărat trebuie avut 
în vedere ceea ce tocmai am spus. Starețul era omul unei singu- 
re idei care-i umplea întreaga ființă, idee ce era urmarea arătării 
negrăite a lui Dumnezeu ce i se dăduse să trăiască. În tainica 
arătare a Domnului el a cunoscut că Dumnezeu este iubire 
nemărginită. Stăruia că această iubire neapărat se revarsă şi 
asupra vrăjmașilor şi că ea nu se cunoaşte decât în Duhul Sfânt. 
Duhul Sfânt este Cel Care i L-a arătat pe Hristos, Duhul Sfânt 1- 
a învățat smerenia şi dragostea pentru vrăjmaşi şi pentru fiece 
zidire. Ceea ce cuprinsese în clipa Dumnezeieştii vedenii, pre- 
cum şi ceea ce a fost nemijlocita ei urmare, el le-a înţeles ca 
fiind condiţia şi semnul dumnezeieştii împărtăşiri, criteriul ade- 
văratei căi, măsura tuturor manifestărilor vieții duhovniceşti şi 
felul căutărilor şi facerilor noastre zilnice. 

Repetându-se cercetările Duhului Sfânt, după mulți ani de 
uriaşă luptă duhovnicească, toate acestea dobândiseră la el for- 
ma unei conştiinţe dogmatice; iar când cu adevărat s'a înălțat 
până în curatele tărâmuri ale sfintei nepătimiri, cu cea mai adân- 
că smerenie a socotit ca o datorie a sa a mărturisi pentru ceea ce 

îi fusese dat de sus. EI întrebuinţează puţine cuvinte, dar aceasta 
poate şi este semnul adevărului său; puține cuvinte, dar în stare 
a pătrunde în inimă şi a renaşte sufletul omului; puţine cuvinte, 
însă despre care se pot spune foarte multe, de ne vom asuma 
sarcina de a le dezvălui cuprinsul şi a le face mai pe înţelesul, 
fie doar intelectual, al unor cercuri mai largi. 

Citind scrierile Stareţului, poate că cineva își va pune între- 
barea: Nu este oare el unul dintre cei numiţi în graiul nevoito- 
rilor «înşelați», 1ar în limbajul obişnuit «scrântiţi»? Prea îi sânt 
mari pretenţiile, pentru a-l socoti «normal. 

Dar socotesc că până şi cei ce nu l-au văzut şi nu l-au cunos- 
cut personal, doar citind însemnările sale, uneori poetic însu- 
flate, ba chiar de o înaltă desăvârşire prin forma lor, iar alteori 
pur şi simplu agramate, vor putea deplin să se convingă, după 
desfăşurarea gândului său, sau după felul simțirilor inimii sale, 
că aceste cuvinte nu sânt ale unui bolnav psihic. În toată alcătu- 
irea cuvintelor lui, ceea ce izbeşte mai nainte de toate este ade- 
vărata şi adânca lui smerenie, atât de potrivnică prin firea ei 
mândriei megalomanilor sau binecunoscutului, bolnăviciosului 
«complex de inferioritate» — această manifestare aparte a mân- 
driei, de cei mai mulți neînţeleasă. Nici cea mai amănunțită cer- 
cetare nu va scoate la iveală vreo urmă de înălțare de sine sau 
de bolnăvicioasă surescitare a închipuiriui, chiar atunci când el 
îşi îndreaptă cuvântul către «toate noroadele pământului». Dim- 
potrivă, pretutindenea se află adâncul simțământ al adevărului 
mărturiei sale. Sumte inima că cele despre care el vorbeşte, cu 
adevărat nu de la oameni le-a învăţat, şi nu din cărți, ci nemij- 
locit de la Duhul lui Dumnezeu, şi de aceea învățătura sa este 
atât de împreună-glăsuitoare poruncilor lui Hristos. 

Starețul a fost omul unei singure idei — însă ideea cea mai 
adâncă, cea mai minunată, cea mai desăvârşită ființial şi, ceea 
ce este mai însemnat decât toate, una însuşită în viaţa sa. Cu 
adevărat, pe alocurea, se aseamănă în duh Sfântului loan de- 
Dumnezeu-cuvântătorul. Cu adevărat Duhul Sfânt l-a asemănat 

lui Hristos Însuşi, pe Care se învrednicise a-L vedea şi despre 
asemănarea Căruia atât de mult grăia, întemeindu-se pe cuvân- 
tul Marelui Apostol: «Asemenea Lui vom fi, căci vom vedea 
pre El precum este) (1 lo. 3: 2). 


Mărturia de căpetenie a întregii sale vieți este aceea că 
dragostea pentru vrăjmaşi este de neapărată trebuință pentru a 
cunoaşte Dumnezeieştile taine. El afirma categoric că cine nu 
are dragostea de vrăjmaşi, acela este în afara lui Dumnezeu, 
acela pe Dumnezeu nu L-a cunoscut. Pe el nu era cu putință a-l 
înşela. Unde era ură de vrăjmaşi, acolo vedea faţa întunecatului 
hău, oricât s'ar fi înfățișat aceasta sub chipul «slujbei lui 
Dumnezeu» (lo. 16: 2) sau al vreunui patos profetic. 

Mărturia unui astfel de om neispitit de vicleşugurile culturii 
intelectuale, mărturia unuia ce cu adevărat întreaga sa viaţă şi-a 
vărsat sângele inimii în rugăciune pentru vrăjmaşi şi pentru 
lume capătă o putere şi un înţeles neobişnuite. 

Adesea mă bătea gândul ce anume ar fi fost Starețul dacă, 
împreună cu neobişnuita sa înzestrare firească, ar fi avut parte şi 
de o cuprinzătoare formare ştiinţifică şi theologică. Gândeam 
uneori că ar fi fost un uriaş, de însemnătate şi slavă pentru în- 
treaga lume. Alteori însă mi se pare că, dimpotrivă: însuşi faptul 
de a fi fost un om de o percepție atât de nemijlocită precum 
vedem la Evanghelişti, de a fi fost un om cu desăvârșire neatins 
de viclenia civilizației contemporane, face dintr însul un martor 
convingător dincolo de orice tăgadă. Şi, în esenţă, nici o ştiinţă 
omenească nu poate adăuga ceva adâncului şi vredniciei ade- 
vărului căruia el îi poartă mărturia. 

Aşadar cine nu l-a cunoscut personal pe Stareţ poate judeca 
în privința lui după scrierile sale; dar cine l-a cunoscut, cine a 
văzut adevărata sa simplitate şi smerenie, felul său de a fi, întot- 
deauna primitor, mărinimos, lin, paşnic, blând — acela ştie că a 

fost un bărbat de o înaltă desăvârşire. 


Cuvântul Stareţului este blând, adesea mângâietor, lucrând 
ca o tămăduire asupra sufletului, însă spre a-i urma este nevoie 
de o mare, fierbinte hotărâre, până la «ura» de sine (Lc. 14: 26). 


SO ASA ZE 


ânjeşte sufletul meu dupre Domnul, şi cu lacrămi caut 
pre El. Cum să nu Te caut? Tu mai nainte pre mine ai 
căutat, şi mi-ai dat a mă îndulci în Duhul Tău cel 
Sfânt, şi sufletul meu Te-a iubit. 

Vezi, Doamne, amarul meu şi lacrămile... De nu m'ai fi tras 
Tu cu a Ta iubire, eu nu Te-aş fi căutat precum Te caut, ci 
Duhul Tău mi-au dat a Te cunoaşte, şi se bucură sufletul meu, 
că Tu eşti Dumnezeul şi Domnul meu, şi până la lacrămi tânjesc 
dupre Tine. 


Tânjeşte sufletul meu dupre Dumnezeu, şi cu lacrămi caută 
pre Dânsul. 

Milostive Doamne, Tu vezi căderea mea și durerea mea, ci 
smerit mă rog milostivirii Tale: varsă asupra mea, păcătosului, 
harul Sfântului Tău Duh. Pomenirea lui îmi trage mintea din 
nou a afla a Ta milosârdie. 

Doamne, dă mie smerit duhul Tău, ca nu din nou să pierz eu 
harul Tău, şi iarăşi să încep a mă tângui dupre el, precum se 
tânguia Adam pentru rai şi pentru Dumnezeu. 


În primul an al vieții mele în Mănăstire sufletul meu a cu- 

noscut pe Domnul în Duhul Sfânt. 

Mult ne iubeşte Domnul; o ştiu de la Duhul Sfânt, pe Carele 
Domnul mi-au dat pentru singură mila Sa. 

Sânt bătrân şi mă pregătesc spre moarte, şi scriu adevărul 
pentru norod. 

Duhul lui Hristos, pe care L-au dat Domnul, tuturor doreşte 
mântuirea, ca toţi să cunoască pe Dumnezeu. 

Domnul, tâlharului, au dat raiul; tot aşa şi fieştecărui păcătos 
va da raiul. Sânt mai rău decât un câine împuţit, pentru păcatele 
mele, dar am început a cere lui Dumnezeu iertare, iar El mi-au 
dat nu numai iertare, ci şi Duhul Sfânt, și în Duhul Sfânt am 
cunoscut pe Dumnezeu. 

Vezi dragostea lui Dumnezeu pentru noi? Şi cine va arăta 
această milosârdie? 

O, fraţii mei, cad în genunchi şi vă rog: Credeţi în Dumne- 
zeu, credeți că este Duh Sfânt Carele poartă mărturie pentru 
aceasta în toate bisericile, şi în sufletul meu. 

Duhul Sfânt este iubire, şi iubirea aceasta se revarsă în toate 
sufletele sfinților ce viețuiesc în cer, şi acelaşi Duh Sfânt este pe 
pământ, în sufletele celor ce iubesc pe Dumnezeu. 

În Duhul Sfânt toate cerurile văd pământul, şi aud rugăciu- 
nile noastre, şi le aduc lui Dumnezeu. 

Domnul este milostiv, o ştie sufletul meu, dar a o înfățișa 
este cu neputinţă. El este blând şi smerit foarte, iar când sufletul 
Îl vede, atunci întreg se preschimbă în dragoste către Dumnezeu 
şi aproapele, şi însuşi se face blând şi smerit; dar dacă omul va 
pierde harul, va plânge precum Adam după izgonirea din rai. El 
se tânguia, şi suspinurile lui le auzea întreaga pustie; lacrămile 
îi erau amare de durere, şi mulţi ani le-a vărsat el. 

Aşa şi sufletul ce a cunoscut harul lui Dumnezeu, dacă-l 
pierde, tânjeşte după Dumnezeu şi zice: 

«Tânjeşte sufletul meu dupre Domnul, şi cu lacrămi Îl caut». 

Eu sânt un mare păcătos, dar am văzut marea dragoste şi 
mila Domnului asupră-mi. 

Din anii copilăriei mă rugam pentru cei ce mă obideau; zi- 
ceam: «Doamne, nu-i socoti păcatul pentru mine! Dar deşi îmi 
plăcea să mă rog, totuşi de păcate nu am scăpat. Domnul însă 
nu au pomenit păcatele mele, şi mi-au dat să iubesc oamenii, şi 
doreşte sufletul meu ca întreaga lume să se mântuiască, şi să fie 
în Împărăţia Cerească, şi să vază slava Domnului, şi să se în- 
dulcească de iubirea lui Dumnezeu. 

Judec după mine: dacă pe mine Domnul atâta mau iubit, 
înseamnă că pe toți păcătoşii EI îi iubeşte la fel ca pe mine. 

O, iubirea Domnului; nu am putere a o înfăţişa, căci ea este 
nemărginit de mare şi de minunată. 


Harul lui Dumnezeu dă putere a iubi pe cel Iubit; şi necon- 
tenit trage sufletul spre rugăciune, şi nu poate uita pe Domnul 
nici pentru o clipă. 

De-oameni-iubitorule Doamne, cum nu ai 'uitat Tu pre 
păcătos robul Tău, ci milostiv ai căutat asupra mea dintru slava 
Ta, şi în chip de neajuns mi te-ai arătat? 

Eu pururea Te scârbeam şi Te întristam, iară Tu, Doamne, 
pentru puţină întoarcerea mea mi-ai dat a cunoaşte a Ta mare 
iubire şi nemărginită bunătate. 

Privirea Ta cea lină şi blândă a răpit sufletul meu. 

Ce voi răsplăti Ție, Doamne, sau ce laudă cânta-voi Ţie? 

Tu dai harul Tău, ca sufletul necontenit să arză de dragoste, 
şi nu cunoaşte odihnă zi şi noapte de la dragostea lui Dumne- 
zeu. 

Pomenirea Ta îmi încălzeşte sufletul, şi întru nimic află 
odihnă pre pământ, fără numai în Tine, şi pentru aceea Te caut 
cu lacrămi, şi iarăşi Te pierd, şi iarăşi doreşte mintea mea a se 

îndulci de Tine, dară Tu nu Îţi arăţi Faţa pe carea o doreşte su- 
fletul meu zi şi noapte. 


Doamne, dă mie pre Tine Unul a iubi. 

Tu m'ai zidit, Tu m'ai luminat cu sfântul botez, Tu îmi ierți 
păcatele şi îmi dai a mă împărtăşi cu preacinstit Trupul Tău şi 
Sângele; dă mie dară puterea pururea în Tine a petrece. 

Doamne, dă nouă pocăinţa lui Adam, şi a Ta sfântă smere- 
nie. 


Tânjeşte sufletul meu pre pământ, şi doreşte cele cereşti. 

Domnul au venit pe pământ ca să ducă pe noi acolo unde 
petrece El, Precista Maica Sa, Carea I-a slujit pe pământ pentru 
mântuirea noastră, ucenicii şi cei ce au urmat Domnului. 

Acolo ne cheamă Domnul, în ciuda păcatelor noastre. 

Acolo vom vedea pe sfinţii apostoli ce sânt în slavă pentru 
propovăduirea Evangheliei, acolo vom vedea pe sfinţii proroci 
şi pe sfințiți — dascălii Bisericii; acolo vom vedea pe cuvioşii ce 
s'au nevoit cu postul spre a-şi smeri sufletul; acolo se proslă- 
vesc nebunii cei pentru Hristos, căci ei au biruit lumea. 

Acolo se vor proslăvi toți cei ce pe sineşi s”au biruit, cei ce 
s'au rugat pentru lumea întreagă şi au purtat asupră-şi durerile 
întregii lumi, căci ei au avut iubirea lui Hristos, iar iubirea nu 
rabdă să se piarză fie şi un singur suflet. 

Acolo doreşte a se sălăşlui sufletul, dară nimica necurat va 
intra acolo unde se ajunge prin mari dureri, şi prin zdrobirea du- 
hului, şi prin multe lacrămi;.şi doar copiii ce şi-au păstrat harul 
sfântului botez vor ajunge acolo fără necazuri, iar acolo, în Du- 
hul Sfânt, cunoaşte-vor pe Domnul. 

Tânjeşte sufletul meu dupre Dumnezeu totdeauna, şi se roa- 
gă zi şi noapte, căci numele Domnului este dulce şi dorit sufle- 
tului ce se roagă şi încălzeşte sufletul a iubi pe Dumnezeu. 

Îndelung am vieţuit eu pe pământ, şi multe am văzut şi am 
auzit. Am auzit multă muzică, şi ea mi-a desfătat sufletul, şi 
gândeam: Dacă muzica ceasta este atât de dulce, cum oare se va 
îndulci sufletul de cântul ceresc, acolo unde în Duhul Sfânt este 
slăvit Domnul pentru suferință. 

Sufletul îndelung vieţuieşte pe pământ și iubeşte frumuseţea 
pământului; iubeşte cerul şi soarele, iubeşte preafrumoasele gră- 
dini, şi marea, şi râurile, pădurea şi lunca; iubește sufletul și 
muzica, şi toate ceste pământești desfată sufletul. Dară când va 
cunoaşte pe Domnul nostru lisus Hristos nu va mai voi să vază 
cele pământeşti. 

Am văzut pe împărații pământului în slavă, şi mult am 
preţuit-o. Dar când sufletul a cunoscut pe Domnul, întru puţin 
va socoti întreagă slava împăraţilor; atunci sufletul necontenit 
tânjeşte dupre Domnul, şi cu nesaţiu zi şi noapte doreşte pe Cel 
Nevăzut a vedea, pe Cel Neatins a atinge. 

Duhul Sfânt, de-L va cunoaşte sufletul tău, da-va ţie să înţe- 
legi cum învaţă El sufletul a cunoaşte pe Domnul şi ce desfătare 
este întru aceasta. 

O, Milostive Doamne, luminează norodul Tău a Te cunoaște, 
a cunoaşte cât iubeşti Tu pre noi. 


-Minunate lucrurile Domnului: din pământ au zidit pe om, şi 
celui din ţărână au dat a-L cunoaşte în Duhul Sfânt, încât zice 
omul: Domnul meu, şi Dumnezeul meu. Și o zice din plinătatea 
credinţei şi a iubirii. 

Ce mai mult poate căuta sufletul pe pământ? 

Măreaţă minune: sufletul dintr”o dată îşi cunoaşte Ziditorul 
ŞI a Sa iubire. 

Când sufletul vede pe Domnul, cât este E] de blând şi smerit, 
atuncea el însuşi se smerește până întru sfârşit, şi nimic altceva 
atâta doreşte, cât smerenia lui Hristos; şi oricât ar trăi sufletul 
pe pământ, tot mereu va dori şi va căuta această neajunsă sme- 
renie carea cu neputinţă este a uita. 

Doamne, cât de mult iubești Tu omul! 


Doamne Milostive, dă harul Tău tuturor noroadelor pămân- 
tului spre a Te cunoaște, căci fără Duhul Tău cel Sfânt nu poate 
omul a Te cunoaşte şi a înţelege iubirea Ta. 

Doamne, trimite preste noi Duhul Tău cel Sfânt, căci Tu și 
ale Tale cunoscu-se numai în Duhul Sfânt, pre Carele întru 
început Îl dăduseşi lui Adam, iar dupre aceea Sfinţilor Proroci, 
iar apoi creştinilor. 

Dă, Doamne, tuturor noroadelor Tale a cuprinde iubirea Ta 
şi desfătarea Duhului Sfânt, ca să uite oamenii amarul pămân- 
tului, şi să părăsească tot răul, şi să se alipească de Tine în 
dragoste, şi să trăiască în pace, săvârşind voia Ta, spre slava Ta. 

O, Doamne, învredniceşte-ne de darul Duhului Sfânt, spre a 
cuprinde slava Ta, şi vom trăi pre pământ în pace şi iubire, ca să 
nu mai fie nici rele, nici războaie, nici vrăjmaşi, ci singură iu- 
birea să împărățească, şi să nu fie trebuință nici de oştini, nici de 
temnițe, şi ușor va fi tuturor a viețui pre pământ. 


Rogu-Te, milostive Doamne, să Te cunoască în Duhul Sfânt 
toate noroadele pământului. 

Precum ai dat mie, păcătosului, a Te cunoaşte în Duhul Tău 
cel Sfânt, aşijderea cunoască-Te noroadele pământului, şi să Te 
laude zi şi noapte. 

Ştiu, Doamne, că Tu iubeşti oamenii Tăi, însă oamenii nu 


TÂNJIREA DUPĂ DUMNEZEU 297 


cuprind iubirea Ta, şi se frământă pre pământ toate noroadele, 
iar gândurile lor sânt ca nourii goniţi de vânt în toate părțile. 

Oamenii au uitat de Tine, Făcătorul lor, şi îşi caută slobo- 
zenia, neînţelegând că Tu eşti milostiv, şi iubeşti pre păcătoşii 
ce se pocăiesc, şi le dai harul Duhului Tău cel Sfânt. 

Doamne, Doamne, dă puterea harului Tău, a Te cunoaşte 
toate noroadele în Duhul Sfânt şi a Te lăuda întru bucurie, pre- 
cum mie, necuratului şi josnicului, mi-ai dat bucuria a Te dori, 
Şi tras este sufletul meu spre iubirea Ta, cu nesaţ, zi şi noapte. 


O, nemărginită milă a lui Dumnezeu către noi! 

Mulţi bogaţi şi puternici ar plăti scump pentru a vedea pe 
Domnul sau pe a Lui Preacurată Maică, ci nu bogăției Se arată 
Dumnezeu, ci unui suflet smerit. 

Şi la ce bun banii? Marele Spiridon a prefăcut şarpele în aur, 
iară nouă nimica trebuieşte, fără numai Domnul: în El este pli- 
nătatea vieţii. 

Dacă Domnul nu ne-au dat a cunoaşte cât de multe sânt toc- 
"mite pe pământ, înseamnă că nici nu este trebuință de aceasta; 
noi nu putem cu mintea a cunoaşte întreaga facere. 

Ci Însuşi Făcătorul cerului şi al pământului şi a toată zidirea 
ne dă a-L cunoaşte în Duhul Sfânt. In acelaşi Duh Sfânt cunoaş- 
tem şi pe Maica lui Dumnezeu, pe Îngeri şi pe Sfinţi, şi duhul 
nostru arde de dragoste către ei. 

Dară cine nu iubeşte pe vrăjmași, acela nu poate cunoaşte pe 
Domnul şi îndulcirea Duhului Sfânt. 

Duhul Sfânt învaţă a iubi pe vrăjmaşi, astfel încât sufletului 
îi va fi milă de ei ca de înşişi ai săi prunci. 

Sânt unii care doresc vrăjmaşilor lor sau vrăjmașilor Bise- 
ricii pierzanie şi munci în focul iadului. Ei gândesc astfel fiind- 
că nu au învăţat de la Duhul Sfânt iubirea lui Dumnezeu, căci 
cela ce a învăţat-o va vărsa lacrămi pentru întreaga lume. 

Tu zici că acela este un răufăcător, şi să arză în focul iadului. 

Dar eu te întreb: Dacă Dumnezeu ţi-ar da un loc bun în rai, 
însă vei vedea în foc pe cel căruia i-ai dorit chinul focului, oare 
nici atunci nu-ți va fi milă de dânsul, oricine ar fi fost el, fie şi 
vrăjmaşul Bisericii? 

Sau inima ta este de fier? Însă, în rai, de fier nu este trebuin- 
ță. Acolo este trebuință de smerenie şi de iubirea lui Hristos, 
căreia de toţi îi este milă. 

Cine nu iubeşte pe vrăjmaşi, în acela nu este harul lui Dum- 
nezeu. 

Milostiv Doamne, în Duhul Tău cel Sfânt învaţă-ne a ne iubi 
vrăjmașii, şi cu lacrămi a ne ruga pentru ei. 

O, Doamne, dă pre pământ Duhul Sfânt, ca toate noroadele 
să Te cunoască şi să se înveţe iubirea Ta. 


Doamne, precum Însuţi Te rugai pentru vrăjmaşi, aşa şi pre 
noi, în Duhul Tău cel Sfânt, învaţă a iubi pre vrăjmași. 

Doamne, toate noroadele sânt zidirea mâinilor Tale; întoar- 
ce-le de la vrăjmăşie şi răutate la pocăință, spre a cunoaşte toate 
iubirea Ta. 

Doamne, Tu ai poruncit a ne iubi vrăjmaşii, dară greu este 
nouă, păcătoşilor, de nu va fi cu noi harul Tău. 

Doamne, varsă pre pământ harul Tău; dă tuturor noroadelor 
pământului a cunoaște a Ta iubire, a cunoaşte că Tu ne iubeşti 
precum o maică, şi mai mult decât o maică, fiindcă şi maica îşi 
poate uita odrasla, Tu însă niciodată vei uita, căci Tu nemărginit 
Îți iubeşti zidirea, iară iubirea nu poate uita. 

Doamne Milostive, cu bogăția milei Tale mântuieşte toate 
noroadele. 

Bisericii noastre Dreptslăvitoare îi este dat în Duhul Sfânt a 
înţelege tainele lui Dumnezeu, și puternică este Ea prin gândul 
Său cel sfânt şi răbdarea Sa. 

Sufletul orthodox, prin har, se învață a se ţine tare de Dom- 
nul şi de Preacurata Sa Maică, şi se veseleşte duhul nostru vă- 
zând pe cunoscutul Dumnezeu. 

Însă Dumnezeu nu se cunoaşte decât în Duhul Sfânt, iar cel 
ce, în mândria sa, vrea să cunoască pe Făcătorul cu mintea sa — 
este orb şi neînțelegător. 

Cu mintea nu putem şti nici măcar cum este făcut soarele; iar 
când cerem lui Dumnezeu să ne spună cum au făcut El soarele, 
limpede se iveşte răspunsul în suflet: «Smereşte-te, şi vei cu- 
noaște nu numai soarele, ci şi pre Făcătorul lui». 

Dar când sufletul a cunoscut pe Domnul, de bucurie uită soa- 
rele şi întreaga facere, şi îşi părăseşte grija cunoaşterii pămân- 
teşti. 


Sufletului smerit Domnul îi descoperă tainele Sale. 

Toată viaţa lor Sfinţii s'au smerit şi s'au luptat cu mândria. 
Și eu mă smeresc zi şi noapte, şi totuşi încă nu m'am smerit 
cum se cuvine, dară în Duhul Sfânt sufletul meu a cunoscut 
smerenia lui Hristos, cea pe care El ne-au poruncit a o învăţa de 
la Dânsul, şi tras este sufletul meu către El necontenit. 

O, smerenia lui Hristos; ea dă sufletului negrăita bucurie în 
Dumnezeu, şi din dragostea lui Dumnezeu sufletul uită şi pă- 
mântul, şi cerul, şi întreg, dorind năzuieşte către Dumnezeu. 

O, smerenia lui Hristos, cât este ea de dulce şi de priincioasă. 
Ea numai în îngeri şi în sufletele sfinților se află, noi însă tre- 
buie să ne socotim mai răi decât toţi, iar atunci Domnul ne va 
da a cunoaşte smerenia lui Hristos în Duhul Sfânt. 

Domnul, şi slava Sa, şi toate cele cereşti, nu se cunosc decât 
în Duhul Sfânt. 

Domnul au dat nouă Duhul Sfânt, iară noi ne-am învăţat cân- 
tul Domnului, şi din desfătăciunea iubirii lui Dumnezeu uităm 
pământul. 

Dragostea lui Dumnezeu este fierbinte şi nu lasă a ne mai 
aminti de pământ. 

Cel ce a cercat-o, acela neostoit zi şi noapte o caută şi se ră- 
peşte către ea. Pentru mândrie şi slavă deşartă o pierdem, pentru 
neprietenie faţă de fratele, pentru osândirea fratelui, pentru za- 
vistie;, ea ne părăseşte pentru un gând de curvie, pentru împă- 
timire faţă de lucruri pământeşti; pentru toate acestea harul se 
îndepărtează, iar atunci sufletul pustiit şi necăjit tânjeşte după 
Dumnezeu, precum tânjea părintele nostru Adam când s'a izgo- 
nit din rai. 

Cu lacrămi chema Adam către Dumnezeu: 

«Tânjeşte sufletul meu dupre Tine, Doamne, şi cu lacrămi Te 
caut. Caută asupra durerii mele şi îmi luminează întunerecul, ca 
să se veselească sufletul meu. 

Eu nu pot să Te uit. Cum Te voi uita? Lină, blândă privirea 
Ta a tras sufletul meu, şi se bucura duhul meu în rai, unde ve- 
deam Faţa Ta. Cum voi uita raiul, unde iubirea Tatălui Ceresc 
mă veselea?y» 


De ar şti lumea puterea cuvintelor lui Hristos: «Învăţaţi de la 
Mine smerenia şi blândeţea», întreaga omenire ar lăsa toate ce- 
lelalte ştiinţe şi ar învăţa numai această cerească ştiinţă. 

Oamenii nu cunosc puterea smereniei lui Hristos, şi de aceca 
sânt traşi către cele pământeşti; însă omul nu poate a cunoaște 
puterea cuvintelor lui Hristos fără Duhul Sfânt; dar cine a 
cunoscut-o, nu va părăsi această ştiinţă măcar de s'ar îmbogăți 

cu toate împărăţiile lumii. 

Doamne, dă mie smerenia Ta, spre a sălăşlui în mine iubirea 
Ta, şi să vieţuiască în mine frica Ta cea sfântă. 

Greu este a trăi fără dragoste pentru Dumnezeu; întunerec şi 
urât se abate asupra sufletului; dar când vine dragostea, atunci 
cu neputinţă este a înfăţişa bucuria sufletului. 

Sufletul meu însetează a dobândi smerenia lui Hristos și do- 
reşte către ea zi şi noapte, iar uneori strigând strig: 

Tânjeşte sufletul meu dupre Tine, Doamne, şi cu lacrămi Te 
Caut. 


O, Doamne, cum Îţi iubeşti Tu zidirea, şi sufletul nevăzut 
vede harul Tău, şi cu frică şi cu dragoste cucernic mulțămește 
Ție. 

lubiţii mei fraţi, cu lacrămi scriu aceste rânduri. 

Când sufletul în Duhul Sfânt cunoaşte pe Domnul, el în fiece 
clipă neîncetat se minunează de milosârdia lui Dumnezeu şi de 
măreția şi puterea Sa. Dar dacă sufletul nu a dobândit smerenia, 
ci încă o dobândeşte, cunoaşte multe schimbări: uneori petrece 
în luptă cu gândurile şi nu are odihnă, alteori primeşte slobo- 
zenie de la gânduri şi vede pe Domnul şi înțelege dragostea Lui. 
De aceea şi zice Domnul: 

«Învăţaţi de la Mine blândeţea şi smerenia, şi veţi afla odih- 
nă sufletelor voastre». 

Şi dacă cineva nu va învăţa smerenia, dragostea şi nerău- 
tatea, Domnul nu-i va da a-L cunoaşte. Dară sufletul ce a cunos- 
cut pe Domnul în Duhul Sfânt este rănit de dragostea Lui şi nu- 
L. poate uita, ci aşa cum bolnavul totdeauna îşi aminteşte de 
boala sa, aşa şi sufletul ce iubeşte pe Domnul totdeauna îşi 
aminteşte de Domnul şi de dragostea Sa pentru întreg neamul 
omenesc. 

Ce voi răsplăti Ţie, Doamne? 

Tu, Milostive, înviat-ai sufletul meu dintru păcate, şi mi-ai 
dat a cunoaşte mila Ta către mine, şi inima mea s'a robit Ţie şi 
se răpeşte către Tine, Lumina mea, neîncetat. 

Ce voi răsplăti Ţie, Doamne? 

Tu ai înviat sufletul meu a iubi pre Tine şi pre aproapele 
meu, şi îmi dai lacrămi a mă ruga pentru întreaga lume. 


Fericit sufletul ce şi-a cunoscut Făcătorul şi L-a iubit, căci 
s'a odihnit într'Însul cu desăvârşită odihnă. 

Domnul este nemărginit de milostiv. 

Ştie sufletul meu mila Sa către mine, iar eu scriu despre ea în 
nădejdea că fie şi un suflet va iubi pe Domnul şi se va aprinde 
către EI cu focul pocăinţei. 

De nu mi-ar fi dat Domnul în Duhul Sfânt a cunoaşte mila 
Sa, aş fi deznădăjduit de mulţimea păcatelor mele, dar acum El 
mi-au răpit sufletul care L-a iubit şi uită toate cele pământești. 

O, Doamne, smereşte-mi inima, spre a fi pururea plăcută Ţie. 


Înţelegeţi voi, toate noroadele pământului, mult iubeşte pre 
voi Domnul şi milostiv vă cheamă către Sine: 

«Veniţi la Mine, şi Eu voi odihni pre voi». 

«Odihni-vă-voi şi pre pământ, şi în cer, şi veţi vedea slava 
Mea». 

«Acum nu o puteți cuprinde, dară Duhul Sfânt va da vouă a 
înţelege a Mea iubire către voi». 

«Nu zăboviţi, veniți către Mine, Eu cu dorire vă aştept ca pre 
iubiţi prunci, şi voi da vouă a Mea pace, şi veţi fi întru bucurie, 
iar bucuria voastră va fi vecinică». 

lubiţii mei fraţi, cu lacrămi scriu aceste rânduri. 

Când sufletul în Duhul Sfânt cunoaşte pe Domnul, în fiece 
clipă, neîncetat, el se minunează de milosârdia lui Dumnezeu şi 
de măreţia şi puterea Sa, iar Domnul Însuşi cu al Său har, mi- 
lostiv, ca o mamă iubitoare de prunci învaţă sufletul smeritele, 
bunele gânduri, şi îi dă a-L simți de față şi apropiat, şi sufletul, 
în smerenie, vede pe Domnul fără nici un gând. 


Domnul iubeşte pe om, şi harul Său va fi în Biserică până în 
vremea Înfricoşatei Judecăţi, tot aşa cum a fost și în vremile 
trecute. 

Domnul iubeşte pe om, şi măcar de l-au şi zidit din țărână, 
dară l-au înfrumusețat cu Duhul Sfânt. 

În Duhul Sfânt se cunoaşte Domnul, şi în Duhul Sfânt este 
iubit Domnul, dar fără Duhul Sfânt omul nu este decât greşal- 
nică țărână. 

Domnul Îşi hrăneşte pruncii cu Duhul Sfânt, şi cu al Său 
preacinstit Sânge şi Trup, şi toţi cei ce urmează pe Domnul sânt 
asemenea Domnului, Tatăl lor. 

Duhul Sfânt ne-au înrudit cu Domnul, şi să ştii că dacă tu 
simţi în sineți pacea lui Dumnezeu şi dragoste către toți, sufletul 
tău este asemenea Domnului. 

Aceasta ne-a învăţat harul lui Dumnezeu, şi sufletul ştie când 
este îmbogățit cu har; şi tot aşa, sufletul simte când pierde harul, 
simte şi apropierea vrăjmaşului. 

Eu mai nainte nu ştiam aceasta, dar când am pierdut harul, 
din cercare mi s'a limpezit. 

Drept aceea, fraților, din toate puterile păziţi pacea lui Dum- 
nezeu, carea ne-a fost dată în dar; iar când cineva ne va dosădi, 
atunci, fie şi silnic, dar îl vom iubi, iar Domnul, văzând ostenea- 
la noastră, ne va ajuta cu harul Său. 

Aşa grăiesc Sfinţii Părinți, şi cercarea multor ani arată că 
osteneala este de neocolit. 

Harul Sfântului Duh îl face pe fiecare om asemenea Domnu- 
lui lisus Hristos încă de pe pământ. 

Cine este în Duhul Sfânt, acela se aseamănă Domnului încă 
de aci, de pe pământ, dar cei ce nu se pocăiesc şi nu cred sânt 
asemenea vrăjmaşului. 

Domnul ne-au învrednicit a fi asemenea Lui, dară Domnul 
este atât de blând şi smerit, şi dacă tu L-ai vedea, de multa 
bucurie ai dori să spui: «Doamne, mă topesc de harul Tău»; dar 
într'o astfel de clipă nu poți să spui nici un singur cuvânt despre 
Dumnezeu, căci sufletul tău s'a schimbat de prisosul Duhului 
Sfânt. Astfel, Cuviosul Serafim din Sarov, când a văzut pe 
Domnul, nu a putut grăi. 


Domnul poruncește a-L iubi din toată inima şi din tot su- 
fletul, dar cum este cu putinţă a-L iubi pe Cel pe Care niciodată 
nu L-ai văzut, şi cum să te înveţi o astfel de dragoste? Domnul 
Se face cunoscut din lucrarea Sa înlăuntrul sufletului. Când 
Domnul cercetează, sufletul ştie că un Oaspete iubit a venit şi a 
plecat, şi tânjeşte sufletul după EI și cu lacrămi Îl caută: «Unde 
eşti Tu, Lumina mea, unde eşti, bucuria mea? Urmele Tale 
înmiresmează sufletul meu, dară Tu nu eşti, şi tânjeşte sufletul 
meu dupre Tine, şi inima mea s'a necăjit şi doare, şi nimic 
altceva mă veseleşte, căci am mâhnit pre Domnul, iară El S'au 
tăinuit de la mine». 

De am fi simpli precum copiii, Domnul ne-ar arăta raiul, şi 
L-am vedea în slava Heruvimilor şi a Serafimilor, şi a tuturor 
cereştilor puteri, şi a Sfinţilor; dară noi nu sântem smeriţi, şi de 
aceea ne chinuim pe noi înşine şi pe ceilalţi, pe cei ce trăiesc 
împreună cu noi. 

Ce bucurie este nouă că Domnul nu numai iartă păcatele, dar 
şi pe Sine Se dă a fi cunoscut sufletului îndată ce se smereşte. 
Cel mai de pe urmă sărac se poate smeri şi să cunoască pe 
Dumnezeu în Duhul Sfânt. Nu este nevoie nici de bani, nici de 
avuţii spre a cunoaşte pe Domnul, ci numai de smerenie. Dom- 
nul în dar Se dă pe Sine, pentru singură mila Sa. Mai nainte nu 
ştiam aceasta, dar acum limpede văz în fiece zi şi ceas, în fiece 
clipă mila lui Dumnezeu. Domnul dă pacea până şi în somn, dar 
fără Dumnezeu nu este pace în suflet. 

Multora, pentru mândria minţii, Domnul nu Se face cunos- 
cut, dară ei cred totuşi că multe ştiu. Şi ce folos de ştiinţa lor, 
câtă vreme pe Domnul nu ÎI ştiu, nu ştiu harul Sfântului Duh, 
nu ştiu cum vine el şi pentru ce se pierde? 

Dar să ne smerim, fraților, şi Domnul ne va arăta toate, pre- 
cum un tată bun toate arată fiilor săi. 


Priveşte cu mintea ce se petrece în suflet. Dacă are nu mult 
har, în suflet va fi pace şi el simte dragoste către toți, dacă este 
mai mult har, atunci în suflet va fi lumină şi bucurie mare; iar 
dacă şi mai mult, atunci până şi trupul simte harul Duhului 
Sfânt. 


Nu este amar mai mare decât a pierde harul. Sufletul tânjeşte 
atunci după Dumnezeu, şi cu ce voi asemăna acea tânjire? O voi 
asemăna cu plânsul mamei ce şi-a pierdut singurul ei fiu iubit şi 
strigă: «Unde eşti, iubit rodul pântecelui meu, unde eşti bucuria 
mea?) | 

Astfel, şi încă mai mult, tânjeşte sufletul după Domnul când 
pierde harul şi desfătarea Dumnezeieştii iubiri. 

«Unde eşti Tu, Dumnezeul meu cel milostiv, unde eşti, Lu- 
mina cea fără de asfințit? Căci Te-ai ascuns de la mine, şi nu 
mai văd a Ta blândă şi luminată Faţă? 

Rare sufletele ce Te cunosc, şi puţini cei cu carii se poate 
grăi despre Tine: oamenii se mântuiesc mai mult prin credință. 
Dar, precum Tu Însuţi ai zis Apostolului Thoma: Tu ai văzut şi 
ai pipăit, dar fericiți şi cei ce nu au văzut, dar credy. Astfel, nu 
toți simt Duhul Sfânt, dar cei ce se tem de Dumnezeu şi păzesc 
poruncile Lui se vor mântui toți, căci nemărginit de mult ne 
iubeşte Domnul, iar eu nu aş fi putut cunoaşte acea iubire, de nu 
m'ar fi învățat Duhul Sfânt, Carele învață toate cele bune. 


Inima mea Te-a iubit, Doamne, şi de aceea tânjesc dupre 
Tine şi cu lacrămi Te caut. 

Tu ai împodobit cerul cu stele, văzduhul cu nouri, iar pămân- 
tul cu mări, cu râuri şi cu grădini înverzite, unde cântă păsările, 
dară sufletul meu Te-a iubit, şi nu doreşte a căuta asupra cestei 
lumi, măcar că preafrumoasă este. 

Numai pre Tine doreşte sufletul meu, Doamne. A Ta lină şi 
blândă privire eu nu o pot uita, şi cu lacrămi mă rog Ţie: Vino, 
şi sălăşluieşte, şi mă curăţeşte de greşalele mele. Tu vezi dintru 
înălțimea sfintei slavei Tale cum doreşte sufletul meu dupre Ti- 
ne. Nu mă părăsi, pre robul Tău; auzi-mă, pre carele glas înalţ 
precum Prorocul David: «Miluieşte-mă, Dumnezeule, dupre 
mare mila Ta». 


Sfinți Apostoli, voi aţi propovăduit întreg-pământului: «Cu- 
noaşteți iubirea lui Dumnezeu». Și sufletul meu păcătos a cu- 

noscut această iubire în Duhul Sfânt; eu însă am pierdut pre 
Duhul, şi tânjesc dupre EI, şi rogu-vă, înduplecați pre Domnul 
ca să-mi întoarcă darul Duhului Sfânt, pre Carele cunoaşte su- 
fletul meu, iară eu mă voi ruga pentru întreaga lume, ca să vie 
pacea pre pământ. 

Toţi Sfinţii, înduplecaţi pre Domnul Dumnezeu pentru mine. 
Voi vedeți slava Domnului în ceruri, căci pre pământ aţi iubit 
pre Domnul din tot sufletul şi din toată mintea; voi aţi biruit 
lumea cu puterea harului pre carele au dat vouă Domnul pentru 
smerenia voastră; voi ați răbdat pentru dragostea lui Dumnezeu 
toate scârbele; şi arde duhul meu a vă vedea, a privi cum vedeți 
voi slava Domnului, şi tânjeşte sufletul meu zi şi noapte dupre 
Domnul, şi doreşte a se îndulci de a Sa iubire. 


Bătrânii îmbunătățiți sânt smeriţi şi, prin firea lor, asemenea 
lui Hristos. Prin viaţa lor dau o pildă vie. Ei şi-au agonisit pa- 
cea, şi asemenea lemnului vieţii cel din rai, hrănesc pe mulți din 
roadele lor, adică din roadele acelei păci. 

Lemnul vieţii cel din mijlocul raiului este Hristos. El acum 
este apropiat tuturor, şi întreaga lume se poate hrăni dintr" Însul 
Şi se poate sătura cu Duhul Sfânt. 


Când nu sânt povăţuitori buni trebuie să ne dăm voii lui 
Dumnezeu în smerenie, iar atunci Domnul cu harul Său va înţe- 
lepți, căci Domnul atât de mult ne iubeşte, încât este cu nepu- 
tință a o înfăţişa în cuvânt, şi nici mintea nu o poate ajunge, şi 
numai prin Duhul Sfânt se cunoaşte iubirea lui Dumnezeu, din 
credință, dar din minte nu se poate cunoaşte. 

Unii se pricesc în privinţa credinței, şi nu este sfârşit pricirii 
lor, dar iată că nu este nevoie a se certa, ci doar a ne ruga lui 
Dumnezeu şi Maicii Domnului, iar Domnul fără pricini va 
lumina — şi curând va lumina. 

Mulţi au cercetat toate credinţele, însă adevărata credinţă nu 
au cunoscut-o aşa cum se cuvine; dar cel ce în smerenie va ruga 
pe Dumnezeu, ca Domnul să-l lumineze, da-va lui Domnul a 
cunoaşte cât de mult iubeşte El omul. 

Cei mândri tot cred că pot ajunge la toate cu mintea, dar 
Dumnezeu nu le dă. 

Dar noi Îl ştim pe Domnul: El ni S'au arătat în Duhul Sfânt, 
şi sufletul Îl ştie, şi este bucuros, şi vesel, şi odihnit, şi în 
aceasta stă sfânta noastră viaţă. 


Domnul au zis: «Unde sânt Eu, acolo şi slujitoriul Meu va fi, 
şi va vedea slava Mea» (vezi lo. 12: 26 şi 17: 24). Dar oamenii 
nu înțeleg Scriptura; ea le este ca şi neînţeleasă. Dar când Duhul 
Sfânt îi învaţă, atunci totul va fi înțeles, şi sufletul se va simţi ca 
în cer, căci acelaşi Duh Sfânt este şi în cer, şi pe pământ, şi în 
Sfânta Scriptură, şi în sufletele celor ce iubesc pe Dumnezeu. 
Dar fără Duhul Sfânt oamenii rătăcesc, şi deşi neîncetat învaţă, 
dar a cunoaşte pe Dumnezeu nu pot, şi odihna în El nu au 
cunoscut-o. 

Cel ce a cunoscut iubirea lui Dumnezeu, acela iubeşte întrea- 
ga lume, şi niciodată nu cârteşte pentru soarta sa, căci vremel- 
nicele necazuri pentru Dumnezeu îi câştigă vecinică bucunie. 

Sufletul nesmerit, ce nu s'a dat voii lui Dumnezeu, nimica 
poate a cunoaşte, ci trece de la un gând la altul, şi aşa niciodată 
se roagă cu mintea curată, şi nu proslăveşte măreţia lui Dum- 
nezeu. 

Sufletul care s'a dat smerit voii lui Dumnezeu, în toată clipa 
nevăzut vede pe Dumnezeu, şi de negrăit este aceasta pentru în- 
suşi sufletul, nici poate despre ea a povesti, ci doar prin cercare 
cunoaşte mila lui Dumnezeu, şi ştie sufletul când Domnul este 
cu el. Sufletul s'a dat Lui ca un copil mic ce zilnic primeşte 
hrană, dar de unde vine hrana nu ştie; tot aşa, sufletul se simte 

bine cu Dumnezeu, dar cum se întâmplă aceasta nu o poate 
spune. 

Doamne, prin Duhul Tău cel Sfânt luminează norodul Tău, 
ca toți să cunoască iubirea Ta. 

Domnul Însuşi însuflă a ne ruga pentru oameni, şi Însuşi dă 
putere spre a ne ruga, iar pentru aceasta răsplăteşte sufletului. 
lată mila Domnului către noi. 


Din pruncie am iubit lumea şi frumuseţea ei, iubeam crân- 
gurile şi grădinile înverzite, iubeam câmpiile şi toată făptura lui 
Dumnezeu, cât de frumos este ea zidită. lubeam să privesc asu- 
pra norilor luminoşi, cum se purtau ei în înălțimile albastre. Dar 
de când am cunoscut pe Domnul meu, şi El mi-au răpit sufletul, 
totul în suflet mi s'a schimbat, iar de acum nu mai voiesc a 
căuta asupra acestei lumi, ci sufletu-mi trage neîncetat către 
acea lume unde viază Domnul. Ca pasărea în colivie, aşa se 
strâmtorează sufletul meu pe pământ. Precum pasărea dorește și 
trage a zbura din strâmta colivie în crângul cel înverzit, aşa și 
sufletul meu trage din nou a vedea pe Domnul, căci El au răpit 
sufletul meu, şi acesta tânjeşte după Domnul şi strigă: 

Unde sălășşluieşti Tu, Lumina mea? Tu vezi — cu lacrămi Te 
caut. De nu Te-ai fi arătat Tu, eu nu Te-aş fi putut căuta precum 
Te caut acum. Ci Tu Însuţi mai căutai, pre păcătosul, şi mi-ai 
dat a cunoaşte iubirea Ta. Tu mi-ai dat a vedea că dragostea Ta 
pentru noi Te-a dus la cruce, şi în suferinţe ai murit pentru noi. 
Tu mi-ai dat a cunoaşte că dragostea Ta Te-a adus din cer pre 
pământ, şi până şi în iad, pentru ca noi să vedem slava Ta. 

Ție i-au fost milă de mine, şi mi-ai arătat a Ta Faţă, iar 
acum sufletul meu trage către Tine, Doamne, şi niciunde nu-şi 
află odihna zi şi noapte; şi eu plâng ca un prunc ce şi-a pierdut 
mama. 

Ci şi pruncul îşi va uita mama, şi mama pruncii săi, când Te 

vor vedea: sufletul, văzându-Te, uită întreaga lume. Aşa şi su- 
fletul meu trage către Tine, şi doreşte dupre Tine, şi nu doreşte 
a vedea frumuseţea lumii cesteia. 

Când sufletul în Duhul Sfânt cunoaşte pe Maica Domnului, 
când în Duhul Sfânt se înrudeşte apostolilor şi cuvioşilor, şi tu- 
turor sfinților şi drepţilor, atunci nestăvilit este tras către acea 
lume şi nu se poate opri, ci tânjeşte, şi se strâmtorează, şi plân- 
ge, şi nu se poate smulge de la rugăciune, şi măcar că trupul 
cade în neputinţă şi doreşte a se întinde pe laviţă, chiar şi culcat 
fiind pe laviţă sufletul se răpeşte către Domnul şi către Îm- 
părăția Sfinţilor. 

Sosit-a bătrâneţea, trupul a slăbit şi doreşte a se culca pe la- 
viţă, dară duhul nu slăbeşte; el tinde către Dumnezeu, Tatăl său, 
Cel firesc, Cel ceresc. El ne-au înrudit cu Sine prin Trupul Său 
şi Preacinstit Sângele Său, şi prin Duhul Sfânt; El ne-au dat a 
cunoaşte ce este vecinica viață. În parte o am cunoscut: Duhul 
Sfânt este vecinica viaţă; sufletul viază în dragostea lui Dum- 
nezeu, în smerenia şi blândeţea Duhului Sfânt; dară Duhului 
Sfânt trebuie să dai loc a Se sălăşlui în suflet, ca acolo să vieze, 
ca sufletul din trăire să Îl simtă. 

Cel ce pe pământ petrece în Duhul Sfânt, în dragostea lui 
Dumnezeu, acela şi acolo va fi împreună cu Domnul, căci dra- 
gostea nu poate să piară. Dar, spre a nu greşi în judecata gân- 
dului, să ne smerim, după cuvântul Domnului: 

«Fiţi precum pruncii, că a unora ca aceştia este Împărăţia lui 
Dumnezeuy (vezi Mt. 18: 3). 

Amar mie, căci eu am cunoscut pre Domnul în Duhul Sfânt, 
dar Îl pierd şi nu Îl pot câştiga deplin, măcar de şi văd mila lui 
Dumnezeu cu mine. 


Domnul atât de mult ne iubeşte, cât noi înşine nu ne putem 
Iubi; dar sufletul în necazuri gândeşte că Domnul l-au uitat, şi 
că până şi a privi asupră-i nu voieşte, şi suferă şi se strâmto- 
rează. 

Dar nu aşa, fraților. Domnul nesfârşit ne iubeşte, şi ne dă ha- 
rul Sfântului Duh, şi ne mângâie. Domnul nu voieşte ca sufletul 
să zacă în mâhniciune şi în nedumerire pentru a sa mântuire. Cu 
tărie să crezi că noi suferim numai câtă vreme nu ne-am smerit; 
iar îndată ce ne-am smerit se pune capăt şi durerilor, căci Duhul 
lui Dumnezeu, pentru smerenie, încunoştințează sufletul că s'a 
mântuit. 

Mare fie slava Domnului, că El atât de mult ne iubeşte; şi 
iubirea ceasta se cunoaște prin Duhul Sfânt. 


Tânjeşte sufletul meu dupre Domnul, şi cu lacrămi Îl caut. 

Cum pot să nu Îl caut? El mi S'au arătat în Duhul Sfânt, iar 
inima mea L-a iubit. El mi-au răpit sufletul, şi acesta tânjește 
după Dânsul. 

Sufletul este asemenea miresei, iar Domnul — Mirelui; şi se 
iubesc, şi tânjesc unul după celălalt. Domnul, în dragostea Sa, 
tânjeşte după suflet, şi Se întristează dacă nu este într'însul loc 
Duhului Sfânt; iar sufletul ce a cunoscut pe Domnul tânjeşte du- 
pă EI, căci în El este viaţa sa şi bucuria. 


Viaţa păcătoasă este moartea sufletului, iar dragostea lui 
Dumnezeu — raiul desfătării, unde vieţuia înainte de cădere pă- 
rintele nostru Adam. 

Adame, părintele nostru, spune nouă cum iubea sufletul tău 
pre Domnul în rai? 

A înţelege aceasta este cu neputinţă, şi doar sufletul ce s'a 
atins de iubirea lui Dumnezeu poate în parte să o înțeleagă. 

Dară Maica Domnului, cum iubea Ea pe Domnul, Fiul Său? 

Nimenea dintre oameni poate cuprinde aceasta, fără numai 
Ea Însăşi. Însă Duhul lui Dumnezeu ne învaţă iubirea. Şi întru 

Dânsa era şi este acelaşi Duh al lui Dumnezeu, Carele este iu- 
bire, şi de aceea cel ce a cunoscut pe Duhul Sfânt poate în parte 
a înţelege şi iubirea Ei. 


Cât sântem de fericiţi noi, creştinii: ce fel de Dumnezeu 
avem noi! 

Mă doare pentru cei ce nu cunosc pe Dumnezeu. Ei nu văd 
vecinica lumină, iar după moarte merg în vecinicul întunerec. 
Știm despre aceasta, căci Duhul Sfânt în Biserică descoperă 
Sfinţilor ce este în ceruri şi ce este în iad. 

O, nefericit, rătăcit norod. Ei nu pot şti ce este adevărata 
bucurie. Ei se veselesc uneori şi râd, însă râsul cu care râd şi ve- 
selia cu care se veselesc Îi se întoarce în plâns şi în durere. 

Dară bucuria noastră — Hristos. Prin ale Sale suferinţe El ne- 
au înscris în cartea vieţii, iară noi, în Împărăţia Cerului, vecinic 
vom fi cu Dumnezeu, şi vom vedea slava Lui, şi ne vom desfăta 
întru Dânsul. Bucuria noastră — Duhul Sfânt. Cât este El de 
dulce şi de bun. El poartă sufletului mărturie pentru mântuirea 
sa. 

O, fraților, rogu-vă şi vă cerşesc înaintea Feţei milosârdiei 
lui Dumnezeu, credeţi în Evanghelie şi în mărturia Sfintei Bise- 
rici, şi încă de pe pământ veţi gusta fericirea raiului. Iată, Împă- 
răția lui Dumnezeu înlăuntrul nostru este; iubirea lui Dumnezeu 
dă sufletului raiul. Mulţi domnitori şi stăpâni, dacă au cunoscut 
iubirea lui Dumnezeu, şi-au părăsit scaunele. Şi de bună seamă, 
căci dragostea lui Dumnezeu este fierbinte; ea până la lacrămi 
îndulceşte sufletul cu harul Sfântului Duh, şi cu nimic pămân- 
tesc se poate asemul. 

Cele pământești se cunosc cu mintea omenească, dară Dum- 
nezeu şi toate cele cerești nu se pot cunoaşte decât în Duhul 
Sfânt, şi nu doar mintea. 

Cel ce a cunoscut pe Dumnezeu în Duhul Sfânt uită pămân- 
tul ca şi cum nici nu ar fi, dară după rugăciune priveşte cu ochii, 
şi iată, din nou îl vede. 

Fraţilor, Sfinţii în Împărăţia Cerurilor văd slava lui Dumne- 
zeu; iară noi să ne smerim, şi Domnul ne va iubi, şi ne va da pe 
pământ toate cele de folos sufletului şi trupului, şi va descoperi 
nouă toate tainele. 

Oamenii şi-au lipit sufletul de agoniselile pământeşti şi au 
pierdut dragostea lui Dumnezeu, şi de aceea nu este pace pe pă- 
mânt. Mulţi, de-a lungul vieţii, doresc din curiozitate a şti, de 
pildă, cum este făcut soarele, dar a cunoaşte pe Dumnezeu nu se 
îngrijesc. Domnul însă nu ne-au vorbit despre soare, ci ne-au 
descoperit despre Tatăl şi despre Împărăţia Cerurilor. EI au zis 
că drepții, în Împărăţia Tatălui lor, vor străluci ca Soarele (Mt. 
13: 43); şi Scriptura zice că Domnul va fi Lumină în rai (Apoc. 
21: 23; 22: 5), iar Lumina Domnului va fi în sufletele, în min- 
ţile şi în trupurile sfinților. 


Vieţuim pe pământ, şi pe Dumnezeu nu-L vedem, şi a-L ve- 
dea nu putem. Dar dacă Duhul Sfânt vine în suflet, vom vedea 
pe Dumnezeu precum L-a văzut Sfântul Arhidiacon Ștefan. 
Sufletul şi mintea, în Duhul Sfânt, dintr'o dată cunosc că acesta 
este Domnul. Astfel, Sfântul Simeon de-Dumnezeu-primitorul, 
în Duhul Sfânt, în micul prunc a cunoscut pe Domnul; şi Sfân- 
tul loan Botezătorul aşijderea, în Duhul Sfânt, a cunoscut pe 
Domnul şi L-a arătat norodului. Dar fără Duhul Sfânt nimenea 
poate cunoaşte pe Dumnezeu şi cât de mult ne iubeşte El. Mă- 
car că şi citim că El ne-au iubit şi că au suferit pentru noi din 
dragoste pentru noi, o gândim doar cu mintea, însă cu sufletul 

nu înțelegem iubirea lui Hristos precum se cuvine; dar când 
Duhul Sfânt ne învață, atunci limpede şi simţit cunoaștem dra- 
gostea şi ne facem asemenea Domnului. 


Doamne Milostive, învaţă-ne pre toți în Duhul Tău cel Sfânt 
a vieţui dupre voia Ta, ca toți în Lumina Ta să Te cunoaștem, 
pre adevăratul Dumnezeu, căci fără Lumina Ta nu putem înţe- 
lege plinătatea iubirii Tale. Luminează-ne cu harul Tău, şi acela 
va încălzi inima noastră spre a Te iubi. 

CUVÂNT PENTRU RUGĂCIUNE 


e] ce iubeşte pe Domnul, totdeauna îşi va aduce amin- 
te de El, iar aducerea-aminte de Domnul naşte rugă- 
ciunea. De nu-ţi vei aduce aminte de Domnul, nici te 
vei ruga, iar fără rugăciune sufletul nu petrece în dra- 
gostea lui Dumnezeu, căci prin rugăciune vine harul Sfântului 
Duh. Prin rugăciune se păzeşte omul de păcat, căci mintea rugă- 
toare se îndeletniceşte cu Dumnezeu, şi întru smerenia duhului 
stă înaintea feţei Domnului, pe Carele Îl cunoaşte sufletul celui 
ce se roagă. 

Dar, fireşte, începătorul are trebuință de un povăţuitor, căci 
înainte de harul Sfântului Duh sufletul întâmpină o mare luptă 
cu vrăjmaşii şi nu este în putere singur a desluşi lucrurile atunci 
când vrăjmaşul îi aduce îndulcirea sa. A înţelege aceasta poate 
numai cel ce din cercare a cunoscut harul Sfântului Duh. Cel ce 
a gustat Sfântul Duh, după gust deosebeşte harul. 

Cel ce voieşte fără îndrumător a se îndeletnici cu rugăciunea 
ŞI, din mândrie, crede că poate a se învăța după cărți, şi nu va 
merge la un duhovnic, acela pe jumătate a şi căzut în înşelă- 
ciune. Celui smerit însă Domnul îi ajută, şi de nu se află un în- 
drumător iscusit, iar el va merge la un duhovnic, oricare ar fi el, 
pe acela, pentru smerenie, îl va acoperi Domnul. 

Gândeşte că în duhovnic vieţuieşte Sfântul Duh, şi că el îţi 
va spune ceea ce trebuie. Dar de vei gândi că duhovnicul tră- 

ieşte negrijuliu, şi cum poate vieţui în el Duhul Sfânt, pentru un 
astfel de gând mult vei suferi, şi Domnul te va smeri, iar tu vei 
cădea negreșit în înşelăciune. 

Rugăciunea se dă celui ce se roagă, precum scrie în Scriptu- 
ră; dar rugăciunea numai din obişnuinţă, fără zdrobirea inimii 
pentru păcate nu este plăcută Domnului. 

Încetez pentru o vreme cuvântul pentru rugăciune. 

Tânjeşte sufletul meu dupre Domnul, şi cu dorire caut pre EI, 
şi de nimic altceva îmi rabdă sufletul a gândi. 

Tânjeşte sufletul meu dupre Domnul cel Viu, şi trage duhul 
meu către Dânsul, precum spre Tatăl cel Ceresc şi firesc. Înru- 
ditu-ne-au Domnul Sieşi în Duhul Sfânt. Iubit este inimii Dom- 
nul — bucuria şi veselia noastră, şi cea tare nădejde. 

Bunule Doamne, caută milostiv zidirea Ta şi Te arată oa- 
menilor în Duhul Sfânt, precum Te arăţi robilor Tăi. 

Îmbucură, Doamne, cu venirea Duhului Tău cel Sfânt pre tot 
sufletul cel necăjit. Dă, Doamne, tuturor celor ce i se roagă, a 
cunoaşte Duhul Sfânt. 

O, oameni ai întregii lumi, să ne smerim pentru Domnul şi 
pentru Împărăţia Cerului, să ne smerim, şi Domnul ne va da a 
cunoaşte puterea rugăciunii lui Iisus. Să ne smerim, şi Însuși 
Duhul lui Dumnezeu ne va povăţui sufletul. 

O, omule, învaţă-te smerenia lui Hristos, şi va da ție Domnul 
a gusta îndulcirea rugăciunii. lar dacă voieşti curat a te ruga, fii 
tu smerit, înfrânat, curat te spovedeşte, şi te va iubi rugăciunea. 
Fii ascultător, din cuget bun supune-te stăpânirilor, şi fii mulţă- 
mit cu toate, şi atunci mintea ţi se va curăţi de cugete deşarte. 
Aminteşte-ţi că Domnul te vede, şi teme-te, nu cândva să mâh- 
neşti întru ceva pe fratele; nu-l osândi şi nu-l întrista, fie şi prin 
înfăţişarea-ţi, şi Duhul Sfânt te va iubi, şi Însuşi întru toate îți va 
ajuta. 

Duhul Sfânt foarte mult se aseamănă unei maici iubite, ade- 
vărate. Maica îşi iubeşte pruncul şi-i este milă de el; tot aşa şi 
Duhului Sfânt Îi este milă de noi, iartă, tămăduieşte, înţelepțeşte 

şi îmbucură, şi se cunoaşte Duhul Sfânt în smerita rugăciune. 

Cel ce îşi iubeşte vrăjmaşii degrab va cunoaşte pe Domnul în 
Duhul Sfânt, iar cel ce nu îi iubeşte, despre acela nici nu vreau 
să scriu. Dar mă doare pentru dânsul, căci se chinuie pe sine 
însuşi şi pe ceilalţi, şi pe Domnul nu va cunoaşte. 


Sufletul ce iubeşte pe Domnul nu poate a nu se ruga, căci 
este tras către Dânsul de harul pe care l-a cunoscut în rugăciune. 

Pentru rugăciune ne sânt date bisericile; în biserici slujba se 
săvârşeşte după cărţi; dar nici biserica nu o iei cu tine, nici car- 
tea nu o ai totdeauna, însă rugăciunea lăuntrică pururea şi pretu- 
tindenea este cu tine. În sfintele lăcaşuri se săvârşesc dumne- 
zeieştile slujbe şi viază Duhul Sfânt, dar sufletul este cea mai 
bună biserică a lui Dumnezeu, şi pentru cel ce se roagă în suflet 
întreaga lume s'a prefăcut în lăcaş sfânt, dar aceasta nu este 
pentru toți. 

Mulţi se roagă cu gura şi iubesc a se ruga după cărți, şi este 
bine, şi Domnul primește rugăciunea și miluieşte. Dar de se roa- 
gă cineva Domnului şi se gândeşte la altele, o astfel de rugăciu- 
ne Domnul nu ascultă. 

Cel ce se roagă din obişnuinţă nu cunoaște schimbări în ru- 
găciune, dar cel ce cu osârdie se roagă, acela cunoaşte multe 
schimbări în rugăciune: fie lupta cu vrăjmaşul, sau lupta cu sine 
însuşi, cu patimile, lupta cu oamenii — şi în toate acestea este 
nevoie de bărbăţie. 

Cere sfatul celor cercaţi, de-i vei afla, şi smerit cere Domnu- 
lui şi, pentru smerenie, Domnul îţi va da înțelegere. 

De este rugăciunea noastră plăcută Domnului, Duhul lui 
Dumnezeu va purta în suflet mărturie; El este bun şi lin; dar 
înainte nu știam dacă primea Domnul rugăciunea sau nu, şi în 
ce chip ai putea să cunoşti aceasta. 

Durerea şi primejdule pe mulți au învăţat să se roage. 

A venit la mine la magazie un soldat; se îndrepta spre Salo- 
nic. Sufletul meu l-a îndrăgit şi i-am zis: 

«Roagă-te Domnului, ca să fie mai puţine necazuri» 

lar el zice: «Ştiu să mă rog. Am învăţat în război, când eram 
în bătălii. Cu putere mă rugam Domnului să mă lase printre cei 
vii. Gloanţele plouau, obuzele explodau, şi puţini au rămas în 
viaţă, iar eu m'am aflat de multe ori în bătălu, şi Domnul m'au 
păzit)». Zicând aceasta, mi-a arătat cum se ruga, şi după mişca- 
rea trupului mi-era vădit că era cu totul adâncit în Dumnezeu. 


Multora le place a citi cărți bune, şi este un lucru bun, dar cel 
mai bine este a te ruga; însă cel ce citește cărți proaste şi ziare 
se pedepseşte cu foamete sufletească: sufletul lui înfometează, 
căci hrana sufletului şi îndulcirea lui sânt în Dumnezeu. În 
Dumnezeu este şi viaţa lui, şi bucuria, şi veselia, şi Domnul ne- 
grăit ne iubeşte, iar dragostea aceasta este cunoscută în Duhul 
Sfânt. 

Dacă mintea ta voieşte să se roage în inimă şi nu poate, ci- 
teşte rugăciunea cu buzele şi ține-ți mintea în cuvintele rugă- 
ciunii, precum zice Scara. Cu vremea, Domnul îți va da rugă- 
ciunea inimii fără gânduri şi te vei ruga uşor. Unii şi-au vătămat 
inima, căci s'au silit să săvârşească rugăciunea cu mintea în ini- 
mă şi au ajuns până acolo că nici cu gura nu o mai puteau rosti. 
Dar tu să ştii rânduiala vieţii duhovniceşti: darurile se dau su- 
fletului simplu, smerit, ascultător. Celui ascultător şi întru toate 
înfrânat — în mâncare, în cuvânt, în mişcări — Însuşi Domnul îi 
dă rugăciunea, iar ea uşor se săvârşeşte în inimă. 

Neîntrerupta rugăciune vine din dragoste, dar se pierde prin 
osândire, prin grăire în deşert şi prin neînfrânare. Cel ce iubeşte 
pe Dumnezeu poate cugeta la EI zi şi noapte, căci nici o lucrare 
nu împiedică a iubi pe Dumnezeu. Apostolii iubeau pe Dom- 
nul, iar lumea nu-i împiedeca, măcar că ei pomeneau lumea şi se 
rugau pentru ea şi propovăduiau. Dar iată că Marelui Arsene 1 

s'a spus: «Fugi de oamen»»; însă Duhul lui Dumnezeu şi în pustie 
ne învaţă a ne ruga pentru oameni şi pentru întreaga lume. 

În această lume fiecare îşi are ascultarea: unul este împărat, 
altul patriarh, altul bucătar sau fierar sau învățător, dar Domnul 
pe toţi iubeşte, și mai mare răsplată va fi aceluia care mai mult 
iubeşte pe Dumnezeu. Domnul ne-au dat porunca de a iubi pe 
Dumnezeu din toată inima, din toată mintea, din tot sufletul. 
Dar fără rugăciune cum poţi iubi? De aceea mintea şi inima 
omului trebuie să fie totdeauna slobode pentru rugăciune. 

Pe carele iubeşti, la acela vrei să te gândeşti, despre el vrei să 
vorbeşti, cu el vrei să fii. Dar pe Domnul iubește sufletul ca pe 
Tatăl şi Ziditorul său, şi stă înaintea Lui cu teamă şi cu dragos- 
te: cu teamă, căci este Domnul; cu dragoste, căci sufletul Îl cu- 
noaşte ca Tată; El este milostiv foarte, şi harul Său mai dulce 
decât toate cele. 

Şi eu am cunoscut că a te ruga este uşor, căci ajută harul lui 
Dumnezeu. Domnul milostiv ne iubeşte, şi ne dă în rugăciune a 
vorbi cu Dânsul, şi a ne căi, şi a ne ruga. 

Nu am putere să înfățişez cât de mult ne iubeşte Domnul; în 
Duhul Sfânt se cunoaşte această iubire, iar sufletul celui ce se 
roagă cunoaşte pe Duhul Sfânt. 


Unii zic că de la rugăciune vine înşelarea. Aceasta este greşit. 
Înşelarea vine de la călăuzirea de sine, iar nu din rugăciune. Toţi 
Sfinții mult s'au rugat, şi cheamă şi pe alții la rugăciune. Ru- 
găciunea este cea mai bună lucrare pentru suflet. Prin rugăciune 
ajungi la Dumnezeu; prin rugăciune se cere smerenia, răbdarea şi 
tot lucrul bun. Cel ce vorbeşte împotriva rugăciunii, vădit nicio- 
dată nu a gustat cât de bun este Domnul şi cât de mult ne iubeşte 
El. De la Dumnezeu răul nu poate veni. Toţi sfinții neîncetat se 
rugau; nici o clipă nu rămâneau fără rugăciune. 

Sufletul, pierzând smerenia, pierde totodată harul şi dragos- 

tea către Dumnezeu, iar atunci se stinge rugăciunea fierbinte; 
dar când sufletul se linişteşte de patimi şi dobândeşte smerenia, 
Domnul îi dă harul Său, şi atunci el se roagă pentru vrăjmaşi ca 
însuşi pentru sine, şi pentru întreaga lume se roagă cu lacrămi 
fierbinţi. 

cum sânt puţini Bătrâni care cunosc dragostea Dom- 
nului către noi, şi care cunosc lupta cu vrăjmaşii, și 
că, spre a-i birui, este nevoie de smerenia lui Hristos. 

Domnul atât de mult iubeşte pe om, încât îi dă da- 
rurile Sfântului Duh, dar câtă vreme sufletul nu s'a învăţat a 
păstra harul, mult se muncește. 

În primul an după ce primisem Duhul Sfânt mă gândeam: 
Domnul păcatele mi le-au iertat — harul poartă mărturie pentru 
aceasta; ce mai mult îmi trebuieşte? Dar nu aşa trebuie a gândi. 
Deşi păcatele sânt iertate, totuşi întreaga viață trebuie să ţi le 
aminteşti şi să te mâhneşti, spre a păstra zdrobirea inimii. Eu 
n'am făcut aşa, şi am pierdut zdrobirea inimii, şi mult am avut 
de suferit de la draci. Şi nu pricepeam ce se petrece cu mine: 
sufletul meu cunoaşte pe Domnul şi dragostea Sa; cum de îmi 
vin gânduri rele? Dară Domnului l-au fost milă de mine, şi 
Însuşi m'au învăţat cum trebuie a mă smeri: «Ţine-ţi mintea în 
iad, şi nu deznădăjdui». Şi astfel se biruiesc vrăjmașii; dar când 
cu cu mintea ies din acel foc, gândurile prind din nou putere. 


Cel care, asemenea mie, a pierdut harul, acela bărbăteşte să 
se lupte cu dracii. Să ştii că tu însuţi eşti vinovat: ai căzut în 
mândrie şi slavă deşartă, iar Domnul milostiv îţi dă să şti ce în- 
seamnă a fi în Duhul Sfânt şi ce înseamnă a fi în luptă cu dracii. 

Astfel sufletul din cercare cunoaşte dauna mândriei şi fuge de 
slava deşartă şi de laudele oamenilor şi ale gândurilor. Atunci 
începe sufletul a se însănătoşi şi se învaţă a păstra harul. Cum să 
înţelegi de este sufletul sănătos sau bolnav? Sufletul bolnav este 
semeţ; dar sufletul sănătos iubeşte smerenia, precum l-au învă- 
țat Duhul Sfânt, iar dacă nu o ştie, se socoteşte a fi mai rău de- 
cât toți. 

Sufletul smerit, chiar de l-ar lua Domnul la cer în fiece zi, şi 
i-ar arăta slava cerească în care petrece EI, și dragostea Serafi- 
milor şi a Heruvimilor, şi a tuturor Sfinților, încă şi atunci, în- 
văţat din cercare, va zice: «Tu, Doamne, îmi arăţi slava Ta, căci 
Tu Îţi iubeşti zidirea; mie însă dă-mi plânsul şi puterea de a-i 
mulțămi. Ţie se cuvine slava în cer şi pre pământ, dară mie a 
plânge mi se cuvine, pentru păcatele mele». Altfel nu vei păstra 
harul Sfântului Duh, pe care Domnul îl dă în dar, din mila Sa. 

Domnului mult I-au fost milă de mine şi mi-au dat să înţeleg 
că toată viața trebuie să plâng. Aceasta este calea Domnului. 
Și iată, acuma scriu cu durere pentru cei care, asemenea mie, 
sânt semeţi, şi de aceea suferă. Scriu pentru ca şi ei să se înveţe 
smerenia şi să afle odihnă în Dumnezeu. 

Unii zic că aşa fusese cândva, pe vremuri, dar că acum aces- 
tea toate s'au învechit; dar la Domnul niciodată nimic nu se 
împuţinează, ci doar noi ne schimbăm, ne înrăim, şi astfel pier- 
dem harul; dar celui care cere, Domnul toate îi va da, nu pentru 
că noi am fi vrednici, ci pentru că Domnul este milostiv şi ne 
iubeşte. 

Scriu despre aceasta pentru că sufletul meu cunoaște pe 
Domnul. 


A se învăţa smerenia lui Hristos este o mare binefacere; cu 
ea este uşor şi îmbucurător a vieţui, şi totul devine drag inimii. 
Numai celor smeriţi Se arată Domnul în Duhul Sfânt, iar dacă 


PENTRU SMERENIE 323 


nu ne vom smeri, pe Dumnezeu nu-L vom vedea. Smerenia este 
lumina în care putem vedea Lumina-Dumnezeu, precum cân- 
tăm: «Întru lumina Ta vom vedea lumina». 

Domnul m'au învăţat să-mi țin mintea în iad şi să nu deznă- 
dăjduiesc, şi astfel se smereşte sufletul meu. Dar aceasta încă nu 
este adevărata smerenie, carea este de nepovestit. Când sufletul 
merge către Domnul este cuprins de frică, dar când vede pe 
Domnul, de frumuseţea slavei Sale negrăit se bucură, şi din dra- 
gostea lui Dumnezeu şi din desfătarea Duhului Sfânt desăvârşit 
uită pământul. Aşa este raiul Domnului. Toţi vor petrece în 
dragoste, şi, din smerenia lui Hristos, toți se vor bucura să vază 
pe ceilalți mai presus de sine. Smerenia lui Hristos în cei mai 
mici sălășluieşte; ei se bucură să fie mai mici. Aşa mi-au dat 
Domnul să înțeleg. 

O, rugaţi-vă pentru mine toți Sfinții, ca sufletul meu să se 
înveţe smerenia lui Hristos; însetează dupre ea sufletul meu, 
dară a o dobândi nu pot, şi cu lacrămi o caut, precum un prunc 
pierdut îşi caută muma. 

«Unde eşti Tu, Doamne al meu? Ascunsu-Te-ai de la sufletul 
meu, şi cu lacrămi Te caut. 

Doamne, dăruieşte-mi puterea de a mă smeri înaintea măririi 
Tale. 

Doamne, Ție se cuvine slava în cer şi pre pământ, dară mie, 
micii Tale zidiri, dăruieşte-mi smerenia Duhului Tău. 

Rogu-mă bunătăţii Tale, Doamne, caută preste mine dintru 
înălțimea slavei Tale şi-mi dăruieşte putere a Te slăvi zi şi 
noapte, căci sufletul meu Te-a iubit în Duhul Sfânt şi tânjesc 
dupre Tine, şi cu lacrămi Te caut. 

Doamne, dăruieşte nouă Duhul Sfânt; printr” Însul slăvi-Te- 
vom ziua şi noaptea, căci trupul nostru neputincios este, dară 
Duhul Tău plin de viață, şi dă putere sufletului uşor a lucra ie, 
Şi întăreşte mintea în dragostea Ta, şi odihneşte întru Tine cu 
desăvârşită odihnă, şi alta de acum a cugeta nu mai voieşte, fără 
numai a Ta iubire. 

Doamne Milostive, neputincios duhul meu nu poate ajunge 
la Tine, şi de aceea Te chem precum Împăratul Avgar: Vino şi 
mă tămăduieşte de ranele păcătoaselor mele gânduri, şi Te voi 
lăuda zi şi noapte, şi Te voi propovădui oamenilor, spre a Te 
cunoaşte toate noroadele, că Tu, Doamne, ca şi mai nainte 
săvârşeşti minuni, ierți păcatele, şi sfințeşti, şi învii». 


Mare deosebire este între cel mai simplu om ce a cunoscut 
pe Domnul în Duhul Sfânt, şi un om, fie el și foarte mare, dar 
care nu a cunoscut harul Sfântului Duh. 

Mare osebire este între a crede doar că Dumnezeu este, a-L 
cunoaște din zidirea Sa sau din Scripturi, şi a cunoaşte pe Dom- 
nul în Duhul Sfânt. 

Duhul celui ce a cunoscut pe Dumnezeu în Duhul Sfânt arde 
zi şi noapte de dragoste către Dumnezeu şi nu se poate lipi su- 
fletul său de nimic pământesc. 

Sufletul ce nu a cercat desfătarea Duhului Sfânt se bucură de 
deşertăciunea slavei lumeşti, sau de bogăție, sau de putere; dară 
sufletul ce a cunoscut pe Domnul în Duhul Sfânt nu doreşte de- 
cât pe singur Domnul, iar bogăția şi slava lumească le socotește 
drept nimic. 

Sufletul ce a gustat Duhul Sfânt, după gust ştie a deosebi. 
Scris este: «Gustaţi şi vedeți că bun este Domnul!» (Ps. 33: 9). 
David a cunoscut din cercare, şi până astăzi Domnul dă robilor 
Săi din cercare a cunoaşte bunătatea Sa, şi îi va învăţa pe robii 
Săi până în săvârşitul veacurilor. 

Cel ce a cunoscut pe Dumnezeu în Duhul Sfânt s'a învăţat de 
la El smerenia şi s'a asemănat cu Învățătorul său, Hristos, şi s'a 
făcut asemenea Lui. 

«Doamne, învredniceşte-ne de darul sfintei Tale smerenii. 

Doamne, dă nouă în dar smerit Duhul Tău cel Sfânt, precum 
în dar ai venit spre a mântui pre oameni şi a-i înălța la cer, spre 

a vedea slava Ta». 
O, a lui Hristos smerenie! Cunoscu-te, dar a te dobândi nu 
pot. Rodurile tale sânt dulci, căci nu sânt pământeşti. 


Când sufletul cade în negrijanie, cum să aprinzi în el focul, 
ca să arză de dragoste în tot ceasul? Focul acesta este la 
Dumnezeu, şi Domnul au venit pe pământ spre a da nouă acest 
foc al harului Sfântului Duh, şi cel ce se învață smerenia, acela 
îl are, căci Domnul dă celor smeriţi harul Său. 

Multă osteneală trebuie să aduci, şi multe lacrămi trebuie să 
verşi pentru a păstra smeritul duh al lui Hristos; căci fără el se 
stinge în suflet lumina vieţii şi moare. Trupul degrabă îl poţi usca 
prin post, însă a-ţi smeri duhul, astfel încât neîncetat să fie smerit, 
nu este uşor, şi nu este cu putință îndegrab. Maria Eghipteanca 
șaptesprezece ani s'a luptat cu patimile precum cu fiarele sălbati- 
ce, şi de-abia după aceea a aflat odihnă; trupul însă şi l-a uscat 
degrabă, căci în pustie nici nu avea cu ce să se hrănească. 

Noi ne-am răcit cu totul şi nu înţelegem ce este smerenia sau 
iubirea lui Hristos. Este drept, acea smerenie şi iubire se cunosc 
prin harul Sfântului Duh, dar noi nu ne gândim că îl putem în- 
clina către noi. Pentru aceasta trebuie să îl dorim din tot sufle- 
tul. Dar cum să doresc ceea ce îmi este necunoscut? Toţi avem 
o oarecare înţelegere, iar Duhul Sfânt mişcă tot sufletul spre a 
căuta pe Dumnezeu. 

O, cum trebuie să rogi pe Domnul ca să dea sufletului sme- 
ritul Duh Sfânt! Sufletul smerit are multă odihnă, dar cel mân- 
dru însuşi pe sine sfâşie. Cel mândru nu cunoaşte dragostea lui 
Dumnezeu şi este departe de Dumnezeu. El se mândreşte că 
este bogat sau învăţat, sau în slavă, dar nu-şi cunoaşte, neferi- 
citul, sărăcia şi pierzania, căci pe Dumnezeu nu cunoaşte. Dar 
pe cel ce se luptă împotriva mândriei Domnul îl ajută a birui 
acea patimă. 

Domnul au zis: «Învăţaţi de la Mine, căci sânt blând şi sme- 
rit cu inima». După aceasta tânjeşte sufletul meu zi şi noapte, şi 
mă rog lui Dumnezeu, şi întreg cerului Sfinților, şi vouă tuturor 
care aţi cunoscut smerenia lui Hristos, rugați-vă pentru mine, ca 
să vie preste mine duhul smerenici lui Hristos, pe care până la 
lacrămi o doreşte sufletul meu. Eu nu pot să nu o doresc, căci 
sufletul meu a cunoscut-o prin Duhul Sfânt, însă am pierdut 
acest dar, şi de aceea tânjeşte sufletul meu până la lacrămi. 

Stăpâne Multmilostive, dăruieşte nouă duhul smerit, ca să 
afle sufletele noastre pace întru Tine. 

Preasfântă Maică a Domnului, cere nouă, Milostivă, duh 
smerit. 

Toţi Sfinţii, voi vieţuiţi în ceruri şi vedeţi slava Domnului, şi 
se bucură duhul vostru; rugați-vă ca şi noi să fim împreună cu 
vol. Tras este sufletul meu a vedea pre Domnul, şi tânjeşte către 
Dânsul în smerenie, ca nevrednic de acest dar. 

Doamne Milostive, prin Duhul Sfânt învață-ne smerema Ta. 


Mândria nu lasă sufletul să păşească pe calea credinţei. Celui 
necredincios dau acest sfat: să zică «Doamne, dacă Tu eşti, 
atunci luminează-mă, şi Îţi voi sluji din toată inima și sufletul 
meu». Şi pentru un astfel de gând smerit şi pentru hotărârea de a 
sluji lui Dumnezeu, Domnul negreşit va lumina. Dar nu trebuie 
să spui «Dacă Tu eşti, atunci pedepseşte-mă», căci dacă va veni 
un necaz, poate nu vei afla puterea să mulțămeşti lui Dumnezeu 
ŞI să aduci pocăință. 

Și când Domnul te va lumina, sufletul tău va simţi pe Dom- 
nul; va simţi că Domnul l-au iertat şi îl iubeşte, şi aceasta din 
cercare o vei cunoaşte, şi harul Sfântului Duh va purta în su- 

fletul tău mărturia mântuirii, şi vei dori atunci să strigi întregii 
lumi: «Cât de mult ne iubeşte Domnul!» 

Apostolul Pavel, câtă vreme nu cunoştea pe Domnul, Îl pri- 
gonea, dar când L-a cunoscut, a înconjurat întreaga lume propo- 
văduind pe Hristos. 

Dacă Domnul nu va da a cunoaşte prin Duhul Sfânt cât de 
mult ne iubeşte El, omul nu o va putea ști, căci este cu neputinţă 
minții pământeşti să priceapă prin ştiinţă câtă dragoste are 
Domnul pentru oameni. 

Dar spre a te mântui trebuie să te smereşti, căci pe cel mân- 
dru, şi de-l vei pune cu sila în rai, nici acolo nu va afla odihnă, 
şi va fi nemulțumit, şi va zice: «De ce nu sânt eu în locul cel 
dintâi?» Dară sufletul smerit este plin de iubire şi nu caută în- 
tâietatea, ci tuturor doreşte binele şi se mulțămește cu orice. 


Cel stăpânit de slava deşartă, sau se teme de draci, sau s'a 
asemănat lor; dar nu trebuie să te temi de draci, ci de slava 
deşartă şi de mândrie să te temi, căci prin ele se pierde harul. 

Cel ce vorbeşte cu dracii îşi pângăreşte mintea, dar celui ce 
petrece în rugăciune mintea i-o luminează Domnul. 

Domnul mult ne iubeşte, dar noi totuşi cădem, căci nu avem 
smerenie. Spre a păstra smerenia trebuie să omori trupul şi să 
primeşti Duhul lui Hristos. Sfinţii au dus o cruntă luptă cu dra- 
CI1 ŞI i-au biruit cu smerenia, cu rugăciunea şi cu postul. 

Cel ce s'a smerit a biruit vrăjmaşii. 


Ce trebuie să faci pentru a avea pace în suflet şi în trup? 

Pentru aceasta trebuie pe toţi să-i iubeşti ca însuți pe tine şi 
în fiecare ceas să fii gata de moarte. Când sufletul îşi aduce 
aminte de moarte, se pătrunde de smerenie şi întreg se dăruieşte 
voii lui Dumnezeu, şi doreşte cu toți a fi în pace şi pe toți a iubi. 

Când pacea lui Hristos vine în suflet el se bucură să şază pre- 
cum lov pe gunoi, iar pe ceilalți să-i vadă în slavă; atunci sufle- 
tul se bucură că este mai rău decât toți. Taina aceasta a smereni- 
ei lui Hristos este mare şi cu neputinţă de tâlcuit. Din dragoste, 
sufletul doreşte fiecărui om mai mult bine decât sieşi, şi se bu- 
cură când vede că celorlalți le este mai bine, şi se mâhneşte 
când vede că se muncesc. 

O, rugaţi-vă pentru mine toți sfinţii şi toate noroadele, ca să 
vie asupră-mi sfântă smerenia lui Hristos. 


Domnul iubeşte pe oameni, însă trimite necazuri pentru ca 
oamenii să-şi cunoască neputința şi să se smerească, şi pentru 
smerenia lor să primească Duhul Sfânt, iar cu Duhul Sfânt totul 
este bine, totul îmbucurător, totul minunat. 

Câte unul mult suferă din pricina sărăciei şi a bolii, dar nu se 
smereşte, şi astfel suferă fără folos. Dar cel ce se smereşte se va 
mulțămi cu orice soartă, căci Domnul îi este bogăţia şi bucuria, 
şi toți oamenii se vor minuna de frumuseţea sufletului său. 


Tu spui: Eu am multe suferințe. Dar eu îți voi spune, sau, 
mai bine zis, Însuşi Domnul grăieşte: Smereşte-te, şi vei vedea 
că nefericirile tale se vor preface în odihnă, încât însuţi te vei 
minuna şi vei zice: Oare de ce înainte atâta mă chinuiam şi mă 
mâhneam? Dar acum te bucuri, căci te-ai smerit şi a venit harul 
lui Dumnezeu; acum, şi de ai şedea singur în sărăcie, bucunia nu 
te-ar părăsi, căci în suflet ai pacea de care Domnul zicea: «Pa- 
cea Mea dau vouă». Astfel fiecărui suflet smerit Domnul îi dă 
pacea. 

Sufletul celui smerit — ca marea: arunci în mare o piatră, şi 
pentru o clipă tulbură uşor luciul, iar apoi se afundă în adâncul 
el. 

Aşa şi durerile se afundă în inima celui smerit, căci cu el este 
puterea Domnului. 

Unde sălăşluieşti tu, suflete smerit, şi cine viază întru tine, şi 
cu ce voi asemăna pre tine? 

Tu arzi strălucit ca soarele, şi nu te mistui, ci cu a ta căldură 
pre toţi încălzeşti. 

Al tău este pământul celor blânzi, dupre cuvântul Domnului. 

Asemenea eşti tu unei grădini înflorite, în mijlocul căreia se 
află o preafrumoasă casă unde iubeşte a sălăşlui Domnul. 

Pre tine iubeşte cerul şi pământul. 

Pre tine iubesc Sfinţi Apostoli, Prorocii, Sfinții şi Cuvioşii. 

Pre tine iubesc Înperii, Serafimii şi Heruvimii. 

Pre tine, cel smerit, iubeşte Precista Maica Domnului. 

Pre tine iubeşte şi se bucură de tine Domnul. 


Sufletului mândru Domnul nu i se arată. Sufletul mândru, şi 
de ar învăţa toate cărțile, niciodată nu va cunoaște pe Domnul, 
căci cu mândria sa nu dă loc în sine harului Duhului Sfânt, iar 
Dumnezeu se cunoaşte numai în Duhul Sfânt. 


Cei luminaţi cu botezul cred în Dumnezeu, dar sânt unii care 
Îl şi cunosc. A crede în Dumnezeu este bine, dar mai fericit este 
a cunoaşte pe Dumnezeu. Totuşi şi cei ce cred sânt fericiți, pre- 
cum au zis Domnul Apostolului Thoma, că tu M'ai văzut şi 
M'ai pipăit, şi crezi, dar fericiţi şi cei ce nu au văzut, dar cred. 

De am fi noi smeriți, Domnul, în dragostea Sa, toate ne-ar 
arăta, ne-ar descoperi toate tainele, dar nefericirea noastră este 

că nu sântem smeriți, ne mândrim şi ne semeţim în deşert 
pentru tot nimicul, şi astfel ne muncim pe noi înşine şi pe cei- 
lalți. 

Domnul, măcar că este milostiv, dar pentru mândrie oropseş- 
te sufletul cu foamete și nu-i dă harul, câtă vreme nu a învăţat 
să se smerească. Eu pieream în păcate, şi de multe ori aş fi fost 
în iad, de nu s'ar fi îndurat spre mine Domnul şi Precista, buna 
de-Dumnezeu-Născătoarea. O, linul, blândul Ei glas: ceresc 
glas ca acela pe pământ niciodată auzim. Și iată acum cu la- 
crămi scriu despre Milostiv Domnul, ca despre Tatăl meu firesc. 
Dulce este sufletului cu Domnul; această fericire o gusta Adam 
în rai, când limpede vedea pe Domnul, dar sufletele noastre 
simt că El este cu noi, precum S'au făgăduit: «lată Eu cu voi 
sânt în toate zilele, până în săvârşitul veacului» (Mt. 28: 20). 

Domnul cu noi este. Putea-vom oare dori ceva mai mult? 
Domnul au zidit pe om, ca vecinic a viia şi a se ferici întru 
Dânsul; ca noi să fim cu EI şi în El. Şi Domnul Însuşi voieşte să 
fie cu noi şi în noi. Domnul este bucuria şi veselia noastră; iar 
când, din mândrie, ne depărtăm de Domnul, înşine ne predăm 
muncii: zbucium, şi urât, şi gânduri rele ne sfâşie. 


Doamne, îndreptează pre noi, precum o maică gingașă în- 
dreptează pre pruncii săi cei mici. Dă fiecărui suflet a cunoaşte 
bucuria venirii Tale şi puterea ajutorului Tău. Dă răcorire 
îndureratelor suflete ale norodului Tău, şi pre toți ne învaţă în 
Duhul Sfânt a Te cunoaște. Strâmtorează-se sufletul omului pre 
pământ, Doamne, și cu mintea nu se poate întări întru Tine, căci 
nu ştie pre Tine şi a Ta bunătate. Mintea noastră este întunecată 
de pământeşti griji şi nu putem înţelege plinătatea iubirii Tale. 
Tu ne luminează. Milosârdiei Tale toate sânt cu putinţă. Tu ai 
zis în Sfânta Evanghelie că morții vor auzi glasul Fiului lui 
Dumnezeu şi vor învia; fă acum ca moarte sufletele noastre să 
auză glasul Tău şi să învie întru bucurie: 

Spune, Doamne, lumii: «Iartă-se tuturor păcatele», şi se vor 

ierta. 

Sfinţeşte pre noi, Doamne, şi toți sfințiți vor fi în Duhul Tău, 
şi Te vor slăvi pre pământ toate noroadele Tale, şi voia Ta va fi 
pre pământ precum în cer, căci Ţie toate sânt cu putinţă. 


Cel mândru se teme de învinuiri, dar smeritul — nicicum. Cel 
ce a dobândit smerenia lui Hristos totdeauna voiește a se învi- 
nui, şi se bucură de defăimări, și se întristează când este lăudat. 
Însă aceasta este încă smerenia începătoare; dar când sufletul va 
cunoaşte pe Domnul în Duhul Sfânt, cât este El de smerit şi 
blând, atunci se vede pe sine mai rău decât toți şi se bucură a şe- 
dea pe grămada de gunoi, ca lov, în hainele cele mai zdrență- 
roase, iar pe ceilalți să vază în Duhul Sfânt, strălucind şi fiind 
asemenea lui Hristos. 

Dea Milostiv Domnul tuturor a gusta smerenia lui Hristos, 
carea este de nepovestit, iar atunci sufletul nici va dori mai 
mult, ci vecinic va viia în smerenie, în dragoste şi în blândețe. 

Tânjeşte sufletul meu dupre Tine, Doamne: ascunsu-Ți-ai 
fața de la mine şi mă turbur, şi sufletul meu din nou se stinge de 
dorirea de a Te vedea, căci Tu ai răpit sufletul meu. De nu m'ai 
fi răpit Tu, Doamne, cu harul Tău, nici eu nu aș putea astfel să 
tânjesc după Tine şi cu lacrămi să Te caut. 

Cum va căuta, şi ce va căuta cel ce nu a cunoscut şi pierdut? 

Când vieţuiam în lume, deşi mă gândeam la Tine, totuşi nu 
întotdeauna; dară acum duhul meu arde până la lacrămi din do- 
rinţa de a Te vedea, Lumina mea. 

Tu m'ai învăţat cu a Ta milosârdie. Tu Te-ai ascuns de mine, 
ca sufletu-mi să se înveţe smerenia, căci fără smerenie nu se 
poate păstra în suflet harul şi un greu urât apasă sufletul. Când 
însă se va învăţa sufletul smerenia, atunci nici urâtul, nici scâr- 
ba nu se apropie de suflet, căci Duhul lui Dumnezeu îl veseleş- 
te. 

Milă mi-este de săracii oameni care nu-L ştiu pe Dumnezeu. 
Ei se mândresc că zboară, dar nu este nici o minune: şi păsările 
zboară, şi slăvesc pe Dumnezeu; dară omul, făptura lui Dumne- 
zeu, părăseşte pe Făcătorul. Dar gândește-te, cum vei sta tu 
înaintea Înfricoşatei Judecăţi a lui Dumnezeu? Unde vei fugi şi 
unde te vei ascunde de către faţa lui Dumnezeu? 

Mult mă rog lui Dumnezeu pentru voi, ca toți să vă mântuiți 
și vecinic să vă bucuraţi împreună cu Îngerii şi cu Sfinţii. Iară 
vouă cerşesc: Pocăiți-vă şi smeriţi-vă, îmbucurați pe Domnul, 
Carele cu dor şi milostivire vă aşteaptă. Domnul, sufletului pe 
care l-a iubit dă durere pentru norod, spre a se ruga cu lacrămi; 
şi sufletul meu doare, şi mult mă rog pentru voi. 

Slavă Domnului şi milostivirii Sale, că nouă, păcătoşilor 
robilor Săi, ni se arată în Duhul Sfânt, iar sufletul Il cunoaşte 
mai mult decât pe tatăl său după fire, căci şi tatăl după fire este 
văzut în afara noastră, însă Duhul Sfânt pătrunde întreg sufletul, 
şi mintea, şi trupul. 


Fericit smeritul suflet: iubeşte pe el Domnul. 

Pe smeriţii sfinţi îi fericește cerul și pământul, şi Domnul le 
dă slava de a fi cu EI: «Unde sânt Eu, acolo și slujitorul Meu va 
fb). 

Mai presus de toţi în smerenie este Maica lui Dumnezeu, și 
pentru aceea o fericesc toate neamurile pe pământ şi îi slujesc 
toate puterile cereşti; şi pe această Maică a Sa ne-au dat-o Dom- 
nul întru apărare şi ajutor. 


Nu este ceva mai bun decât a viețui în smerenie şi iubire; 
atunci în suflet va fi o mare pace şi nu se va afla înălțare asupra 
fratelui. De vom iubi pe vrăjmași, în suflet nu va fi loc mândri- 

ei, căci în dragostea lui Hristos nu se află semeție. Mândria, ca 
focul, mistuie tot ce este bun, dar smerenia lui Hristos este de 
neînfățişat şi dulce. Şi de ar şti-o oamenii, tot pământul s'ar 
învăţa această ştiinţă. Eu toată viaţa, zi şi noapte, mă învăţ întru 
ca, şi nu biruiesc. Sufletul meu tot mereu cugetă: încă nu am 
atins ceea ce doresc, şi nu mă pot linişti, însă smerit cer vouă, 
fraților, care cunoaşteţi iubirea lui Hristos, rugaţi-vă pentru mi- 
ne, ca să mă izbăvesc de duhul mândru, spre a sălăşlui în mine 
smerenia lui Hristos. 


Sânt multe feluri de smerenie. Unul face ascultare şi întru 
toate se învinuieşte — şi aceasta este smerenie. Altul se căieşte 
pentru greşalele sale şi se socoteşte urâciune înaintea lui Dum- 
nezeu — şi aceasta este smerenie. Dar alta este smerenia celui ce 
a cunoscut pe Domnul în Duhul Sfânt. Cel ce a cunoscut pe 
Domnul în Duhul Sfânt, acela altă cunoaştere are, şi alt gust. 

Când sufletul în Duhul Sfânt va vedea pe Domnul, cât este 
El de blând şi smerit, atunci însuşi se smereşte până în sfârşit. 
lar aceasta este o smerenie cu totul aparte, şi nimenea poate a o 
povesti, şi nu este cunoscută decât în Duhul Sfânt. lar de ar şti 
oamenii în Duhul Sfânt cum este Domnul nostru, toți s'ar pre- 
schimba: bogaţii și-ar defăima bogăţia, învățații ştiinţele lor, iar 
ocârmuitorii — slava şi stăpânirea lor, şi toți s'ar smeri, şi ar vie- 
țui într'o mare pace şi iubire, şi pe pământ ar fi mare bucurie. 

Când sufletul s'a dăruit voii lui Dumnezeu, în minte nici mai 
este ceva în afara lui Dumnezeu, iar sufletul cu mintea curată 
stă înaintea lui Dumnezeu. 

O, Doamne, învață-ne prin Duhul Tău cel Sfânt să fim ascul- 
tători, înfrânaţi. Dă nouă duhul pocăinţei lui Adam şi lacrămi 
pentru greşalele noastre. Dă nouă vecinic a Te slăvi şi a-Ți mul- 
țămi. Tu ne-ai dat preacuratul Tău Trup și Sânge, spre a vieţui 
vecinic împreună cu Tine, şi a fi acolo unde Tu petreci, şi a ve- 

dea slava Ta. 

Doamne, dă noroadelor întregului pământ a cunoaşte cât de 
mult ne iubeşti Tu şi ce minunată viață dai Tu celor ce întru Ti- 
ne cred. 

IV 


PENTRU PACE 


oți voiesc să aibă pace, dar nu ştiu cum să o dobân- 

dească. Paisie cel Mare s'a mâniat, şi a rugat pe Dom- 

nul să-l izbăvească de mânie. Domnul i S'au arătat şi 

l-au zis: «Paisie, de voieşti a nu te mânia, atuncea 
nimica să doreşti, pre nimenea să urăşti şi să osândeşti, şi nu te 
vei mânia). Așa şi tot omul, dacă îşi va tăia voia înaintea lui 
Dumnezeu şi oamenilor, totdeauna va fi cu pace în suflet; dară 
ce] ce iubeşte a face voia sa, niciodată va afla pacea. 

Sufletul ce s'a dăruit voii lui Dumnezeu uşor poartă toată du- 
rerea şi toată boala, căci și în boală el se roagă şi vede pre Dum- 
nezeu: «Doamne, Tu vezi boala mea; Tu ştii cât sânt eu de pă- 
cătos şi de neputincios, ajută mie să rabd şi să mulțămesc bună- 
tății Tale». Și Domnul uşurează boala, şi sufletul simte ajutorul 
lui Dumnezeu, şi este vesel înaintea lui Dumnezeu şi mulţă- 
mMitor. 

Dacă te ajunge vreo nesosinţă, tu să gândeşti: «Domnul îmi 
vede inima, şi dacă Îi este bineplăcut, bine îmi va fi şi mie, şi 
celorlalți», şi aşa sufletul tău pururea va fi în pace. Dar dacă 
cineva va cârti: «Asta nu-i așa, aia nu-i bine», niciodată nu va fi 
pace în suflet, măcar de ar şi posti şi mult s'ar ruga. 

Apostolii erau întreg dăruiţi voii lui Dumnezeu; aşa se păs- 
trează pacea. Tot aşa şi toți marii oameni sfinți au răbdat toate 
scârbele, încredințându-se voii lui Dumnezeu. 

Domnul ne iubeşte, şi deci putem de nimica să ne temem, 
afară de păcat, căci din pricina păcatului se pierde harul, iar fără 
harul lui Dumnezeu vrăjmaşul vântură sufletul ca pe o frunză 
uscată sau ca fumul. 

Trebuie neclintit să ne amintim că vrăjmaşii înşişi au căzut 
din mândrie, şi că pe noi tot mereu încearcă să ne mâne pe ace- 
eaşi cale, şi pe mulţi i-au înșelat. Dară Domnul au zis: «Învăţaţi 
de la Mine blândeţea şi smerenia, şi veți afla odihnă sufletelor 
voastre)». 

«O, Milostiv Doamne, dăruieşte nouă pacea Ta, precum ai 
dat pacea Sfinţilor Apostoli: „Pacea Mea dau vouă”. 

Doamne, dă şi nouă a ne îndulci de pacea Ta. Sfinții Apos- 
toli au primit pacea Ta, şi asupra întregii lumi o au revărsat, şi 
mântuind norodul, nu-și pierdeau pacea, şi întru dânşii ea nu se 
împuţina». 

Slavă Domnului şi milosârdiei Sale, căci El mult ne iubeşte 
şi ne dă pacea Sa şi harul Sfântului Duh. 


Cum să păstrezi pacea sufletească în mijlocul smintelilor 
zilelor noastre? 

Judecând după Scriptură şi după moravurile oamenilor de 
astăzi, noi trăim vremile de pe urmă, și totuşi trebuie păstrată 
pacea sufletească, fără de care nu ne putem mântui, precum zi- 
cea marele rugător al pământului rusesc, Cuviosul Serafim. Câ- 
tă vreme trăia Cuviosul Serafim, pentru rugăciunile sale Dom- 
nul păzea Rusia; iar după dânsul s'a înălțat un alt stâlp ce ajun- 
gea de la pământ până la cer — Părintele Ioan din Kronstadt. Ne 
vom opri asupra lui: el este de-al vremilor noastre, şi l-am văzut 
rugându-se, pe când pe ceilalți nu i-am văzut. 

Ne amintim cum după Liturghie, când i-au adus calul şi 
trăsura şi el se aşeza în ea, norodul l-a împresurat, cerându-i 
binecuvântarea; şi într'o astfel de învălmăşeală sufletul îi era 
neîntrerupt în Dumnezeu, şi într'o astfel de gloată el nu se risi- 
pea şi nu îşi pierdea pacea sufletească. Cum ajungea el la aceas- 

ta? — iată întrebarea noastră. 

Ajungea la aceasta şi nu se risipea pentru că iubea norodul şi 
nu înceta a se ruga pentru el Domnului: 

«Doamne, dăruieşte pacea Ta lumii Tale». 

«Doamne, dăruieşte robilor Tăi Duhul Tău cel Sfânt, ca El să 
le încălzească inimile cu dragostea Ta, şi să-i povăţuiască întru 
tot adevărul şi binele». 

«Doamne, voiesc ca pacea Ta să fie întru tot norodul Tău, 
pre carele Tu ai iubit până în sfârşit, şi ai dat pre Fiul Tău cel 
Unul-Născut, spre a mântui lumea». 

«Doamne, dăruiește lor harul Tău, ca în pace şi în iubire să 
Te cunoască şi să Te iubească, şi să zică asemenea Apostolilor 
pre Thavor: Bine este nouă, Doamne, a fi cu Tine». 

Astfel, neîncetat rugându-se pentru norod, el îşi păstra pacea 
sufletească; noi însă o pierdem, pentru că nu avem în noi dra- 
goste către norod. Sfinții Apostoli, şi toți Sfinţii, doreau noro- 
dului mântuirea, şi petrecând în mijlocul oamenilor, înflăcărat 
se rugau pentru ei. Duhul Sfânt le dădea puterea a iubi norodul; 
Şi noi, de nu ne vom iubi fratele, nu vom putea avea pacea. 

Să cugete fieştecare la acestea. 


Slavă Domnului, că El nu ne-au lăsat orfani, ci ne-au dat pre 
pământ Duhul Sfânt. Duhul Sfânt învaţă sufletul negrăita iubire 
pentru norod, şi durerea pentru toți cei ce rătăcesc. Domnului î- 
au fost milă de cei ce rătăceau, şi au trimis pre Fiul Său cel 
Unul-Născut să-i mântuiască; iar Duhul Sfânt învaţă aceeaşi mi- 
lostivire pentru cei ce rătăcesc, care merg la iad. Dară cine nu a 
dobândit Duhul Sfânt, acela nu voieşte a se ruga pentru 
vrăjmaşi. 

Cuviosul Paisie cel Mare se ruga pentru ucenicul său ce se 
lepădase de Hristos, şi în vreme ce se ruga i s'au arătat Domnul 
şi i-au zis: «Paisie, pentru cine te rogi? Doară el s'a lepădat de 

Mine». Dar Cuviosul nu înceta a se tângui pentru ucenicul său, 
şi atunci Domnul 1-au zis: 

«Paste, tu Mie te-ai asemănat în dragoste». 

Astfel se dobândeşte pacea, iar în afară de aceasta altă cale 
nu este. 

Dacă cineva mult se roagă şi posteşște, dar dragoste de vrăj- 
mași nu are, el nu va putea avea pacea sufletească. Iar eu nu aş 
putea să vorbesc despre aceasta, de nu m'ar fi învăţat Duhul 
Sfânt iubirea. 


Sufletul păcătos, robit de patimi, nu poate avea pace şi a se 
bucura de Domnul, măcar de ar stăpâni toate bogăţiile pămân- 
tului, măcar de ar împărăţi peste întreaga lume. Dacă unui astfel 
de împărat, ce vesel se ospătează cu voievozii lui şi stă pe scaun 
întru toată slava sa, 1 s'ar vesti dintr'o dată: «Împărate, tu acum 
vei muri», sufletul 1 s'ar turbura şi s'ar cutremura de frică, şi şi- 
ar vedea neputinţa. 

Dar câți săraci nu sânt, a căror bogăţie este numai dragostea 
de Dumnezeu, şi cărora de li se va zice: «Acum vei muri», ar 
răspunde în pace: «Fie voia Domnului. Slavă Domnului că ȘI- 
au adus aminte de mine şi au voit să mă ia acolo unde cel dintâi 
a intrat un tâlhary. 

Sânt săraci cărora nu le este frică de moarte, ci o întâmpină 
cu pace, asemenea Dreptului Simeon, care a cântat cântarea 
«Acum slobozeşti pre robul Tău, Stăpâne, dupre graiul Tău în 
pace». 

Câtă pace era în sufletul Dreptului Simeon nu pot înţelege 
decât cei ce poartă în sufletul lor pacea lui Dumnezeu sau care, 
cel puţin, au cercat-o. Pentru această pace au zis Domnul uceni- 
cilor Săi: «Pacea Mea dau vouă». Cel ce are acea pace, în pace 
se va duce în vecinica viață şi va zice: 

«Slavă Ţie, Doamne, că acum vin către Tine, şi vecinic, în 

pace şi iubire, voi vedea fața Ta. Lină, blândă privirea Ta a răpit 
sufletul meu, şi el tânjeşte dupre Tine». 


Pe fratele trebuie să-l dojeneşti blând şi cu dragoste. Pacea se 
pierde dacă sufletul se va semeți, sau dacă se va înălța mai pre- 
sus de fratele, sau va osândi pe cineva, sau pe fratele va dojeni, 
dar nu blând şi cu dragoste, dacă vom mânca mult, sau de ne 
vom ruga cu moleşeală — pentru acestea toate se pierde pacea. 

Dar de ne vom deprinde a ne ruga osârduitor pentru vrăjmaşi 
ŞI a-i iubi, pacea totdeauna va rămânea în sufletele noastre, iar 
de vom urî sau osândi pe fratele, mintea ni se va întuneca, și 
pierdem pacea și îndrăznirea către Dumnezeu. 


Nu poate sufletul să aibă pace de nu se va învăţa în legea lui 
Dumnezeu zi şi noapte, căci această lege este scrisă în Duhul lui 
Dumnezeu, iar Duhul lui Dumnezeu trece din Scriptură în su- 
flet, iar sufletul simte în aceasta îndulcire şi mulţămire, şi nu 
mal voiește a iubi cele pământeşti, căci dragostea celor pămân- 
teşti pustieşte sufletul iar el se negrijeşte, se sălbăticeşte, şi nu 
voieşte a se ruga lui Dumnezeu. lar vrăjmaşul, văzând că sufle- 
tul nu este în Dumnezeu, îl clatină, şi slobod îi seamănă în min- 
te orice voiește, şi goneşte sufletul de la un gând la altul, şi aşa 
sufletul îşi petrece ziua întreagă într'o astfel de neorânduială, şi 
nu poate curat să vază pe Domnul. 


Cel ce poartă în sine pacea Duhului Sfânt, o revarsă şi asupra 
celorlalţi; iar cine poartă în sine un duh rău, şi asupra celorlalți 
îl revarsă. 

Întrebare: Cum poate să-şi păstreze pacea mai-marele, dacă 
oamenii îi sânt neascultători? 

Greu îi este mai-marelui şi dureros, dacă oamenii lui nu-l 
ascultă, dar pentru a păstra pacea trebuie să-şi aducă aminte că 
deşi oamenii îi sânt ncascultători, totuşi Domnul îi iubeşte şi au 
murit în suferinţe pentru mântuirea lor; şi trebuie osârduitor să 
se roage pentru ei, iar atunci celui ce se roagă va da Domnul ru- 
găciunea, şi vei cunoaşte din cercare cum mintea celui ce se 
roagă are îndrăznire şi dragoste către Dumnezeu, şi chiar de eşti 
om păcătos, dar Domnul îți va da să guşti roadele rugăciunii, şi 
dacă te vei obişnui astfel a te ruga pentru supuşii tăi, în sufletul 
tău va fi multă pace şi dragoste. 

Întrebare: Cum poate păzi pacea sufletească cel supus, dacă 
mai-marele lui este un om mânios şi rău? 

Omul mânmios însuşi îndură o mare suferinţă de la duhul cel 
rău. El suferă chinul din pricina mândriei. Cel supus lui, oricine 
ar fi el, trebuie să o ştie şi să se roage pentru sufletul bolnav al 
mai-marelui său, iar atunci Domnul, văzându-i răbdarea, îi va 
da iertarea greşalelor și rugăciune neîncetată. Mare lucru înain- 
tea lui Dumnezeu este a se ruga pentru cei ce ne obijduiesc şi ne 
supără; pentru aceasta Domnul va da har, şi în Duhul Sfânt vei 
cunoaște pe Domnul, iar atunci cu bucurie vei răbda necazurile 
pentru EI, şi-ţi va da Domnul dragoste către întreaga lume, iar 
tu fierbinte vei dori bine tuturora, şi te vei ruga pentru toţi ca 
pentru propriul tău suflet. 

Domnul au poruncit a iubi pe vrăjmaşi, şi cel ce iubeşte vrăj- 
maşii se aseamănă Domnului; însă a iubi vrăjmaşii este cu pu- 
tință prin harul Sfântului Duh, şi deci, de îndată ce te supără 
cineva, roagă-te pentru el lui Dumnezeu, şi aşa vei păstra pacea 
în suflet şi harul lui Dumnezeu. Dar de vei cârti şi îţi vei ocări 
mai-marele, tu însuţi te vei face mânios ca şi el, şi se va împlini 

asupra ta cuvântul prorocului David: «Cu cel ales, ales vei fi, şi 
cu cel îndărătnic vei îndărătnici» (Ps. 17: 27). 

Tot aşa şi cu ucenicul — greu îi va fi să-şi păstreze pacea dacă 
Bătrânul său are o fire rea. A trăi lângă un Bătrân rău este o cru- 
ce mare pentru ucenic; va fi nevoie ca el să se roage pentru 
Bătrânul său, iar atunci pacea sufletească şi trupească se va păs- 
tra. lar de eşti mai-mare şi trebuie să judeci pe cineva pentru o 
faptă rea, roagă-te Domnului să-ți dăruiască inimă milostivi- 
toare, pe care o iubeşte Domnul, iar atunci vei judeca drept; dar 
de vei judeca după fapte, se vor ivi greșeli, şi nu vei fi plăcut 
Domnului. 

Judecata trebuie făcută astfel ca omul să se îndrepte, şi tre- 
buie să ai milă de fiecare suflet, de toată făptura şi de întreagă 
zidirea lui Dumnezeu, şi însuţi întru toate să ai o conştiinţă cu- 
rată, iar atunci în suflet şi în minte va fi multă pace. Să viețuim 
în pace şi în dragoste, şi atunci Domnul ne va asculta şi ne va da 
tot lucrul folositor ce Îi vom cere. 

Duhul Sfânt se află în iubire. Aşa grăieşte Scriptura, şi viața 
o dovedeşte. 

Cu neputinţă este sufletului a avea pace, de nu vom cere 
Domnului din răsputeri a iubi pe toţi oamenii. Domnul ştia că, 
de nu vom iubi pe vrăjmași, pace în suflet nu va fi, şi de aceea 
ne-au dat porunca: «lubiţi pre vrăjmaşii voştri». De nu vom iubi 
pe vrăjmași, sufletul doar când şi când va fi ca şi liniştit; dar de 
iubim pe vrăjmaşi, pacea în suflet va răinânea zi şi noapte. 

Păstrează în suflet pacea harului Sfântului Duh; nu o pierde 
pentru lucruri mărunte. De vei însufla pace fratelui tău, Domnul 
îți va da nemăsurat mai mult, dar dacă îl vei mâhni, atunci şi 
asupra sufletului tău neapărat se va abate mâhniciune. 

Dacă îți vine un gând de curvie, goneşte-l de îndată, şi îți vei 
păstra pacea sufletului; dar dacă-l vei primi, sufletul va pierde 
dragostea către Dumnezeu şi nu vei mai avea îndrăzmre în rugă- 
ciune. 

De îți tai voia, ai biruit vrăjmaşul, şi drept răsplată vei primi 

pacea sufletului; dar de îți faci voia, ești biruit de vrăjmaşi şi 
negrijania îţi va munci sufletul. 

Cel ce are patima agonisirii nu va putea iubi pe Dumnezeu și 
pe aproapele; mintea şi inima unui astfel de om necontenit ur- 
măresc bogăţiile şi nu se află în el duhul pocăinței şi zdrobire de 
inimă pentru păcate, şi sufletul său nu poate şti desfătarea păcii 
lui Hristos. 


Sufletul ce a cunoscut pe Domnul voieşte totdeauna să-L va- 
ză în sine, căci El lin vine în suflet, şi dă sufletului pace, şi 
poartă mărturia mântuirii fără cuvinte. 

De ar cunoaşte împărații şi stăpânitorii noroadelor iubirea lui 
Dumnezeu, nu s'ar război niciodată. Războiul se trimite pentru 
păcate, iar nu pentru dragoste. Domnul ne-au zidit din dragoste 
şi ne-au poruncit a trăi în dragoste şi a-L slăvi. 

Dacă stăpânitorii ar păzi poruncile Domnului iar norodul și 
supușii lor i-ar asculta în smerenie, o mare pace şi veselie ar fi 
pe pământ, dar pentru iubirea de stăpânire şi neascultarea celor 
mândri suferă întreagă lumea oamenilor. 

Rogu-Te, Milostive Doamne, dă întregii lumi, de la Adam 
până în sfârşitul veacurilor, a Te cunoaşte că Tu ești bun şi mi- 
lostiv; să se îndulcească toate noroadele în pacea Ta, şi să vază 
toate lumina Feţei Tale. Privirea Ta este lină şi blândă şi trage 
sufletul către Tine. 

umai păcate ara adus eu în Mănăstire, şi nu ştiu de ce 
Domnul mi-au dat, când eram încă un tânăr începător, 
atât de mult din harul Sfântului Duh, că şi sufletul și 
trupul îmi erau pline de har, iar harul era ca la 
mucenici, şi trupul meu înseta a suferi pentru Hristos. 

Eu nu am cerut de la Domnul Duhul Sfânt: nu ştiam că este 
Duh Sfânt, cum vine în suflet şi ce face cu sufletul. Dar acum 
cu bucurie scriu despre aceasta. 

TO, Duhule Sfinte, drag eşti Tu sufletului. A Te înfățișa es- 
te cu neputinţă, dar sufletul cunoaşte a Ta venire, şi Tu aduci 
pace minţii şi îndulcire inimii. 

Domnul au zis: «Învăţaţi de la Mine blândeţea şi smerenia, şi 
veţi afla odihnă sufletelor voastre». Despre Duhul Sfânt grăieşte 
Domnul aceasta: numai în Duhul Sfânt află sufletul desăvârşita 
odihnă. 

Fericiți sântem noi, dreptslăvitorii creştini, căci mult ne iu- 
beşte Domnul, şi ne dăruieşte harul Sfântului Duh, iar în Duhul 
Sfânt ne dă a vedea Slava Sa. Dar pentru a păstra harul trebuie 
să iubim vrăjmașii şi pentru toate necazurile să mulțămim lui 
Dumnezeu. 

Domnul au chemat un suflet păcătos la pocăință, şi sufletul 
s'a întors către Domnul, iar El milostiv l-au primit şi 1 S'au 
arătat. Domnul milostiv este foarte, şi smerit, şi blând. Pentru 
mulțimea bunătăţii Sale El nu au pomenit păcatele sufletului, iar 
sufletul L-a iubit până întru sfârşit şi tinde către Dânsul precum 
pasărea dintr”o colivie strâmtă către dumbrava înverzită. 

Sufletul acelui om a cunoscut pe Dumnezeu, pe Dumnezeul 
milostiv şi îndurat şi preadulce, şi L-a iubit până întru sfârşit, şi 
pentru mulțimea focului iubirii trage către El neostoit, căci ha- 
rul Domnului este dulce foarte şi încălzeşte mintea şi inima şi 
trupul neputincios. 

Şi dintro dată sufletul pierde acel har al Domnului; şi cugetă 
atunci: Cu ceva am supărat pre Stăpânul; voi cere mila Sa; poa- 
te din nou îmi va da acel har, căci sufletul meu de acum nimic 
mai voiește în lumea aceasta, fără numai pre Domnul. Dragos- 
tea Domnului este atât de fierbinte, că de o va gusta sufletul, 
nimic altceva va mai voi; iar dacă o va pierde, sau dacă se va 
împuţina harul, ce fel de rugăciuni nu va vărsa atunci sufletul 
înaintea lui Dumnezeu, dorind din nou a afla harul Lui. Astfel, 
Cuviosul Serafim a răbdat trei ani zi şi noapte pe piatră, căci 
sufletul său cunoscuse pe Domnul, şi se îndulcise de harul Său, 
şi până întru sfârşit L-a iubit. 

Sufletul ce a cunoscut pe Domnul trage către Dânsul cu dra- 
goste, iar focul iubirii de Dumnezeu nu îi dă a-L uita nici ziua, 
nici noaptea, nici măcar pentru o clipită. lar dacă noi atât de pu- 
țin iubim pe Domnul, şi atât de fierbinte năzuieşte sufletul către 
Dânsul, cine va povesti plinătatea iubirii Maicii Domnului 
pentru Fiul şi Dumnezeul Ei? 

«Spune nouă, Preacurată, cum iubeai Tu pre Fiul şi Domnul 
Tău, şi care-Ţi erau rugăciunile când Fiul Tău S'au înălțat la 
cer?) 

A cuprinde aceasta nu putem. 

Fericit sufletul care îşi păstrează curăția sufletească și tru- 
pească: îl iubeşte Domnul, și îi dă harul Sfântului Duh, iar harul 
robeşte sufletul atâta a iubi pe Dumnezeu, încât de îndulcirea 
Duhului Sfânt nu se mai poate rupe de la Dumnezeu, şi cu 
nesațiu tinde spre Dânsul, căci iubirii lui Dumnezeu nu este 
capăt; cu toate că eu cunosc un om pe care l-au cercetat Milos- 
tiv Domnul cu harul Său, şi de l-ar fi întrebat Domnul: «Voieşti 
să-ți dau mai mult har?» — sufletul, neputincios în trup, ar fi zis: 
«Doamne, Tu vezi că dacă încă mai mult, eu nu o să-l pot purta, 
şi voi muri! Nu poate omul purta plinătatea harului; astfel 
ucenicii lui Hristos, pe Thavor, au căzut la pământ de slava 
Domnului. 


Zilnic ne hrănim trupul, şi respirăm aerul ca el să trăiască. 
Dar sufletul are trebuinţă de Domnul şi de harul Sfântului Duh, 
fără de care sufletul este mort. Precum soarele încălzește şi dă 
viață florilor țarini, iar ele caută către el, așa și sufletul ce a 
iubit pe Dumnezeu caută către El şi se fericește întru Dânsul, și 
de multă bucurie doreşte ca toți oamenii așijderea a se ferici. 
Domnul pentru aceasta ne-au și zidit, ca noi vecinic în ceruri să 
petrecem cu El în dragoste. 

Slavă Domnului şi milosârdiei Sale: atât de mult ne-au iubit 
eg dat Duhul Sfânt, Carele ne învaţă tot binel€ şi dă 
putere spre a birui păcatul. Domnul pentru multa Sa milosârdie 
ne dă har, iar noi trebuie să-l păstrăm cu tărie, spre a nu-l pier- 
de, căci fără har omul, duhovniceşte, este orb. Orb este cel ce îşi 
adună bogății în această lume; înseamnă că sufletul său nu 
cunoaşte Duhul Sfânt, nu cunoaşte cât este El de dulce, și de 
aceea este robit de ale pământului. Dar cel ce a cunoscut des- 
fătarea Duhului Sfânt ştie că ea cu nimica se asemuieşte, iar de 
acum de nimic pământesc nu se mai poate robi, ci este robit 
numai de iubirea Domnului, şi odihneşte întru Domnul, şi se 

bucură, şi plânge pentru oameni că nu toţi au cunoscut pe 
Domnul, şi îl doare pentru ei. 

Când sufletul este în Duhul Sfânt el se mulţămeşte şi nu 
tânjeşte după cele cereşti, căci Împărăţia lui Dumnezeu este în- 
lăuntrul nostru; căci au venit Domnul şi au sălăşluit întru noi. 
Dară când sufletul pierde harul, atunci el tânjeşte după cele 
cereşti, şi cu lacrămi caută pre Domnul. 


Mai nainte de a primi harul omul trăieşte crezând că toate în 
suflet sânt bune şi la locul lor; dar când îl cercetează harul şi pe- 
trece cu el, atunci se vede cu totul altfel, iar când din nou pierde 
harul, abia atunci îşi dă seama în ce mare nefericire se află. 

Un fiu de împărat s'a dus departe ca să vâneze, și rătăcindu- 
se în codrul des, nu s'a mai putut întoarce la palatul său. Multe 
lacrămi a vărsat el, căutând calea, şi nu a aflat-o. Rămas în pă- 
durea sălbatecă el tânjea după împăratul, tatăl său, şi după 
împărăteasa maica sa, după frați şi surori. Cum îi era lui, fiu de 
împărat, a trăi în codrul des şi sălbatec? Și el se tânguia după 
viaţa sa de odinioară în palatul tatălui său, şi dureros tânjea 
după maica sa. 

Tot aşa, şi încă mai mult, se mâhneşte şi tânjeşte sufletul 
atunci când pierde harul. 

Când fraţii l-au vândut pe preafrumosul Iosif în robie eghip- 
tenilor, într'o ţară îndepărtată şi străină, el nemângâiat plângea 
după tatăl său; iar când a văzut mormântul maicii sale, Rahila, 
cu amar se tânguia şi zicea: «Maica mea, vezi tu oare că ei mă 
duc în robie într'o ţară îndepărtată?» 

Tot aşa, şi încă mai mult, suferă şi tânjeşte sufletul ce a pier- 
dut harul Sfântului Duh, ducându-se în robia gândurilor rele. 

Dar cel ce nu cunoaşte harul nici nu îl caută. Astfel lumea 
s'a alipit de pământ și nu ştie că nimic pământesc poate înlocui 
desfătarea Duhului Sfânt. 

Cocoșul din sat trăieşte într'o curte mică şi este mulțămit de 
soarta sa. Dar vulturul ce zboară sub nouri şi vede din înălțimi 
albastrele întinderi, cunoaşte multe ţări, a văzut pădurea şi lun- 
ca, râurile şi munţii, marea şi cetatea. lar dacă 1 se vor tăia aripi- 
le şi îl vor pune să vieţuiască cu cocoşul în curticica din sat, 
cum oare va tânji el după cerul albastru şi după stâncile pustiei? 

Aşa şi sufletul ce a cunoscut harul, dacă l-a pierdut, nemân- 
gâiat va tânji, şi niciunde nu-şi va afla odihna. 


Domnul «nu ne-au lăsat orfani», precum mama când moare 
lasă orfani pe pruncii săi, ci ne-au dat pe Mângâietorul Duhul 
Sfânt (lo. 14: 16-18), şi El trage sufletul nestăvilit a iubi pe 
Dumnezeu şi a tânji după EI, şi cu lacrămi a-L căuta zi şi noap- 
te. 

O, cât este de rău sufletului care pierde dragostea şi îndrăz- 
nirea; atunci, din durerea inimii, strigă către Dumnezeu: «Când 
voi vedea din nou pre Domnul, şi mă voi desfăta de a Sa pace şi 
Iubire?» 


Pentru ce eşti mâhnit, sufletul meu, şi lacrămi verşi? Sau ai 
uitat ce au făcut ție Domnul, celui vrednic de toată pedeapsa? 

Nu, nu am uitat ce mare milostivire au vărsat asupra mea 
Domnul, şi îmi aduc aminte de desfătarea harului Sfântului 
Duh, şi cunosc dragostea Domnului şi cât de dulce este ea sufle- 
tului şi trupului. 

De ce lăcrămezi atunci, suflete, dacă ştii pre Stăpânul şi a Sa 
negrăită milă către tine? Ce încă voieşti de la Stăpânul Ce ți-au 
arătat atât de multă milă? 

Voieşte sufletu-mi ca niciodată să piarză harul Domnului, 
căci îndulcirea lui răpeşte sufletul meu neîncetat a iubi pre 
Făcătorul meu. 

Când se împuţinează harul în suflet, acesta iarăşi cere Dom- 
nului mila pe care o cunoscuse. Se turbură atunci sufletul, căci 
gânduri rele îl sfâşie, şi caută ocrotire de la Domnul, Ziditorul 
său, şi cerşeşte ca să-i dea duh smerit, ca harul să nu părăsească 
sufletul, ci să-i dea puterea necontenit a iubi pe Ceresc Tatăl 
său. 


Domnul ridică harul Său de la suflet, şi astfel, milostiv şi în- 
țelept, El povăţuieşte sufletul pentru care Și-au întins mâinile pe 
cruce în mari suferinţe, ca el să se smerească. El dă sufletului a- 
şi arăta sloboda voire în lupta cu vrăjmaşii noştri, dar sufletul 
însuşi este neputincios a-i birui, şi de aceea se întristează su- 
fletul meu, şi tânjeşte dupre Domnul, şi cu lacrămi Îl caută. 

Doamne, Tu vezi cât de neputincios este sufletul fără harul 
Tău, şi cum nu află niciunde odihnă. Tu, îndulcirea noastră, Ta- 
tăl nostru cel Ceresc, dă nouă puterea a Te iubi, dă nouă frica 
Ta cea sfântă, precum se cutremură şi iubesc pre Tine Heru- 
VIMIl. 

Tu, Lumina noastră, luminezi sufletul a te iubi nesăţios. Tu 
ridici harul Tău de la mine, căci sufletul meu nu petrece totdea- 
una în smerenie, dară Tu vezi cum mă necăjesc, şi rogu-Te, dă 
mie smerit Duhul Sfânt. 


Omul însuşi este neputincios a împlini poruncile lui Dum- 
nezeu, de aceea s'a şi zis: «Cereţi, şi vi se va da». Şi dacă noi 
nu cerem, pe noi înşine ne muncim şi ne lipsim de harul Sfân- 
tului Duh; dar fără har sufletul întru multe se turbură, căci nu 
înţelege voia lui Dumnezeu. 

Pentru a avea har omul trebuie să fie înfrânat în toate: în 

MIŞCĂTI, în cuvânt, în priviri, în gânduri, în hrană, iar fiecărei 
înfrânări îi ajută învățătura întru cuvântul lui Dumnezeu. Spus 
este: «Nu prin singură pâinea va trăi omul, ci prin tot cuvântul 
ce purcede din gura lui Dumnezeu». 

Cuvioasa Maria Eghipteanca a luat cu degetele de la Sfântul 
Zosima puţină linte şi a zis: «Destul este, cu harul lui Dumne- 
zeu». Trebuie să te înveți cât mai puţin să mănânci, însă aceasta 
cu dreaptă socoteală, în măsura în care ţi-o îngăduie munca. 
Măsura înfrânării trebuie să fie astfel ca după masă să doreşti a 
te ruga. 


Domnul ne iubeşte mai mult decât o maică pe pruncii săi, şi 
ne dă harul Sfântului Duh în dar, noi însă trebuie cu tărie să-l 
păstrăm, căci nu este durere mai mare decât a-l pierde. Când su- 
fletul pierde harul, mult se necăjeşte şi gândeşte: «Cu ceva am 
scârbit pre Stăpânul». În astfel de clipe îndurerate sufletul a 
căzut ca din cer pe pământ, şi vede toate durerile de pe pământ. 
O, cum cerşeşte sufletul atunci Domnului, ca din nou să-i dea al 
Său har. Această tânjire după Dumnezeu este cu neputinţă a o 
povesti. Sufletul ce a gustat îndulcirea Duhului Sfânt nu o poate 
uita şi însetoșează zi şi noapte, şi tânjeşte către Dumnezeu cu 
nesaţ. Cine va arăta focul iubirii către Dumnezeul pe Care su- 
fletul L-a cunoscut ca pe Tatăl său Ceresc? Nu sânt clipe pe pă- 
mânt când sufletul să fie mulțămit, câtă vreme nu i-au dat 
Domnul al Său har. 

Sufletul ce a pierdut harul tânjeşte după Stăpânul şi plânge 
asemenea lui Adam după izgonirea din rai. Şi nimenea poate 
atunci să-l mângâie, fără numai Dumnezeu. Lacrămile lui Adam 
erau multe şi curgeau șiroaie, îi udau fața şi pieptul şi pământul; 
Și suspinările îi erau adânci şi puternice ca foalele fierarului. El 
striga: «Doamne, ia-mă înapoi în rai». 

Sufletul lui Adam era desăvârşit în dragostea lui Dumnezeu 

şi cunoştea toată desfătarea raiului, dar era necercat, şi nu a 
lepădat ispita Evei, precum a lepădat ispita soaţei sale mult-pă- 
timitorul lov (lov. 2: 9-10). 


Ce voiești tu, suflete al meu, şi pentru ce te necăjeşti şi la- 
Crămi verşi? 

Mă necăjesc pentru Stăpânul, că de atâta vreme nu Îl văd, şi 
nimenea mângâie mâhniciunea mea pentru Dânsul. El mi-au dat 
să cunosc mila Sa, şi voiesc ca totdeauna să petreacă întru mine. 

Maica plânge pentru fiul iubit atunci când îndelung nu îl ve- 
de, zicând: «Unde eşti, iubit rod al pântecelui meu?» Dar iubi- 
rea mamei este nimic pe lângă dragostea lui Dumnezeu: atât 
este ea de mare şi de însetată. 

Când sufletul este plin de dragostea lui Dumnezeu, din ne- 
mărginita bucurie el se mâhnește, şi cu lacrămi se roagă pen- 
tru întreaga lume, ca toți să cunoască pe Stăpânul lor şi Tatăl 
Ceresc, şi nu cunoaște odihnă, şi nu voieşte odihnă, câtă vreme 
nu se desfată toți de harul dragostei Sale. 


Tânjeşte sufletul meu dupre Tine, şi nu Te poate afla. Tu 
vezi, Doamne, cum râvneşte EI şi plânge, căutând harul Tău. Tu 
al voit, şi mi l-ai dat, şi iarăşi, Tu ai voit, şi mi l-ai luat. Câtă 
vreme nu l-am cunoscut, nici a-l cere astfel nu puteam. Şi cum 
pot cere eu ceea ce nu cunosc? Dar acum mă rog Ţie, căci sufle- 
tul meu Te-a cunoscut, şi s'a îndulcit de Duhul Tău cel Sfânt, şi 
Te-a iubit, pre Ziditorul său. 

Tu ai dat harul Tău Sfinţilor Tăi, iar ei Te-au iubit până întru 
sfârşit şi au urât tot ce este lumesc, căci îndulcirea iubirii Tale 
nu lasă a iubi pământul şi frumuseţea cestei lumi, căci este ni- 
mic pe lângă harul Tău. 

O, cât este de neputincios sufletul meu, şi nu are puterea a 
zbura către Domnul şi a sta înaintea Sa în smerenie, şi a plânge 

ZI şi noapte. Sufletul carele a cunoscut pre Dumnezeu Făcătorul 
său şi Tatăl Ceresc, nu poate avea odihnă pre pământ. ȘI su- 
fletul cugetă: «Când mă voi arăta Domnului, atunci înaintea 
întregii Sale milostiviri mă voi ruga pentru întreg neamul creş- 
tinescy. Şi totodată cugetă: «Când voi vedea Faţa Sa iubită, de 
bucurie nu voi putea nimic a spune, căci din multa dragoste nu 
poate omul nimic a grăb). Și iarăşi gândeşte: «Mă voi ruga 
pentru întreg neamul omenesc, ca toţi oamenii să se întoarcă la 
Domnul şi să odihnească întru Dânsul, căci dragostea lui Dum- 
nezeu tuturor voieşte a se mântui. 


|Păziţi harul lui Dumnezeu; cu el uşor este a vieţui; totul iese 
bine când este după Dumnezeu, totul este drag şi plin de bucu- 
rie, sufletul odihnește în Dumnezeu şi merge ca printr'o prea- 
frumoasă grădină, unde viețuiesc Domnul şi Maica Domnului. 
Fără har, omul nu este decât greşalnică țărână, dar cu harul lui 
Dumnezeu, omul cu mintea este asemenea îngerului. Îngerii cu 
mintea slujesc lui Dumnezeu şi Îl iubesc; aşa şi omul, se face ca 
îngerul cu mintea. 

Fericiți cei ce zi şi noapte se grijesc cum să placă Domnului, 
spre a se face vrednici iubirii Sale: ei din cercare şi simţire cu- 
nosc harul Sfântului Dub. 

Harul nu vine astfel încât sufletul să nu îl cunoască, iar când 
se pierde harul, sufletul dureros tânjeşte după el şi cu lacrămi îl 
caută. Dacă unor părinţi li s'ar pierde iubitul fiu, cum oare l-ar 
căuta ei peste tot! Dar sufletul ce iubeşte pe Dumnezeu caută pe 
Domnul cu şi mai mult zbucium şi durere, încât nici să-şi mai 
amintească poate de părinţi şi de copii iubiţi. 

Slavă Domnului, că El dă să înțelegem venirea harului şi ne 
învaţă să desluşim pentru ce vine şi de ce se pierde. Cel ce pă- 
zeşte toate poruncile, sufletul său totdeauna vă simţi har, fie şi 
puţin. Dar el uşor se pierde din pricina slavei deşarte, pentru un 

singur gând de mândrie. Poţi mult să posteşti, mult să te rogi, şi 
mult bine să faci, dar în acelaşi timp, de ne vom semeţi, vom fi 
asemenea tobei ce răsună dar înlăuntru este goală. Slava deşartă 
pustieşte sufletul, şi de multă iscusință este nevoie, de îndelungă 
luptă spre a o birui. În Mănăstire eu din cercare şi din Scripturi 
am cunoscut dauna slavei deşarte, iar acum zi şi noapte cer 
Domnului Hristos smerenia. Este o mare ştiinţă, pe care ne- 
încetat trebuie să o înveți. 

Războiul nostru este şi crunt, şi înțelept, şi totodată simplu. 
Dacă sufletul iubeşte smerenia, toate cursele vrăjmaşilor noştri 
sânt sfărâmate şi toate întăriturile lui luate. În lupta noastră 
duhovnicească trebuie să avem un ochi ager pentru ca muniţiile 
şi proviziile să nu lipsească. Muniţiile sânt smerenia noastră, iar 
proviziile — harul lui Dumnezeu; de le vom pierde, vrăjmaşii 
noştri vor birui. 

Războiul este crâncen, dar numai pentru cei mândri; celor 
smeriți însă le este uşor, căci ei au iubit pe Domnul, iar El le dă 
a Sa puternică armă — harul Sfântului Duh, de care se tem vrăj- 
mașii noştri, căci îi arde. 


lată calea cea mai scurtă şi cea mai înlesnită spre mântuire. 

Fii ascultător, înfrânat, nu osândi, şi-ţi păzeşte mintea şi ini- 
ma de gânduri rele, dar gândește că toți oamenii sânt buni şi că 
Domnul îi iubeşte. Pentru astfel de gânduri smerite, harul Sfân- 
tului Duh va vieţui în tine, iar tu vei zice: «Milostiv este Dom- 
nul. 

Dar de vei osândi, vei cârti, vei iubi a-ţi face voia ta, măcar 
de te vei şi ruga mult, sufletul îţi va sărăci, şi vei zice: «Uitatu- 
m'au Domnuly. Însă nu Domnul te-au uitat, ci tu ai uitat că ai 
trebuință să te smereşti, şi că de aceea harul lui Dumnezeu nu 
vieţuieşte în sufletul tău; dară în sufletul smerit el uşor pătrunde 
şi îi dă pace și odihnă în Dumnezeu. Maica Domnului a fost 

smerită mai mult decât toți, şi de aceea se proslăveşte şi de către 
cer, şi de către pământ; şi tot cel ce se smereşte va fi proslăvit 
de Dumnezeu şi va vedea slava Domnului. 


Duhul Sfânt este dulce şi de dorit foarte, şi sufletului, şi 
trupului. El dă a cunoaște dragostea lui Dumnezeu, iar dragos- 
tea aceasta este de la Duhul Sfânt. 

Minunat lucru: în Duhul Sfânt cunoaște omul pe Domnul, 
Făcătorul său, şi fericiţi cei ce Îi slujesc, căci EI au zis: «Unde 
sânt Eu, acolo şi slujitorul Meu va fb» şi «vor vedea slava Mea» 
(lo. 12: 26; 17: 24). 

Şi dacă încă de pe pământ este aşa, cu atât mai mult în cer 
Sfinţii, în Duhul Sfânt, iubesc pe Domnul şi Îl slăvesc; şi dra- 
gostea aceasta este negrăită. 

Sufletul care a cunoscut Duhul Sfânt va înţelege ceea ce 
scriu. 


Pentru ce dar Domnul atât de mult ne iubeşte? Noi toţi sân- 
tem păcătoşi, şi întreaga lume zace întru cel viclean, precum 
grăieşte loan de-Dumnezeu-cuvântătorul (1 Io. 5: 19). Pentru ce 
dară ne iubeşte EI? 

Domnul Însuşi este pe de-a-ntregul iubire. 

Precum soarele încălzeşte întreg pământul, astfel harul Sfân- 
tului Duh încălzeşte sufletul a iubi pe Domnul, şi sufletul tân- 
jeşte după Dânsul și cu lacrămi Îl caută. 

Cum nu Te voi căuta? Tu în chip neînțeles Te-ai arătat sufle- 
tului meu și l-ai robit cu a Ta iubire, şi harul Duhului Sfânt mi-a 
îndulcit sufletul, şi a-l uita este cu neputinţă. 

Cum vom uita pe Domnul, când El este în noi? Şi Apostolii 
propovăduiau noroadelor: «Să se închipeze Hristos întru voi» 
(Gal. 4: 19). 

O, de ar şti întreaga lume pe Domnul, şi cât ne iubeşte EI, şi 

cât de dulce este acea iubire, şi cum toate puterile cereşti se 
hrănesc cu ea, şi cum totul se mişcă în Duhul Sfânt, şi cum se 
măreşte Domnul pentru suferințele Sale, şi cum Îl proslăvesc 
toți Sfinţi. 

Și slavei acesteia nu este sfârşit. 


Bucură-Se Domnul de sufletul ce smerit se pocăieşte, şi îi dă 
harul Sfântului Duh. Eu ştiu un începător care a primit Duhul 
Sfânt după ce a trăit în Mănăstire doar o jumătate de an; alții L- 
au primit după zece ani, iar alţii au trăit patruzeci de ani sau mai 
mult, înainte să cunoască harul, dar a păzi acest har nimenea a 
putut, căci nu sântem smeriţi. 

Cuviosul Serafim avea douăzeci şi şapte de ani când a văzut 
pe Domnul, şi sufletul său atâta a iubit pe Dumnezeu, încât din 
îndulcirea Duhului Sfânt întreg s'a preschimbat; dar apoi a ieşit 
la pustie, și văzând că nu mai era cu el acel har, trei ani stând pe 
piatră, striga: «Dumnezeule, milostiv fii mie, păcătosului». 

Sufletul ce a cunoscut pe Dumnezeu în Duhul Sfânt râvneşte 
către EL, pomenirea Lui puternic îl trage, şi uşor uită lumea, dar 
când îşi aduce aminte de lume, fierbinte doreşte tuturor aceeaşi, 
şi se roagă pentru întreaga lume. Însuşi Duhul Sfânt îl trage a se 
ruga pentru ca toți să se pocăiască şi să cunoască pe Dumnezeu 
cât este El de milostiv. 


Să ne smerim, fraților, şi Domnul ne va iubi. Că Domnul ne 
iubeşte, se cunoaşte după harul pe care Domnul îl dă sufletului. 
Când sufletul are har, fie şi puţin, el iubeşte pe Domnul şi pe 
aproapele, şi are pace în sine; dar este o dragoste mai mare: 
atunci sufletul uită întreaga lume. 

Fericit cel ce nu pierde harul lui Dumnezeu, ci se înalță din 
putere în putere. Eu însă am pierdut harul, dar Domnului mult I- 
au fost milă de mine şi mi-au dat a cunoaşte mai mult, pentru 
singură mila Sa. 

Neputincios este sufletul; fără harul lui Dumnezeu sântem 
asemenea dobitoacelor dar, cu harul, mare este înaintea lui 
Dumnezeu omul. | 

Oamenii atât de mult preţuiesc ştiinţele pământeşti, sau a cu- 
noaşte un împărat pământesc, şi se bucură a-i fi apropiat, dar 
lucrul cu adevărat mare este a cunoaşte pe Domnul și voia Sa. 

Din toate puterile smeriţi-vă sufletul, fraților, ca Domnul să-l 
iubească şi să-i dea mila Sa. Dar ea nu va rămânea întru noi, de 
nu vom iubi vrăjmașii. 

În Duhul Sfânt a cunoscut sufletul meu pe Domnul, şi de 
aceea îmi este ușor și drag a cugeta la EI şi la faptele lui Dum- 
nezeu; dar fără Duhul Sfânt sufletul este mort, măcar de ar avea 
ştiinţa întregii lumi. 

De ar şti oamenii ce este ştiinţa duhovnicească, şi-ar lepăda 
toată ştiinţa şi tehnica lor şi ar contempla doar pe Domnul. Fru- 
museţea Lui robește sufletul, şi acesta este tras către Dânsul, şi 
dorește vecinic a petrece cu El, și nimic altceva voiește. Asupra 
tuturor împărăţiilor pământului priveşte ca asupra nourilor ce 
trec pe cer. 


Domnul au zis: «Eu sânt întru Tatăl, şi Tatăl întru Mine 
este» (lo. 14: 10) şi «voi sânteţi întru Mine, şi Eu întru voi» (lo. 
14: 20). Sufletul nostru simte că Domnul este întru noi, şi de 
aceea nu-L poate uita nici pentru o clipită. 

Ce milă: Domnul voiește ca noi să fim întru EI şi întru Tatăl. 

Dar, Doamne, ce Ţi-am făcut noi, sau întru ce Ţi-am plăcut, 

de voieşti să fu întru noi şi noi să fim întru Tine? Cu păcatele 
noastre Te-am răstignit pe Cruce, iar Tu voiești ca noi să fim cu 
Tine? O, cât de mare este a Ta milostivire, şi eu o văd asupra 
mea. Eu sânt vrednic de iad şi de toate chinurile, dară Tu îmi 
dai harul Sfântului Duh. 

Şi dacă mie, greşalnicului, îmi dai a Te cunoaşte în Duhul 
Sfânt, atunci rogu-Te, Doamne, dă tuturor oamenilor a Te cu- 
noaște. 


VI 


PENTRU VOIA LUI DUMNEZEU ȘI 
PENTRU SLOBOZENIE 


are bine este a te da voii lui Dumnezeu. Atunci numai 
Domnul este în suflet, şi nu sânt alte gânduri, şi cu 
mintea curată se roagă lui Dumnezeu şi simte dragos- 
tea lui Dumnezeu chiar de şi suferă trupeşte. 

Când sufletul s'a dat pe de-a-ntregul voii lui Dumnezeu, 
Însuși Domnul începe să-l povăţuiască, iar sufletul nemijlocit 
este învăţat de Dumnezeu, pe când înainte era povăţuit de învă- 
țători și de Scriptură. Dar rar se întâmplă ca învățătorul sufle- 
tului să fie Însuşi Domnul, cu al Său har al Duhului Sfânt, şi 
puţini sânt cei ce ştiu despre aceasta — doar cel ce trăieşte după 
voia lui Dumnezeu. 

Omul mândru nu voieşte a trăi după voia lui Dumnezeu: îi 
place să se ocârmuiască singur, şi nu înţelege că mintea omului 
nu este îndestulată a se ocârmui fără Dumnezeu. Și eu, când 
vieţuiam încă în lume şi nu cunoşteam pe Domnul şi pe Sfântul 
Său Duh, nu ştiam cât ne iubeşte Domnul şi mă întemeiam pe 
propria mea minte; dar când în Duhul Sfânt am cunoscut pe 
Domnul nostru lisus Hristos, Fiul lui Dumnezeu, atunci sufletul 
meu s'a dat lui Dumnezeu, şi tot lucrul dureros ce vine asupra 
mea îl primesc şi zic: «Domnul caută asupra mea; de ce m'aș 
teme?» Dar înainte nu puteam trăi aşa. 

Celui ce s'a dat voii lui Dumnezeu mult mai uşor îi este să 
trăiască, fiindcă şi în boală, şi în sărăcie, şi în prigoană el gân- 
deşte: «Aşa a plăcut lui Dumnezeu, iar eu, pentru păcatele mele, 
trebuie să rabdy. lată, de mulți ani mă doare capul, și mi-este 
greu să rabd, dar îmi este de folos, căci prin durere se smerește 
sufletul. Sufletul meu râvneşte fierbinte a se ruga şi a priveghea, 
dar boala mă împiedică, fiindcă trupul bolnav cere linişte şi 
odihnă; şi mult am cerut Domnului să mă vindece, dar Domnul 
nu m'au ascultat. Înseamnă că nu-mi este de folos. 

Și iată un alt lucru ce mi s'a întâmplat, şi Domnul îndegrab 
m'au auzit şi m'au mântuit. Într'o zi de praznic s'a dat la tra- 
peză peşte, şi în timp ce mâncam, un os mi-a pătruns în gât şi 
s'a înfipt adânc de tot în piept. L-am chemat pe Sfântul Mare 
Mucenic Panteleimon să mă vindece, căci doctorul nu poate 
scoate osul din piept. Şi când am zis: «Vindecă-mă»y, am primit 
în suflet răspunsul: «leşi din trapeză, răsuflă adânc, şi osul va 
leşi cu sânge)». Am făcut aşa: am ieşit, am tras aer adânc, am 
tuşit, şi un os mare cu sânge a ieșit. Și atunci am înţeles că dacă 
Domnul nu-mi vindecă durerea de cap, înseamnă că pentru su- 
fletul meu este de folos să mă doară aşa. 


Lucrul cel mai de preţ din lume este a cunoaște pe Dum- 
nezeu şi a înțelege fie şi în parte voia Sa. 

Sufletul ce a cunoscut pe Dumnezeu este dator întru toate a 
se da voii lui Dumnezeu şi a vieţui înaintea Lui în frică şi în 
dragoste. În dragoste, căci Domnul este dragoste. În frică, fiind- 
că trebuie să ne temem, nu cândva să mâhnim pe Dumnezeu cu 
vreun gând rău. | 

O, Doamne, cu puterea harului Sfântului Duh, învredniceşte 
pre noi a trăi dupre a Ta sfântă voie. 

Câtă vreme harul este cu noi sântem puternici cu duhul: dar 

când îl pierdem, ne vedem neputinţa; vedem că fără Dumnezeu 
nici a gândi ceva bun nu putem. 

Doamne Milosârde, Tu ştii neputinţa noastră. Rogu-Te, dă 
mie duh smerit, căci, pentru milosârdia Ta, sufletului smerit dai 
puterea de a vieţui dupre voia Ta; Tu îi descoperi toate tainele 
Tale; Tu îi dai a cunoaşte pre Tine, şi cât de nesfârşit ne iubeşti 
Tu. 


Cum să ştii dacă viețuieşti după voia lui Dumnezeu? 

lată semnul: Dacă te mâhneşti pentru un lucru oarecare, 
înseamnă că nu deplin te-ai dat voii lui Dumnezeu, măcar că 
poate ţi se pare că trăieşti după voia lui Dumnezeu. 

Cel ce vieţuieşte după voia lui Dumnezeu nu se grijeşte de 
nimic. lar dacă are nevoie de vreun lucru, el pune înaintea lui 
Dumnezeu şi pe sine, şi acel lucru; şi chiar de nu primeşte 
lucrul de trebuință rămâne şi pe mai departe liniștit, ca şi cum |- 
ar avea. 

Sufletul care s'a dat voii lui Dumnezeu nu se teme de nimic: 
nici de furtună, nici de tâlhari, de nimic. Ci orice i s'ar întâm- 
pla, zice: «Aşa este plăcut lui Dumnezeuy. Dacă se îmbolnăveş- 
te, gândește: înseamnă că boala îmi este de folos, altfel Dum- 
nezeu nu mi-ar da-o. 

Şi aşa se păstrează pacea în suflet şi în trup. 


Cel ce se grijeşte de sine însuşi nu se poate da voii lui 
Dumnezeu astfel încât sufletul să afle pacea în Dumnezeu. Dar 
sufletul smerit se dăruieşte voii lui Dumnezeu și vieţuieşte îna- 
intea Lui în frică şi în dragoste. În frică: nu cândva să mâh- 
nească cu ceva pe Dumnezeu. În dragoste: sufletul a cunoscut 
cât ne iubeşte Domnul. 

Cel mai bun lucru este a se da voii lui Dumnezeu şi a purta 
durerile cu nădejde. Domnul, văzându-ne durerile, niciodată nu 
ne va da peste măsură. Dacă durerile ni se par mari, înseamnă 
că nu ne-am dat voii lui Dumnezeu. 


Sufletul s'a dat voi lui Dumnezeu întru toate şi are linişte în 
E], căci ştie din cercare şi din Sfânta Scriptură că Domnul mult 
ne iubeşte şi veghează asupra sufletelor noastre, înviind toate cu 
harul Său, în pace şi iubire. 

Cel ce s'a dat vou lui Dumnezeu de nimic se mâhnește, chiar 
de ar fi bolnav, sau sărac, sau prigonit. Sufletul ştie că Domnul 
cu milostivire se grijeşte de noi. Mărturia pentru lucrurile lui 
Dumnezeu o poartă Duhul Sfânt, pe Care sufletul ÎL cunoaşte. 
Dar cei mândri şi neascultători nu voiesc a se da voii lui 
Dumnezeu, căci iubesc a-şi face voia lor, lucru atât de dăunător 
pentru suflet. 

Marele Pimen spunea: «Voia noastră este zid de aramă între 
noi şi Dumnezeu, şi nu ne lasă a ne apropia de El şi a-l vedea 
milostivirea»! . 


Totdeauna trebuie să cerem Domnului pacea sufletească, 
spre a ne fi mai uşor a împlini poruncile Domnului; căci Dom- 


! „Pentru Avva Pimen”, Cuv. 54, în Patericul, Râmnicul Vâlcii, 1930, p. 
175: «Zis-a Avva Pimen că voia omului este zid de aramă între el şi între 
Dumnezeu, şi piatră carea bate împrotivă». Cuvintele Starețului, «şi nu ne 
lasă a ne apropia de EI şi a-l vedea milostivirea», nu se potrivesc decât ca 
sens cu ceea ce a zis Sf. Pimen cel Mare. Asemenea, și alte citate de-ale 
Stareţului Siluan nu sânt întotdeauna exacte, ci mai curând o tâlcuire. 

nul iubeşte pe cei ce încearcă a-l împlini voia, şi astfel ei află 
multă odihnă în Dumnezeu. 

Cel ce împlinește voia Domnului este împăcat cu toate, fie că 
este sărac, şi poate bolnav şi în suferințe, căci îl veseleşte harul 
lui Dumnezeu. Dară cel ce nu este mulțămit cu soarta sa, cel ce 
cârteşte împotriva bolii sau asupra celui ce l-a supărat, să ştie că 
se află într'un duh mândru care l-a lipsit de mulțămita către 
Dumnezeu. 

Dar şi de este aşa, nu te descumpăni, ci încearcă să nădăjdu- 
ieşti cu tărie în Domnul, şi cere-l un duh smerit. lar când îţi va 
veni smerit Duhul lui Dumnezeu, atunci ÎL vei iubi şi vei fi în 
pace, măcar Că vei avea necazuri. 

Sufletul ce a agonisit smerenia pomenește totdeauna pe 
Dumnezeu şi gândeşte: «Dumnezeu M'au zidit; El au pătimit 
pentru mine; El îmi iartă greşalele şi mă mângâie; El mă hră- 
neşte şi se grijeşte de mine. Aşadar, pentru ce să mă mai grijesc 
de sinemi sau de ce să mă tem, chiar de m'ar amenința moar- 
tea?» 


Domnul înţelepţeşte fiece suflet ce s'a dat voii lui Dumne- 
zeu, căci au zis: «Cheamă pre Mine în ziua necazului tău, şi te 
voi scoate, şi Mă vei proslăvu» (Ps. 49: 15). 

Tot sufletul ce se turbură de ceva trebuie să ceară la Domnul, 
şi Domnul îl va înţelepţi. Dar aceasta mai cu seamă în ceasul 
nevoii și turburării, căci de obicei trebuie să îl întrebăm pe 
duhovnic, căci este un lucru mai smerit. 


Bine este să ne învăţăm a trăi după voia lui Dumnezeu. 
Atunci sufletul neîncetat petrece în Dumnezeu şi are multă 
linişte; şi dintru această bucurie se roagă omul ca tot sufletul să 

cunoască pe Domnul; să ştie cât de mult ne iubeşte EI, şi cât de 
bogat ne dă Sfântul Duh, Care veseleşte sufletul în Dumnezeu. 

Iar atunci totul, totul îi este drag sufletului, căci toate sânt ale 
lui Dumnezeu. 


Domnul, milostiv arată omului că trebuie cu mulțămită a 
răbda necazurile. Eu niciodată în viaţa mea nu am cârtit pentru 
necazuri, ci toate le-am primit din mâna lui Dumnezeu ca pe un 
leac, şi întotdeauna am mulțămit lui Dumnezeu, şi de aceea mi- 
au dat Domnul uşor a-mi purta toate necazurile. 

Toţi oamenii pe pământ trec negreşit prin necazuri; şi chiar 
dacă nu sânt mari necazurile pe care ni le trimite Domnul, dar 
oamenilor li se par peste puteri şi îi zdrobesc, şi aceasta pentru 
că nu voiesc să îşi smerească sufletul şi să se dea voii lui 
Dumnezeu. Dară pe cei ce s'au dăruit voii lui Dumnezeu, Însuşi 
Domnul îi povăţuieşte cu harul Său, iar ei cu bărbăție poartă 
toate pentru Dumnezeu pe Carele au iubit, şi împreună cu Care 
se proslăvesc în veci. 


Pe pământ nu este cu putință a ocoli necazurile, dar cel ce s'a 
dat voii lui Dumnezeu uşor le poartă. El vede necazurile, dar 
nădăjduieşte în Domnul şi necazurile trec. 

Când Maica Domnului stătea lângă cruce durerea Ei era ne- 
pătruns de mare, căci îşi iubea Fiul mai mult decât şi-ar putea 
cineva închipui. lar noi ştim că cel ce mai mult iubeşte, mai 
mult şi suferă. După firea omenească, Maica Domnului nicicum 
nu ar fi putut să-şi rabde durerile, însă Ea se dăduse voii lui 
Dumnezeu şi Duhul Sfânt o întărea şi-i dădea puterea de a purta 
acele dureri. 

Iar apoi, după Înălţarea Domnului, Ea a fost pentru întreg 

norodul lui Dumnezeu o mare mângâiere în necazuri. 


Domnul au dat pe pământ Duhul Sfânt, iar cel în care El 
viază simte raiul în sine. 

Poate vei zice: De ce nu am şi eu un aşa har? Pentru că nu te- 
ai dat voii lui Dumnezeu, ci trăieşti după a ta proprie. 

Uită-te la cel ce-şi iubeşte voia sa. El niciodată nu are pace 
în suflet şi tot mereu este nemulțumit: asta nu-i aşa, aia nu e 
bine. Dar cel ce desăvârşit s'a dat voii lui Dumnezeu are rugă- 
ciunea curată, sufletul său iubeşte pe Domnul şi totul îi este 
plăcut şi după inima sa. 

Aşa s'a dat lui Dumnezeu Preasfânta Fecioară: «lată roaba 
Domnului, fie mie dupre graiul tău». Iar dacă noi am zice așij- 
derea: «lată robul Domnului, fie mie dupre graiul tău», atunci 
graiurile Evangheliceşti ale Domnului, scrise în Duhul Sfânt, ar 
fi în sufletele noastre şi dragostea lui Dumnezeu ar umple lu- 
mea, şi ce minunată viaţă ar fi în tot pământul. Dar deşi graiu- 
rile Domnului s'au auzit de-a lungul atâtor veacuri în lumea 
întreagă, totuşi oamenii nu le înțeleg şi nu voiesc a le primi. Dar 
cel ce trăieşte după voia lui Dumnezeu, acela va fi proslăvit şi 
de cer, şi de pământ. 


Cel ce s'a dat voii lui Dumnezeu, numai cu Dumnezeu se şi 
îndeletniceşte. Harul lui Dumnezeu îl ajută totdeauna să pe- 
treacă în rugăciune. Chiar şi când lucrează sau vorbeşte, sufletul 
lui tot cu Dumnezeu se îndeletniceşte, căci s'a dat voii lui Dum- 
nezeu, şi pentru aceasta Domnul l-au luat în grija Sa. 

Predania spune că, în drum spre Eghipet, Sfânta Familie a 
fost întâmpinată de un tâlhar, dar el nu le-a făcut nici un rău, ci 
văzând Pruncul a zis că dacă Dumnezeu Sar întrupa, el nu ar fi 
mai frumos decât acest Prunc; şi i-a lăsat să meargă în pace. 

Uimitor lucru: tâlharul care, ca o fiară sălbatică, nu cruţă pe 
nimeni, de Sfânta Familie nu s'a atins şi nu i-a necăjit. Sufletul 
tâlharului, văzând Pruncul şi pe blânda Sa Maică, s'a umilit, şi 
harul lui Dumnezeu l-a atins. 

Tot aşa s'a întâmplat şi cu fiarele sălbatice care, văzând pe 
sfinții mucenici sau pe cuvioşii bărbaţi, s'au îmblânzit şi nu le- 
au făcut nici un rău. Și până şi dracii se tem de sufletul blând şi 
smerit care prin ascultare, înfrânare şi rugăciune îi biruieşte. 

Și iarăşi un lucru uimitor: tâlharului i-a fost milă de Pruncul- 
Domnul, dar arhiereii şi bătrânii norodului L-au dat lui Pilat să 
se răstignească. lar aceasta pentru că ei nu se rugau şi nu căutau 
luminare de la Domnul, ce şi cum trebuie să facă. 

Astfel, adesea mai-marii şi norodul caută a face binele, dar 
nu ştiu unde să-l afle; nu ştiu că el este în Dumnezeu, și că de la 
Dumnezeu ne este dat. 


Întotdeauna trebuie să ne rugăm ca Domnul să ne lumineze 
ce să facem, iar Domnul nu ne va lăsa să rătăcim. 

Adam nu a fost înțelept, ca să întrebe pe Domnul pentru 
rodul ce i l-a dat Eva, şi de aceea a pierdut raiul. 

David nu a întrebat pe Domnul: «Bine va fi de voi lua pe 
femeia lui Urie?y, şi a căzut în păcatul uciderii şi al preacurviei. 

Aşa şi toți sfinții care au greşit, au greşit pentru că nu au 
chemat pe Domnul în ajutor ca să-i lumineze. Cuviosul Serafim 
din Sarov a spus: «Când vorbeam din mintea mea, se întâmplau 
greşeli»). 

Dar sânt şi greşeli nepăcătoase, din nedesăvârşire, le vedem 
până şi la Maica Domnului. În Evanghelie se spune că atunci 

când s'a întors din lerusalim cu losif, Ea credea că Fiul Ei 
merge împreună cu rudeniile sau cunoscuțţii... Şi de-abia după 
trei zile de căutare L-au aflat în Biserica din Ierusalim, vorbind 
cu bătrânii (Lc. 2: 44-46). 

Astfel, Domnul Singur este atoateştiutor, însă noi toţi, ori- 
cine am fi, trebuie să ne rugăm lui Dumnezeu pentru luminare 
şi să întrebăm pe părintele duhovnicesc, ca să nu greșim. 


Duhul lui Dumnezeu povăţuieşte pe oameni în chip felurit: 
unul se linişteşte în singurătate, în pustie; altul se roagă pentru 
oameni; altul este chemat a paşte turma cuvântătoare a lui 
Hristos; altuia îi este dat să propovăduiască sau să mângâie pe 
cei ce suferă; altul slujeşte aproapelui din munca sa ori din 
avuţiile sale — şi toate acestea sânt darul Duhului Sfânt, şi toate 
în felurite trepte: unuia treizeci, altuia şasezeci, altuia o sută 
(Mc. 4: 20). 

Dacă noi ne-am iubi unul pe altul întru simplitatea inimii, 
Domnul, în Duhul Sfânt, ne-ar arăta multe minuni şi ne-ar 
descoperi taine mari. 

Dumnezeu este nesățioasă dragoste... 

Mintea mi s'a oprit în Dumnezeu, şi am încetat a scrie... 

Cât îmi este de limpede că Domnul ne călăuzește. Fără El 
nici nu putem gândi ceva bun; de aceea trebuie smerit să ne 
dăm voii lui Dumnezeu, ca Domnul să ne povăţuiască. 


TD OD———— 


oți ne chinuim pe pământ şi căutăm slobozenia, dar 
puțini sânt care ştiu în ce stă slobozenia şi unde este 
ca. 

Și eu doresc slobozenia, zi şi noapte o caut. Am 
cunoscut ce este ea la Dumnezeu, şi că de la Dumnezeu se dă 
inimii smerite ce s'a pocăit şi şi-a tăiat voia înaintea Lui. Celui 
ce se pocăieşte, Domnul îi dă pacea Sa şi slobozenia de a-L 

Iubi. Şi nu este nimic mai bun pe lume decât a iubi pe Dumne- 
zeu şi pe aproapele. Întru aceasta află sufletul odihnă şi bucurie. 

O, noroadele întreg pământului, în genunchi cad înaintea 
voastră şi vă cerşesc cu lacrămi: Veniţi la Hristos. Eu Îi cunosc 
dragostea către voi. O cunosc, şi de aceea strig întreg pămân- 
tului: De nu cunoşti ceva, cum vei vorbi despre aceasta? 

Vei întreba: «Dar cum este cu putință a cunoaşte pe Dum- 
nezeu?y Dară eu zic că noi am văzut pe Domnul în Duhul Sfânt. 
Iar tu, de te vei smeri, şi ţie Duhul Sfânt îți va arăta pe Domnul 
nostru; iar atunci şi tu vei dori să strigi despre El întreg pămân- 
tului. 

Sânt bătrân şi îmi aştept moartea, şi scriu adevărul din dra- 
goste pentru norodul pentru care mă doare inima. Poate că mă- 
car și un suflet se va mântui; şi pentru acela voi mulțămi Dom- 
nului; dar inima mă doare pentru întreaga lume, şi mă rog, şi 
lacrămi vărs pentru întreaga lume, ca toți să se pocăiască şi să 
cunoască pe Domnul, şi să trăiască în dragoste, şi să se desfete 
de slobozenia întru Dumnezeu. 

O, toți oamenii de pe pământ, rugaţi-vă şi plângeţi pentru 
păcatele voastre, ca Domnul să vi le ierte. Unde este iertarea 
păcatelor, acolo şi slobozenia conştiinţei, şi dragostea, fie ea şi 
puțină. 


Domnul nu voieşte moartea păcătosului, şi celui ce se po- 
căleşte îi dăruieşte harul Sfântului Duh. El dăruieşte sufletului 
pace, şi slobozenia minţii şi a inimii de a fi în Dumnezeu. Când 
Duhul Sfânt ne iartă păcatele, atunci sufletul primeşte slobo- 
zenia de a se ruga lui Dumnezeu cu mintea curată; atunci slobod 
vede pe Dumnezeu, şi se află în El odihnit şi bucuros. Iată ade- 
vărata slobozenie. Dar fără de Dumnezeu nu poate fi slobo- 
zenie, căci vrăjmaşul clatină sufletul cu gânduri rele. 

Grăiesc adevărul înaintea întregii lumi: Eu sânt urâciune 
înaintea lui Dumnezeu şi m'aş deznădăjdui de mântuire, de nu 
mi-ar fi dat Dumnezeu harul Său, al Sfântului Duh. lar Duhul 
Sfânt m'au învăţat, şi de acum scriu despre Dumnezeu fără nici 
o greutate, căci El mă îmbie să scriu. 

Mi-e milă şi plâng şi mă tânguiesc pentru oameni. Mulţi 
gândesc: Eu mult am păcătuit — am omorât, am furat, am siluit, 
am clevetit, am trăit în desfrânări, şi multe altele am făcut; şi, de 
ruşine, nu se îndreaptă spre pocăință. Dar ei uită că toate păca- 
tele lor înaintea lui Dumnezeu sânt ca o picătură în mare. 

O, fraţii mei, tot pământul, pocăiţi-vă cât este vreme. Dum- 
nezeu milostiv așteaptă pocăinţa noastră. Şi tot cerul, toți Sfin- 
ţii, aşteaptă de la noi pocăința. Precum Dumnezeu este iubire, 
aşa şi Duhul Sfânt în sfinţi este iubire. Cere, şi Domnul va ierta. 
lar când vei dobândi iertarea greşalelor, în sufletul tău va fi bu- 
curie şi veselie, şi harul Sfântului Duh va pătrunde în sufletul 
tău şi vei zice: «lată adevărata slobozenie; ea este în Dumnezeu 
ŞI de la Dumnezeu». 


Harul lui Dumnezeu nu înlătură slobozenia, ci doar ajută a 
împlini poruncile lui Dumnezeu. Adam era în har, dară voia sa 
nu era înlăturată. Aşa şi Îngerii (petrec) în Sfântul Duh, dar nu 
Je este înlăturată sloboda voie. 


Mulţi nu ştiu calea mântuirii, merg în întunerec şi nu văd 
Lumina Adevărului. Dar E] au fost, este şi va fi, şi pe toţi milos- 
tiv cheamă către Sine: «Veniţi la Mine, toți cei osteniți şi 
împovăraţi, cunoaşteţi pre Mine, şi Eu voi da vouă odihnă şi 

slobozenie)». 

lată adevărata slobozenie — când noi sântem în Dumnezeu. 
Nici eu nu o ştiam înainte; până la douăzeci şi şapte de ani 
credeam doar că Dumnezeu este, dar nu Îl cunoşteam; dar când 
sufletul meu L-a cunoscut în Duhul Sfânt, a început fierbinte a 
râvni către EI, iar acum arzând Îl caut zi şi noapte. 

Domnul voieşte să ne iubim unul pe altul; întru aceasta stă 
slobozenia — în dragostea către Dumnezeu şi către aproapele. 
Întru aceasta stă şi slobozenia, şi egalitatea. În cinurile pămân- 
teşti nu poate fi egalitate, dar aceasta nu are însemnătate pentru 
suflet. Nu tot omul poate fi împărat sau voievod; nu fiecare poa- 
te fi patriarh sau igumen sau mai-mare; dar în oricare cin poți 
iubi pe Dumnezeu şi a plăcea Lui, şi numai aceasta are în- 
semnătate. Iar cel ce mai mult iubeşte pe Dumnezeu pe pământ, 
acela în mai multă slavă va fi în Împărăţie. Cel ce mai mult 
iubește, mai puternic năzuieşte către Dumnezeu, şi mai aproape 
va fi de El. Fiecare se va proslăvi în măsura dragostei sale. Iar 
eu am cunoscut că dragostea este felurită după puterea ei. 

Cel ce se teme de Dumnezeu ca să nu-L mâhnească întru 
ceva — iată cea dintâi dragoste. Cel ce are mintea curată de 
gânduri — iată a doua dragoste, mai mare decât cea dintâi. Cel 
ce în chip simţit are har în sufletul său — iată a treia dragoste, 
încă şi mai mare. 

Cea de-a patra, desăvârşita dragoste de Dumnezeu -— este 
atunci când cineva are harul Sfântului Duh şi în suflet, şi în 
trup. Aceluia i se sfințeşte trupul şi se va face moaşte. Aceasta 
se întâmplă cu marii sfinți mucenici, prorocii, cuvioşii. Cel ce a 
ajuns la această măsură este de neatins pentru dragostea tru- 
pească. El poate slobod dormi cu o fecioară şi nu se va ispiti de 
nici o poftă către ea. Dragostea lui Dumnezeu este mai puter- 
nică decât dragostea unei fecioare, către care întreaga lume este 
atrasă, în afară de cei ce au deplin harul lui Dumnezeu, căci 
îndulcirea Duhului Sfânt naşte din nou întreg omul şi îl învaţă a 
iubi pe Dumnezeu deplin. În deplinătatea dragostei lui Dum- 

nezeu sufletul nu mai este atras de lume; măcar de şi trăieşte 

omul pe pământ printre ceilalți, dar din dragostea lui Dumnezeu 

uită tot ce este în lume. Și nefericirea noastră stă în faptul că din 

mândria minţii noastre nu stăm în acel har, şi el părăseşte 

sufletul, iar sufletul îl caută plângând şi tânguindu-se, şi zice: 
«Tânjeşte sufletul meu dupre Domnul». 


23 


VII 


PENTRU POCĂINŢĂ 


ufletul meu Te-a cunoscut, Doamne, şi eu scriu milele 
Tale norodului Tău. 

Nu vă întristaţi, noroade, că este greu de trăit. Lup- 
taţi numai cu păcatul şi cereți ajutor de la Domnul, și 
EI va da, căci este milostiv şi vă iubeşte. 

— O, noroade, cu lacrămi scriu aceste rânduri. Sufletul meu 
dorește ca voi să cunoaşteţi pe Domnul şi să vedeți mila Sa şi 
slava. Am şaptezeci şi doi de ani; curând trebuie să mor, şi vă 
scriu despre mila Domnului, pe care Domnul mi-au dat să o 
cunosc în Duhul Sfânt; iar Duhul Sfânt mi-au dat să iubesc 
norodul. O, cum v'aş aşeza pe voi pe un munte înalt, ca de pe 
vârful lui să puteți vedea blândă şi milostivă faţa Domnului, şi 
s'ar bucura inimile voastre. Adevăr grăiesc vouă: Eu nimic bun 
nu ştiu în sinemi, şi multe păcate am, dar harul Duhului: Sfânt a 
şters mulțimea păcatelor mele, şi ştiu că celui ce se luptă cu 
păcatul Domnul îi dă nu numai iertare, ci şi harul Sfântului Duh 
care îmbucură sufletul şi-i dă adâncă şi desfătată pace. 

O, Doamne, Tu iubeşti zidirea Ta, şi cine poate înțelege 
iubirea Ta, sau să se îndulcească de ea, dacă Tu Însuţi nu vei 
învăţa pre ei în Duhul Tău cel Sfânt? 

Rogu-le, Doamne, trimite preste norodul Tău harul Sfân- 
tului Duh, ca să cunoască ei iubirea Ta. Încălzeşte întristate 
inimile oamenilor; fă ca ei în bucurie să Te slăvească, uitând de 

durerile pământului. 

Mângâietorule cel bun, cu lacrămi Te rog, mângâie îndure- 
rate sufletele oamenilor. Dă noroadelor a auzi al Tău dulce glas: 
«lartă-se vouă greșalele». Aşa, Doamne, în stăpânirea Ta este a 
face minuni, şi nu este mai mare minune decât a iubi pre păcă- 
tos în căderea sa. Pre sfânt uşor îl iubeşti: vrednic este. Așa, 
Doamne, auzi rugăciunea pământului. Toate noroadele se mâh- 
nesc; toate sânt abătute în păcat; toate s'au lipsit de harul Tău şi 
viază în întunerec. 


O, noroade, să strigăm către Dumnezeu tot pământul, şi 
auzită va fi rugăciunea noastră, căci se bucură Domnul de pocă- 
ința oamenilor; şi toate cereştile puteri ne aşteaptă spre a ne 
îndulci şi noi cu îndulcirea iubirii lui Dumnezeu şi a vedea 
frumuseţea feţei Sale. 


Când oamenii păstrează frica lui Dumnezeu, atunci lin şi 
desfătător este a vieţui pe pământ. Dar acum norodul a început 
să trăiască după a sa voie şi minte, şi a părăsit poruncile sfinte, 
și gândesc a afla fără Domnul bucurie pe pământ, neştiind că 
singur Domnul este bucuria noastră şi numai în Domnul se 
veseleşte sufletul omului. El încălzeşte sufletul precum soarele 
încălzeşte florile ţarinii, şi precum vântul, unduindu-le, le dăru- 
ieşte viaţă. Domnul toate ne-au dat, pentru ca noi să Îl slăvim. 
Dar lumea nu înțelege aceasta. Și cum poate cineva a înţelege 
ceea ce nu a văzut şi nu a gustat?]Şi eu, când eram în lume, gân- 
deam că iată fericirea este pe pământ: sânt sănătos, frumos, bo- 
gat, şi oamenii mă iubesc. Şi cu acestea mă slăveam în deşert. 
Dar când am cunoscut pe Domnul în Duhul Sfânt, am început 
să văd toată fericirea lumii ca pe un fum ce-l duce vântul. Însă 
harul Sfântului Duh îmbucură şi veseleşte sufletul, iar el în pace 
adâncă vede pe Domnul, uitând de pămânți 

Doamne, întoarce oamenii către Tine, ca toți să cunoască a 
Ta iubire, ca să vază în Duhul Sfânt blânda Ta față; ca să se 
îndulcească toţi de vederea feței Tale încă de aci, de pe pământ, 
şi văzându-Te precum eşti, să se asemene ie. 


(Slavă Domnului, că El au dat nouă pocăință, şi prin pocăință 
toți ne mântuim, fiecare dintre noi. Numai cei ce nu voiesc a se 
pocăi nu se vor mântui, şi întru aceasta văd eu deznădejdea lor, 
şi mult plâng de mila lor. Ei nu au cunoscut în Duhul Sfânt cât 
de mare este milosârdia lui Dumnezeu. Dar de ar şti fiecare 
suflet pe Domnul, de ar ști cât de mult ne iubește El, nu numai 
că nu ar deznădăjdui nimeni, dar nici ar mai cârti vreodată. 

Tot sufletul ce şi-a pierdut pacea dator este să se pocăiască, 
şi Domnul îi iartă greşalele, şi va fi atunci bucurie sufletului şi 
pace. Şi nu trebuie alte mărturii, ci Însuşi Duhul poartă mărturie 
că păcatele sânt iertate. [lată semnul iertării păcatelor: dacă ai 
urât păcatul, iată Domnul au iertat păcatele tale 

Şi ce altceva să mai aşteptăm? Să ne cânte cineva din cer un 
cânt ceresc? Ci în cer totul viază în Duhul Sfânt, iar nouă pe pă- 
mânt Domnul ne-au dat acelaşi Duh Sfânt. Şi în biserici Dum- 
nezeieştile slujbe se săvârşesc în Duhul Sfânt; şi în pustii, şi în 
munţi, şi în peşteri, şi pretutindenea nevoitorii lui Hristos viază 
prin Duhul Sfânt; şi de Îl vom păstra, slobozi vom fi de tot în- 
tunerecul, şi viaţa vecinică va fi în sufletele noastre. 

Dacă toți oamenii s'ar pocăi şi ar păzi poruncile lui Dumne- 
zeu, atunci raiul ar fi pe pământ, căci «Împărăţia lui Dumnezeu 
este înlăuntrul nostru». Împărăţia lui Dumnezeu este Duhul 
Sfânt, iar Duhul Sfânt şi în cer, şi pe pământ acelaşi este. 

Celui ce se pocăieşte Domnul îi dăruieşte raiul şi vecinica 
Împărăţie, împreună cu Dânsul. Pentru mulţimea milei Sale EI 
nu Îşi aduce aminte de păcatele noastre, precum nu Şi-au adus 
aminte de cele ale tâlharului de pe cruce. 

Mare este mila Ta, Doamne; şi cine va putea vrednic a mul- 
țămi Ție, căci ai dat pre pământ Duhul Sfânt? 

Mare este, Doamne, dreptatea Ta. Tu ai făgăduit Apostolilor 
Tăi: «Nu vă voi lăsa orfani; iar noi trăim acum acea milă, şi 
sufletul nostru simte că Domnul ne iubeşte. Iar cine nu simte, 
pocăiască-se şi vieţuiască după voia lui Dumnezeu, iar atunci 
Domnul va da lui harul Său, care va călăuzi sufletul. Dar de vei 
vedea un om păcătuind şi nu-ţi va fi milă de el, harul te va 
părăsi. 

Poruncit ne este a iubi, iar iubirii lui Hristos de toți îi este 
milă, şi Duhul Sfânt învaţă sufletul a împlini poruncile lui Dum- 
nezeu şi îi dă puterea de a face binele. 

Duhule Sfinte, nu ne părăsi. Câtă vreme eşti Tu cu noi, su- 
fletul Te simte de faţă şi viază fericit întru Dumnezeu, căci Tu 
dai înflăcărat a iubi pre Dumnezeu. 


Domnul atâta au iubit oamenii, că i-au sfințit cu Duhul Sfânt 
Şi i-au făcut asemănători Lui. Domnul este milostiv, iar nouă 
Duhul Sfânt ne dă puterea a fi milostiv. Fraţilor, să ne smerim, 
şi prin pocăință să dobândim o inimă milostivă, iar atunci vom 
vedea slava Domnului carea se cunoaşte şi cu sufletul, şi cu 
mintea, de la harul Sfântului Duh. 

Cei ce cu adevărat se căieşte, acela de bunăvoie rabdă toate 
necazurile: foamete şi golătate, frig şi arşiţă, boală şi sărăcie, în- 
Josiri şi prigoane, nedreptate şi clevetiri, căci sufletu-i năzuieşte 
către Domnul şi nu se grijeşte de cele pământeşti, şi cu mintea 
curată se roagă lui Dumnezeu. Însă cel ce se alipește de avuţii şi 
de bani niciodată nu va putea avea mintea curată în Dumnezeu, 

căci în adâncul sufletului său neîncetat se află grija ce să facă cu 
ele; iar de nu se va pocăi curat, şi nu se va căi că a mâhnit pe 
Dumnezeu, aşa va şi muri, în patimi, fără să cunoască pe 
Domnul. 

Când ţi se ia din ce ai agonisit, tu să dai, căci dragostea lui 
Dumnezeu nu poate lepăda; dar cine nu a cunoscut dragostea nu 
poate fi milostiv, căci nu poartă în suflet bucuria Sfântului Duh. 

Dacă Milostiv Domnul, prin suferințele Sale, ne-au dat pe 
pământ Duhul Sfânt de la Tatăl, ne-au dat Trupul Său şi Sân- 
gele, este limpede că şi tot restul, toate cele de trebuință ne va 
da. Să ne dăm voii lui Dumnezeu, şi atunci vom vedea pronia 
lui Dumnezeu, şi va da nouă Domnul şi ceea ce nu aşteptăm. 
Dar cel ce nu s'a dat voii lui Dumnezeu, niciodată nu va putea 
să vază pronia lui Dumnezeu pentru noi. 

(Să nu ne întristăm pentru pierderea agoniselilor: puţin lucru 
este. Pe mine încă şi tatăl meu după trup m'a învăţat. Când se 
întâmpla vreun necaz în casă el rămânea liniştit. După ce luase 
foc casa noastră, 1 se spunea: «Ivan Petrovici, ţi-au ars avuţiule»; 
iar el răspundea: «Cu ajutorul lui Dumnezeu le voi reface». 
Odată treceam pe lângă ogorul nostru şi i-am zis: «Uite, ne fură 
snopi; iar el îmi zice: «Ei, copile, Domnul ne-au dat din destul 
pâine, iar cel ce fură, înseamnă că are nevoie». S'a întâmplat să- 
1 spun: «Tu dai multe milostenii; dar uite, cei de acolo trăiesc 
mai bine decât noi şi dau mai puţin». Și îmi zice: «Ei, copile, 
Domnul ne va day. Şi Domnul nu i-au ruşinat nădejdile.) 

ai- do ntă 


| Celui milestiv- Domnul îi iartă îndată păcatele. Milostivul nu 


ține minte răul. Măcar că îl vor supăra, sau îi vor lua agonise- 
lile, el va rămâne liniştit, căci cunoaşte mila lui Dumnezeu, iar 
mila Domnului nimenea dintre oameni nu poate să ţi-o ia, 
căci ea este înaltă, este la Dumnezeu. | (n e 


PENTRU POCĂÂINŢȚĂ 375 


Toţi oamenii feciorelnici şi smeriți, ascultători, înfrânați, şi 
care se călesc de păcatele lor au trecut la cer şi văd pe Domnul 
nostru lisus Hristos în slavă, şi aud cântul Heruvimilor, şi au 
uitat pământul. Dar noi ne turburăm pe pământ, și sântem ca 
praful purtat de vânt, şi mintea ni s'a lipit de cele pământești. 

O, neputincios duhul meu. El se stinge ca o mică lumânare la 
orice adiere; dar duhul Sfinţilor ardea fierbinte ca un rug de 
spini, şi nu se temea de vânt. Cine-mi va da un astfel de foc, ca 
să nu cunosc odihnă nici ziua, nici noaptea de dragostea lui 
Dumnezeu? Fierbinte este dragostea lui Dumnezeu. Pentru ea 
sfinţii au răbdat toate scârbele şi au dobândit puterea facerii de 
minuni. Ei tămăduiau bolnavii, înviau morţii, mergeau pe apă, 
se înălţau în văzduh în vremea rugăciunii, prin rugăciune făceau 
să se pogoare ploaie pe pământ — dar eu aş dori să mă învăţ doar 
smerenia şi dragostea lui Hristos, ca pe nimenea să obijduiesc, 
ci să mă rog pentru toți ca pentru mine însumi. 


lina: bintet d 


Amar mie. Scriu pentru dragostea lui Dumnezeu, dar eu 
însumi puţin iubesc pe Dumnezeu, şi de aceea mă întristez foar- 
te şi mă mâhnesc precum Adam când s'a gonit din rai, şi mă 
tângui, şi cu strigare strig: «Miluieşte-mă, Dumnezeule, pre zi- 
direa Ta cea căzută. 

De câte ori ai dat mie harul Tău, şi eu nu l-am păzit, căci 
sufletul meu pătimeşte de slava deşartă; dar sufletu-mi Te cu- 
noaşte, pre Făcătorul şi Dumnezeul meu, şi de aceea Te caut 
tânguindu-mă, cum se tânguia Iosif pentru tatăl său Iacov pe 
mormântul maicii sale, dus fiind în robia Eghipetului. 

Eu Te mâhnesc cu păcate, iar Tu te depărtezi de la mine şi 
sufletul meu tânjeşte dupre Tine. 

O, Duhule Sfinte — nu mă părăsi. Când Te depărtezi de la 

mine, gândurile rele îmi vin, şi tânjeşte sufletul meu dupre Tine 
până la a vărsa mulțime de lacrămi. 

O, Preasfântă Stăpână, de-Dumnezeu-Născătoare, Tu vezi 
durerea mea: pre Domnul am mâhnit, iar El m'au părăsit. Ci mă 
rog bunătății Tale: mântuieşte-mă, pre zidirea lui Dumnezeu cea 
căzută; mântuieşte-mă, pre robul Tău». 


Dacă gândeşti rele despre oameni înseamnă că un duh rău 
viețuieşte întru tine şi el îţi însuflă gânduri rele împotriva oa- 
menilor. lar dacă cineva nu se pocăieşte şi moare fără a-şi ierta 
fraţii, sufletul lui se va duce acolo unde viețuieşte acel duh rău 
ce îi stăpânea sufletul. 

lată legea noastră: de ierți, înseamnă că şi ție Domnul i-au 
iertat; dar de nu ierți fratelui, înseamnă că şi păcatul tău rămâne 
cu tine. 

Domnul voieşte să ne iubim aproapele; iar dacă tu gândeşti 
despre el că îl iubeşte Domnul, înseamnă că dragostea Domnu- 
lui este cu tine; şi dacă gândeşti că mult iubeşte Domnul zidirea 
Sa, şi pe tine însuţi te doare pentru întreaga făptură şi îţi iubeşti 
vrăjmaşii, iar pe sineţi te socoteşti mai rău decât toţi, înseamnă 
că este cu tine marele har al Duhului Sfânt. 

Cel ce poartă în sine Duhul Sfânt, fie şi într'o mică măsură, 
pe acela îl doare pentru tot norodul zi şi noapte, şi inimii sale îi 
este milă de toată zidirea lui Dumnezeu, şi mai cu seamă de 
oamenii ce nu cunosc pe Dumnezeu sau care se împotrivesc 
Lui, şi astfel se duc în focul chinurilor. Pentru aceştia el se roa- 
gă zi şi noapte, mai mult decât pentru sine, ca toți să se pocă- 
iască şi să cunoască pe Domnul. 

(Hristos S"au rugat pentru cei ce ÎI răstigneau: «Părinte, nu le 
ține acest păcat, căci nu ştiu ce fac». Arhidiaconul Ştefan se 
ruga pentru cei ce îl loveau cu pietre, ca Domnul să nu le-o 
socotească drept păcat. Şi noi, de vom voi a păstra harul, datori 
sântem a ne ruga pentru vrăjmaşi. Dacă pe tine nu te doare 
pentru păcătosul ce se va munci în foc, înseamnă că nu este în 
tine harul Sfântului Duh, ci trăieşte în tine un duh rău, şi câtă 


vreme eşti încă în viață, încearcă prin pocăință să te slobozeşti 
de el.] 

tâta ne-au iubit pe noi Tatăl, cât pe Fiul Său au dat 
nouă; dar şi Fiul Însuşi au voit, şi S'au întrupat, şi au 
vieţuit cu noi pe pământ. Și Sfinţii Apostoli, și mulți- 
me de oameni au văzut pe Domnul în trup, dar nu toți 
L-au cunoscut ca Domn; dară mie, multpăcătosului, în Duhul 
Sfânt mi-a fost dat să ştiu că Iisus Hristos este Dumnezeu. 

Domnul iubeşte pe om şi i se arată precum El Însuşi voiește. 
lar sufletul, când vede pe Domnul, smerit se bucură de milo- 
sârdia Stăpânului şi nimic altceva nu mai poate iubi aşa cum își 
iubeşte Făcătorul; chiar de va vedea toate, şi pe toți va iubi, dar 
mal presus de toate iubeşte pe Domnul. 

Sufletul cunoaşte acea iubire, dar a o pune în cuvânt nu poa- 
te: ea nu se cunoaşte decât în Duhul Sfânt, de către cel căruia ÎI 
va da Domnul. 

Sufletul dintro dată vede pe Domnul şi Îl cunoaşte. 

Cine va înfăţişa acea bucurie şi veselie? 

În Duhul Sfânt se cunoaşte Domnul, iar Duhul Sfânt este în 
întreg omul: şi în suflet, şi în minte, şi în trup. 

Aşa este cunoscut Dumnezeu şi în cer, şi pe pământ. 

Domnul, pentru nemăsurată mila Sa, au dat mie, păcătosului, 
acest har, ca oamenii să cunoască pe Dumnezeu şi să se întoarcă 
la E]. 

Scriu înaintea feţei milosârdiei lui Dumnezeu. 

Aşa, adevărul. 
Martor îmi este Insuşi Domnul. 


Domnul ne iubeşte ca pe ai Săi prunci, iar dragostea Sa este 
mai mare decât dragostea maicii, căci şi maica îşi poate uita 
fiul, dară Domnul niciodată ne va uita. Şi dacă Însuşi Domnul 
nu ar fi dat Duhul Sfânt dreptslăvitorului norod şi marilor noştri 
păstori, noi nici nu am putea şti cât de mult ne iubeşte. 

Slavă Domnului şi marii Sale milosârdii, că oamenilor păcă- 
toşi El dă harul Sfântului Duh. Bogătaşii şi împărații nu cunosc 
pe Domnul, iar noi, sărăcăcioşii monahi şi păstoriți cunoaştem 
pe Domnul în Duhul Sfânt. 

Pentru a cunoaşte pe Domnul nu este nevoie nici să ai bo- 
gății, nici învăţătură, ci trebuie să fii ascultător şi înfrânat, să ai 
duh smerit şi să-ți iubeşti aproapele, şi Domnul va iubi un astfel 
de suflet, şi Însuşi Se va arăta sufletului şi îl va învăţa iubirea şi 
smerenia, şi tot ce este de folos va da lui, pentru a afla el odihnă 
în Dumnezeu. 


Oricât am învăţa noi, dar cu neputinţă este a cunoaşte pe 
Domnul, de nu vom vieţui după ale Sale porunci, căci Domnul 
se cunoaşte nu prin ştiinţă, ci în Duhul Sfânt. Mulţi filosofi şi 
învăţâţi au ajuns până la credința că Dumnezeu este, dar nu L- 
au cunoscut. lar noi, monahii, ne învăţăm în legea Domnului zi 
şi noapte, dar de departe nu toți au cunoscut pe Dumnezeu, 
măcar de şi cred. 

Una este a crede că este Dumnezeu, şi alta a cunoaşte pe 
Dumnezeu. 

lată o taină: sânt suflete care au cunoscut pe Domnul; sânt 
suflete care nu L-au cunoscut, dar cred; şi sânt şi aceia care nu 
numai că nu L-au cunoscut, dar nici nu cred, şi printre ei sânt 
chiar şi oameni învăţaţi. 

Necredinţa însă vine din mândrie. Omul mândru voiește cu 
mintea sa şi cu ştiinţa să cunoască toate, dar lui nu i se dă a cu- 
noaşte pe Dumnezeu, căci Domnul Se descoperă numai sufle- 
telor smerite. Sufletelor smerite Domnul arată lucrurile Sale ca- 
re sânt de neajuns minții noastre, dar Se descoperă în Duhul 
Sfânt. Cu simplă mintea nu putem cunoaşte decât cele pămân- 
teşti, şi până şi acelea doar în parte, însă Dumnezeu şi toate cele 
cereşti sânt cunoscute în Duhul Sfânt. 

Unii se trudesc toată viaţa spre a cunoaşte ce este în soare 
sau în lună, sau altceva, dar iată că acestea nu aduc folos sufle- 
tului. Dar de vom încerca a cunoaște ce este înlăuntrul inimii 
omului, acolo vom vedea: în sufletul sfântului — Împărăția ce- 
rească, dar în sufletul păcătosului întunerec şi chin. lar aceasta 
este de folos a cunoaşte, căci noi vecinic vom petrece fie în 
Împărăţie, fie în chinuri. 

Cel leneş a se ruga cercetează plin de curiozitate toate câte 
vede pe pământ şi în cer, dar cum este Domnul — despre aceasta 
nu ştie, şi nu încearcă a şti, iar când aude învățătura despre 
Dumnezeu, zice: 

«Da, dar cum poţi să cunoşti pe Dumnezeu? Şi tu de unde Îl 
şti?» 

Îţi voi spune: Duhul Sfânt dă mărturie. El ştie, şi ne învaţă. 

«Dar ce, oare poți vedea Duhul?» 

Apostolii L-au văzut pogorându-Se în limbi de foc, iară noi 
Îl simţim în noi înşine. El este dulce mai presus de toate cele 
pământeşti. Prorocii L-au gustat şi au grăit norodului, şi norodul 
a luat aminte la ei. Apostolii au primit Duhul Sfânt şi au propo- 
văduit oamenilor mântuirea, de nimic temându-se, căci Duhul 
lui Dumnezeu îi întărea. Apostolul Andrei a răspuns Ighemo- 

nului care l-a amenințat cu răstignirea de nu va înceta să pro- 
povăduiască : 

«De m'aş teme de cruce, nu aş propovădul-o». 

Aşa şi toți ceilalți apostoli, iar apoi mucenicii, iar apoi sfinții 
nevoitori cu bucurie au mers la chinuri şi suferinţe. lar acestea 
toate pentru că Duhul Sfânt bun și dulce îmbie sufletul a iubi pe 
Domnul, şi din îndulcirea Duhului Sfânt sufletul nu se teme de 
suferinţe. 


Mulţi sfinți mucenici în suferințe au cunoscut pe Domnul şi 
ajutorul Său. Mulţi monahi poartă mari nevoințe şi grele oste- 
neli pentru Domnul; şi ei au cunoscut pe Domnul, şi se luptă 
spre a birui în sine patimile, şi se roagă pentru întreagă lumea 
oamenilor, şi harul lui Dumnezeu îi învaţă a iubi pe vrăjmaşi, 
căci cel ce nu-şi iubește vrăjmaşii nu va putea cunoaşte pe 
Domnul Carele au murit pe cruce pentru vrăjmaşi, şi ne-au dat 
în Sine pildă, şi ne-au dat porunca a iubi vrăjmaşii. 


Domnul este dragoste; iar nouă au poruncit a ne iubi unii pe 
alții şi a ne iubi vrăjmaşii; şi Duhul Sfânt ne învață această iubi- 
"fă 

Sufletul ce nu a cunoscut pe Duhul Sfânt nu înţelege cum 
poţi iubi pe vrăjmaşi, şi nu primeşte aceasta; dar Domnului de 
toți Îi este milă, iar cel ce voieşte a fi cu Domnul dator este a-şi 
Iubi vrăjmaşii. 

Cel ce a cunoscut pe Domnul în Duhul Sfânt se face ase- 
mănător Domnului, precum zice loan de-Dumnezeu-cuvântăto- 
rul: «Şi vom fi asemenea Lui, căci Îl vom vedea precum este», 
ŞI vom vedea slava Lui. 

Tu spui că mulți oameni suferă de tot felul de necazuri şi din 
partea oamenilor răi; dar, rogu-te, smereşte-te sub puternică 
mâna lui Dumnezeu, iar atunci harul te va învăţa şi tu însuți vei 
dori să suferi pentru dragostea Domnului. lată ce te învață 
Duhul Sfânt, pe Care noi L-am cunoscut în Biserică. 

Dar cel ce ocărăşte pe cei răi şi nu se roagă pentru ei, acela 
niciodată nu va cunoaşte harul lui Dumnezeu. 


/ De voieşti a cuno ât ne iubeşte Domnul, urăşte păcatul 
i pândunile rfle şi(roagă-te)osârduitor zi şi noapte, şi atunci îţi 


va da Domnul harul Său, şi vei cunoaşte pe Domnul în Duhul 
Sfânt, iar după moarte, când vei ajunge în rai, tu şi acolo vei 
cunoaște pe Doral TE Daf Sfânt, precum L-ai cunoscut pe 
pământ 
ŞI în cer, şi pe pământ Domnul este cunoscut numai în Du- 
hul Sfânt, iar nu prin ştiinţă. Şi copiii care nimica au învățat 
ajung să cunoască pe Domnul în Duhul Sfânt. Sfântul loan 
Botezătorul încă din pântecele maicii a simţit pe Domnul de 
faţă. Simeon Stâlpnicul! cel din Muntele Minunat era un prunc 
de şapte ani când i s'au arătat Domnul, şi el L-a cunoscut. Cu- 
viosul Serafim era în puterea vârstei” când Domnul i S'au arătat 
în vremea Liturghiei. lar Simeon de-Dumnezeu-purtătorul ajun- 
sese la adânci bătrâneți când a cunoscut pe Domnul, primindu-L 
în braţele sale. 

Însuşi Domnul Se face deopotrivă nouă, ca mai mult să 
mângâie fiecare suflet. 


! Pomenirea lui în 24 Mai. 
2 Avea douăzeci şi şapte de ani. 

Dragostea Domnului n aşte altcumva, decât prin 
Duhu ;_ dar sufletul paşnic, care-şi păstrează curată COR= 


Ştiinţa, din făpturi cunoaşte pe Dumnezeu că El este Cel Ce au 


zidit ce |. Dar şi aceasta este lucrarea harului, deşi 
într'o mică măsură; dar fără har mintea noastră nu poate cu- CU- 
noaşte pe _ Dumnezeu, şi tot mereu este trasă către ale pămân= 


tului: către bogăţie, către slavă, către desfătări. | 


Precum iubirea lui lisus Hristos, aşa şi suferinţele Lui au fost 
atât de mari, cât noi nu putem a le cuprinde, căci puţin iubim pe 


Domnul. Dar cel ce mai mult iubeşte, mai mult poate să şi în- 
La i eri Este o iubire mică, este una 
mijlocie, este şi una desăvârşită; iar cu cât mai desăvârşită iu- 
brEZ, Curatat mmaT desăvârşită cunoaşterea 
— Fiecare diitre mol poate judeca despre Dutiriezeu numai în 
măsura în care a cunoscut harul Sfântului Duh; căci cum putem 
gândi sau judeca despre cele ce nu am văzut sau despre ce nu 
am auzit şi nu cunoaştem? lată, sfinții spun că ei au văzut pe 
Dumnezeu; şi sânt oameni care zic că Dumnezeu nu este. Vădit 
ei grăiesc astfel fiindcă nu au cunoscut pe Dumnezeu, dar 
aceasta nicicum nu înseamnă că El nu este. 

Sfinţii grăiesc despre ceea ce cu adevărat au văzut şi cunosc. 
Ei nu vorbesc despre ceea ce nu au văzut. Nu spun, de pildă, că 
au văzut un cal lung de un kilometru, sau un vapor lung de zece 
kilometri, ceea ce nu există. lar eu cred că dacă Dumnezeu nu 
ar fi, nici pini de El nu ar fi pe pământ; dar oamenii doresc 
să viețuiască după voia_Jor, şi de aceea spun că Dumnezeu nu 
este, şi astfel rea = că El este. 

Şi sufletul păgânilor a simțit că Dumnezeu este, măcar că ei 


nu ştiau cum să cinstească pe adevăratul Dumnezeu. Dar Duhul 
Sfânt au învăţat pe Sfinţii Proroci, apoi pe Apostoli, apoi pe 

Sfinții Părinți şi pe Episcopii noştri, şi aşa adevărata credinţă a 
ajuns până la noi. Şi noi am cunoscut pe Domnul în Duhul 
Sfânt, şi dacă L-am cunoscut, sufletul s”a întărit întru Dânsul. 


Sufletul ce a cunoscut pe Domnul, nevăzut simte de față pe 
Ziditorul său şi petrece în El cu multă odihnă şi bucurie. Şi cu 
ce vom putea asemăna acea bucurie? Ea se aseamănă cu un fiu 
iubit care, după o lungă despărţire, s'a întors dintr'o ţară înde- 
părtată înapoi la casa părintească şi pe săturate vorbeşte cu 
iubitul său tată şi iubita sa maică, şi cu dragii săi frați şi surori. 


O, oameni, facerea lui Dumnezeu, cunoaşteţi pe Făcătorul! 
El ne iubeşte pe noi. Cunoaşteţi iubirea lui Hristos, şi viețuiți în 
pace, şi astfel bucuraţi pe Domnul. El milostiv aşteaptă la Sine 
pe toți. 

Întoarceţi-vă la EI, toate noroadele pământului, și înălțaţi ru- 
găciunile voastre către Domnul, şi rugăciunea întregului pământ 
se va înălța către cer ca un preafrumos nour lin, luminat de 
soare, iar atunci se vor bucura toate cerurile şi vor cânta cânt de 
mărire Domnului pentru ale Sale suferinţe, prin care El ne-au 
mântulit. 

Cunoașşteţi, noroade, că noi sântem zidiți spre slava Dom- 
nului în ceruri, şi nu vă alipiţi de pământ, căci Dumnezeu este 
Tatăl nostru şi ne iubeşte ca pe nişte fii iubiţi. 


Domnul cel milostiv au dat pe pământ Duhul Sfânt, şi în 
Duhul Sfânt s'a întărit Sfânta Biserică. 
Duhul Sfânt ne-au descoperit nu numai cele pământeşti, ci şi 

cele cereşti. 

În Duhul Sfânt noi am cunoscut dragostea Domnului. Dra- 
gostea Domnului este fierbinte. Sfinții Apostoli, plini de dra- 
goste, au cutreierat întreagă lumea oamenilor, şi duhul lor înseta 
ca toți să cunoască pe Domnul. 

În Duhul Sfânt s'au desfătat cei iubiţi ai lui Dumnezeu — 
Prorocii, şi de aceea cuvântul lor a fost puternic şi plăcut, căci 
tot sufletul doreşte a auzi cuvântul Domnului. 

O, minune. Nici pe mine, atât de mult păcătosul, Domnul nu 
m'au defăimat, ci mi-au dat în Duhul Sfânt a-L cunoaşte. 

Aşa, dă mie, Doamne, duh smerit, ca pururea să mulțămesc 
Ție că ai dat pe pământ Duhul Sfânt, şi eu îmi aduc aminte de 
EI. El Însuși îmi ajută a-mi aduce aminte de Dânsul. 

O, Duhule Sfinte, o, Marele Împărat! Ce voi răsplăti Ţie, eu, 
greşalnică țărână? Tu ai descoperit mie taina cea de neajuns. Tu 
ai dat mie a cunoaşte pre Domnul — pre Ziditorul meu. Tu mi-ai 
dat a cunoaşte cât de nemărginit ne iubeşte El. 


Domnul atât de mult ne iubeşte, cât a o înfățişa este cu ne- 
putință, şi numai în Duhul Sfânt este cunoscută acea iubire, şi 
sufletul în chip de netâlcuit simte acea iubire. Domnul prin firea 
Sa este bun şi milostiv, blând şi iubit, şi a-l descrie bunătatea 
este cu neputinţă, dar sufletul fără cuvinte Îi simte iubirea, şi 
totdeauna doreşte a rămâne în această lină stare. 

EI au zis: «Nu vă voi lăsa orfani», iar noi vedem că într”ade- 
văr nu ne-au părăsit, ci ne-au dat Duhul Sfânt. 

Duhul Sfânt nevăzut dă sufletului cunoaştere. În Duhul Sfânt 
sufletul află odihnă. Duhul Sfânt veseleşte sufletul şi-i dă bucu- 
ris pe pământ. Ce bucurie dară, şi ce veselie va fi în ceruri? În. 
Duhul Sfânt noi învăţăm a cunoaşte iubi + Dumnezeu, dar 
acolo ea va fi desăvârșită. O, neputincios om sânt eu. Eu doar 


am cunoscut iubirea lui Dumnezeu desăvârşit, dar ândi 

nu pot, şi plânge sufletul meu în toată ziua şi mereu gândesc: 
«Incă nu am dobândit ceea ce caută sufletul meu». 


Când Duhul Sfânt Sau pogorât peste Apostoli, ei din cercare 
au cunoscut ce este dragostea către Dumnezeu, şi dragostea 
către om. 

«Feţii mei, bolesc până ce Se va închipa Hristos întru voi», 
spune Apostolul (Gal. 4: 19). 

O, cât de bucuros aş fi de ar cunoaşte toate noroadele pe 
Domnul. 

Doamne, Însuţi dă lor a Te cunoaşte în Duhul Sfânt; precum 
ai dat Apostolilor Duhul Sfânt şi ei Te-au cunoscut — aşa tuturor 
oamenilor dă a Te cunoaşte în Duhul Sfânt. 

PENTRU DRAGOSTE 


ufletul meu însetează după Dumnezeul cel viu. Su- 
fletul meu din nou caută a se sătura îndulcindu-se în- 
tru Domnul. O, mila cea de neajuns a lui Dumnezeu: 
din țărână au zidit Domnul pe om şi au suflat întru el 
suflarea vieţii, şi sufletul omului s'a înrudit cu Dumnezeu. 

Atâta au iubit Domnul zidirea Sa, că au dat omului Duhul 
Sfânt, şi omul şi-a cunoscut Ziditorul, şi ÎL iubeşte pe Domnul 
său. 

Duhul Sfânt este iubire şi îndulcire sufletului; dar când su- 
fletul pierde harul, sau când harul se împuținează, atunci sufle- 
tul din nou cu lacrămi va căuta Duhul Sfânt, şi va tânji după 
Dumnezeu, şi va zice: 

«Tânjeşte sufletul meu dupre Tine, Doamne, şi cu lacrămi Te 
caut. 

Cum nu Te voi căuta, Doamne? Tu Însuţi mai nainte pre 
mine ai căutat, şi mi-ai dat a mă îndulci cu Duhul Sfânt; iar 
acum sufletul meu tânjeşte dupre Tine. Inima mea Te-a iubit, şi 
mă rog Ţie: Dă mie până în sfârşit a rămâne în dragostea Ta; dă 
mie pentru dragostea Ta a răbda toate scârbele şi durerile». 

Frică şi cutremur îmi cuprind sufletul când voiesc a scrie 
pentru iubirea lui Dumnezeu. 

Sărac este sufletul meu, şi nu este în putere a înfățişa dra- 
gostea Domnului. 

Sufletul se şi teme, şi totodată este tras a scrie fie şi câteva 
cuvinte despre dragostea lui Hristos. 

Neputincios este duhul meu a scrie acestea, dară iubirea mă 
sileşte. 

O, omule — neputincioasă zidire. 

Când harul este în noi, duhul arde şi râvneşte către Domnul 
zi şi noapte, căci harul robește sufletul a iubi pe Dumnezeu, iar 
el L-a iubit, şi nu voieşte a se smulge de la Dânsul, căci nu se 
poate sătura de îndulcirea Duhului Sfânt. 

Și nu este sfârşit iubirii lui Dumnezeu. 

Cunosc un om pe care Milostiv Domnul l-au cercetat cu ha- 
rul Său; şi de l-ar fi întrebat Domnul: «Voieşti să-ți dau și mai 
mult?» — din neputinţa trupului, sufletul I-ar fi zis: 

«Tu vezi, Doamne, că de vei da mai mult, voi muri, căci 
omul este mărginit şi nu poate purta plinătatea harului. 

Astfel, pe Thavor, ucenicii lui Hristos au căzut la pământ de 
slava Domnului. Şi nimenea poate ajunge să priceapă cum dă 
Domnul sufletului harul Său. 


Bun eşti Tu, Doamne. Mulţămesc milostivirii Tale: Tu ai 
vărsat peste mine Duhul Tău cel Sfânt, şi mi-ai dat a gusta 
iubirea Ta către mine, cel mult păcătos, şi trage sufletul meu 
către Tine, Lumina cea neapropiată. 

Cine Te-ar putea cunoaşte, de nu Tu, Milostive, Însuţi vei 
binevoi a Te arăta sufletului? Iar el Te-a văzut, şi şi-a cunoscut 
Ziditorul, bunul Dumnezeu, şi nesățios Te doreşte pururea, căci 
Tu, Milostive, ai tras sufletul către Tine cu iubire, şi sufletul a 
cunoscut a Ta iubire. 

Tu vezi, Doamne, cât este de neputincios şi de greşalnic 
sufletul omului, dară Tu, Milostive, dai sufletului puterea a Te 
iubi, şi se teme sufletul să nu piardă smerenia, pe care vrăjmaşii 
se străduiesc să 1-o răpească, fiindcă atunci harul Tău părăseşte 
sufletul. 


Ce voi răsplăti Domnului meu? 

Eu sânt urâcios, Domnul o ştie, ci iubesc a-mi smeri sufletul 
și a-mi iubi aproapele, chiar de m'a şi rănit cu ceva. Mă rog 
mereu Domnului: ca El milostiv să dea mie a-mi iubi vrăjmaşii 
şi, din milosârdia lui Dumnezeu, am cercat ce este iubirea lui 
Dumnezeu şi iubirea aproapelui, şi cer de la Domnul iubirea zi 
şi noapte, iar Domnul îmi dă lacrămi a plânge pentru întreaga 
lume. Dar de osândesc pe cineva, sau privesc cu nepriință, 
atunci lacrămile se pierd iar sufletul cade în negrijanie; dar eu 
din nou mă pun a cere Domnului iertare, iar Milostiv Domnul 
iartă mie, greşalnicului. 

Scriu, fraților, înaintea feței Dumnezeului meu: smeriți-vă 
inima, şi vedeți mila Domnului încă de pe pământ, şi veţi cu- 
noaşte pe Făcătorul cel ceresc, şi sufletul vostru nu va cunoaşte 
sațiu în dragoste. 


Nimenea poate cunoaşte de la sine ce este dragostea lui 
Dumnezeu, dacă nu-l va învăţa Duhul Sfânt; dar în Biserica 
noastră dragostea lui Dumnezeu este cunoscută în Duhul Sfânt, 
şi de aceea vorbim despre ea. î iei 

Sufletul greşalnic, ce nu cunoaşte pe Domnul, se teme de 
moarte, crede că Domnul nu-i va ierta greşalele. Dar aceasta 
pentru că sufletul nu cunoaşte pe Domnul şi cât de mult ne iu- 
beşte El. Însă de ar şti oamenii, nici un om ar mai deznădăjdui, 
căci Domnul nu numai că iartă, ci se şi bucură foarte de 

intoarcerea celui pre e Măcar de şi vine moartea, tu cu tărie 
A pisi Mase alai 
să grez] că de de îndată vei şi primi iertare. 


precum noi. El șste atât de blând şi fhilostiv 
ŞI bun, şi când sufletul L-a cunoscut, el se minunează nesfârşit 


şi zace: Ah, ce Domn avem noi! 
â dat Bisericii noastre a cunoaşte cât de mare 


este milosârdia lui Dumnezeu. ic azza 


Domnul ne iubeşte, şi blând, fără a imputa, ne primeşte, pre- 
cum nu au imputat tatăl fiului risipitor cel din Evanghelie, ci au 
poruncit să i se dea un nou vestmânt, şi pe mână inel de preţ, şi 
încălţăminte în picioare, şi au poruncit să se junghie viţelul cel 
îngrăşat, şi întru nimic l-au dojenit. 

O, cât de blând şi de răbdător sântem datori şi noi a ne 
îndrepta fratele, spre a fi praznic sufletului întoarcerea sa. 

Duhul Sfânt învaţă sufletul în chip negrăit a iubi pe oameni. 


O, fraţilor, să uităm pământul şi toate câte sânt într'însul. El 
ne abate de la vedenia Sfintei Treimi, Carea este neajunsă minții 
noastre, dară pre Carea Sfinții o văd în ceruri în Duhul Sfânt. 

Iară noi să petrecem în rugăciune, fără nici o închipuire, şi să 
cerem de la Domnul duh smerit, şi Domnul ne va iubi, şi va da 
nouă pre pământ toate cele de folos sufletului şi trupului. 

Doamne Milostive, dă harul Tău tuturor noroadelor pămân- 
tului spre a Te cunoaşte, căci fără Duhul Tău cel Sfânt nu poate 
omul a Te cunoaşte şi a înţelege iubirea Ta. 

Feţişorii mei, cunoaşteţi pre Făcătorul cerului şi al pămân- 
tului. 

Doamne, trimite mila Ta preste pruncii pământului pre carii 
iubeşti, şi dă lor a Te cunoaşte în Duhul Sfânt. Cu lacrămi Ie 
TOg, auzi rugăciunea mea pentru pruncii Tăi, şi tuturor dă a 
cunoaşte slava Ta în Duhul Sfânt. 

Din anu tinereţii iubeam a gândi: Domnul S'au înălțat la cer, 
şi pe noi ne aşteaptă la Sine; dar spre a fi împreună cu Domnul 
trebuie să fim asemenea Lui, sau asemenea pruncilor, smeriți şi 
blânzi, şi să slujim Lui; astfel, după cuvântul Domnului, «unde 
sânt Eu, acolo şi slujitorul Meu va fi», şi noi vom fi cu El în 
Împărăţia Cerului. Dar acum sufletul meu este întunecat foarte 
ŞI îngreuiat, şi nu pot să înalţ minte curată către Dumnezeu, şi 
nu am lacrămi a-mi plânge relele lucruri; stinsu-s”a sufletul meu 
ŞI s'a sfârşit de întunecata viață... 

O, cine va cânta mie cântul pe care l-am iubit din anii tine- 
reții, cum Domnul S'au înălțat la cer, şi cât de mult ne iubește 
El, şi cu câtă dorire ne aşteaptă la Sine. Acest cânt l-aş asculta 
cu lacrămi, căci tânjeşte sufletul meu pe pământ. 

Ce s'a petrecut cu mine? Cum am pierdut bucuria, și oare 
afla-voi din nou pre ea? 

Plângeţi cu mine toate fiarele şi păsările. Plângeţi cu mine, 
pădure şi pustie. Plângi cu mine, toată zidirea lui Dumnezeu, și 
mă mângâie în amar şi în mâhnire. 

lată ce cugetă sufletul meu: Dacă eu atât de puţin iubesc pe 
Dumnezeu, şi atâta se stinge sufletul meu după Domnul, atunci 
cât de mare era durerea Maicii Domnului când a rămas pe pă- 
mânt după Înălţarea Domnului? 

Ea nu a aşternut în scris durerea sufletului Ei, şi puţine ştim 
despre viaţa Sa pe pământ, dar se cade să gândim că deplinăta- 
tea iubirii Sale către Fiul şi Dumnezeul Ei nu o putem cuprinde. 

Inima Maicii Domnului, toate gândurile Ei, întreg sufletul Ei 
erau cu totul în Domnul; dar i-a fost dat şi altceva: Ea iubea 
norodul şi fierbinte se ruga pentru oameni, pentru noii creştini, 
să-i întărească Domnul, şi pentru întreaga lume, ca toți să se 
mântuiască. În această rugăciune era bucuria şi mângâierea Ei 
pe pământ. 

Noi nu cuprindem în deplinătate iubirea Maicii Domnului, 
însă ştim că: 

Cu cât mai mare dragostea, cu atât mai mare suferința sufle- 
tului; 

Cu cât mai deplină dragostea, cu atât mai deplină cunoaş- 
terea; 

Cu cât mai fierbinte dragostea, cu atât mai înflăcărată rugă- 
ciunea; 

Cu cât mai desăvârşită dragostea, cu atât mai sfântă viața. 


Nimenea dintre noi nu ajunge deplinătatea iubinii Maicii 
Domnului şi trebuință avem de pocăinţa lui Adam; însă în parte, 
precum ne învață Duhul Sfânt în Biserică, şi noi cuprindem 
această iubire. 


«Au nu era inima noastră arzând întru noi?» (Lc. 24: 32), 
spuneau Apostolii când se apropiase de ei Hristos. Astfel, su- 
fletul îşi cunoaşte Stăpânul, şi Il iubeşte, iar îndulcirea iubirii 
Lui este fierbinte. 

În ceruri toţi trăiesc o singură iubire, dar pe pământ unii mult 
iubesc pe Domnul, alții puţin, iar alţii nu-L iubesc deloc. 

Sufletul plin de dragostea lui Dumnezeu uită şi cerul, şi 
pământul; duhul arde, şi nevăzut vede pe Cel Dorit, şi mulțime 
de dulci lacrămi varsă sufletul, şi nu poate uita pe Domnul nici 
pentru o clipită, căci harul lui Dumnezeu dă putere a iubi pe Cel 
Iubit. 


O, în ce slavă este Domnul, şi cu ce cântări se măreşte El în 
ceruri, şi cât de dulci sânt aceste cântări ce se revarsă din dra- 
gostea pentru Dumnezeu. 

Cine este vrednic a auzi cântările acestea ce se cântă în Du- 
hul Sfânt şi întru care se mărește Domnul pentru patimile Sale, 
şi care va fi bucuria la auzul cântărilor acestora? 

Pe pământ, de-abia se atinge sufletul de iubirea lui Dumne- 
zeu, căci de îndată, din desfătarea Duhului Sfânt, se minunează 

de Dumnezeul cel Iubit şi Tatăl Ceresc. 


Fraților iubiţi, să ne smerim, spre a fi vrednici de iubirea lui 
Dumnezeu, ca Domnul să ne împodobească cu a Sa blândețe şi 
a Sa smerenie, şi să ne facem vrednici de cereştile cămări care 
au gătit nouă Domnul. 


Domnul iubeşte pe toţi oamenii, dar pe cel ce Îl caută, pe 
acela mai mult iubeşte. 

«Pre cei ce Mă iubesc, Eu iubesc, zice Domnul, şi cei ce Mă 
caută vor afla har» (Pilde 8: 17). lar cu harul bine este a vieţui, 
veselie este sufletului, care zice: «Domnul MEU, eu robul TĂU 
sânt». 

Mare bucurie se cuprinde în aceste cuvinte: Dacă Domnul 
este al nostru, atunci toate sânt ale noastre. lată cât sântem de 
bogaţi. 


Mare şi neajuns este Domnul nostru, dar pentru noi aşa S'au 
înmicşorat, ca noi să-L cunoaştem şi să-L iubim, ca din dra- 
gostea lui Dumnezeu să uităm pământul, să viețuim în ceruri şi 
să vedem slava Domnului. 

Aleşilor Săi Domnul le dă atât de mare har, că ei în dragoste 
îmbrățișează întreg pământul, întreaga lume, iar sufletul lor arde 
de dorire ca toți oamenii să se mântuiască şi să vază slava 
Domnului. 


Domnul au zis sfinților ucenici: «Feţişorilor, nu cumva aveţi 
ceva de mâncare?» (lo. 21: 5). Câtă dragoste în aceste duioase 
cuvinte: Domnul ne numeşte fețişori. Ce bucurie mai mare de- 
cât aceasta? Adânc trebuie cugetat la aceste cuvinte şi la pa- 
timile Domnului pentru noi pe Cruce. 

O, cum iubeşte Domnul zidirea Sa. 

Şi iată, învrednicit-au pre noi Domnul a vorbi cu voi pentru 
acestea, şi duhul nostru se bucură, căci cu noi este Domnul. 

Smerit rog pre voi, rugaţi-vă pentru mine, şi Domnul vă va 
răsplăti. 


Fratele R. mi-a povestit că atunci când era grav bolnav, 
mama sa i-a spus tatălui: «Cum suferă pruncul nostru! Eu cu 
bucurie m'aş da să fiu tăiată în bucăţi, de i-ar ajuta să-i uşureze 
chinurile». 

Aşa este dragostea Domnului pentru oameni. El au zis: «Mai 
mare dragoste decât aceasta nimenea are, ca cineva sufletul să- 
şi puie pentru prietenii săi» (Io. 15: 13). Pe Domnul atât Îl durea 
pentru oameni, cât să dorească a suferi pentru ei ca o mamă 
adevărată, sau chiar mai mult. Dar a înțelege această mare iu- 
bire fără harul Sfântului Duh nimenea poate. Scriptura grăieşte 
despre ea, dar nici Scriptura cu mintea nu o poți ajunge, căci şi 
în Scriptură grăieşte acelaşi Duh Sfânt. 


Astfel este dragostea Domnului, că El doreşte ca toți oamenii 
să se mântuiască şi vecinic să fie cu El în ceruri şi să vază slava 
Sa. Slava aceea noi nu o cunoaştem deplin, dar în Duhul Sfânt o 
înțelegem în parte. Dar cel ce nu a cunoscut Duhul Sfânt nu 
poate înţelege acea slavă, ci doar crede în făgăduinţa Domnului 
şi păzeşte poruncile Sale. Dar şi unii ca aceştia sânt fericiţi, 
precum au zis Domnul Apostolului Thoma (Io. 20: 29), şi vor fi 
deopotrivă cu cei ce încă de aci au văzut slava lui Dumnezeu. 

De voieşti a cunoaște pe Domnul smereşte-te până întru 
sfârşit, fii ascultător şi înfrânat întru toate, iubeşte adevărul, şi 
Domnul negreşit îți va da a-L. cunoaşte în Duhul Sfânt, iar 
atunci din cercare vei cunoaşte CE este dragostea către Dum- 
nezeu şi CE este dragostea către om. Şi cu cât mai desăvârşită 
iubirea, cu atât mai desăvârşită cunoaşterea. Este o dragoste 
MICĂ, este una mijlocie, este şi una mare. 

Cel ce se teme de păcat iubeşte pe Dumnezeu; cel ce are 
umilință iubeşte mai mult; cel ce are în suflet lumină şi bucurie, 
acela și mai mult iubeşte; iar cel ce are har şi în suflet, şi în trup, 
acela are dragoste desăvârşită. Un astfel de har au dat Duhul 
Sfânt mucenicilor, şi aceasta i-a ajutat să rabde cu bărbăţie toate 
pătimirile. 


Poate cineva să spună despre rai, cum va fi acolo? 

Cuvânt despre rai nu poate spune decât cel ce în Duhul Sfânt 
a cunoscut pe Domnul şi a Sa iubire pentru noi. 

Domnul este atât de drag şi de iubit, cât din dragostea Sa 
sufletul nu-şi poate aminti nimic altceva. Harul Sfântului Duh 
este atât de dulce şi într'atâta schimbă întreg omul, încât uită 
până şi de părinții săi. 

Sufletul care a cunoscut deplin pe Domnul și s'a desfătat 
întru Dânsul, nu mai doreşte de acum nimic altceva, şi de nimic 
nu se alipeşte pe pământ, şi de i s'ar da o împărăție, nu ar dori- 
O, căci dragostea lui Hristos este atât de dulce şi într'atâta bu- 
cură şi veseleşte sufletul, că nici împărăteasca viaţă nu-l mai 
poate desfăta. 

Doresc să spun câteva cuvinte, pe cât mă va înţelepţi harul 
lui Dumnezeu, despre măsurile iubirii lui Dumnezeu. 

Când omul se teme de a întrista pe Dumnezeu cu vreun pă- 
cat, aceasta este cea dintâi dragoste. Cel ce are mintea curată de 
gânduri — aceasta este a doua dragoste, mai mare decât cea din- 
tâi. Cea de-a treia, încă şi mai mare, când sufletul simțit poartă 

harul în suflet. Iar cel ce are harul Sfântului Duh şi în suflet, şi 
în trup — aceasta este desăvârşita dragoste; şi cel ce păstrează 
acest har, rămăşiţele sale vor fi moaşte ca la sfinții mucenici, 
sau la proroci, sau la cuvioşi, sau la alți mari sfinți. 

Cel ce rămâne la această măsură nu se va mai ademeni de 
iubirea unei fete, de care o întreagă lume se îndulceşte, căci din 
îndulcirea dragostei lui Dumnezeu sufletul uită toate cele pă- 
mânteşti. Harul Sfântului Duh îmbie sufletul a iubi pe Domnul 
deplin, iar în acea deplinătate a iubirii Domnului sufletul nu se 
atinge de lume, măcar că trăieşte pe pământ. 

Noi sântem mândri cu mintea, şi de aceea nu putem rămâne 
întru acel har, şi el se depărtează de suflet, iar atunci sufletul 
tânjeşte după el, şi cu lacrămi din nou îl caută, şi plânge, şi se 
tânguie, şi strigă către Domnul: 

«Dumnezeule Milostiv, Tu vezi cât de mâhnit este sufletul 
meu, şi cât tânjesc dupre Tine». 

Pe pământ nu se află vreun om atât de blând şi de iubitor ca 
Domnul nostru lisus Hristos. Întru Dânsul ne este bucuria şi 
veselia. Să-L iubim, şi EI ne va duce în Împărăţia Sa, unde vom 
vedea slava Sa. 


De când mi-au dat Domnul în Duhul Sfânt să cunosc dra- 
gostea lui Dumnezeu, iată, de patruzeci de ani, mă îndurerez 
pentru norodul lui Dumnezeu. 

O, fraților, nu este nimic mai bun decât dragostea lui 
Dumnezeu, când Domnul încălzeşte sufletul cu iubire pentru 
Dumnezeu şi pentru aproapele. 

Mare este mila Domnului: sufletul a cunoscut pe Dumnezeu, 
pe Ceresc Tatăl său, şi plânge, şi se zbuciumă, de ce atât de 
mult am mâhnit pe Dumnezeu. Şi Domnul dă iertare greşalelor, 
şi bucuria şi veselia de a iubi pe Făcătorul său, şi de a iubi pe 
aproapele, şi a plânge pentru el, doară Milostiv Domnul va lua 

tot sufletul la Sine, unde EI au gătit un loc prin patimile Sale pe 
cruce. 

Cel ce a cunoscut desfătarea iubirii lui Dumnezeu, când 
sufletul este încălzit de har şi iubeşte pe Domnul şi pe fratele 
său, acela cunoaşte în parte că «Împărăţia lui Dumnezeu în- 
lăuntrul vostru este» (Lc. 17: 21). 


Milostive Doamne, cât este de mare dragostea Ta sia 
mine, păcătosul. 

Tu mi-ai dat a Te cunoaşte; Tu mi-ai dat a gusta harul Tău. 
«Gustaţi şi vedeţi că bun este Domnuly (Ps. 33: 9). Tu mi-ai dat 
a gusta a Ta bunătate şi milosârdie, şi duhul meu trage către tine 
zi şi noapte fără de saţiu, căci Duhul lui Dumnezeu îi dă puterea 
pre cel Iubit a iubi, şi nu cunoaște sufletul sațiu, ci trage către 
Tatăl său cel ceresc. 

Fericit sufletul care a iubit smerenia şi lacrămile, şi a urât 
gândurile rele. 

Fericit sufletul care a iubit pe fratele său, căci fratele nostru 
este viaţa noastră. 

Fericit sufletul care iubeşte pe fratele: în el simțit viază Du- 
hul Domnului şi îi dă pace şi bucurie, şi plânge pentru întreaga 
lume. 

Adusu-şi-a aminte sufletul meu de dragostea Domnului, şi 
inima mi s'a încălzit, şi s'a dat sufletul meu unui adânc plâns, 
căci atât de mult am mâhnit pe Domnul, pe lubit Făcătorul meu; 
E] însă de păcatele mele nu Și-au adus aminte; iar atunci s'a dat 
sufletul meu celui mai adânc şi îndurerat plâns, ca să miluiască 
Domnul tot sufletul şi să-l ia întru a Sa Cerească Împărăţie. 

Și plânge sufletul meu pentru întreaga lume. 

Nu pot tăcea despre norodul pe carele până la lacrămi îl 
iubesc. Nu pot tăcea, căci sufletul mă doare pentru norodul lui 
Dumnezeu şi cu lacrămi mă rog pentru el. Nu pot să nu vă 
destăinui, fraților, mila lui Dumnezeu şi viclenule vrăjmaşului. 

Patruzeci de ani au trecut de când harul Sfântului Duh m'a 
învăţat a iubi omul şi întreaga făptură, şi mi-a descoperit unelti- 
rea vrăjmaşului, care prin înşelăciune îşi săvârşeşte răul în lu- 
me. 

Credeţi mie, fraţilor. Scriu înaintea feţei lui Dumnezeu, pe 
Carele a cunoscut sufletul meu în Duhul Sfânt, pentru mare 
milostivirea Sa. Dar dacă sufletul nu va gusta Duhul Sfânt, nu 
va putea cunoaşte nici pe Domnul, nici a Sa iubire. 

Domnul este bun şi milostiv, dară noi a grăi despre iubirea 
Sa nimic am putea în afara Scripturii, de nu ne-ar fi învățat Du- 
hul Sfânt. Dară tu, frate, nu te turbura de nu simţi în tine dra- 
gostea lui Dumnezeu, ci cugetă pentru Domnul că este milostiv, 
şi înfrânează-te de la păcate, şi harul Domnului te va povăţui. 


Dragostea nu atârnă de vreme, şi totdeauna are putere. Oare 
cari cred că Domnul au pătimit pentru dragostea Sa către om, 
dar întrucât ei înşişi nu află acea dragoste în sufletele lor, h se 
pare că aceasta a fost cândva dedemult. Dar când sufletul a cu- 
noscut dragostea lui Dumnezeu în Duhul Sfânt, limpede simte 
că Domnul ne este Tată, cel mai firesc, cel mai apropiat, cel mai 
iubit, cel mai bun, şi nu este fericire mai mare decât a iubi pe 
Dumnezeu din toată mintea şi inima, din tot sufletul, precum au 
poruncit Domnul, şi pe aproapele ca însuși pe sine. lar când 
acea dragoste este în suflet, totul îmbucură sufletul; dar când ea 
se pierde, omul nu află liniște, şi se turbură, şi învinuieşte pe 
ceilalți că, chipurile, ei l-au scârbit, şi nu înţelege că însuşi este 
vinovat: a pierdut dragostea pentru Dumnezeu şi a osândit sau a 
urât pe fratele. 

Din dragostea pentru fratele vine har, şi prin dragostea pen- 
tru fratele se păstrează, dar de nu iubim pe fratele, nici harul lui 
Dumnezeu nu vine în suflet. 

De ar păzi oamenii poruncile lui Hristos, pe pământ ar fi ra- 
iul, Şi toți ar avea cele de trebuință îndeajuns şi cu puţină trudă, 
şi Duhul lui Dumnezeu ar viia în sufletele oamenilor, căci El 
Însuşi caută sufletul omului şi voieşte în noi a vieţui, iar dacă nu 
sălășluieşte acolo, aceasta este numai din pricina mândriei min- 
ţii noastre. 


Acum oamenii s'au făcut mândri şi nu se mântuiesc decât 
prin dureri şi pocăință, dar la dragoste foarte cu anevoie va 
ajunge cineva. 

Marele Antonie zicea: «Eu nu mă mai tem de Dumnezeu, ci 
iubesc pre El. A zis aceasta pentru că în sufletul lui era din 
belşug harul Sfântului Duh, Carele poartă mărturia acestei 
iubiri, iar atunci sufletul nu poate grăi altfel. Dar cel ce nu are 
mult har, pe acela Sfinții Părinţi îl sfătuiesc către pocăință; și 
pocăința nu este departe de dragoste, care vine în măsura sim- 
plităţii şi a smerenici duhului. 

De cugetă cineva despre fratele cele bune, că îl iubeşte Dom- 
nul, şi mai cu seamă dacă tu gândeşti că în sufletul lui viază 
Duhul Sfânt, aproape eşti de dragostea lui Dumnezeu. 

Cineva va zice: EI într'una pomeneşte de dragostea lui Dum- 
nezeu. Dar despre ce altceva să pomeneşti, dacă nu despre 
Dumnezeu? Căci iată, El ne-au zidit pentru ca noi vecinic cu El 
să vieţuim, şi să vedem slava Sa. Ceca ce iubeşte cineva, despre 
aceea și a vorbi voiește; iar apoi devine obişnuinţă: te obiş- 
nuieşti a gândi la Dumnezeu, şi aşa în toată vremea Îl vei purta 
în suflet; te obișnuieşti a gândi cele lumeşti, şi aşa cu mintea în 
aceea vei rămâne; te obişnuieşti a gândi la patimile Domnului, 
te obişnuieşti a gândi la focul cel vecinic — şi aşa acelea se vor 
însuşi în suflet. 

Pentru cele bune Dumnezeu ajută, iar în cele rele — vrăj- 
maşii, dar aceasta atârnă de voia noastră; trebuie să te sileşti 
spre bine, însă cu măsură, şi să-ţi cunoşti măsura. Trebuie să-ți 
înveţi sufletul cele ce-i sânt de folos: unuia îi este de folos mai 
mult a se ruga, altuia a citi sau a scrie. Şi a citi este de folos, dar 
mai bine este a se ruga nerisipit, însă şi mai de preţ este plânsul: 
fiecăruia ce-i dă Domnul. Fireşte, ridicându-te din pat şi din 
somn, dator eşti a mulțămi Domnului, apoi a te pocăi şi a te 
ruga până la sațiu, iar apoi citeşte, ca mintea să se odihnească; 
apoi din nou te roagă, şi lucrează. Harul vine din tot ce este bun. 
Dar mai mult decât toate din dragostea pentru fratele. 

Odată, de Paşti, mergeam de la vecernia din Paraclisul Aco- 
perământului Maicii Domnului, la mine la moară, şi pe drum 
stătea un muncitor. Când m'am apropiat de el mi-a cerut să-i 
dau un ou. Nu aveam la mine, și m'am întors la Mănăstire, am 
luat de la duhovnicul meu două ouă, şi pe unul din ele l-am dat 
muncitorului. El zice: «Sântem doi». I l-am dat și pe al doilea, 
și când m'am depărtat de el, din durere pentru toți aceşti oameni 
săraci am plâns, şi mi s'a făcut milă pentru întreaga lume şi 
pentru toată făptura. 

Altădată, tot de Paști, ieşeam pe poarta mare a Mănăstirii 
către noul corp de chilii al Schimbării la Faţă, şi văd că aleargă 
către mine un băiețel de vreo patru ani, cu faţa veselă — harul lui 
Dumnezeu veseleşte pe copii. Aveam la mine un ou, şi l-am dat 
băiețelului. El s'a bucurat şi a alergat la tatăl său ca să-i arate 
darul. Şi pentru această nimica toată am primit de la Dumnezeu 
mare bucurie şi iubeam toată zidirea lui Dumnezeu, şi simţeam 
puternic Duhul lui Dumnezeu în suflet. Ajungând la chilie, din 
durere pentru lume m'am rugat mult lui Dumnezeu cu plâns. 

O, Duhule Sfinte, locuieşte în noi pentru totdeauna; cu Tine 
ne este bine. 


Dar nu întotdeauna îi este atât de bine sufletului; pentru 

mândrie el pierde harul, iar atunci mă tângui precum se tânguia 
Adam pentru raiul pierdut, şi zic: 

«Unde eşti Tu, Lumina mea, unde eşti, bucuria mea? Căci 
m'ai lepădat, şi se strâmtorează inima mea, căci te-ai ascuns de 
la mine, şi se necăjește sufletul meu? 

Când mi-ai venit în suflet, tu ai ars păcatele mele; vino iarăşi 
şi acum în sufletul meu, şi iarăşi îmi arde păcatele care Te as- 
cund de la mine, precum nourii ascund soarele. 

Vino şi mă bucură cu a Ta venire. 

Pentru ce zăboveşti, Doamne? Tu vezi — se împilează su- 
fletul meu şi cu lacrămi Te caut. 

Unde Te ascunzi? lată, Tu pretutindenea eşti, dar sufletul nu 
Te vede, şi cu durere necăjindu-se Te caută». 

Tot aşa, când erai un tânăr copil, Preacurata Fecioară, îm- 
preună cu losif, cu durere Te căutau. Ce gândea Ea, necăjindu- 
se, când nu îşi găsea iubitul Fiu? (Lc. 2: 48) 

Tot aşa, Sfinţii Apostoli, după moartea Domnului aveau ini- 
ma îndurerată şi se necăjeau că pierise nădejdea lor. Dar după 
înviere Domnul li S'au arătat, iar ei L-au cunoscut şi s'au bu- 
curat. 

Tot aşa şi acum Domnul Se arată sufletelor noastre, şi su- 
fletul Îl cunoaşte în Duhul Sfânt. Simeon cel din Muntele Minu- 
nat era copil când i S'au arătat Domnul, şi înainte nu-L cunoș- 
tea pe Domnul, dar când Domnul i S'au arătat, L-a cunoscut în 
Duhul Sfânt. 

Domnul au dat pe pământ Duhul Sfânt, şi în Duhul Sfânt 
este cunoscut Domnul şi toate cele cereşti, dar fără Duhul Sfânt 
omul nu este decât greşalnică țărână. 


Dator este sufletul fără saţiu a iubi pe Dumnezeu, astfel încât 
mintea de nimic altceva să se robească, ci din toată puterea să 
rămâie în Dumnezeu. 

Multă mulă am văzut de la Dumnezeu, dar, după faptele me- 
le, ar trebui să fiu pedepsit şi aci pe pământ, şi după moarte. În- 
să Domnul atât de mult iubeşte omul, cât noi nici a o gândi pu- 
tem. 

Fericit păcătosul care s”a întors către Dumnezeu și L-a iubit. 

Cel ce a urât păcatul, a păşit pe prima treaptă a scării cereşti. 
Când cugetul nu-l mai trage spre păcat, aceasta este de acum a 
doua treaptă. Dar cel ce în Duhul Sfânt a cunoscut desăvârşita 
iubire către Dumnezeu se află pe a treia treaptă. Dar arareori se 
întâmplă cuiva aceasta. 

Ca să ajungi la dragostea lui Dumnezeu trebuie să păzești tot 
ce au poruncit Domnul în Evanghelii. Trebuie să ai o inimă 
milostivă, şi nu numai pe om să iubeşti, ci să-ţi fie milă de fiece 
făptură, de tot ceea ce au zidit Dumnezeu. 

lată o frunză în pomul înverzit, iar tu ai rupt-o fără a fi nevo- 
1€. Măcar că nu este un păcat, dar parcă te doare şi pentru frun- 
zuliță, pentru toată făptura te doare inima, dacă ca a învăţat să 
iubească. Dar omul este o făptură însemnată. Și dacă vezi că s'a 
rătăcit şi piere, roagă-te pentru el şi plângi, dacă poți, iar de nu, 
măcar suspină pentru dânsul înaintea lui Dumnezeu. Iar sufletul 
care face astfel este iubit de Domnul, căci s'a asemănat Lui. 

Aşa se ruga Cuviosul Paisie cel Mare pentru ucenicul său, 
care se lepădase de Hristos şi se însurase cu o evreică, pentru ca 
Domnul să-l ierte. lar Domnul într'atâta Se bucura de acea ru- 
găciune, încât El Însuşi au voit să-l mângâie pe robul Său şi i 
S'au arătat şi au zis: «Paisie, tu te rogi pentru cel ce s'a lepădat 
de Mme?» Dar Paisie a zis: «Doamne, Tu eşti milostiv, iartă pre 
e). Atunci Domnul i-au zis: «O, Paisie, tu Mie te-ai asemănat 
în dragoste». Atât este de plăcută Domnului rugăciunea pentru 
vrăjmaşi. 

Eu însumi sânt un mare păcătos, dar scriu despre milosârdia 

lui Dumnezeu, pe care a cunoscut-o sufletul meu pe pământ în 
Duhul Sfânt. 


Sufletul nu va avea pace dacă nu se va ruga pentru vrăjmași. 
Sufletul ce a fost învăţat de către harul lui Dumnezeu a se ruga, 
iubeşte şi îi este milă de toată făptura, şi mai cu seamă de omul 
pentru care Domnul au pătimit pe cruce şi L-a durut sufletul 
pentru noi toți. 

Domnul m'au învăţat a iubi vrăjmașii. Fără harul lui Dum- 
nezeu nu putem a iubi pe vrăjmaşi, dar Duhul Sfânt te învață 
iubirea, iar atunci îţi va fi milă până şi de draci, căci ei au căzut 
de la cele bune, au pierdut smerenia şi dragostea de Dumnezeu. 

Rogu-vă, încercați: cineva vă ocărăşte, sau vă necinsteşte, 
sau vă ia ceva de-al vostru, sau prigoneşte Biserica; atunci 
rugaţi-vă Domnului și ziceţi: «Doamne, noi toţi sântem zidirea 
Ta, fie-Ţi milă de robii Tăi şi-i întoarce la pocăință»; iar atunci 
simțit vei purta în suflet harul. La început sileşte-ţi inima a iubi 
pe vrăjmaşi, iar Domnul, văzând buna ta dorire, te va ajuta întru 
toate, şi însăşi viaţa te va povăţui. Dar cel ce cugetă rele despre 
vrăjmași, în acela nu se află dragostea lui Dumnezeu, și pe 
Dumnezeu nu a cunoscut. 

De te vei ruga pentru vrăjmaşi, va veni la tine pacea, dar 
când vei iubi pe vrăjmaşi, să ştii că harul lui Dumnezeu trăieşte 
în tine îmbelşugat — nu zic încă desăvârşit, dar destul pentru 
mântuire; dacă însă îti ocărăşști vrăjmaşii, înseamnă că un duh 
rău trăiește în tine şi îţi aduce în inimă gânduri rele căci, precum 
au zis Domnul, din inimă purced gânduri rele sau bune. 

Omul bun gândeşte: Tot cel ce rătăceșşte de la adevăr, piere — 
şi de aceea îi este milă de dânşii. Dar cel ce nu este învăţat de 
Duhul Sfânt a iubi, acela fireşte că nu se va ruga pentru vrăj- 
maşi. Cel învăţat de Duhul Sfânt să iubească, toată viaţa se va 
mâhni pentru oamenii care nu se mântuiesc, şi multe lacrămi 

varsă pentru norod, şi harul lui Dumnezeu îi dă putere a iubi 
vrăjmaşii. 

De nu ai dragoste, măcar nu-i ocări şi nu-i blestema pe aceş- 
tia, şi va fi ceva mai bine; dar dacă cineva îi blestemă şi îi pone- 
greşte, în acela vădit trăieşte un duh rău, și dacă nu se pocăiește, 
după moarte se va duce acolo unde petrec duhurile rele. Izbă- 
vească Domnul pe tot sufletul de o asemenea năpastă! 

Înţelegeți. Este atât de simplu. Îţi este milă de cei ce nu cu- 
nosc pe Dumnezeu, sau care se împotrivesc lui Dumnezeu; ini- 
ma te doare pentru ei, şi din ochi curg lacrămi. Noi limpede ve- 
dem şi raiul, şi muncile: le cunoaştem în Duhul Sfânt. Iată şi 
Domnul au zis: «Împărăţia lui Dumnezeu înlăuntrul vostru 
este» (Lc. 17: 21). Astfel încă de aci începe vecinica viaţă, şi 
vecinica muncă de aci începe. 


Pentru mândrie se pierde harul lui Dumnezeu, iar împreună 
cu el şi dragostea către Dumnezeu şi îndrăznirea în rugăciune; 
iar atunci sufletul se chinuie de gânduri rele, și nu înţelege că 
trebuie să se smerească şi să iubească pe vrăjmaşi, căci altfel cu 
neputinţă este a fi plăcut lui Dumnezeu. 

Tu zici: «Vrăjmașul prigoneşte sfânta noastră Biserică. Şi 
cum 0 să-l iubesc?» lar eu la aceasta îți voi răspunde: «Săracul 
tău suflet nu a cunoscut pe Dumnezeu; nu a cunoscut cât de 
mult ne iubeşte şi cu cât dor aşteaptă ca toți oamenii să se po- 
căiască şi să se mântuiască. Domnul este dragoste, şi au dat pe 
pământ Duhul Sfânt Carele învaţă sufletul a iubi pe vrăjmaşi, şi 
a se ruga pentru dânşii, ca și ei să se mântuiască. Aceasta şi este 
dragostea. Dar dacă este a-i judeca după fapte, ei îşi vor merita 
pedepsele». 

Slavă Domnului că atâta ne-au iubit, şi ne iartă greşalele, şi 
în Duhul Sfânt ne descoperă tainele Sale. 

Domnul au dat nouă porunca: «lubiţi pre vrăjmaşii voştri» 
(Mt. 5: 44). Dar cum să-i iubeşti când ei fac răul? Sau cum să 
iubeşti pe cei ce prigonesc Biserica cea Sfântă? 

Când Domnul se suia spre Ierusalim și Samarinenii nu l-au 
primit, loan de-Dumnezeu-cuvântătorul şi lacov erau gata să 
pogoare foc din cer şi să-i mistuie pentru aceasta; Domnul însă 
milostiv le-au zis: «Eu nu am venit să pierz, ci să mântuiescy 
(Vezi Lc. 9: 54-56). Aşa şi noi, datori sântem a avea un singur 
gând: ca toţi să se mântuiască. Sufletului îi este milă de vrăj- 
mMaşi, ŞI se roagă pentru ei, căci au rătăcit de la adevăr şi se duc 
în iad. lată ce este dragostea pentru vrăjmaşi. Când luda s'a 
gândit să vânză pe Domnul, atunci Domnul cu milostivire au 
voit să-l înțelepțească; așa şi noi, trebuie cu milostivire să ne 
purtăm față de cei ce rătăcesc, şi atunci ne vom mântui prin 
milosârdia lui Dumnezeu. 


Dragostea se cunoaşte prin Duhul Sfânt, iar pe Duhul Sfânt îl 
cunoaşte sufletul din pace şi din desfătare. O, cât sântem noi 
datori a mulţămi lui Dumnezeu fiindcă mult ne iubeşte. Gândiţi- 
vă, frați iubiţi: sufletului păcătos Domnul îi dă Duhul Sfânt, şi îi 
dă a cunoaşte mila Sa. lar pentru a cunoaşte pe Dumnezeu nu 
este nevoie de bogății, trebuie doar să iubeşti pe aproapele şi să 
ai duh smerit, înfrânare şi ascultare, iar pentru aceste fapte bune 
Domnul Se dă a fi cunoscut. Şi ce poate fi mai preţios pe lume 
decât această cunoaştere? A cunoaşte pe Dumnezeu, a cunoaşte 
cât ne iubeşte El, cum ne povăţuieşte El duhovniceşte? 

Unde vei afla un astfel de tată care să moară pe cruce pentru 
nelegiuirile fiilor? De obicei îi este dureros tatălui şi îi este milă 
de fiul care, din pricina nelegiuirilor sale trebuie să sufere pe- 
deapsă, însă deşi îi este milă de fiu, totuşi va zice: «Nu ai făcut 

bine, şi pentru faptele tale rele pe drept te pedepseşti». 

Domnul însă nu ne va zice aceasta niciodată. El ne va zice şi 
nouă ca Apostolului Petru: «Mă iubeşti tu pre Mine?» Aşa şi în 
rai, El va zice întreg norodului: «Mă iubiţi voi pre Mine?, şi 
vor răspunde toți: «Aşa, Doamne, noi Te iubim pre Tine. Tu ne- 
ai mântuit cu patimile Tale pe cruce, iar acum ne-ai dăruit Ce- 
reasca Împărăţie». 

Și în cer nu-i va fi nimănui ruşine, precum s'au ruşinat 
Adam şi Eva după cădere, ci va fi doar blândeţe, iubire şi sme- 
renie. Nu o astfel de smerenie cum vedem acum, când ne sme- 
rim şi răbdăm ocări, sau când ne socotim mai răi decât toți; ci în 
toți va fi smerenia lui Hristos, cea de neajuns oamenilor, fără 
numai celor ce au cunoscut-o în Duhul Sfânt. 


Nu pot înţelege de ce oamenii nu cer Domnului pacea. Iată, 
Domnul atâta ne iubeşte, încât de nimic nu ne lipseşte. Înainte 
nu ştiam aceasta şi gândeam: Se va griji oare Domnul de mine, 
când atât de mult L-am scârbit? Dar când sufletul mi s'a umplut 
de dragostea lui Dumnezeu şi de îndulcirea Duhului Sfânt, şi 
încă într'atâta, încât dacă Domnul m'ar fi întrebat: «Voieșşti să- 
ți dau mai mult din dragostea Mea şi din harul Sfântului Duh?», 
sufletul meu I-ar fi zis: «Tu vezi, Doamne, că nu pot purta mai 
mult, ci aş muri». Şi dacă atât de neajuns de minunată este mila 
Domnului către un păcătos, ce vom zice pentru Sfinți? Ce har 
au el? 

Poate cineva va zice: «De ce pe mine Domnul nu mă iubeşte 
astfel şi nu îmi dă un asemenea har?» Tot aşa, un Bătrân a 
întrebat pe Marele Antonie: «De ce tu, Părinte Antonie, deşi te 
osteneşti mai puţin decât mine, ai mai multă slavă decât mine?» 
La care Sfântul Antonie a răspuns: «Pentru că eu mai mult decât 
tine iubesc pre Dumnezeu». 

Și noi trebuie să ne amintim de aceasta, şi să ne amintim că 

cel ce iubeşte pe Dumnezeu, acela îşi iubeşte şi fratele, precum 
grăieşte loan de-Dumnezeu-cuvântătorul (1 Io. 4: 21), iar când 
cineva ne scârbeşte, pentru acela trebuie să ne rugăm lui Dum- 
nezeu ca pentru noi înşine; iar aceasta va deveni obişnuință. Noi 
înşine sântem neputincioşi, însă Domnul ne va ajuta, căci El 
mult ne iubeşte. 


Domnul atât de mult ne iubeşte, încât noi nici nu putem cu- 
prinde. Vedem crucea, ştim că El S'au răstignit pentru noi şi au 
murit în suferinţe, dar totuşi, sufletul nostru nu poate înţelege o 
astfel de iubire, căci ea nu se cunoaşte decât în Duhul Sfânt. 

Harul Sfântului Duh este atât de dulce, şi mila Domnului atât 
de mare, încât a le înfățișa este cu neputinţă, ci doar trage sufle- 
tul către El cu nesațiu, căci este aprins de dragostea Domnului, 
şi este întreg adâncit în Dumnezeu, şi într'Însul odihneşte foar- 
te, iar lumea atunci este desăvârşit uitată. Dar Milostiv Domnul 
nu totdeauna dă astfel sufletului; uneori el dă dragoste pentru 
întreaga lume, şi plânge sufletul pentru întreaga lume, şi cer- 
şeşte Stăpânului cel Bun şi Milostiv ca să verse harul Său peste 
fiece suflet şi să-l miluiască cu a Sa milosârdie. 


Ce voi răsplăti Ţie, Doamne, Carele atâta milă ai revărsat 
preste sufletul meu? Rogu-Te, dăruieşte mie a vedea ale mele 
căderi, şi totdeauna a plânge înaintea Ta, căci Tu iubeşti su- 
fletele smerite, şi dai lor harul Sfântului Duh. 

Dumnezeule Milostive, iartă-mă. Tu vezi cum trage către 
Tine sufletul meu, către Ziditorul meu. Tu mi-ai rănit sufletul 
cu dragostea Ta, iară el însetează dupre Tine, şi nesfârşit tân- 
jeşte, şi cu nesațiu tinde către Tine zi şi noapte, şi nu voieşte a 
vedea lumea ceasta, măcar că o iubesc, însă mai mult decât 
toate iubesc pre Făcătorul, şi sufletul meu Te doreşte. 

O, Ziditorul meu, de ce eu, mica Ta făptură, atât de mult Te- 

am îndurerat? Ci Tu de ale mele păcate nu Ţi-ai adus aminte. 


Să ne întoarcem înapoi şi iarăşi să începem a grăi pentru 
aceleaşi. Precum mâncăm pâine şi bem apă în fiece zi, iar în 
ziua următoare trupul cel viu iarăşi doreşte a bea şi a mânca, așa 
şi amintirea binefacerilor lui Dumnezeu nu osteneşte sufletul, ci 
şi mai mult îl înclină a cugeta la Dumnezeu. Sau iarăşi: Cu cât 
mai multe lemne arunci în foc, cu atât mai mare va fi căldura — 
aşa şi cu Dumnezeu, cu cât mai mult cugeţi, cu atât mai mare 
este căldura iubirii şi râvna către Dânsul. 

De ar şti oamenii ce este dragostea Domnului, atunci mulţi- 
mi întregi ar alerga către Hristos, și pe toți i-ar încălzi cu al Său 
har. Milosârdia Sa este negrăită. Sufletul, de dragostea lui Dum- 
nezcu, uită pământul. 

Domnul mult iubeşte pe păcătosul ce se pocăieşte, şi milos- 
tiv îl strânge la piept: «Unde ai fost, pruncul Meu? De mult te 
aştept». Domnul pe toți cheamă la Sine prin glasul Evangheliei, 
şi glasul Său se aude în lumea întreagă: «Veniţi la Mine, toți cei 
osteniţi, şi Eu voi odihni pre voi. Veniţi şi beți apa cea vie. Ve- 
niți, cunoaşteţi că Eu vă iubesc. De nu vă iubeam, nu v'aş che- 
ma. Eu nu rabd ca să piară fie şi una din oile Mele. Chiar și 
pentru una Păstorul se va duce în munţi și o va căuta». 

«Veniţi dară la Mine, oile Mele. Eu am zidit pre voi şi vă 
iubesc. Dragostea Mea pentru voi M'a adus pre pământ, iar Eu 
toate am răbdat pentru a voastră mântuire, şi voiesc ca voi să 
cunoaşteţi iubirea Mea, şi să ziceţi asemenea Apostolilor pre 
Thavor: Doamne, bine este nouă cu Tine». 


Slavă Domnului Dumnezeu, că ne-au dat pre cel Unul-Năs- 
cut Fiul Său pentru a noastră mântuire. 

Slavă Celui Unul-Născut Fiu, că bine au voit a Se naşte din 
Preacurata Fecioară şi au pătimit pentru a noastră mântuire, şi 
au dat nouă preacinstit Trupul Său şi Sângele, întru viaţă vecini- 
Că, şi au trimis nouă Duhul Sfânt pre pământ. 

Duhul Sfânt ne descoperă tainele lui Dumnezeu. Duhul Sfânt 
învaţă sufletul negrăit a iubi oamenii. Duhul Sfânt atâta împo- 
dobeşte sufletul şi trupul, cât omul se face asemenea Domnului 
în trup, şi vecinic va vieţui cu Domnul în ceruri şi va vedea sla- 
va Sa. În viaţa cea vecinică toţi oamenii se vor asemăna cu 
Domnul. Şi nimenea ar fi putut cunoaşte această taină, de nu ar 
fi descoperit-o Duhul Sfânt. Domnul este îmbucurător şi lumi- 
nător, şi oamenii vor străluci asemenea Lui, precum Însuşi 
Domnul au zis, că drepţii vor străluci ca soarele; iar Apostolul 
loan de-Dumnezeu-cuvântătorul zice că asemenea Lui vom fi. 


Sufletele Sfinţilor Tu le-ai tras către Tine, Doamne, iară ei 
curg către Tine ca line râuri. 

Mintea Sfinţilor s'a alipit de Tine, Doamne, şi trage către 
Tine — lumina şi bucuria noastră. 

Inima Sfinţilor Tăi s'a întărit întru dragostea Ta, Doamne, şi 
nu Te poate uita nici pentru o clipă, până şi în somn, căci dulce 
este harul Sfântului Duh. 


Milostiv Domnul, nouă păcătoşilor au dat Duhul Sfânt, şi nu 
au cerut de la noi nici o plată, ci fiecăruia dintre noi grăiește 
precum Apostolul Petru: «Mă iubeşti tu pre Mine?» Astfel 
Domnul voieşte de la noi numai iubire, şi Se bucură de întoar- 
cerea noastră. Aşa este milosârdia Domnului către om: lăsatu- 
s'a omul a greşi şi să se smerească înaintea lui Dumnezeu, iar 
Domnul milostiv îi iartă totul şi îi dă harul Sfântului Duh şi 

puterea de a birui păcatul. 

Uimitor lucru: Omul se scârbeşte de fratele său, om ca şi el, 
când este sărac sau nespălat, iar Domnul toate ne iartă, ca maica 
iubitoare de prunci fiilor ei, şi nu Se scârbeşte de nici un păcă- 
tos, ci îi dă până şi darul Duhului Sfânt. 

De ar cunoaşte oamenii dragostea Domnului pentru noi, de- 
săvârşit s'ar da sfintei Sale voi, şi ar vieţui liniştit întru Dum- 
nezeu precum fiii unui împărat. Împăratul de toate se grijește, şi 
de împărăție, şi de familie, şi de fiu, şi de copii, iar fiul liniştit 
viețuieşte în palat; toți îi slujesc, iar el de toate se desfată fără 
de griji. Tot aşa, cel ce s'a dat vou lui Dumnezeu vieţuieşte li- 
niştit, mulțămit de soarta sa, chiar de ar fi bolnav, sau sărac, sau 
prigonit. Este liniştit, căci harul Sfântului Duh este cu dânsul, 
iar desfătarea Duhului Sfânt îl mângâie, şi-l doare numai că atât 
de mult a mâhnit pe Domnul cel iubit. 

Ah, cum ar trebui să trăim pe pământ, ca sufletul totdeauna 
să simtă că petrece cu Dumnezeu. Domnul au zis: «Nu vă voi 
lăsa orfani»), şi ne-au dat Duhul Sfânt, şi sufletul trebuie să sim- 
tă că Duhul Sfânt vieţuieşte într însul; fie şi puțin de este harul, 
totuşi sufletul simte dragostea Domnului, simte că Domnul este 
al nostru, iar noi — ai Săi. Iar sufletului căruia nu-i este astfel, în 
acela s'a pierdut harul. 

Sufletul simte că îl iubeşte Domnul, în ciuda mulțimii păca- 
telor. Precum în zilele acelea când au zis Domnul către Zakheu: 
«Zakhee, astăzi în casa ta trebuie să rămân» (Lc. 19, 5), iar 
aceasta doar fiindcă dorise să-L vază pe Hristos; aşa şi acum se 
face păcătosului când sufletul lui se întoarce către Dumnezeu. 
Acum norodul s'a abătut de la calea cea bună iar oamenii s'au 
făcut nemilostivi, toți s'au învârtoşat, şi nu mai este dragoste, şi 
de aceea nu simt dragostea lui Dumnezeu. După învârtoşarea 
inimii lor, oamenii cred şi despre Dumnezeu că este asemenea 
lor, şi chiar îşi pierd cu totul credinţa în Dumnezeu. 

O, de ar fi cu putinţă, le-aş arăta pe Domnul şi aş zice: «Pri- 
viți cum este Domnul. De către faţa iubirii Sale se topeşte su- 

fletul omului». Dar iubirea aceasta nu se poate vedea doar cu 
mintea, ea se cunoaşte doar în Duhul Sfânt. 

Doamne, dăruieşte-mi a vărsa lacrămi pentru sinemi şi pen- 
tru întreagă lumea oamenilor, ca noroadele să Te cunoască şi 
vecinic să vieze cu Tine. Doamne, învredniceşte-ne de darul 
smerit Duhului Sfânt, ca să cuprindem slava Ta. 

Sufletul mă doare până la lacrămi multe: mă doare pentru 
oamenii ce nu cunosc îndulcirea sfintei umilinţe. Sufletul meu 
cu tărie doreşte ca mila Domnului să fie cu toţi, ca lumea în- 
treagă, toți oamenii, să ştie cu cât dor ne iubeşte Domnul ca pe 
nişte prunci iubiţi. 

in țărână au făcut Domnul pe om, dar ne iubeşte ca pe 
pruncii Săi fireşti, şi ne aşteaptă cu dor la Sine. Dom- 
nul atâta ne-au iubit, că pentru noi S'au întrupat, şi 
Şi-au vărsat Sângele pentru noi, şi ne-au adăpat cu el, 
şi ne-au dat preacinstit Trupul Său; şi astfel ne-am făcut fiişorii 
Lui, din Trupul şi din Sângele Lui, şi asemenea Domnului după 
trup, precum copiii fireşti se aseamănă cu tatăl lor oricare le-ar 
fi vârsta, şi Duhul lui Dumnezeu poartă mărturie duhului nostru 
că vecinic vom fi cu Dânsul. 


Domnul neîncetat ne cheamă către Sine: «Veniţi către Mine, 
şi Eu voi odihni pre voi». El ne hrăneşte cu al Său preacinstit 
Trup şi Sânge. El milostiv ne hrăneşte cu cuvântul Său şi cu 
Duhul Sfânt. El ne-au descoperit taine. El viază în noi şi în tai- 
nele Bisericii, şi ne povăţuieşte într'acolo unde vom vedea slava 
Sa. Dar fiecare va vedea acea slavă în măsura dragostei sale. 
Cel ce mai mult iubeşte, mai puternic va şi năzui să fie cu Iubit 
Domnul, şi de aceea mai mult se va apropia de EI; cel ce puţin 
iubește, acela puţin şi dorește, iar cel ce nu iubeşte, nici nu 
doreşte sau năzuieşte a vedea pe Domnul, şi va rămâne vecinic 

în întunerec. 


Până la lacrămi mă doare pentru cei ce nu cunosc pe Dum- 
nezeu, nu cunosc a Sa milă. Nouă însă Domnul ni S'au arătat în 
Duhul Sfânt şi vieţuim în lumina sfintelor Sale porunci. 

Minunat lucru. Harul mi-a dat a cunoaşte că toţi cei ce iu- 
besc pe Dumnezeu şi păzesc poruncile Lui sânt plini de lumină 
și asemenea Domnului; dară cei ce se împotrivesc lui Dum- 
nezeu sânt plini de întunerec şi asemenea vrăjmaşului. 

Şi este firesc. Domnul este Lumină, şi El luminează pe robii 
Săi, dar cei ce slujesc vrăjmaşului, de la dânsul au primit întu- 
nerecul. 


Am cunoscut cândva un băieţel. Avea un chip îngeresc, 
smerit, conştiincios, blând, cu feţişoara albă şi îmbujorată; ochi- 
șorii luminaţi, albaștri, plini de bunătate şi liniștiți. Dar când a 
crescut, a început să trăiască în necurăţie şi a pierdut harul lui 
Dumnezeu; şi ajuns la vârsta de treizeci de ani se asemăna şi 
unui Om, şi unui drac, şi unei fiare sălbatice, şi unui tâlhar, şi în- 
treg chipul său era scârbos şi cumplit. 

Am cunoscut aşijderea şi o fetiță de o mare frumuseţe, cu fa- 
ţa luminată şi plăcută, încât mulți îi zavistuiau frumuseţea. Dar 
prin păcate şi-a pierdut harul, şi-ţi era lehamite să te uiţi la ea. 

Dar am văzut şi altele. Am văzut oameni care au venit în 
monahism cu feţele urâţite de păcate şi de patimi, dar prin po- 
căință şi viață cinstită s'au schimbat şi au dobândit un foarte 
bineplăcut chip. 

Și mi-au mai dat Domnul a vedea la Vechiul Russikon, în 
vremea spovedaniei, pe un ieromonah-duhovnic în chipul lui 
Hristos. Stătea la spovedanie, negrăit strălucind, şi deşi părul îi 

era alb de bătrânețe, faţa îi era minunată şi tânără ca a unui 
băieţel. La fel l-am văzut şi pe un Episcop în vremea Liturghiei. 
L-am văzut şi pe Părintele Ioan din Kronstadt, care din fire era 
un om obişnuit la vedere, dar, prin harul lui Dumnezeu, faţa sa 
era de o frumuseţe îngerească şi doreai să te uiţi la el. 

Astfel, păcatul urâțeşte pe om, dar harul îl înfrumusețează. 


Omul a fost luat dm pământ, însă Dumnezeu atât de mult |- 
au iubit, încât l-au înfrumusețat cu harul Său, şi omul s'a făcut 
asemenea Domnului. 

Este dureros că prea puţini sânt cei ce o ştiu, iar aceasta 
pentru că sântem mândri. Dar dacă ne-am smeri, Domnul ne-ar 
descoperi această taină, căci el mult ne iubeşte. 

Domnul au zis apostolilor: «Feţişorilor, nu aveţi ceva de 
mâncare?» (lo. 21: 5). Câtă dragoste vădesc aceste cuvinte! Dar 
Domnul nu numai pe apostoli, ci şi pe noi toţi la fel ne iubeşte. 

Când I-au spus Domnului: «lată muma Ta şi frații Tăi stau 
afară, căutând să grăiască Ţie», El au răspuns: «Tot cel ce face 
voia lui Dumnezeu, acela este Mie mumă, şi soră, şi frate» (vezi 
Mt. 12: 47-50). 


Sânt oameni care zic că Dumnezeu nu este. Aceasta o zic 
fiindcă în inima lor vieţuieşte un duh mândru care le însuflă 
minciună asupra Adevărului şi asupra Bisericu lui Dumnezeu. 
Ei cred că sânt deştepţi, dar de fapt nici măcar nu înţeleg că 
acele gânduri nu sânt ale lor, ci purced de la vrăjmaşi; dar dacă 
cineva le primeşte în inimă şi le iubeşte, prin aceasta se înru- 
deşte cu duhul rău. Și să nu dea Domnul cuiva să moară într'o 
astfel de stare. 

Dar în inima sfinților vieţuieşte harul Sfântului Duh, Care îi 

înrudeşte cu Dumnezeu, iar ei simt limpede că sânt fui duhov- 
nicești ai Tatălui Ceresc şi de aceea grăiesc: «Tatăl nostru» 
(Rom. 8: 15-16; Gal. 4: 6-7). 

Sufletul, la aceste cuvinte, se bucură şi se veseleşte. În Duhul 
Sfânt el ştie că Domnul ne este Tată. Noi, măcar că sântem zi- 
diți din pământ, dar Duhul Sfânt viază în noi şi ne face asemă- 
nători Domnului lisus Hristos, așa cum copiii se aseamănă cu 
tatăl lor. 


Omul este zidit din pământ; ce lucru bun poate fi în el? 

Ci iată că milostivirea lui Dumnezeu a înfrumusețat omul cu 
harul Sfântului Duh, iar el s'a făcut asemenea lui lisus Hristos, 
Fiul lui Dumnezeu. 

Mare este această taină, mare şi mila lui Dumnezeu față de 
om. 

De ar ști toate noroadele pământului cât de mult iubeşte 
Domnul pe om, ar iubi pe Hristos şi smerenia Lui, şi ar dori în- 
tru totul a se asemăna Lui. Însă omului însuşi aceasta îi este cu 
neputinţă, căci numai în Duhul Sfânt se face omul asemenea lui 
Hristos. Omul căzut se curăță prin pocăință şi se înnoieşte prin 
harul Sfântului Duh, şi se face întru totul asemenea Domnului. 

Atât este de mare mila lui Dumnezeu faţă de noi. 

Mulţămim Ţie, Doamne, că ai dat pre pământ Duhul Sfânt, şi 
El învaţă sufletul a cunoaşte ceea ce niciodată ar crede că ar 
putea cunoaşte. 

Duhul Sfânt ne învaţă smerenia lui Hristos, pentru ca sufletul 
nostru totdeauna să poarte în sine harul lui Dumnezeu care 
veseleşte sufletul; dar totodată Domnul dă sufletului durere pen- 
tru oameni, şi rugăciune cu lacrămi, ca toate noroadele să cu- 
noască pe Domnul şi să se desfete întru dragostea Sa. 

Cel ce a cunoscut dragostea lui Dumnezeu în Duhul Sfânt, 
acela nu cunoaşte odihnă nici ziua, nici noaptea; şi măcar că 
trupul 1 s'a făcut neputincios şi voiește să se întindă pe laviţă, 
chiar şi pe laviţă sufletul, neostoit, din toate puterile trage către 
Dumnezeu, Tatăl său. Domnul ne-au înrudit cu Sine. «Tu, Pă- 
rinte, întru Mine şi Eu întru Tine, ca și ei întru noi una să fie» 
(lo. 17: 21). Astfel Domnul prin Duhul Sfânt ne face pe toți de 
un neam cu Dumnezeu Tatăl. 

cât este de bine totul când sufletul se află în dragos- 
tea lui Dumnezeu, cât de drag şi de vesel este totul. 
Dar şi în dragostea lui Dumnezeu sânt dureri, şi cu cât 
mai mare dragostea, cu atât mai mare durerea. Maica 
Domnului niciodată nu a greşit, în nici un gând, şi niciodată nu 
a pierdut harul, dar şi ea a suferit mari necazuri; dar când S'a 
aflat lângă cruce, durerea Ei a fost nemărginită ca noianul, iar 
chinurile sufletului ei nemăsurat mai mari decât chinul lui 
Adam când a fost izgonit din rai, căci dragostea Ei era nease- 
muit mai mare decât a lui Adam în rai. lar dacă Ea a rămas în 
viață, a fost numai fiindcă puterea Domnului o întărea, căci 
Domnul voia ca Ea să-l vadă Învierea, şi ca după Înălţarea Sa să 
rămână pe pământ drept mângâiere şi bucurie Apostolilor şi 
noului neam creştinesc. 


Noi nu ajungem la deplinătatea iubiri Maicii Domnului, şi 
de aceea nici putem deplin a înţelege durerea Ei. Dragostea Sa 
era desăvârşită. Ea nemărginit iubea pe Dumnezeu şi pe Fiul Ei, 
dar iubea şi norodul cu mare iubire. Şi ce trăia Ea când aceşti 
oameni pe care atâta îi iubea, şi cărora până întru sfârşit le dorea 
mântuirea, au răstignit pe preaiubitul Său Fiu? 

Aceasta a cuprinde nu putem, căci în noi este puţină dragoste 
pentru Dumnezeu şi pentru oameni. 

Precum dragostea Maicii Domnului era nemărginită şi de 
neajuns, aşa şi durerea Ei era nemărginită, şi de neajuns nouă. 


O, Preacurată Fecioară de-Dumnezeu-Născătoare, spune no- 
uă, pruncii tăi, cum, vieţuind pre pământ, iubeai pre Fiul Tău şi 
Dumnezeu? Cum se veselea duhul Tău în Dumnezeu, Mântu- 
itorul Tău? Cum căuta: asupra preafrumoasei Sale feţe şi cu- 
petai că acesta este Cel Căruia cu frică şi cu dragoste slujesc 
toate cereştile puteri? 

Spune nouă, ce simţea sufletul Tău când ţineai în mâinile 
Tale pre minunatul Prunc? Cum L-ai hrănit? Cum Te durea su- 
fletul când, împreună cu Iosif, trei zile L-ai căutat în Ierusalim? 
Ce munci ai trăit Tu când Domnul au fost vândut spre răstignire 
şi muncă pe cruce? 

Spune nouă care Ţi-a fost bucuria pentru Înviere, sau cum 
tânjea sufletul Tău după ce Domnul S'au înălţat? 

Sufletele noastre doresc a cunoaşte despre viaţa Ta împreună 
cu Domnul pe pământ, Iu însă nu ai dorit să aşterni acestea 
toate în scris, ci în tăcere ai învăluit taina Ta. 


Multe minuni şi milostiviri am văzut eu de la Domnul şi de 
la Maica Domnului, însă pentru asemenea dragoste nimica pot a 
răsplăti. 

Ce voi da Preasfintei Stăpâne, că nu S'a scârbit de mine când 
eram în păcat, ci milostiv m'a cercetat şi m'a înțelepțit? Eu nu 
am văzut-o, dar Duhul Sfânt mi-au dat să o cunosc din cuvintele 
Ei pline de har, şi se bucură duhul meu, şi trage sufletul meu 
către Ea cu dragoste, încât şi chemarea numelui Ei este dulce 
inimii melc. 

Când încă eram tânăr începător mă rugam odată înaintea 

icoanei Maicii Domnului, şi rugăciunea lui lisus a pătruns în 
inima mea şi a început singură să se rostească acolo. Iar altă da- 
tă, în biserică, am auzit cuvintele prorociei lui Isaia, şi la cu- 
vintele «Spălați-vă, curățiți-vă» (Is. 1: 16), mi-a venit gândul: 
«Poate că Maica Domnului a greşit cândva, fie şi în gândy. Şi, 
minune, în inima mea, împreună cu rugăciunea un glas limpede 
a grăit: «Maica Domnului niciodinioară a greşit, nici măcar în 
gând). Astfel Duhul Sfânt a purtat mărturie în inima mea pentru 
curăţia Ei. Însă în vremea vieţii Sale pe pământ avea şi Ea o 
oarecare nedeplinătate şi unele greşeli nepăcătoase, din nedesă- 
vârşire. Aceasta se vede din Evanghelie, când, întorcându-se din 
Jerusalim, nu ştia unde este Fiul Ei, şi apoi, împreună cu losif, 
trei zile L-a căutat (Lc. 2: 44-46). 


Sufletul meu este cuprins de frică şi de cutremur atunci când 
cuget la slava Maicii Domnului. 

Slabă îmi este mintea şi săracă, şi neputincioasă inima mea, 
sufletu-mi însă se bucură şi este tras a scrie despre Ea, fie şi câ- 
teva cuvinte. 

Teme-se sufletul meu a se atinge de acestea, însă dragostea 
mă sileşte a nu-mi ascunde mulțămita pentru ale Ei milosârdu. 

Maica Domnului nu a aşternut în scris nici gândunile Sale, 
nici iubirea Sa către Dumnezeul şi Fiul Ei, mici suferinţele 
sufletului Ei la răstignire, căci noi tot nu am putea a le cuprinde, 
fiindcă dragostea Ei pentru Dumnezeu este mai puternică şi mai 
fierbinte decât dragostea Serafimilor şi Heruvimilor, şi de Dân- 
sa se minunează toate cereştile puteri ale îngerilor şi ale arhan- 
ghelilor. 

Și măcar că viața Maicii Domnului este ca şi acoperită de o 
sfântă tăcere, dară Domnul au dat Bisericii noastre Dreptslă- 
vitoare a cunoaşte că Ea îmbrăţişează întreaga lume întru a Sa 
iubire, şi în Duhul Sfânt vede toate noroadele de pe pământ, şi, 

asemenea Fiului Ei, pentru toți o doare şi pe toți miluieşte. 

O, de am şti cât iubeşte Preasfânta pe toți cei ce păzesc po- 
runcile lui Hristos, şi cum o doare, şi se mâhneșşte pentru cei ce 
nu se îndreptează. Am cercat aceasta asupră-mi. Nu mint, gră- 
lesc înaintea feței Dumnezeului pe Carele cunoaște sufletul 
meu: în duh eu cunosc pe Precista Fecioară. Eu nu am văzut-o, 
dar Duhul Sfânt mi-au dat să o cunosc și să-i cunosc iubirea 
către noi. De nu ar fi fost a Sa milosârdie, demult aş fi pierit; 
dară Ea a voit a mă cerceta şi a mă înţelepţi, spre a nu greşi. Ea 
mi-a spus: «Nu-mi este plăcut a privi asupra ta și a vedea ce 
faci». lar cuvintele Ei erau plăcute, line, blânde şi lucrătoare 
asupra sufletului. Au trecut mai mult de patruzeci de ani, dar 
sufletul meu nu poate uita acele dulci cuvinte, şi nu ştiu ce voi 
răsplăti eu, păcătosul, pentru acea dragoste către mine, necu- 
ratul, şi cum voi mulțămi bunei, milostivitoarei Maicii Domnu- 
lui. 

Cu adevărat Ea este Ocrotitoarea noastră înaintea lui Dum- 
nezeu, și singur numele Ei îmbucură sufletul. Dar și tot cerul şi 
pământul se bucură de dragostea Ei. 

Minunat lucru, şi de neajuns. Ea vieţuiește în ceruri, şi neîn- 
cetat vede slava lui Dumnezeu, dar nu ne uită nici pe noi, lip- 
siții, şi cu milosârdia Sa acoperă întreg pământul şi toate noroa- 
dele. 

Și pe această Preacinstită Maică a Sa Domnul au dăruit-o 
nouă. Ea este bucuria noastră şi nădejdea. Ea este Maica noastră 
după duh, și aproape nouă după fire, ca om, şi tot sufletul creş- 
tin tinde către Dânsa cu dragoste. 

re cei ce Mă iubesc, Eu iubesc, şi pre cei ce Mă pro- 
slăvesc, îi proslăvesc», zice Domnul (Pilde 8: 17; 1 
Împ. 2: 30). 

Dumnezeu Se proslăveşte întru Sfinți, iar Sfinţii 
sânt proslăviți de Dumnezeu. 

Slava carea o dă Domnul Sfinţilor este atât de mare, că dacă 
oamenii ar vedea un sfânt aşa cum este, de cucernicie şi de frică 
ar cădea la pământ, căci omul trupesc nu poate purta slava unei 
IViri cerești. 

Nu vă uimiţi de aceasta. Domnul într'atât au iubit zidirea Sa, 
încât au dat omului din belşug Duhul Sfânt, iar în Duhul Sfânt 
omul s'a asemănat cu Dumnezeu. 

De ce dară atât de mult au iubit Domnul pe om? Pentru că El 
este Însăși Iubirea; şi iubirea aceasta este cunoscută în Duhul 
Sfânt. 


În Duhul Sfânt cunoaşte omul pe Domnul, pe Făcătorul său, 
şi Duhul Sfânt umple cu harul Său întreg omul: şi sufletul, şi 
mintea, şi trupul. 

Domnul au dat Sfinților harul Său, iar ei L-au iubit şi s'au 
alipit de Dânsul până întru sfârşit, căci îndulcirea iubirii lui 

Dumnezeu nu dă putinţa a iubi lumea şi frumuseţea ei. 

Și dacă este aşa încă de pe pământ, cu atât mai mult în cer 
Sfinții în dragoste sânt împreunaţi cu Domnul. lar dragostea 
aceasta este negrăit de dulce, purcezând de la Duhul Sfânt, şi 
toate cereştile puteri din ca se hrănesc. 

Dumnezeu este dragoste; şi în sfinți, Duhul Sfânt este dra- 
goste. 

În Duhul Sfânt se cunoaşte Domnul. În Duhul Sfânt se mă- 
reşte Domnul în ceruri. În Duhul Sfânt slăvesc Sfinţii pe Dum- 
nezeu, şi cu darurile Duhului Sfânt proslăveşte Domnul pe 
Sfinţi, şi slavei acesteia nu este sfârşit. 


Multora li se pare că Sfinții sânt departe de noi. Dar ei sânt 
departe de cei ce înşişi s'au îndepărtat, şi foarte aproape de cei 
ce păzesc poruncile lui Hristos şi au harul Sfântului Duh. 

În ceruri totul viază şi se mişcă în Duhul Sfânt, şi pe pământ 
este acelaşi Duh Sfânt. EI viază în Biserica noastră; El viază în 
taine; El este în Sfânta Scriptură, El este în sufletele credin- 
cioşilor. Duhul Sfânt pe toți împreuncază, şi de aceea Sfinţii ne 
sânt apropiaţi; iar când ne rugăm lor, în Duhul Sfânt ei aud ru- 
găciunile noastre, şi sufletele noastre simt că se roagă pentru 
noI. 


Cât de fericiţi şi de binecuvântaţi sântem noi, pravoslavnicii 
creştini, că Domnul au dat nouă viaţa în Duhul Sfânt, şi El 
veseleşte sufletele noastre. Dar trebuie să-L păstrăm cu înțelep- 
ciune, căci pentru un singur gând rău El părăseşte sufletul, şi nu 
mai avem atunci dragostea lui Dumnezeu, nu avem îndrăznire 
în rugăciune, nu mai este nici nădejdea cu tărie că vom dobândi 
ceea ce cerem. 

Sfinții viețuiesc în altă lume, iar acolo în Duhul Sfânt văd 
slava lui Dumnezeu şi frumuseţea feței Domnului. Dar în ace- 
laşi Duh Sfânt ei văd viața noastră şi faptele noastre. Ei cunosc 
durerile noastre şi aud rugăciunile noastre fierbinți. Vieţuind pe 
pământ, ei s'au învăţat dragostea lui Dumnezeu de la Duhul 
Sfânt; iar cel ce are dragoste pe pământ, cu ea se va muta în 
vecinica viață, în Împărăţia Cerului, unde dragostea creşte şi va 
fi desăvârşită. lar dacă aci iubirea nu poate uita pe fratele, cu 
atât mai mult sfinții nu ne uită şi se roagă pentru noi. 


Domnul au dăruit Sfinţilor Duhul Sfânt, şi ei în Duhul Sfânt 
ne iubesc. Sufletele Sfinţilor cunosc pe Domnul şi bunătatea Sa 
față de om, şi de aceea duhul lor arde de dragoste pentru norod. 
Ei, câtă vreme încă viețuiau pe pământ, nu puteau auzi fără du- 
rere de vreun om păcătos şi, în rugăciuni, vărsau lacrămi pentru 
CI. 

Duhul Sfânt i-au ales spre a se ruga pentru întreaga lume şi 
Je-au dat izvoare de lacrămi. Duhul Sfânt dă aleşilor Săi atât de 
multă dragoste, încât sufletele lor sânt cuprinse ca şi cu o fla- 
cără de dorul ca toţi oamenii să se mântuiască şi să vază slava 
Domnului. 


Sfinții care au bineplăcut Domnului au ajuns în Cereasca 
Împărăţie şi acolo văd slava Domnului nostru lisus Hristos; dar 
în Duhul Sfânt ei văd şi suferinţele celor de pe pământ. Domnul 
le-au dat un atât de mare har, încât cuprind cu dragostea întrea- 
ga lume. Ei văd şi ştiu cum neputinţăm noi din pricina durerilor, 
cum se secătuieşte lăuntrul nostru, cum negrijania a ferecat su- 

fletele noastre, şi fără încetare mijlocesc pentru noi înaintea lui 
Dumnezeu. 

Sfinţii se bucură de pocăința noastră şi se întristează când 
oamenii părăsesc pe Dumnezeu, asemănându-se dobitoacelor 
celor fără de minte. Îi doare că oamenii pe pământ viețuiesc ne- 
înțelegând că dacă s'ar iubi unul pe altul, pe pământ ar fi 
slobozenie de păcat; iar unde nu este păcat, acolo — bucurie şi 
veselie de la Duhul Sfânt; încât oriunde ţi-ai întoarce ochii, totul 
ar fi drag, iar sufletul s'ar minuna de ce îi este atât de bine şi ar 
slavoslovi pe Dumnezeu. 


Chemaţi cu credință pe Maica Domnului şi pe Sfinţi şi ru- 
gați-vă lor. Ei aud rugăciunile noastre şi cunosc până şi cugetele 
noastre. 

Și nu vă uimiţi de aceasta. Tot cerul Sfinţilor viază în Duhul 
Sfânt, iar Duhului Sfânt nimic în întreaga lume Îi este ascuns. 
Nici eu nu înţelegeam mai nainte cum Sfințu, locuitorii cerului, 
pot vedea viața noastră, dar când Maica Domnului m'a vădit 
pentru păcate, am înţeles că în Duhul Sfânt ei ne văd şi cunosc 
întreagă viaţa noastră. 


Sfinții aud rugăciunile noastre şi au de la Dumnezeu putere a 
ne ajuta. Aceasta o ştie întregul neam creştinesc. 

Mi-a povestit Părintele Roman, fiul Părintelui Dosithei, că 
atunci când era băiețel mic în lume i s'a întâmplat să trebuiască 
să treacă Donul iarna, şi iată calul lui a căzut într'o copcă, şi se 
ducea cu sanie cu tot sub gheaţă. El, băieţelul cel mic, strigă: 
«Sfinte Nicolae, ajută-mi să trag, calul!», şi trase de hamuri; şi 
aşa a scos calul cu sania de sub gheaţă. 

Jar Părintele Matthei, care era din acelaşi sat cu mine, când 

era copil păştea oile tatălui său, ca Prorocul David. El însuşi nu 
era mai înalt decât o oaie. Fratele lui mai mare lucra de cealaltă 
parte a unui câmp mare: deodată vede că lupii se năpustesc 
asupra lui Mişa — aşa se numea Părintele Matthei în lume — dar 
micul Mişa strigă: «Sfinte Nicolae, ajută-mi!»; şi de-abia a stri- 
gat, că lupii s'au întors îndărăt, şi nici un rău nu i-au făcut, nici 
lui, nici turmei. lar apoi multă vreme la noi în sat râdeau şi zi- 
ceau: «Pe Mişa tare l-au speriat lupii, dar Sfântul Nicolae l-a 
izbăvit). 

Şi cunoaştem o mulțime de împrejurări când Sfinţii numai- 
decât ne vin în ajutor, de îndată ce îi chemăm. Din aceasta vădit 
este că rugăciunile noastre le aud toate cerurile. 


Sfinții sânt asemănători Domnului, dar şi toţi cei ce păzesc 
“poruncile lui Hristos se aseamănă Lui; însă cei ce viețuiesc 
după patimile lor şi nu se căiesc, se aseamănă vrăjmaşului. Cred 
că dacă această taină s'ar descoperi oamenilor, ei ar înceta să 
mai slujească vrăjmaşului, ci fiecare, din toate puterile ar tinde 
a cunoaşte pe Domnul şi a se asemăna Lui. 


Sfinții au fost oameni ca noi toți. Mulţi dintre ei s'au întors 
de la păcate mari, dar prin pocăință au dobândit Cereasca Împă- 
răție. Şi toți cei ce ajung acolo, ajung prin pocăința pe carea ne- 
au dăruit-o Milostiv Domnul prin ale Sale patimi. 


În Împărăţia Cerului, unde sânt Domnul şi Precista Maica 
Sa, viețuiesc toţi Sfinţii. Acolo sânt Strămoşii şi Patriarhii care 
cu bărbăţie şi-au purtat credința. Acolo Prorocu care au primit 


426 SCRIERILE STAREȚULUI SILUAN 


Duhul Sfânt, şi prin cuvântul lor au chemat norodul către Dum- 
nezeu. Acolo sânt apostolii care au murit pentru a propovădui 
Evanghelia. Acolo sânt Mucenicii, care pentru dragostea lui 
Hristos cu bucurie şi-au dat viața. Acolo sânt Sfinţii, care au 
urmat Domnului şi au purtat povara turmei lor duhovniceşti. 
Acolo sânt Cuvioşii postnici şi nebunii pentru Hristos, care prin 
nevoință au biruit lumea. Acolo sânt toţi drepții care au păzit 
poruncile Domnului şi au biruit patimile. 

Către acel minunat Sfânt Sobor, pe care Duhul Sfânt l-au 
adunat, acolo trage sufletul meu. Însă, vai mie! Pentru că nu am 
smerenie, Domnul nu-mi dă putere spre a mă nevoi, şi neputin- 
cios duhul meu se stinge ca o lumânare mică, iară duhul Sfin- 
ților ardea cu flacără fierbinte, şi nu numai că nu se stingea de 
viforul ispitelor, ci şi mai mult se aprindea. Ei umblau cu pi- 
cioarele pe pământ, şi cu mâinile lor lucrau, dară duhul lor pu- 
rurea petrecea în Dumnezeu şi nu voiau ca mintea să | se abată 
de la pomenirea lui Dumnezeu. Pentru dragostea lui Hristos ei 
răbdau toate scârbele pe pământ şi nu se înfricoşau de nici o 
suferință, şi astfel proslăveau pe Domnul. Pentru aceasta Dom- 
nul au iubit şi au proslăvit pe dânşii, şi au dăruit lor vecinica 
Împărăţie împreună cu Sine. 


SE) e si 9 


XIII 


PENTRU PĂSTORI 


postolii, după Înălțarea Domnului, s”au întors, precum 
este scris în Evanghelie, cu bucurie mare (Lc. 24: 52). 

Domnul ştie bucuria ce au dat lor; şi sufletele lor 
au trăit acea bucurie. 

Cea dintâi bucunie a lor era aceea că au cunoscut pe adevă- 
ratul Domn lisus Hristos. 

Cea de-a doua bucurie — căci Îl iubeau. 

Cea de-a treia — căci cunoşteau vecinica cerească viaţă. 

Și cea de-a patra bucurie — doreau lumii mântuirea ca şi lor 
ÎNŞIŞI. 

lar apoi se bucurau căci cunoșteau Duhul Sfânt şi vedeau 
cum lucrează în el. 


Apostolii cutreierau pământul şi grăiau norodului cuvântul 
despre Domnul şi despre Împărăţia Cerului, dar sufletele lor 
tânjeau şi însetau a vedea pe iubit Domnul, şi de aceea nu se 
temeau de moarte, ci cu bucurie o întâmpinau, iar dacă voiau să 
trăiască pe pământ era numai pentru norodul pe care îl iubeau. 

Apostolii iubeau pe Domnul şi de aceea nu se temeau de nici 
Q suferinţă. Ei iubeau pe Domnul, iubeau și norodul, iar această 
dragoste îndepărta de la ei toată frica. Nu se temeau nici de su- 
ferinţe, nici de moarte, şi de aceea Domnul i-au trimis în lume 


ca să lumi 

ŞI până astăzi sânt i sânt monahi ce cunosc dragostea lui Dum- 


nezeu şi tind către ea zi şi e ea zi şi noapte. i ei ajută lumii cu rugăciu- 


nca şi cu scrierile, însă această grijă este mai mult a Păstorilor 


Bisericii, care poartă în sine un atât de mare har, încă 

nu se mândr ească, CI să se mântuiască în smerenie. 


Pe episcopi Domnul îi cheamă a paşte turma sa, şi în dar le 
dă harul Sfântului Duh. Duhul Sfânt, s'a zis, este cel care a pus 
episcopi în Biserică, și în Duhul Sfânt ei au stăpânirea de a lega 
şi dezlega păcatele. Iar noi sântem oile Domnului, pe care EI le- 
au iubit până în sfârşit, şi ne-au dat sfinți păstori. 

Ei sânt urmaşii Apostolilor şi după harul dat lor ne aduc 
către Hristos. Ei ne învață pocăința; ei ne învaţă a păzi porun- 
cile lui Hristos. Ei ne grăiesc cuvântul lui Dumnezeu, pentru ca 
noi să cunoaştem pe Domnul. Ei ne povăţuiesc pe calea mân- 
tuirii şi ne ajută a ajunge la înălțimea smerenici duhului lui 
Hristos. Ei adună în staulul Bisericii oile mâhnite şi risipite ale 
lui Hristos, ca sufletele lor să afle odihnă în Dumnezeu. 

Ei se roagă pentru noi lui Dumnezeu, ca toţi să ne mântuim. 
Ca prieteni ai lui Hristos ei pot îndupleca pe Domnul: celor vii 
să ceară smerenie și harul Sfântului Duh, celor adormiţi — 
iertarea greșalelor; iar Bisericii — pace şi slobozenie. 

Ei poartă în sine Duhul Sfânt, și în Duhul Sfânt ne iartă gre- 
şalele. Ei au cunoscut pe Domnul în Duhul Sfânt şi, asemenea 
îngerilor, cu mintea văd pe Dumnezeu. Ei sânt puternici şi a 
smulge mintea noastră de pe pământ, și a o ţintui în Dumnezeu. 

Ei se întristează când văd că întristăm pe Dumnezeu şi nu 
lăsăm Duhul Sfânt a vieţui în noi. Asupra lor apasă durerile în- 
tregului pământ şi sufletele lor sânt trase de iubirea lui Dum- 

nezeu, şi neîncetat se roagă, ca să ceară pentru noi mângâiere în 
dureri şi pace întregii lumi. 

Cu rugăciunile lor înflăcărate ne trag şi pe noi a sluji lui 
Dumnezeu în duhul smereniei şi iubirii. 

Pentru smerenia lor şi dragostea pentru norod îi iubeşte 
Domnul. Ei petrec într'o mare osteneală şi nevoinţă, și pentru 
aceea sânt îmbogățiți cu al Sfinţilor cuget, a căror viață o 
urmează. 

Domnul atâta ne-au iubit, că pentru noi au pătimit pe cruce; 
iar suferinţele Sale au fost atât de mari, cât a le cuprinde nu pu- 
tem, căci puţin iubim pe Domnul. Astfel și păstorii noştri du- 
hovniceşti suferă pentru noi, măcar că adesea noi nu le vedem 
suferințele. Şi cu cât mai mare dragostea păstorului, cu atât mai 
mare suferința sa, iar noi, oile, datori sântem să înțelegem 
aceasta, şi să ne iubim şi cinstim păstorii. 


Fraţilor, să stăm în ascultarea păstorilor noştri, iar atunci va 
fi obştească pace, iar Domnul, în Duhul Sfânt, va rămâne cu noi 
toți. 


Înaltă faţă este preotul, slujitorul înaintea Prestolului lui 
Dumnezeu. Cel ce îl mâhneşte, mâhneşte Duhul Sfânt Care vie- 
țuieşte într" însul. 

Ce vom zice atunci de episcopi? Episcopilor le este dat un 
mare har al Duhului Sfânt; ei sânt puși mai presus de toţi; ei ca 
nişte vulturi se ridică spre înălțimi şi de acolo caută asupra ne- 
sfârşitelor întinderi, şi în cugetul cuvântării de Dumnezeu pasc 
turma lui Hristos. 


Duhul Sfânt, s'a zis, au pus în Biserică pe episcopi spre a 
păstori turma lui Hristos (Fap. 20: 28); şi dacă oamenii şi-ar 

aduce aminte de aceasta, ar iubi pe păstori cu mare dragoste şi 
s'ar bucura sufleteşte la vederea păstorului. Cel ce poartă în sine 
harul Sfântului Duh ştie despre ce vorbesc. 

Un om smerit şi blând mergea cu soția sa şi cu cei trei copii. 
S'a întâmpinat cu un arhiereu ce mergea în trăsură, iar când 
țăranul 1 s'a înclinat cucernic, a văzut pe arhiereul ce-l binecu- 
vânta într'un foc al harului. 

Dar poate cineva ar întreba: «Dacă Duhul Sfânt au pus pe 
episcopi şi povăţuieşte prin ei, atunci de ce nu avem pace și nu 
propăşim?»y 

Pentru că nu gândim drept în privinţa stăpânirilor de Dum- 
nezeu puse, şi astfel ne facem neascultători. Dar dacă ne-am da 
voii lui Dumnezeu, degrab am propăşi, căci Domnul iubeşte 
sufletul smerit şi ascultător, şi Însuşi îl povăţuieşte, dar pe cel 
neascultător El răbdător şi milostiv îl aşteaptă, când se va în- 
drepta. Domnul cu înţelepciune povăţuieşte sufletul prin harul 
Său, ca un bun învățător şi tată adevărat. Dar şi tatăl adevărat 
mai greşeşte — Domnul însă este totdeauna adevărat. Și în- 
vățătorul nu toate ştie, Domnul însă este atoateştiutor. 


Toate nefericirile vin din faptul că nu întrebăm pe Bătrânii 
puşi a ne povăţui, şi că păstorii nu întreabă pe Domnul cum tre- 
buie să lucreze. Dacă Adam ar fi întrebat pe Domnul când Eva 
1-a dat a gusta rodul, Domnul l-ar fi luminat şi Adam nu ar fi 
greşit. Şi spun despre mine însumi: toate păcatele şi greşalele 
mele au venit fiindcă în ceasul ispitei sau nevoii nu am chemat 
pe Domnul; dar acum m'am învăţat a cerşi bunătății lui Dum- 
nezeu, iar Domnul, pentru rugăciunile duhovnicului, mă pă- 
Zeşte. 

Aşa şi arhiereii, măcar că au darul Sfântului Duh, dar nu 
toate le înţeleg cum trebuie şi de aceea, în ceasul nevoii, trebuie 
să caute luminare de la Domnul; dar ei lucrează după mintea lor 
şi astfel întristează milosârdia lui Dumnezeu, şi seamănă 
turburări. Cuviosul Serafim spune că atunci când dădea sfaturi 

din mintea sa se întâmpla să fie greşeli; iar greşelile pot fi mici, 
dar ele pot fi mari. Astfel, toți trebuie să se înveţe a cunoaşte 
voia lui Dumnezeu; iar de nu ne vom învăţa, niciodată nu vom 
cunoaşte această cale. 

Domnul au zis: «Cheamă pre Mine în ziua necazului tău, şi 
te voi scoate, şi Mă vei proslăvi» (Ps. 49: 15). Domnul în Duhul 
Sfânt luminează omul; dar fără Duhul Sfânt nici un om nu poate 
cugeta drept. Până la venirea Duhului Sfânt şi Apostolii erau 
neîntăriți şi neînţelepți, încât Domnul le-au zis: 

«Până când vă voi suferi?» (Mi. 17: 17). 


Domnul au pus în Sfânta Biserică păstori, iar ei slujesc în 
chipul lui Hristos şi le este dată stăpânirea a ierta păcatele în 
Duhul Sfânt. 

Tu poate vei gândi: Cum poate acel episcop, sau duhovnic, 
sau preot a avea Duhul Sfânt, când lui îi place să mănânce, şi 
are şi alte neputințe? Ci eu îți zic: Este cu putință, dacă nu 
primeşte gânduri rele; aşa că şi de are un neajuns, acesta nu 
împiedică harul a via în sufletul lui, asemenea unui pom în- 
verzit ce are câteva crăci uscate, dar aceasta nu-l împiedică a 
rodi; sau, în ogor este mult grâu, şi deşi prin el creşte şi ne- 
ghină, totuşi aceasta nu-l împiedică a creşte. 


PENTRU DUHOVNICI 


n vremea Marelui Post, la vecernie, în Vechiul Rus- 
sikon Domnul au dat unui monah să-l vadă pe Iero- 
shimonahul Avraamie în chipul lui Hristos. Stareţul- 
duhovnic stătea şi spovedea cu epitrahilul pe dânsul. 
Când acel monah s'a dus să se spovedească l-a văzut pe 
duhovnic, un bătrân cărunt, că are fața tânără ca a unui băieţel, 
şi întreg strălucea, şi era asemenea lui Hristos. Atunci a înţeles 

monahul că duhovnicul îşi săvârşeşte slujba în Duhul Sfânt şi că 
prin Duhul Sfânt se iartă greşalele celui ce se căieşte. 


De ar vedea oamenii în ce slavă slujeşte preotul, ar cădea jos 
la această vedenie; iar dacă însuşi preotul s'ar vedea în câtă 
cerească slavă se află slujind, s'ar face un mare nevoitor, ca 
întru nimic să scârbească harul Sfântului Duh ce viază în el. 

Scriu aceste rânduri, şi se bucură duhul meu că păstorii noş- 
tri se aseamănă Domnului lisus Hristos. Dar și noi, oile, măcar 
că avem har puţin, totuşi ne asemănăm Domnului. Oamenii nu 
cunosc această taină, dar loan de-Dumnezeu-cuvântătorul lim- 
pede a zis: «Vom fi asemenea Lui» — iar aceasta nu numai după 
moarte, ci încă de acum, căci Milostiv Domnul au dat pe 
pământ Duhul Sfânt, şi Duhul Sfânt viază în Biserica noastră; 
El viază în păstorii cei neprihăniți;, El viază în inimile credin- 
cioşilor;, El învaţă sufletul nevoinţa; El dă puterea a împlini 
poruncile Domnului; El ne povăţuieşte întru tot adevărul; El 
într'atâta au înfrumusețat omul, că omul s'a făcut asemenea 
Domnului. 


Trebuie să ne amintim întotdeauna că duhovnicul îşi să- 
vârşeşte slujirea în Duhul Sfânt, şi pentru aceea trebuie să ne 
cucerim înaintea lui. Credeţi-mă, fraților, că dacă se întâmplă 
cuiva a muri de față cu duhovnicul, şi cel ce moare va zice du- 
hovnicului: «Părinte sfinte, blagosloveşte-mă să văz pre Dom- 
nul întru Împărăţia Cerului», şi de va zice duhovnicul: «Mergi, 
fiule, şi vezi pre Domnul», va fi lui după binecuvântarea du- 
hovnicului, căci Duhul Sfânt şi în cer, şi pe pământ acelaşi este. 

Mare putere au rugăciunile duhovnicului. Pentru mândrie 
mult am suferit eu de la draci, însă Domnul mau smerit şi mau 
miluit, pentru rugăciunile duhovnicului, iar acum Domnul mi- 
au descoperit că asupra lor odihneşte Duhul Sfânt, şi de aceea 
mult cinstesc pe duhovnici. Pentru rugăciunile lor noi primim 
harul Sfântului Duh şi bucurie întru Domnul, Care ne iubeşte şi 
ne-au dat tot ce este de trebuință mântuirii sufletului. 


Dacă omul nu spune totul duhovnicului calea lui va fi strâm- 
bă şi nu va duce la mântuire, dar cel ce spune totul merge drept 
în Împărăţia Cerului. 

Un monah m'a întrebat: «Spune-mi, ce să fac ca să-mi în- 
dreptez viața?» Acestuia îi plăcea să mănânce mult, şi în afara 
vremii rânduite. lar eu îi zic: «Scrie în fiecare zi cât ai mâncat şi 
ce ai gândit, şi seara citeşte-i duhovnicului». El îmi zice: «Asta 
nu pot să fac. 

Astfel nu a putut birui puţină ruşine şi să-şi spovedească 
neputința, şi de aceea nu s'a îndreptat, şi a murit de dambla. 
lerte Domnul pe fratele nostru, iar pe noi să ne izbăvească de 
astfel de moarte. 


Cine voieşte neîncetat a se ruga trebuie să se îmbărbăteze și 
să fie înțelept, și în toate să-și întrebe părintele duhovnicesc. lar 
dacă însuşi duhovnicul nu este cercat în rugăciune, totuși în- 
treabă-l, şi pentru smerenie Domnul te va milui şi te va păzi de 
toată calea rătăcită; dar dacă tu cugeți că duhovnicul este ne- 
cercat, că trăiește în deşertăciuni, că eu însumi mă voi călăuzi 
după cărți, vei fi pe o cale primejdioasă şi nu eşti departe de 
rătăcire. Cunosc mulți dintre aceia care s'au înşelat în gândurile 
lor, şi din pricina dispreţuirii duhovnicului nu au propăşit. Ei 

uită că în taine lucrează harul Sfântului Duh, care har ne şi mân- 
tuieşte. Astfel vrăjmaşul înşală pe nevoitori ca să nu mai fie ru- 
gători, dar Duhul Sfânt înțelepţeşte sufletul atunci când ascul- 
tăm sfaturile păstorilor noştri. 


Prin duhovnic Duhul Sfânt este Cel ce lucrează în taine, şi de 
aceea când ieşi de la duhovnic sufletul se simte înnoit în pace şi 
dragoste către aproapele, dar dacă ieşi de la duhovnic turburat, 
înseamnă că nu te-ai spovedit curat şi că însuți nu ţi-ai iertat din 
suflet fratele pentru greşalele sale. 


Duhovnicul trebuie să se bucure atunci când Domnul îi adu- 
ce vreun suflet la pocăință şi, după harul ce-i este dat, dator este 
să tămăduiască acel suflet, iar pentru aceasta va primi de la 
Dumnezeu mare milă, ca un bun păstor al oilor sale. 


XIV 


PENTRU MONAHI 


nii zic că monahii trebuie să slujească lumii, ca să nu 
mănânce pâinea norodului degeaba; dar trebuie să se 
înțeleagă în ce anume stă acea slujire şi în ce chip 
trebuie ei să ajute lumea. 

Monahul este un rugător pentru întreaga lume; el plânge pen- 
tru întreaga lume, şi aceasta este lucrarea lui de căpetenie. 

Cine îl îndeamnă să plângă pentru întreaga lume? 

Îl îndeamnă Domnul lisus Hristos, Fiul lui Dumnezeu. El dă 
monahului dragostea Sfântului Duh, şi din această dragoste 
inima monahului necontenit se întristează pentru norod, că nu 
toți se mântuiesc. Însuşi Domnul într'atâta Se întrista pentru 
norod, că S'au dat pe Sine morţii pe cruce. Și Maica Domnului 
aceeaşi durere pentru oameni purta în inima Ei. Şi Ea, asemenea 
Fiului Său iubit, tuturor până în sfârşit le dorea mântuirea. 

Pe acelaşi Duh Sfânt L-au dat Domnul Apostolilor şi Sfin- 
ților noştri Părinţi, şi păstorilor Bisericii. În aceasta stă slujirea 
noastră lumii, şi de aceea nici păstorii Bisericii, nici monahii nu 
trebuie să se îndeletnicească cu lucruri lumeşti, ci să urmeze 
Maicii Domnului, Carea în Biserică, în „Sfânta sfintelor”, zi şi 
noapte se învăţa în legea Domnului şi petrecea în rugăciune 
pentru norod. 


Nu este treaba monabhului să slujească lumii din truda mâinil- 

or sale. Aceasta este lucrul mirenilor. Omul lumesc puţin se 
roagă, dar monahul întotdeauna. Mulțămită monahilor pe pă- 
mânt niciodată nu se curmă rugăciunea; şi în aceasta stă folosul 
întregii lumi, căci lumea stă prin rugăciune; dar când va slăbi 
rugăciunea, lumea va pieri. 

Şi ce poate face monahul cu mâinile sale? Să câştige zilnic o 
rublă: ce este asta la Dumnezeu? În acelaşi timp, un singur gând 
plăcut lui Dumnezeu face minuni. O vedem din Scripturi. 

Prorocul Moisi în gând se ruga, şi Domnul i-au zis: «Moisi, 
ce strigi către Mine?y, şi au izbăvit pe israiliteni de la pieire 
(leş. 14: 15). Antonie cel Mare ajuta lumii prin rugăciune, iar 
nu cu mâinile. Cuviosul Serghie cu post şi rugăciune a ajutat 
poporului rus să se slobozească de subt jugul tătarilor. Cuviosul 
Serafim în gând se ruga, şi Duhul Sfânt S'au pogorât asupra lui 
Motovilov. Iată lucrul monahilor. 

Dar dacă monahul este negrijuliu şi nu a ajuns la aceea ca 
sufletul său pururea să vază pe Domnul, atunci să slujească 
închinătorilor şi să ajute mirenilor din truda sa. Şi aceasta este 
plăcut lui Dumnezeu; dar să ştii că este departe de monahism. 


Monahul dator este să se lupte cu patimile şi cu ajutorul lui 
Dumnezeu să le biruiască. Monahul uneori trăieşte fericirea în 
Dumnezeu, şi trăieşte ca în raiul lui Dumnezeu, iar uneori plân- 
ge pentru întreaga lume, căci doreşte ca toți oamenii să se mân- 
tuiască. 

Astfel a învățat Duhul Sfânt pe monah să iubească pe Dum- 
nezeu şi să iubească lumea. 

Poate vei zice că acum nu mai sânt astfel de monahi care să 
se roage pentru întreaga lume; dar eu îţi spun că atunci când nu 
vor mai fi rugători pe pământ lumea se va sfârşi, vor veni mari 
năpaste; şi încă de acum sânt în lume. 

Lumea stă prin rugăciunile Sfinţilor; şi monahul este chemat 

a se ruga pentru întreaga lume. Întru aceasta stă slujirea lui, şi 
de aceea nu îl împovărați cu îndeletniciri lumeşti. Monahul tre- 
buie să viețuiască în neîntreruptă înfrânare, iar de se va ocupa 
cu îndeletniciri lumeşti va fi nevoit să mănânce mai mult; iar 
aceasta ar fi o pagubă tuturor, căci dacă mănâncă mai mult nu 
se mai poate ruga cum se cuvine, căci harul iubeşte a vieţui 
într'un trup uscat. 


Lumea crede că monahii sânt un neam nefolositor. Dar ne- 
drept gândesc astfel. Ei nu ştiu că monahul este un rugător pen- 
tru întreaga lume; nu văd rugăciunile lui, şi nu ştiu cum le 
primeşte milostiv Domnul. Monahii duc o luptă mare cu pati- 
mile, iar pentru această luptă vor fi mari înaintea lui Dumnezeu. 

Eu însumi sânt nevrednic a mă numi monah. Mai mult de 
patruzeci de ani am vieţuit în mănăstire de când m'am numărat 
între cei începători; dar cunosc monahi care sânt apropiați lui 
Dumnezeu şi Maicii Domnului. Domnul ne este atât de apro- 
piat; mai apropiat decât aerul pe care-l răsuflăm. Aerul pătrunde 
înlăuntrul trupului nostru şi ajunge până la inimă, dară Domnul 
viază în însăși inima omului: «Lăcui-voi întru ei şi voi umbla... 
şi voi fi lor Dumnezeu, şi ei vor fi mie fii şi fiice, grăieşte 
Domnul» (2 Cor. 6: 16-18). 

lată bucuria noastră: Domnul este cu noi, şi întru noi. 

Oare toți cunosc aceasta? Din nefesicire, nu toți, ci doar cei 
ce s'au smerit înaintea lui Dumnezeu şi şi-au părăsit propria 
voie, căci Domnul celui mândru se împotriveşte şi nu viază de- 
cât în inima smerită. Domnul se bucură când ne amintim de a 
Sa milosârdie şi ne asemănăm Lui prin smerenie. 


Precum lui Luca şi Cleopa le ardea inima când mergea cu ei 
Domnul, aşa şi acum multor monahi le arde inima de dragoste 

pentru Domnul, şi sufletul lor întru smerenia duhului şi în 
dragoste s'a alipit de Cel Unul Dumnezeu. Dar sufletul mona- 
hului împătimit de bani sau de materie, sau şi de orice lucru 
pământesc, nu poate iubi pe Dumnezeu cum se cuvine, căci 
mintea i se împarte între Dumnezeu şi între materie, iar Domnul 
au zis că nu putem sluji la doi stăpâni. Aşa că, la oamenii lu- 
meşti, mintea se îndeletniceşte cu cele ale pământului, şi de 
aceea ei nu pot iubi pe Dumnezeu aşa cum îl iubesc monahii. 

Monahul, chiar de cugetă cele lumeşti atât cât este de 
trebuință pentru viaţa trupului, dar duhul său arde de dragoste 
pentru Dumnezeu; măcar că munceşte cu mâinile, cu mintea 
petrece în Dumnezeu. Precum Sfinții Apostoli grăiau cuvânt 
către norod, dar sufletul lor era cu totul în Dumnezeu, căci 
Duhul lui Dumnezeu viețuia într'înşii şi le oblăduia mintea și 
inima, aşa şi monahul, măcar că trupeşte şade într'o chilie mică 
și sărăcăcioasă, dar în duh vede măreţia lui Dumnezeu. Întru 
toate îşi păzeşte conştiinţa: cum să nu mâhnească pe fratele; 
cum să nu scârbească Duhul Sfânt din sine cu vreun gând rău. 
El îşi smerește sufletul şi prin smerenie izgoneşte vrăjmaşii de 
la sine şi de la cei care îi cer rugăciunile. 


Sânt monahi care cunosc pe Dumnezeu, cunosc și pe Maica 
Domnului, şi pe Sfinţii Îngeri, şi raiul; dar ei cunosc de aseme- 
nea şi dracii, şi muncile iadului, şi le cunosc din cercare. 

În Duhul Sfânt cunoaște sufletul pe Dumnezeu. Duhul Sfânt 
dă, pe cât este cu putință, încă de acum a cunoaşte deplinătatea 
bucuriei raiului, pe care fără harul lui Dumnezeu omul nu o 
poate purta, ci moare. 

Din îndelungă cercare, monahul duce luptă cu mândri vrăj- 
maşi, iar Duhul Sfânt îl învaţă şi-l înțelepţeşte, şi dă puterea de 
a-i birui. Monahul înțelept respinge prin smerenie toată înăl- 
țarea minţii și mândra. El zice: 

«Nevrednic sânt de Dumnezeu şi de rai. Sânt vrednic de 
muncile iadului, şi vecinic voi arde în foc. Eu cu adevărat sânt 
mai rău decât toți şi nevrednic a fi miluit». 

Duhul Sfânt învaţă aşa a gândi despre sine; şi Domnul se bu- 
cură de noi când ne smerim şi ne osândim, și dă sufletului har. 

Cel ce s'a smerit a biruit vrăjmaşii. Cel ce în inima sa se so- 
coteşte vrednic de vecinicul foc, de acela nu se poate apropia 
nici un singur vrăjmașş, şi nu mai este atunci în suflet nici un 
gând lumesc, ci întreagă mintea și întreagă inima în Dumnezeu 
petrec. lar cel ce a cunoscut Duhul Sfânt, şi de la Dânsul s'a 
învăţat smerenia, acela s'a făcut asemenea Învățătorului său 
Iisus Hristos, Fiul lui Dumnezeu, şi s'a asemănat Lui. 


Noi toți, urmaşii lui Hristos, norodul de Dumnezeu ales, şi 
mai cu seamă monahii, ducem lupta cu vrăjmașşul. Sântem în 
război, iar lupta noastră se duce în fiece zi, în fiecare ceas. lar 
cel ce iubește a-şi tăia voia, pe acela nu-l biruieşte vrăjmașul; 
iar spre a birui vrăjmaşul trebuie învățată smerenia lui Hristos; 
și sufletul celui ce a dobândit acea smerenie, acela a biruit 
vrăjmașul. 

Dar nu vom deznădăjdui, căci Domnul este nemărginit de 
milostiv şi ne iubeşte. 


Dumnezeu, prin harul Sfântului Duh, dă sufletului a cunoaş- 
te care este rugăciunea începătorului, care cea de mijloc, şi care 
cea desăvârşită. Dar şi rugăciunea desăvârşită o ascultă Domnul 
nu pentru că sufletul este desăvârşit, ci pentru că El este milos- 
tiv, şi voieşte a mângâia sufletul ca o maică iubitoare de prunci, 
ca el şi mai mult să arză de iubire şi să nu cunoască odihnă nici 
ziua, Nici noaptea. 

Rugăciunea curată are nevoie de pace sufletească, dar pacea 
nu se aşează în suflet fără ascultare şi înfrânare. 

Ascultarea a fost pusă de Sfinţii Părinţi mai presus de post şi 
de rugăciune, căci fără ascultare omul poate crede despre sine 
că este un nevoitor şi un rugător, dar cel ce întru totul şi-a tăiat 
voia înaintea Bătrânului şi a duhovnicului, acela va avea mintea 
curată. 

Monahul neascultător niciodată nu va şti ce este rugăciunea 
curată. Cel mândru şi care iubeşte să-şi facă voia sa, chiar de va 
trăi o sută de ani în mănăstire, nimic duhovnicesc nu va cu- 
noaşte, căci cu neascultarea mâhneşte pe Bătrâni, şi în persoana 
lor — pe Dumnezeu. 

Amar monahului ce nu ascultă de Bătrâni. Mai bine i-ar fi 
fost să rămână în lume. Dar şi în lume oamenii ascultă de pă- 
rinții lor şi-i cinstesc pe cei mai în vârstă, se pleacă mai-marilor 
ŞI se supun ocârmuitorilor. 

Amar nouă. Domnul, Împăratul Cerului şi al pământului şi al 
întregii lumi S'au smerit şi S'au supus Maicii Sale şi Sfântului 
Iosif, iar noi nu voim a face ascultare Bătrânului pe care Dom- 
nul iubeşte şi căruia ne-au încredințat. lar dacă Bătrânul are o 
fire rea, chiar dacă aceasta este o mare pacoste pentru ucenic, 
totuși ucenicul dator este a se ruga lui Dumnezeu pentru dânsul 
întru smerenia duhului, şi atunci Domnul va milui şi pe ucenic, 
şi pe învățător. 


Unii monahi nu au pace şi izvodesc pricini: fie ascultarea 
este prea grea, fie chilia nu este bună, sau starostele are o fire 
aspră. Dar ei nu înţeleg că nu chilia este de vină, nici ascultarea, 
nici starostele, ci sufletul este bolnav. Sufletului mândru nimic 
nu-i este pe plac, dar celui smerit toate-i sânt bune. 

Dacă mai-marele este un om rău, roagă-te pentru el şi în 
sufletul tău va fi pace. Dacă nu este bună chilia sau ascultarea 
nu-ți este pe plac, sau te împovărează o boală, cugetă astfel: 
«Domnul mă vede şi îmi cunoaşte starea; înseamnă că aşa este 

lui Dumnezeu pe plac» — şi vei fi în pace. Sufletul, de nu se dă 
voli lui Dumnezeu, nicăieri nu va avea pace, chiar de va duce 
un post aspru şi va face multă rugăciune. Cel ce învinuieşte pe 
alții că l-au ocărât nu ştie că sufletul său este bolnav şi că nu 
ocara este de vină. Cel ce iubeşte să-şi facă propria voie, acela 
deloc nu este înţelept, dar cine este ascultător degrab va propăşi, 
căci Domnul îl iubeşte. Cel ce are fie şi puţin har al Sfântului 
Duh, acela iubeşte toată stăpânirea de Dumnezeu rânduită, şi cu 
bucurie se supune ei, spre slava lui Dumnezeu. În Biserica 
noastră aceasta se cunoaşte în Duhul Sfânt şi Părinţii au scris 
despre ea. 


Cu neputinţă va fi să păstrăm pacea sufletului de nu vom 
veghea asupra minţii, adică nu vom izgoni gândurile neplăcute 
lui Dumnezeu, şi dimpotrivă, nu vom păstra pe cele plăcute Lui. 
Trebuie să priveşti cu mintea în inimă ce se petrece acolo: de 
este pace sau nu. Dacă nu, cercetează şi vezi cu ce ai greşit. 
Pentru pacea sufletului trebuie să fii înfrânat, căci şi de la trup 
ni se pierde pacea. Nu trebuie să fii iscoditor; nu se cade nici să 
citeşti ziare, nici cărţi lumești, care pustiesc sufletul şi aduc ne- 
grijanie şi turburare. Nu osândi pe alţii, căci adesea se întâmplă 
ca necunoscând pe vreunul, oamenii să-l vorbească de rău, pe 
când el cu mintea este asemenea îngerilor. Nu încerca să cunoşti 
alte lucruri decât ale tale; grijeşte-te doar de ceea ce ţi-au încre- 
dințat Bătrânii, iar atunci, pentru ascultare, Domnul te va ajuta 
cu harul Său şi vei vedea roadele ascultării în sufletul tău: pacea 
şi neîncetata rugăciune. În viaţa de obşte harul lui Dumnezeu se 
pierde cel mai mult din faptul că nu ne-am învăţat a ne iubi 
fratele, după porunca Domnului. Dacă fratele îți va pricinui 
vreo mâhnire, şi în acea chpă primeşti vreun gând de mânie 
împotriva lui, sau îl osândeşti, sau îl urăşti, vei simţi că harul s'a 
depărtat şi pacea s'a pierdut. Pacea sufletească cere să-ţi obiş- 

nuieşti sufletul să iubească pe cel ce te răneşte şi de îndată să te 
rogi pentru el. Nu poate sufletul a avea pace, de nu va cere din 
răsputeri Domnului darul de a iubi pe toţi oamenii. Domnul au 
zis: «lubii pre vrăjmaşii voştri», iar noi, de nu vom iubi pe 
vrăjmaşi, nici pace în suflet nu vom avea. Neapărat trebuie să 
dobândim ascultarea, smerenia şi dragostea, altminteri toate ma- 
rile noastre nevoinţe şi privegheri vor fi în zadar. Un Bătrân a 
avut următoarea vedenie: un om oarecare turna apă într'un vas 
cu fundul găurit; mult se ostenea omul, dar apa curgea şi vasul 
rămânea gol. Aşa şi noi, trăim în nevoinţă, dar trecem cu 
vederea o oarecare bună-săvârşire şi din acea pricină sufletul 
rămâne pustiu. 


O, fraţilor, nevoitori ai lui Hristos, să nu ne lenevim în ne- 
voință şi în rugăciuni, şi toată viața să fim râvnitori. Am cu- 
noscut mulți monahi care au venit cu sufletul arzând, dar apoi 
şi-au pierdut întâia râvnă, însă cunosc şi pe unii care până în 
sfârşit şi-au păstrat-o. 

Pentru a păstra râvna trebuie neîncetat să-ți aduci aminte de 
Domnul şi să gândeşti: Venitu-mi-a sfârşitul, şi acum va trebui 
să mă înfățişez judecății lui Dumnezeu. Și dacă astfel sufletul 
neîncetat va fi gata de moarte, nici nu-i va mai fi frică de moar- 
te, ci va ajunge la smerită rugăciunea pocăinţei, iar de la duhul 
pocăinţei mintea ţi se va curăţi, şi nici nu vei mai fi ademenit de 
lume, şi pe toţi vei iubi, şi lacrămi vei vărsa pentru oameni. Dar 
când vei primi aceasta, să ştii că este darul milostivirii lui 
Dumnezeu, iar omul în sine nimica este, greşalnică țărână. 


Văzut-am oameni care au venit în mănăstire buni, iar apoi 
s'au stricat; văzut-am şi dintr'aceia care au venit răi iar apoi 

s'au făcut smeriţi şi blânzi, încât se bucură sufletul a-i privi. 
Cunosc pe un monah care, când era tânăr, înconjura satul spre a 
nu vedea sminteală, dar care nu demult două ceasuri a privit cu 
stăruință la lume, şi însuşi mi-a spus că iubea lumea. Aşa se 
poate schimba sufletul monahului şi să se întoarcă înapoi către 
lume. Și iată că acela a venit la șaptesprezece ani în Mănăstire 
şi a trăit în Obşte treizeci şi cinci de ani. Din aceasta se vede cât 
trebuie să ne temem să nu ni se stingă acel foc care ne-a îmbiat 
a părăsi lumea şi a iubi pe Domnul. 


Mulţi monahi cunosc harul Sfântului Duh. Duhul Sfânt este 
dulce şi atât de iubit sufletului, cât şi văzând o fată frumoasă 
omul rămâne nemișcat de poftă; dar cel ce are har numai în 
suflet, acela încă se teme de păcat, căci simte că în el încă tră- 
ieşte păcatul și că patimile îl îmbie. 

Noi monahii ducem un război duhovnicesc. Un soldat care 
mergea la Thessalonic a venit la mine la magazie. Sufletul meu 
l-a îndrăgit şi i-am zis: «Roagă-te ca să fie mai puține neca- 
Zuri», iar el mi-a răspuns: «Am învăţat în război să mă rog. 
Adesea m'am aflat în lupte crâncene; obuzele explodau îm- 
prejurul meu, dar eu am rămas în viaţă... Uite, aşa mă rugam lui 
Dumnezeu: Doamne miluieştey». Mă uitam la el când mi-a arătat 
cum se ruga, şi era vădit că intra deplin în rugăciune; şi Domnul 
l-au păzit. 

Aşa se ruga el la nevoie, în război, unde nu omoară decât 
trupul, dar noi, monahii, avem alt război, înlăuntrul nostru, în 
care poate pieri sufletul; de aceea noi trebuie să ne rugăm şi mai 
stăruitor, ca sufletul să fie cu Domnul. Noi trebuie nu numai să 
scăpăm către El, ci şi neîncetat să fim întru Dânsul; precum 
Îngerii pururea slujesc lui Dumnezeu cu mintea, aşa şi monahul 
pururea trebuie să fie cu mintea în Dumnezeu şi să se înveţe în 
Legea Lui ziua şi noaptea. 

Legea lui Dumnezeu se aseamănă unei grădini mari unde 
vieţuieşte şi Însuși Domnul, şi toţi sfinţii Săi: Prorocii, Apos- 
tolii, Sfințiţii, Mucenicii, Cuvioşii smeriți nevoitori; iar toţi 
aceia minunat sânt adunaţi de către milosârdia lui Dumnezeu, și 
sufletul se bucură de această sfântă, mare și minunată Adunare. 

Mulţi doresc să-l cunoască şi să-l vadă pe împărat, care nu 
este decât un om muritor; dar a cunoaşte pe Domnul, pe Îm- 
păratul vecinicei slave este mai de preţ decât toate. 

O, fraților, citiți mai mult Evanghelia, Cărţile Apostolilor şi 
pe Sfinții Părinţi; prin această învățătură sufletul cunoaşte pe 
Dumnezeu iar mintea într'atâta se adânceşte în Domnul, că lu- 
mea este desăvârşit uitată, ca şi cum nici nu te-ai fi născut în ea. 


Domnul ne-au dat Evanghelia şi voieşte ca noi să urmăm ei, 
dar pe lângă ea Domnul ne învaţă cu harul Său; totuşi nu toţi 
pot înţelege aceasta, ci doar puţini, cei care smerit şi-au lepădat 
propria voie; noi însă trebuie să întrebăm pe sfinții duhovnici, 
iar ei ne vor duce către Hristos, căci lor le este dat harul de a 
lega şi dezlega. Mergi la duhovnic cu credinţă, şi vei primi 
raiul. 


Bine este monahului a fi ascultător şi a se spovedi curat, ca 
duhovnicul să ştie ce gânduri iubeşte sufletul lui. Un asemenea 
monah totdeauna va fi cu pace în Dumnezeu, iar în suflet i se 
vor naşte dumnezeieşti gânduri, şi mintea i se va lumina de 
acele gânduri, şi inima lui va odihni în Dumnezeu. 

Vieţuieşte un astfel de monah pe pământ printre sminteli şi 
tot felul de ispite, dară de nimic se teme, căci sufletul i s'a 

întărit întru Dumnezeu şi L-a iubit, şi tot dorul său este cum să- 
şi smerească sufletul, căci Domnul iubeşte sufletul smerit, iar 
sufletul ştie ce voieşte de la el Domnul, căci Domnul îi este 
Învățătorul. 


Și în vremea noastră sânt încă mulți nevoitori plăcuţi lui 
Dumnezeu, măcar că nu fac în chip vădit minuni. 

Dar iată minunea lui Dumnezeu pe care o putem vedea în 
sufletul nostru: dacă sufletul tău se smereşte cum se cuvine, 
Milostiv Domnul îi dă mare bucurie şi umilinţă; dar dacă sufle- 
tul înclină cât de puţin spre mândrie, cade în negrijanie şi întu- 
necare. Dar aceasta o ştiu doar cei ce se nevoiesc. 


Dacă tu ai venit în Obşte iubind pe Domnul fie şi într'o mică 
măsură, şi cugeți că Domnul te-au adus aci şi că El te călăuzeşte 
prin Bătrânii tăi, harul lui Dumnezeu va sălăşlui întru tine şi 
Domnul îţi va da pacea şi osebirea binelui şi răului, iar sufletul 
tău va căuta binele în fiece zi şi ceas, căci s'a desfătat întru 
legea lui Dumnezeu. 

De ai intrat în viaţa de Obşte, îmbărbătează-te, şi să nu se 
turbure sufletul tău. 

Dacă slujeşti la arhondaric, fii asemenea lui Avraam, care s'a 
învrednicit a primi trei minunați Pribegi. Cu smerenie şi cu 
bucurie să slujeşti părinților şi frăției şi închinătorilor, şi vei 
primi plata lui Avraam. 

Dacă lucrezi printre frați şi ai de răbdat sminteli, să te ase- 
meni celor nebuni pentru Dumnezeu: ei se rugau pentru cei ce 
făceau sminteli, şi pentru o astfel de dragoste Domnul le dădea 
harul Sfântului Duh, şi lor le era uşor să vieţuiască printre oa- 
meni şi să poarte toate necazurile. Cel ce este la ascultări, măcar 

că se risipeşte uneori, dar Domnul este milostiv faţă de dânsul; 
dar cel neascultător însuşi goneşte de la sine harul lui Dum- 
nezeu. 

Dacă te linişteşti în chilie, să urmezi liniştirii Marelui Arse- 
nie, pentru ca Duhul Sfânt să cârmuiască corabia sufletului tău. 

De eşti ostenit, pomeneşte milostivele graiuri ale Domnului: 
«Veniţi către Mine, toți cei osteniți şi împovăraţi, şi Eu voi 
odihni pre voi» (Mt. 11: 28). Acea odihnă în Duhul Sfânt o pri- 
mește sufletul pentru pocăință. 

Domnul iubeşte sufletul care-L caută din toată inima, căci El 
au zis: «Pre cei ce Mă iubesc, Eu iubesc, zice Domnul, şi cei ce 
Mă caută vor afla han» (Pilde 8: 17). Iar acel har îmbie sufletul 
cu lacrămi a căuta pe Dumnezeu. 


PENTRU ICONOMUL MĂNĂSTIRII 


Mulţi monahi zic că iconomul nu are când să se roage şi că 
nu-şi poate păstra pacea sufletească, fiindcă ziua întreagă tre- 
buie să fie cu oamenii. Dară eu zic că dacă va iubi pe oameni şi 
va cugeta despre lucrătorii săi că: «lubeşte Domnul zidirea Say», 
Domnul îi va da rugăciunea neîncetată, căci la Domnul toate 
sânt cu putință. 

Iconomul dator este să-şi iubească lucrătorii, şi să-i fie milă 
de ei, şi să se roage pentru dânşii: 

«Doamne, înveseleşte îndurerate sufletele acestor sărmani 
oameni; trimite asupra lor Duhul Tău cel Sfânt, Mângâietorul»; 
atunci sufletul său va vieţui ca într'o pustie liniştită şi Domnul îi 
va da umilință şi lacrămi în rugăciune, şi harul Sfântului Duh va 
viia simţit într'însul, şi sufletul limpede va simţi ajutorul lui 
Dumnezeu. 

A fost la noi următoarea întâmplare. Un iconom de-al Mă- 
năstirii a trimis pe un lucrător la o treabă, dar acela, din necer- 
care, nu a voit să meargă. Iconomul îi zice: «Mergi». Atunci 
lucrătorul s'a mâniat, şi înaintea tuturor celor de față — şi erau 
ca la vreo patruzeci de oameni — l-a numit pe iconom câine. Dar 
iconomului i-a fost milă de lucrător şi i-a dat ceai cu zahăr şi i-a 
zis: «Tu întotdeauna să-mi zici câine». Și dintr'o dată lucră- 
torului i s'a făcut aşa de ruşine, că de ruşine i s'a aprins faţa, iar 
apoi a fost mai ascultător decât toți. 

Astfel, bine este a trăi cu dragoste; atunci Domnul va ajuta 
cu harul Său, şi va da rugăciune fierbinte pentru oameni. Dar 
dacă iconomul va fi supărăcios, îşi va strica şi propriul suflet, 
şi-l va aţâţa şi pe ceilalți cu mânia sa. 

Experienţa multor ani a arătat că iconomul trebuie să iu- 
bească pe oameni precum mama își iubeşte copiii, iar de este 
vreunul mai neascultător, pentru acela trebuie osârduitor să se 
roage lui Dumnezeu: «Doamne, luminează pe robul Tău: Tu 
doară îl iubeşti», şi rugăciunea ta îi va aduce folos, şi tu însuţi 
vei cunoaşte cât de bine este a te ruga pentru lucrători. 

Pe iconomul cel bun toți îl vor iubi, căci tuturor le merge la 
suflet când cineva se poartă blând cu ei. Experienţa a arătat că 
nu trebuie să gândeşti rău despre om, căci pentru aceasta se 
depărtează harul Sfântului Duh din suflet. Dară de vom iubi 
oamenii, Domnul va da rugăciune, cât şi în mijlocul norodului 
sufletul va putea neîncetat a înălța glas către Dumnezeu. 


7 Lp 
ete, 

PENTRU ASCULTARE 


ari cei ce cunosc taina ascultării. Ascultătorul este 
mare înaintea lui Dumnezeu. El este următor lui Hris- 
tos, cel ce pe Sine S'au dat chip al ascultării. Iubeşte 
Domnul sufletul ascultător şi îi dăruieşte a Sa pace, 
iar atunci totul este bine, şi pentru toţi simte dragoste. 

Ascultătorul toată nădejdea şi-a pus-o în Dumnezeu, şi de 
aceea sufletul lui totdeauna este în Dumnezeu, şi Domnul îi dă 
harul Său, iar harul învaţă sufletul tot binele şi-i dă puterea a 
rămâne în bine. El vede răul, dar acesta nu se atinge de sufletul 
lui, căci cu el este harul Sfântului Duh care îl păzeşte de tot pă- 
catul, iar el în pace şi uşor se roagă lui Dumnezeu. 

lubeşte Duhul Sfânt sufletul ascultător, şi de aceea el curând 
cunoaşte pe Domnul, şi primeşte darul rugăciunii inimii. 

Ascultătorul s'a dat voii lui Dumnezeu şi pentru aceea 1 se 
dăruieşte slobozenia şi odihna în Dumnezeu, iar el se roagă cu 
mintea curată, dar cei mândri şi neascultători nu pot a se ruga 
curat chiar de se nevoiesc mult. Ei nu ştiu nici cum lucrează 
harul, nici de au iertat lor Domnul păcatele. Ascultătorul însă 
limpede cunoaşte că Domnul i-au iertat păcatele, căci simte în 
sufletul său Duhul Sfânt. 


PENTRU ASCULTARE 449 


Ascultarea trebuieşte nu numai monahilor, ci la tot omul. 
Până şi Domnul au fost ascultător. Cer mândri şi de sine ocâr- 
muiţi nu lasă harul să vieze în ei şi de aceea niciodată nu au pa- 
ce sufletească, dar în sufletul celui ascultător uşor pătrunde ha- 
rul Sfântului Duh şi-i dă bucurie şi odihnă. 

Toţi caută odihnă şi bucurie, dar puţini ştiu unde se află acea 
bucurie şi odihnă şi ce trebuie pentru a ajunge la ea. lată, de 
treizeci şi cinci de ani văd un monah care totdeauna este cu 
sufletul vesel şi cu faţa plăcută, măcar că este bătrân. lar aceasta 
fiindcă iubeşte ascultarea şi şi-a dat sufletul voii lui Dumnezeu, 
şi nu are grijă de nimic, ci sufletul său a iubit pe Domnul şi 
vede pe Dânsul. 

Cel ce poartă în sine fie şi puțin har, acela bucuros se pleacă 
fiecărei stăpâniri. El ştie că Dumnezeu ocârmuiește şi cerul, şi 
pământul, și cele dedesupt, şi pe el însuşi, şi faptele sale, şi tot 
ce este în lume, şi de aceea totdeauna este liniştit. 

Ascultătorul s'a dat voii lui Dumnezeu şi nu se teme de 
moarte, căci sufletul lui s'a deprins a vieţui cu Dumnezeu şi L-a 
iubit. Unul ca acesta şi-a tăiat voia, şi astfel nici în suflet, nici în 
trup nu are acele lupte care-l muncesc pe cel nesupus şi care își 
urmează propria voie. 

Adevăratul ascultător îşi urăşte voia şi îşi iubeşte părintele 
duhovnicesc, şi pentru aceasta primeşte slobozenia a se ruga lui 
Dumnezeu cu mintea curată, iar sufletul lui slobod, fără gânduri 
vede pe Dumnezeu și este odihnit întru Dânsul. Acesta curând 
ajunge a iubi pe Dumnezeu, pentru smerenia sa şi pentru rugă- 
ciunile părintelui său duhovnicesc. 


Viaţa noastră este simplă, dar înțeleaptă. Maica Domnului 1- 
a spus Cuviosului Serafim: «Dă-le (monahiilor) ascultare, iar 
cele ce vor păzi ascultarea şi înțelepciunea vor fi cu tine şi 
aproape de Mine». 

Vedeţi cât de uşoară este mântuirea. Însă înțelepciunea tre- 
buie învățată printr'o îndelungă cercare. Ea vine de la Dum- 
nezeu pentru ascultare. Domnul iubeşte sufletul ascultător, 1ar 
dacă-l iubeşte, atunci orice va cere sufletul de la Dumnezeu, îi 
va da. Ca şi înainte, aşa şi acum, Domnul aude rugăciunile 
noastre şi plineşte cererile. 


De ce Sfinţii Părinţi au rânduit ascultarea mai presus de post 
şi de rugăciune? 

Pentru că din nevoinţe fără ascultare se naşte slava deşartă, 
însă ascultătorul toate săvârşeşte precum i se spune şi nu are 
temei a se mândri. Pe lângă aceasta, ascultătorul şi-a tăiat voia 
întru toate şi ascultă de părintele său duhovnicesc, şi de aceea 
mintea îi este slobodă de toată grija şi se roagă curat. Ascultă- 
torul nu are în minte decât pe singur Dumnezeu şi cuvântul du- 
hovnicului, pe când mintea celui neascultător se îndeletniceşte 
cu tot felul de treburi și cu osândirea duhovnicului, drept aceea 
nu poate vedea pe Dumnezeu. 

Am văzut pe un ucenic ce avea o grea ascultare. El avea 
rugăciunea inimii şi Domnul îi dădea lacrămi a plânge pentru 
întreaga lume, iar Igumenul Andrei i-a spus: «Asta ţi s'a dat 
pentru ascultare». 


Prin ascultare omul se păzeşte de mândrie, pentru ascultare 
se dă rugăciunea, pentru ascultare se dă şi harul Sfântului Duh. 
lată de ce ascultarea este mai presus de post şi de rugăciune. 

De ar fi păzit îngerii (cei căzuţi) ascultarea, ar fi rămas în ce- 
ruri şi ar cânta slava Domnului. Și de ar fi păzit Adam ascul- 
tarea, atunci şi el şi neamul lui ar fi rămas în rai. 

Dar şi acum îți poți întoarce raiul prin pocăință. Domnul 
mult ne iubește, în ciuda păcatelor noastre, doară de ne vom 
smeri şi ne vom iubi vrăjmașii. 

Dar cel ce nu-şi iubeşte vrăjmaşii nu va putea avea pace, 
măcar de-l vor şi pune în rai. 


XVI 


PENTRU RĂZBOIUL DUHOVNICESC 


oţi cei ce au urmat Domnului nostru lisus Hristos duc 
duhovnicescul război. Sfinţii, printr'o îndelungă cer- 
care, au deprins acest război din harul Sfântului Duh. 
Duhul Sfânt i-au povăţuit şi i-au înțelepțit, şi le-au dat 
puterea a birui pe vrăjmaşi, dar fără Duhul Sfânt sufletul nu 
poate nici măcar să pornească acest război, căci nu ştie şi nu 
înţelege cine şi unde îi sânt vrăjmaşii. 

Fericiţi sântem noi, drepislăvitorii creştini, căci trăim sub 
mila lui Dumnezeu. Nouă uşor ne este a ne război: înduratu- 
S'au de noi Domnul, şi ne-au dat Duhul Sfânt Carele viază în 
Biserica noastră. Atâta doar ne întristează, că nu toți oamenii 
cunosc pe Dumnezeu şi cât de mult ne iubeşte El. Această dra- 
goste o simte sufletul ce se roagă, şi Duhul Sfânt poartă măr- 
turie sufletului pentru mântuire. 


Lupta noastră se desfăşoară în fiece zi şi Ceas. 

De ai mustrat pe fratele, sau l-ai osândit, sau l-ai necăjit, ţi-ai 
pierdut pacea. De ai căzut în slava deşartă sau te-ai semeţit 
asupra fratelui, ai pierdut harul. Dacă ţi-a venit un gând de 
curvie şi nu l-ai alungat îndată, sufletul pierde dragostea pentru 
Dumnezeu şi îndrăzneala în rugăciune. De iubeşti a stăpâni, sau 
iubeşti banii, niciodată nu vei cunoaşte dragostea lui Dumne- 

zeu. De ţi-ai împlinit propria voie, te-ai biruit de vrăjmaşul, şi 
negrijania ţi-a umplut sufletul. De ţi-ai urât fratele, înseamnă că 
ai căzut de la Dumnezeu şi că un duh rău te stăpâneşte. 

Însă de vei face bine fratelui, vei afla odihna conştiinţei. De- 
ți vei tăia propria voie, vei goni pe vrăjmași şi vei primi pace în 
suflet. 

De ierţi fratelui ocările şi iubeşti pe vrăjmaşi, vei primi ierta- 
re greşalelor tale și Domnul îţi va da a cunoaşte dragostea Sfân- 
tului Duh. 

lar când deplin te-ai smerit, atunci vei afla desăvârşita odih- 
nă în Dumnezeu. 


Când sufletul este smerit şi Duhul lui Dumnezeu este în el, 
omul cunoaşte fericirea în duh şi dragostea lui Dumnezeu. Su- 
fletul, când a cunoscut milostivirea Domnului, de nimic se mai 
teme, de nici o năpastă pe pământ, ci doreşte pururea a se afla 
înaintea lui Dumnezeu, smerit, şi a iubi pe fratele. Dar dacă 


sufletul alunecă în slava deşartă, i s'a sfârşit prăznuirea, căci ha- 
rul părăseşte sufletul și de acum nu se mai poate ruga curat, ci. 


vin gânduri rele şi sfâşie sufletul. 


Pentru ce dară suferă omul pe pământ, poartă necazuri şi 
rabdă năpaste? i 

Suferim pentru că nu avem smerenie. In sufletul smerit viază 
Duhul Sfânt şi el dă sufletului slobozenie, pace, dragoste, 
fericire. 

Suferim pentru că nu ne iubim fratele. Domnul au zis: «lu- 
biţi-vă unii pre alţii, şi veți fi ai Mei ucenici». Din dragostea 
pentru fratele vine dragostea pentru Dumnezeu. Dulce este 
dragostea lui Dumnezeu; ea este darul Duhului Sfânt, şi deplin 

nu se cunoaşte decât în Duhul Sfânt. Dar este şi o dragoste 
mijlocie, pe care omul o are atunci când se străduieşte a păzi 
poruncile lui Hristos şi se teme să nu întristeze cu ceva pe 
Dumnezeu; şi aceasta este bine. Trebuie zilnic să ne silim spre 
bine şi din toate puterile să ne învăţăm smerenia lui Hristos. 


Domnul au zis ucenicilor Săi: «Pacea Mea dau vouă» (o. 
14: 27). 

Această pace a lui Hristos trebuie cerută de la Dumnezeu, iar 
Domnul o dă celui ce cere; şi când o primim, trebuie cu sfin- 
țenie să o păzim şi să o înmulțim, dar cel ce nu s'a dat voii lui 
Dumnezeu în necazuri, nu poate nici să cunoască milosârdia lui 
Dumnezeu. 

De te ajunge vreun necaz nu slăbi, ci amintește-ţi că Domnul 
caută asupra ta cu milostivire şi nu îngădui gândul: «Căuta-va 
oare Domnul asupra mea, când eu Îl scârbesc?y, căci Domnul 
din fire este Milostivire. Ci cu credință întoarce-te către Dum- 
nezeu, şi spune ca fiul cel pierdut din Evanghelie: «Nu sânt 
vrednic eu a mă numi fiul Tău», și vei vedea cât de drag vei fi 
Tatălui, şi va fi atunci o negrăită bucurie în suflet. 


Oamenii nu se învaţă smerenia, şi pentru mândria lor nu pot 
primi harul Sfântului Duh, şi de aceea suferă întreaga lume. Dar 
dacă oamenii ar cunoaşte pe Domnul, cât este El de milostiv, de 
smerit şi de blând, într'un singur ceas s'ar schimba faţa întreg 
pământului, şi tuturor ar fi mare bucurie şi dragoste. 

Domnul cel milostiv ne-au dat pocăință, iar prin pocăință 
totul se îndreptează. Prin pocăință primim iertare greşalelor; 
prin pocăință vine harul Sfântului Duh, şi aşa cunoaştem pe 
Dumnezeu. 

Dacă cineva şi-a pierdut pacea şi suferă, pocăiască-se, şi 
Domnul îi va da a Sa pace. 

Dacă vreun norod sau vreo ţară suferă, trebuie ca toți să se 
pocăiască, şi atunci totul se va îndrepta de la Dumnezeu. 


Toată lupta noastră este spre a ne smeri. Vrăjmaşii noștri au 
căzut prin mândrie, şi pe noi tot acolo ne trag. Dară noi, fraților, 
să ne smerim, şi atunci vom vedea slava Domnului încă de aci 
de pe pământ (Mt. 16: 28; Mc. 9: 1), căci Domnul celui smerit îi 
dă a-L cunoaşte în Duhu! Sfânt. 

Sufletul ce a gustat dulceaţa iubirii lui Dumnezeu, întreg se 
naşte din nou, şi se face cu totul altul, şi iubeşte pe Domnul său, 
şi din toată puterea sa trage către El zi şi noapte, şi un oarecare 
răstimp va rămâne liniştit în Dumnezeu, apoi va începe a se 
întrista pentru norod. 

Milostiv Domnul dă uneori sufletului odihnă în Dumnezeu, 
iar alteori durerea inimii pentru întreagă lumea oamenilor, ca 
doară se vor pocăi toţi oamenii și vor intra în rai. Sufletul ce a 
cunoscut îndulcirea Duhului Sfânt tuturor doreşte aceeaşi, căci 
desfătarea Domnului nu lasă sufletul a fi de sine iubitor, ci îi dă 
dragostea ce izvorăşte din inimă. 

Să iubim dară pe Domnul Carele mai întâi ne-au iubit, şi au 
suferit pentru noi. 


Nu voi ascunde de la voi pentru ce Domnul dă al Său har. 
Nu voi scrie mult, dar rogu-vă, să vă iubiți unul pe altul, şi veţi 
vedea atunci mila Domnului. Să iubim pe fratele, şi va iubi pe 
noi Domnul. Nu gândi, suflete, că te iubeşte Domnul dacă tu te 
uiţi chiorâş la cineva. O, nu. Mai curând dracii te vor iubi, căci 
te-ai făcut slugă lor; dar nu zăbovi, pocăieşte-te şi cere Domnu- 
lui puterea de a-ţi iubi fratele, şi atunci vei avea pace în suflet. 

Din toate puterile cereţi Domnului smerenia şi dragostea fră- 
țească, fundcă pentru dragostea către fratele Domnul dă în dar 
harul Său. Cearcă asupră-ți: într'o zi cere Domnului dragoste 
către fratele, iar în cealaltă trăieşte fără dragoste, şi vei vedea 
deosebirea. Rodurile duhovniceşti ale iubirii sânt limpezi: pace 
şi bucurie în suflet, şi toți îţi vor fi apropiaţi şi dragi, şi vei vărsa 
din belşug lacrămi pentru aproapele şi pentru toată suflarea şi 
făptura. 

Adesea pentru o singură bineţe sufletul simte în sine o bună 
schimbare; şi dimpotrivă, pentru o singură privire chiorâş pierde 
harul şi dragostea lui Dumnezeu. Atunci curând te căiește, ca să 
se întoarcă pacea lui Dumnezeu în sufletul tău. 

Fericit sufletul care a iubit pe Domnul şi de la Dânsul s'a 
învățat smerenia. lubeşte Domnul sufletul smerit care cu tărie 
nădăjduieşte la Domnul. În fiece clipă el simte mila Lui, astfel 
încât şi de vorbeşte cu oamenii, este adâncit în iubit Domnul, şi 
din îndelunga vreme a luptei cu vrăjmaşii sufletul a iubit sme- 
renia mai presus de toate şi nu mai lasă pe vrăjmași să-i răpeas- 
că frățeasca iubire. 

Dacă din răsputeri vom iubi pe fratele şi ne vom smeri su- 
fletul, biruinţa va fi a noastră, căci Domnul, mai mult decât pen- 
tru toate celelalte, dă harul Său pentru iubirea către fratele. 


Eu doar am cercat Duhul Sfânt în desăvârşire, dar a-L 
dobândi nu pot. 

Căiescu-mă că în anii tinereţii am trăit urât şi că nu am urmat 
Sfântului meu, plăcutului lui Dumnezeu Simeon Stâlpnicul (de 
la Muntele cel Minunat). Minunată este viaţa lui. Avea şapte ani 
când i S'au arătat Domnul, şi el îndată L-a cunoscut, și L-a 
întrebat: «Doamne, cum Te-au răstignit?» Domnul Şi-au întins 
mâinile şi au zis: «Aşa M'au răstignit; dar Eu Însumi am voit-o. 
Şi tu împreună răstigneşte-te cu Mine în fiece zi». 

Aşa trebuie a ne sili spre bine toată viaţa, dar mai cu seamă 
să iertăm celorlalți greşalele lor, iar atunci nici Domnul nu-Și va 
mai aduce aminte de ale noastre greşale şi ne va da harul Sfân- 
tului Duh. 

Când eram mirean îmi plăcea să iert din suflet, şi uşor ier- 
tam, şi cu dorire mă rugam pentru cei ce mă supărau, iar când 
am ajuns în Mănăstire, ca începător am primit un mare har, și 
acela m'a învăţat a-mi iubi vrăjmaşii. 


Sfântul Apostol loan de-Dumnezeu-cuvântătorul spune că 
poruncile lui Dumnezeu nu sânt grele, ci uşoare (1 lo. 5: 3). Dar 
ele sânt uşoare numai din pricina dragostei, iar dacă dragoste nu 
este, totul este greu. Drept aceea, păstrează dragostea, nu o 
pierde, căci deşi este cu putinţă a o regăsi, aceasta se dă pentru 
multe lacrămi şi rugăciuni, iar fără dragoste greu este a viețui în 
lume. lar a rămâne mai departe în răutate, aceasta este moartea 
sufletului — de care păzească-ne Domnul. 


Când sufletul pe care l-au căutat Domnul şi i-au dat al Său 
har, îl pierde pentru oarecare pricină, adânc tânjeşte după el şi 
doreşte din nou a-l afla. O, cum cerșşeşte el Stăpânului zi şi 
noapte, ca să-l miluiască şi din nou să verse asupră-i mila Sa. Şi 
cine poate înfățișa suspinurile, sau lacrămile, sau plecările ge- 
nunchelor? Și mulţi, mulți ani se osteneşte sufletul căutând acel 
har pe care-l gustase şi cu care se desfătase. Şi se întâmplă ca 
îndelungă vreme să ispitească Domnul sufletul de-l este cre- 
dincios; iar sufletul, nevăzând în sine acea desfătare pe care o 
cunoscuse, din nou însetează după ea, şi smerit aşteaptă, şi 
necontenit este tras către Domnul de focul iubirii. 

Cu harul uşor este a iubi pe Dumnezeu şi a se ruga zi şi 

noapte; dar sufletul înțelept rabdă şi uscăciunea, şi cu tărie 
nădăjduiește la Domnul, şi ştie că El nu-i va ruşina nădejdea, şi- 
i va da la vremea potrivită. Harul lui Dumnezeu vine uneori 
degrab, dar alteori îndelung nu se dă; dar sufletul înţelept se 
smereşte şi iubeşte pe aproapele, şi blând îşi poartă crucea, şi 
astfel biruiește vrăjmaşii care încearcă a-l smulge de la Dum- 
nezeu. 

Când păcatele ca nourii acoperă de către suflet lumina milo- 
sârdiei lui Dumnezeu, atunci sufletul, măcar că însetează după 
Domnul, dar petrece neputincios și slăbănogit, precum pasărea 
închisă într'o colivie; deși râvneşte crângul înverzit, totuşi nu 
poate zbura, ca slobodă să cânte cântul cel de laudă lui Dum- 
nezeu. 


Mult m'am muncit necunoscând căile Domnului, dar acum, 
după mulți ani şi multe necazuri, în Duhul Sfânt am cunoscut 
voia lui Dumnezeu. Tot ce au poruncit Domnul trebuie împlinit 
întocmai (Mt. 28: 20), căci aceasta este calea către Impărăția 
Cerului, unde vom vedea pe Dumnezeu. Dar tu nu te gândi că 
vezi pe Dumnezeu, ci smereşte-te, şi cugetă că după moarte vei 
fi aruncat în temniţă şi acolo te vei chinui şi vei tânji după 
Domnul. Când plângem şi ne smerim sufletul, harul lui Dum- 
nezeu ne păzeşte, dar dacă părăsim plânsul şi smerenia, putem 
fi atraşi de gânduri şi de vedenii. Sufletul smerit nu are vedenii 
ȘI nu le doreşte, ci cu mintea curată se roagă lui Dumnezeu, însă 
mintea semeațţă nu poate fi curată de gânduri şi închipuiri, ba 
chiar poate ajunge până la a vedea draci şi a vorbi cu ei. Scriu 
despre aceasta, căci eu însumi am fost în această năpastă. 


De două ori m'am aflat în înșelare. Întâia oară chiar la înce 
put, necercat fiind, când eram un tânăr începător — şi atunci 

Domnul m'au miluit. Dar a doua oară era de acum din mândrie, 
şi atunci mult m'am muncit înainte ca Domnul să mă vindece, 
pentru rugăciunile duhovnicului. Aceasta s'a întâmplat după ce 
primisem o oarecare vedenie. La patru bărbaţi înduhovniciţi mi- 
am destăinuit acea vedenie şi niciunul dintre dânşii nu mi-a 
spus că era de la vrăjmaşi, şi totuşi înșelarea slavei deşarte mă 
lupta. Dar apoi eu de la sinemi mi-am dat seama de greşala 
mea, căci din nou au început să mi se arate draci, nu numai 
noaptea, ci şi ziua. Sufletul îi vede, dar nu se teme, căci sim- 
țeam cu mine şi mila lui Dumnezeu. Şi astfel mulți ani am su- 
ferit din pricina lor; şi dacă Domnul nu mi-ar fi dat a-L cunoaş- 
te în Duhul Sfânt, şi de nu ar fi fost ajutorul Preasfintei şi Bunei 
Stăpâne, aş fi deznădăjduit de mântuire; dar acum sufletul meu 
cu tărie nădăjduieşte la milosârdia lui Dumnezeu, măcar că 
după faptele mele sânt vrednic de chinuri şi pe pământ, şi în iad. 

Multă vreme nu am putut desluşi ce este cu mine. Gândesc: 
pe oameni nu osândesc; gânduri rele nu primesc; ascultarea mi- 
o fac osârduitor; la mâncare mă înfrânez; mă rog neîncetat; 
atunci de ce vin dracii la mine? Văd că undeva greşesc, dar nu- 
mi pot da seama — unde? Mă rog — ei se îndepărtează o vreme, 
și apoi iarăşi vin. Şi îndelung mi-a rămas sufletul în această 
luptă. Am vorbit despre ea mai multor bătrâni; ei tăceau; iar eu 
rămâneam nedumerit. 

Şi iată că într'o noapte şedeam în chilie, şi dracii au venit la 
mine şi mi-au umplut chilia. Mă rog osârduitor — Domnul îi go- 
neşte, dar ei iarăşi vin. Atunci m'am ridicat să fac metanii la 
icoane, şi dracii erau împrejurul meu, iar unul în față, cât nu mă 
puteam închina icoanelor, căci ar fi părut că lui mă închin. 
Atunci din nou şed şi zic: 

«Doamne, Tu vezi că eu voiesc Ţie să mă rog cu mintea cu- 
rată, dar dracii nu mă lasă. Spune-mi, ce trebuie să fac ca să 
plece de la mine?» 

Şi mi-a venit răspuns de la Domnul în suflet: 

«Cei mândri totdeauna suferă astfel de la draci». 

Eu Îi zic: «Doamne, Tu eşti Milostiv, Te cunoaşte sufletul 
meu; spune mie, ce trebuie să fac spre a mi se smeri sufletul?» 

Și îmi răspunde Domnul în suflet: 

«Ține-ţi mintea în iad, şi nu deznădăjduiw. 


O, milostivirea lui Dumnezeu. Urâciune sânt eu înaintea lui 
Dumnezeu şi înaintea oamenilor, iar Domnul atât de mult mă 
iubeşte, şi mă înţelepțeşte, şi mă tămăduieşte, şi Însuşi îmi în- 
vaţă sufletul smerenia şi iubirea, răbdarea şi ascultarea, şi toată 
mila Sa au vărsat-o asupra mea. 

De atunci eu îmi ţin mintea în iad, şi ard în întunecatul foc, 
şi tânjesc după Domnul, şi cu lacrămi Îl caut şi zic: 

«Curând voi muri, şi mă voi sălășlui în întunecata temniţă a 
iadului, şi singur voi arde acolo, şi mă voi mistui tânjind dupre 
Domnul, şi voi plânge: Unde este Domnul meu, pre Carele 
cunoaște sufletul meu». 

Și mare folos am tras eu de la acest gând: mintea mi s'a 
curăţit, şi sufletul a aflat odihnă. 


Minunat lucru. Domnul mi-au poruncit a-mi ține mintea în 
iad şi a nu deznădăjdui. Atât ne este EI de aproape: «Iată Eu cu 
voi sânt până în săvârşitul veacului» (Mt. 28: 20), şi iarăși: 
«Cheamă pre Mine în ziua necazului tău, şi te voi scoate, şi Mă 
vei proslăvi» (Ps. 49: 15). 

Când Domnul se atinge de suflet, acesta se înnoieşte întru 
totul, dar numai cei ce din cercare au cunoscut-o o ştiu, căci fă- 
ră Duhul Sfânt nu se pot cunoaşte cele cereşti, iar Duhul acesta 
a fost dat pe pământ de către Domnul. 

Cine va înfăţişa bucuria de a cunoaşte pe Domnul şi cu nesa- 
țiu a tinde către Dânsul zi şi noapte? O, cât de binecuvântaţi şi 

fericiți sântem noi, creştinii. Nu este lucru mai de preţ decât a 
cunoaşte pe Domnul, şi nimic mai rău decât a nu-L cunoaşte. 
Dar şi acela este fericit care, măcar că nu-L cunoaşte, totuși 
crede. 


Am început să fac precum m'au învățat Domnul, şi s'a 
îndulcit sufletul meu de odihna întru Dumnezeu, şi acum zi şi 
noapte cer de la Dumnezeu smerenia lui Hristos. O, a lui Hris- 
tos smerenie. Eu o cunosc, măcar că nu o pot dobândi. O cunosc 
din harul lui Dumnezeu, dar a o arăta nu pot. O caut ca pe un 
luminos mărgăritar de mare preţ. Mai iubită este sufletului şi 
mai dulce decât întreaga lume. Am cunoscut-o din cercare. lar 
voi să nu vă uimiţi de aceasta. Duhul Sfânt pe pământ viază în 
noi, şi El ne luminează. El ne dă a cunoaşte pe Dumnezeu. El ne 
dă a iubi pe Domnul. El ne dă a gândi pe Dumnezeu. El ne dă 
darul cuvântului. El ne dă a slavoslovi pe Domnul. El ne dă 
bucuria şi veselia. 

Duhul Sfânt ne dă a duce lupta cu vrăjmaşii şi a-i birui. 


Rog pe toţi oamenii: Să alergăm către pocăință, şi vom vedea 
atunci milostivirea Domnului. Dar pe cei ce văd vedenii şi cred 
în ele îi rog să înțeleagă că din aceasta se vădeşte la ei mândrie, 
ȘI împreună cu ea, îndulcirea slavei deşarte, în care nu se află 
smeritul duh al pocăinţei; iar aceasta este o pacoste, căci fără 
smerenie nu este cu putinţă a birui pe vrăjmaşi. 

Eu de două ori m'am înşelat. Odată vrăjmaşul mi-a arătat 
lumină, și gândul îmi spunea: Primeşte, este harul. Altădată am 
primit o vedenie, şi mult am suferit de la ea. Odată, la sfârşitul 
privegherii, când cântau «Toată suflarea laude pre Domnul», 
am auzit cum Împăratul David, în cer, cânta slavoslovia lui 

Dumnezeu. Mă aflam sus la cor, şi mi se părea că nu este nici 
acoperiş, nici cupolă, şi că văd cerul deschis. Am vorbit despre 
aceasta cu patru bărbaţi înduhovniciţi, dar nici unul din ei nu 
mi-a spus că vrăjmaşul îşi bătea joc de mine, iar eu credeam că 
dracii nu pot slavoslovi pe Dumnezeu, şi deci vedenia nu era de 
la vrăjmaşi. Dar înşelăciunea slavei deşarte mă lupta, şi din nou 
am început să văd draci. Atunci am văzut că mă înşelasem, şi 
am descoperit totul duhovnicului, şi i-am cerut rugăciunile; iar 
pentru rugăciunile sale eu sânt acum mântuit, şi totdeauna mă 
rog Domnului să-mi dea duhul smereniei. Şi de mi s'ar pune 
întrebarea: Ce voieşti de la Dumnezeu, ce daruri? — aş răspunde: 
Duhul smereniei, de care se bucură Dumnezeu mai mult decât 
de toate. Pentru smerenia Ei, Fecioara Maria a devenit Maica 
lui Dumnezeu, şi este proslăvită în cer şi pe pământ mai mult 
decât toţi. Ea s'a dăruit cu totul voii lui Dumnezeu — «lată roaba 
Domnului», a spus Ea; şi noi toţi trebuie să urmăm Sfintei 
Fecioare. 


Pentru smerenie sufletul dobândeşte odihnă în Dumnezeu, 
dar spre a-şi păstra acea odihnă sufletul îndelung va să se în- 
veţe. Ne pierdem odihna fiindcă nu ne-am întărit în smerenie. Şi 
pe mine mult mau înşelat vrăjmaşii. Gândeam: Sufletul meu 
cunoaşte pe Domnul, ştie cât este El de bun şi cât de mult ne 
iubeşte; cum de-mi vin gânduri rele? Şi multă vreme nu am 
putut desluşi, până când m'au luminat Domnul, iar atunci am 
cunoscut că din mândrie se ivesc gândurile rele. 


Un monah neiscusit suferea de draci, şi când s'au năpustit 
asupra lui a fugit, iar ei goneau după el. 

De ţi se întâmplă ceva asemănător, tu să nu te înfricoşezi şi 
să nu fugi, ci stai cu bărbăţie, smereşte-te şi zi: «Doamne milu- 


PENTRU RĂZBOIUL DUHOVNICESC 463 


ieşte-mă, căci mare păcătos sânt», şi dracii se vor face nevăzuţi; 
dar dacă vei fugi ca un fricos, ei te vor goni în prăpastie. Amin- 
teşte-ți că în ceasul când te năpădesc dracii, atunci şi Domnul 
caută asupra ta — cât de mult nădăjduieşti tu la Dânsul? 

De vei vedea limpede pe satana, şi te va arde cu focul său, şi 
va voi să-ţi înrobească mintea, tu iarăşi nu te înfricoşa, ci cu 
tărie nădăjduieşte întru Domnul şi zi: «Sânt mai rău decât toți», 
ŞI se va duce de la tine vrăjmaşul. 

De vei simți că un duh rău lucrează înlăuntrul tău, nici atunci 
nu slăbi, ci spovedeşte-te curat, şi osârduitor cere Domnului duh 
smerit, şi Domnul negreşit va da, iar atunci, în măsura smere- 
niei tale, vei simţi har în sineţi, dar când deplin se va smeri 
sufletul tău, vei afla desăvârşită odihnă. 

Şi asemenea război duce omul întreaga viață. 

Sufletul ce a cunoscut pe Domnul în Duhul Sfânt, chiar de 
cade mai târziu în înşelare nu se înfricoşează, ci amintindu-şi de 
dragostea lui Dumnezeu, şi ştiind că lupta cu vrăjmaşii este 
îngăduită din pricina slavei deşarte şi mândriei, se smereşte şi 
cere Domnului vindecare, şi Domnul vindecă sufletul, uneori 
curând, dar alteori încet, puţin câte puţin. Cel ascultător, care 
crede duhovnicului şi nu se încrede în sine, degrab se vindecă 
de tot răul ce i-au pricinuit vrăjmaşii, dar cel neascultător nu se 
îndreptează. 


Lupta sufletului cu vrăjmaşul este până la mormânt. lar dacă 
în războiul obişnuit se omoară doar trupul, războiul nostru este 
mai greu şi mai primejdios, căci poate pieri şi sufletul. 

Pentru mândria mea Domnul au îngăduit vrăjmaşului de 
două ori să facă război cu sufletul meu, astfel că sufletul mi se 
afla în iad; şi pot spune că dacă sufletul este bărbătos, va sta, 
dar de nu, poate pieri pe veci. Tuturor celor ce, asemenea mie, 
se vor afla într'o astfel de năpastă, le scriu: Staţi cu bărbăţie, şi 

cu tărie nădăjduiţi în Domnul, şi vrăjmaşii nu vor putea răzbi, 
căci Domnul i-au biruit. Prin harul lui Dumnezeu am cunoscut 
că Domnul cu milostivire se grijeşte de noi, şi nici o rugăciune, 
nici un gând bun piere înaintea lui Dumnezeu. Domnul adesea 
pare a nu ne auzi, dar aceasta numai pentru că noi sântem mân- 
dri şi pentru că nu ne este de folos. Greu este să desluşeşti mân- 
dria în sine, dar pe cel mândru Domnul îl lasă a se zbate cu 
propria-i neputinţă, câtă vreme nu se smereşte. Dar când sufle- 
tul se smereşte, vrăjmaşii sânt înfrânți şi sufletul află mare odih- 
nă în Dumnezeu. 


De două ori am fost în Duhul Sfânt, şi de două ori m'am 
aflat într'o mare năpastă şi am răbdat o grea ispitire. lar odată 
mi s'a îngăduit următoarea încercare din pricina mândriei: harul 
Sfântului Duh sa depărtat de la mine, iar eu m'am simțit ca un 
dobitoc în trup omenesc. Cu mintea nu L-am uitat pe Dumne- 
zeu, dar sufletul se pustiise ca la dobitoace. Am început să mă 
pocăiesc şi harul s'a întors. Aceasta s'a îndelungat vreme de trei 
zile. 

Mi s'a întâmplat de asemenea, în vremea rugăciunii, să nu 
ştiu de eram în trup sau în afara trupului, dar sufletu-mi vedea 
pe Dumnezeu. 

Și iată acum ştiu din cercare ce înseamnă a fi în Duhul Sfânt, 
şi ce înseamnă a fi fără El. 

O, fraţilor, de ați putea pricepe zbuciumul sufletului care a 
purtat Duhul Sfânt şi apoi L-a pierdut. Acel zbucium este de 
nerăbdat. Sufletul este atunci într'un mecaz şi într'o durere de 
nepovestit. 

O, este chinul lui Adam după ce s'a izgonit din rai. 

Cine poate înţelege raiul? Cel ce poartă în sine Duhul Sfânt, 
acela poate a-l înțelege, în parte, căci raiul este Împărăţia Du- 
hului Sfânt, iar Duhul Sfânt şi în cer, şi pe pământ acelaşi este. 

Gândeam: Eu sânt o urâciune, şi merit toată pedeapsa; iar 
Domnul în loc de pedeapsă mi-au dat Duhul Sfânt. O, mai dulce 
este Duhul Sfânt decât tot ce este pământesc. Este hrana cea 
cerească, este bucuria sufletului. 

De voieşti simţit a avea harul Sfântului Duh, smereşte-te ca 
Sfinţii Părinți. Pimen cel Mare a zis ucenicilor săi: «Credeţi-mă, 
fiilor, unde este satana, acolo şi cu voi fi». Curelarul din Ale- 
xandria cugeta: «Toţi se vor mântui, eu unul voi pieri», iar 
Domnul au descoperit Marelui Antonie că la măsura curelarului 
el nu ajunsese. Ei duceau un război crâncen cu vrăjmaşii şi se 
deprinseseră a cugeta smerit despre sineşi, şi pentru aceea Dom- 
nul i-au iubit. 

Și mie au dat Domnul a pătrunde puterea acestor cuvinte. Şi 
eu, când îmi țin mintea în iad, sufletul îmi este în linişte, dar 
când uit aceasta, îmi vin gânduri neplăcute lui Dumnezeu. 


Gândeam: Eu nu sânt decât ţărână, şi greşalnică ţărână, dar 
Domnul mi-au arătat a Sa milă peste măsură, şi mult mi-au dat 
al Său har, și se bucură duhul meu că, deşi sânt urâcios, Domnul 
totuşi mă iubeşte, şi de aceea sufletu-mi nesăţios trage către 
Dânsul, iar când Îl aflu, zic sufletului meu: la aminte acum să 
nu-L pierzi, «ca să nu vie ţie ceva mai rău», căci mare chin este 
când sufletul pierde harul Sfântului Duh. 

Credeţi-mă, înaintea feței Domnului scriu, pe Carele cunoaş- 
te sufletul meu. Pentru a păstra harul trebuie tot mereu să te 
smereşti. lată şi Domnul, pe cei ce lucrează Lui, cu milostivire 
îi smereşte. Antonie cel Mare cugeta că în pustie el este mai în 
vârstă decât toți şi mai desăvârşit decât toți, dar Domnul l-au 
trimis către Pavel Thiveul, şi a văzut Antonie pe unul mai în 

vârstă şi mai desăvârşit decât el. 

Cuviosul Zosima cugeta că este monah din copilărie şi că 
nimenea poate împreună-grăi cu dânsul, dar l-a smerit Maria 
Eghipteanca, şi atunci a văzut că de departe nu atinsese măsura 
ei. 

Pe Sfinţitul Tihon din Zadonsk l-a smerit un nebun întru 
Hristos, l-a plesnit peste obraz şi i-a zis: «Nu te semeţi». 

Astfel Milostiv Domnul smereşte pe sfinți, ca ei să rămână 
până întru sfârşit smeriţi. lar noi cu atât mai mult trebuie să ne 
smerim. Eu cer zi şi noapte de la Dumnezeu smerenia lui 
Hristos. Sufletul însetează a o dobândi. Este cel mai înalt dar al 
Duhului Sfânt. În smerenia lui Hristos este şi dragostea, şi pa- 
cea, şi blândeţea, și înfrânarea, şi ascultarea, și îndelungă-răb- 
darea, şi toate bune-săvârşirile se cuprind într" însa. 


Sufletul smerit, ce poartă din belşug în sine harul Sfântului 
Duh şi îl păstrează, în vremea dumnezeieştilor vedenii are multă 
putere de a le purta, dar cine are puţin har cade cu faţa la pă- 
mânt, căci puțină este în el puterea harului. 

Astfel, pe Thavor, când Domnul S'au schimbat la chip, Moi- 
si şi Ilie stând în picioare grăiau cu EI, dar Apostolii au căzut cu 
fața la pământ; dar mai târziu, când s'a înmulțit într'înşii harul 
Sfântului Duh, rămâneau şi ei în picioare când li se arăta Dom- 
nul și, aşijderea, puteau grăi cu Dânsul. 

Astfel şi Cuviosul Serghie, arătându-i-se Maica Domnului, 
sta în picioare înaintea Ei, căci avea din belşug harul Sfântului 
Duh, dar ucenicul său Miheia a căzut cu faţa la pământ şi nu 
putea căuta la Maica Domnului. Şi Serafim din Sarov avea din 
belşug harul Sfântului Duh şi rămânea în picioare când 1 se 
arăta Maica Domnului, dar uceniţa lui a căzut cu faţa la pământ, 
căci avea mai puțin har. 

Tot aşa, dacă sufletul are în sine har, când vede draci nu se 


PENTRU RAZBOIUL DUHOVNICESC 467 


teme de ei, căci simte în sine puterea lui Dumnezeu. 


Este ceasul al patrulea din noapte. Şed în chilia mea ca într'o 
cămară împărătească, în pace şi iubire, şi scriu. Dar când vine 
harul cel mare, atunci nu mai pot scrie. 


MAREA ȘTIINȚĂ 


Câtă vreme viețuim pe pământ trebuie să învăţăm a duce 
lupta cu vrăjmașii. Mai greu decât toate este a ne omori trupul 
pentru Dumnezeu şi a birui iubirea de sine. 

Pentru a birui iubirea de sine neapărat trebuie totdeauna a ne 
smeri. Aceasta este marea ştiinţă, pe care nu degrab o deprinzi. 

Trebuie să te socoteşti mai rău decât toţi şi să te osândești la 
jud. Astfel se smereşte sufletul şi se dobândeşte plânsul pocăin- 
(ci de la care se naşte bucuria. Bine este să-ți deprinzi sufletul a 
cugeta: arde-voi în focul iadului. Dar ce păcat că puţini o înţe- 
lcp. Mulţi deznădăjduiesc şi pier. Sufletul lor se sălbăticeşte, şi 
nu mal vrea nici să se roage, nici să citească, nici să se mai 
pândcască la Dumnezeu. 

Trebuie să te osândeşti în suflet, dar să nu deznădăjduieşti de 
milosârdia şi de dragostea lui Dumnezeu. Trebuie să dobândeşti 
«duh smerit şi zdrobit; atunci se vor depărta toate gândurile și 
mintea se va curăți. Dar trebuie şi să-ți cunoşti măsura, spre a 
nu împovăra sufletul peste măsură. Învață să te cunoşti şi dă 
sufletului nevoinţă pe măsură. 


Nu toate sufletele au aceeași putere: unele sânt tari ca piatra, 
«lar altele slabe ca fumul. Asemenea fumului sânt sufletele mân- 
dice. Precum vântul poartă fumul orişiunde, aşa şi vrăjmaşul le 

trage unde voieşte, căci ele ori nu au răbdare, ori sânt uşor 
înşelate de vrăjmaşi. Dar sufletele smerite păzesc poruncile 
Domnului şi stau neclătit într' însele, ca o stâncă în mare de care 
se sparg valurile. Ele s'au dat voii lui Dumnezeu, şi cu mintea 
văd pe Dumnezeu, şi Domnul le dă harul Sfântului Duh. 

Cel ce viețuieşte după porunci, în fiecare ceas şi clipă simte 
har în sufletu-i. Dar sânt şi cei ce nu pricep venirea lui. 


Cel ce a cunoscut dragostea lui Dumnezeu va zice: Nu am 
păzit poruncile. Măcar că mă rog zi şi noapte, şi toată bună-să- 
vârşirea încerc a făptui, ci porunca pentru dragostea lui Dum- 
nezeu nu am plinit. Doar în rare clipite ajung la porunca lui 
Dumnezeu, dară sufletul ar dori în toată vremea să petreacă în 
ea. Când în minte se adaugă gânduri străine, atunci mintea 
cugetă şi pe Dumnezeu, şi acel lucru; cu alte cuvinte, porunca: 
Să iubeşti din toată mintea şi din toată inima — nu este deplin 
împlinită; dar când mintea deplin este în Dumnezeu, și nu sânt 
şi alte gânduri, atunci se împlineşte cea dintâi poruncă — dar 
iarăși, încă nu de tot. 

Dragostea către Dumnezeu este felurită. Cel ce se luptă cu 
gândurile rele iubeşte, în măsura sa, pe Dumnezeu. Cel ce se 
luptă cu păcatul roagă pe Dumnezeu să-i dea putere a nu greşi, 
dar, din neputinţă, încă mai cade în păcat, şi se mâhneşte de 
cădere, şi se căieşte; el are har în adâncul sufletului şi al minţii, 
dar patimile încă nu sânt înfrânte. Dar cel ce şi-a învins patimile 
nici nu mai are lupte, ci doar se păzeşte întru toate, cum să nu 
cadă în păcat; acesta are har din belşug, şi simțit. Dar cel ce 
simte har şi în suflet, şi în trup, acela este bărbat desăvârşit, şi 
de va păstra acel har trupul său se va sfinţi şi va deveni moaşte. 


SAVA E 

PENTRU GÂNDURI ȘI ÎNŞELARE 


ine minte două gânduri şi teme-te de ele. Unul zice: 
Eşti un sfânt; celălalt: Nu te vei mântui. Amândouă 
sânt de la vrăjmaşul şi nu este în ele adevăr. Ci tu 
gândeşte: Sânt un mare păcătos, dar Domnul este Mi- 
lostiv, mult iubeşte oamenii, şi greşalele mele le va ierta. 

Crede aceasta, și iată ce va fi ție: ierta-va Domnul. Ci să nu 
nădăjduieşti în nevoinţele tale, măcar că mult te nevoieşti. Un 
nevoitor mi-a spus: «Negreşit trebuie să fiu miluit, căci fac atâ- 
tea metanii zilnic); dar când a venit moartea şi-a sfâşiat cămașa 
de pe dânsul. 

Astfel, nu pentru nevoinţele noastre, ci în dar, pentru bună- 
tatea Sa miluieşte Dumnezeu. Domnul voieşte ca sufletul să fie 
smerit, fără răutate, şi tuturor cu dragoste să ierte; atunci și 
Domnul va ierta cu dragoste. Domnul iubeşte pe toţi, iar noi da- 
tori sântem să facem asemenea Lui şi să iubim pe toţi, iar de nu 
putem, să cerem, şi Domnul nu va lepăda, şi va ajuta cu al Său 
har. 


Încă începător fiind am cunoscut dragostea lui Dumnezeu; şi 
este de nepovestit. Sufletul simte că este cu Dumnezeu şi în 
Dumnezeu, şi duhul se bucură de Domnul, chiar dacă trupul ne- 
putințează de bunătatea lui Dumnezeu. Dar acel har se poate 

pierde şi pentru un singur gând rău. 

Cu gândul rău pătrunde în noi puterea vrăjmașului, iar atunci 
sufletul se întunecă şi gânduri rele îl sfâşie; omul îşi simte 
atunci pierzama şi vede că fără harul lui Dumnezeu el nu este 
decât greşalnică şi neputincioasă ţărână. 


Sufletul ce a cunoscut pe Domnul, din îndelungă cercare se 
învaţă că dacă omul vieţuieşte după porunci va simţi harul în si- 
ne, măcar şi într'o mică măsură, şi va avea îndrăzneală în rugă- 
ciune; dar de va greşi cu un singur gând şi nu sc va pocăi, harul 
se ascunde, şi atunci sufletul tânjeşte şi plânge înaintea lui 
Dumnezeu. 

Astfel întreaga viaţă sufletul şi-o petrece în luptă cu gându- 
rile. Dar tu nu slăbi din pricina luptei, căci Domnul iubeşte pe 
luptătorul plin de bărbăţie. 


Relele gânduri chinuie sufletul mândru, şi câtă vreme nu se 
smereşte, nu va cunoaşte odihnă din partea lor. Când rele gân- 
duri te năpădesc, tu strigă către Dumnezeu asemenea lui Adam: 
«Doamne, Făcătorul meu şi Ziditorule, Tu vezi cât de sfâşiat 
este sufletul meu de gânduri rele... Miluieşte-măy». Iar când stai 
înaintea feţei Stăpânului aminteşte-ţi cu tărie că toate cererile 
tale, dacă sânt spre folos, EI le va împlini. 


Venit-a nourul, acoperit-a soarele şi s'a făcut întunerec. Tot 
astfel, pentru un singur gând mândru sufletul pierde harul şi-l 
acoperă întunerecul. Dar tot aşa, pentru un singur gând smerit 
iarăşi vine harul. Am încercat acesta pe mine însumi. 

Să ştii că dacă gândul tău înclină a urmări pe oameni, cine ce 
face, acesta este semnul mândriei. 

la seama la sine-ți, ia aminte asupră-ţi şi vei vedea: cum se 
înalță sufletul asupra fratelui, îndată îi urmează un gând rău, 
neplăcut lui Dumnezeu, şi astfel sufletul se smereşte. lar de nu 
se smereşte va urma o mică ispită. Dacă iarăși nu se smereşte, 
începe lupta curviei. lar dacă iarăşi nu se smereşte, va cădea în- 
tr'un mic păcat. Dacă nici atunci nu se smereşte, va suferi un 
păcat mare. Şi aşa va tot greși, câtă vreme nu s'a smerit. Dar de 
îndată ce se pocăiește, şi Milostiv Domnul dă sufletului pace şi 
umilință, iar atunci toate cele rele vor trece şi toate gândurile 
vor pieri. Dar apoi să ţii smerenia din toate puterile, căci altfel 
iarăşi vei cădea în păcat. 


Dacă vede că sufletul nu s'a întărit în smerenie, Domnul ridi- 
că harul, dar tu să nu te împuţinezi cu sufletul pentru aceasta: 
harul este în tine, dar ascuns. Tu învaţă-te să-ți tai gândurile 
dintru început. lar când uiţi şi nu le izgonești îndată, atunci po- 
căieşte-te. Osteneşte-te întru aceasta spre a dobândi deprin- 
derea. Sufletul cunoaşte deprinderea; cum se deprinde, aşa va și 
face toată viața. 

Omul bun are gânduri bune, iar cel rău — rele; dar fiecare tre- 
buie să se înveţe a se lupta cu gândurile, şi din cele rele să scoa- 
tă bune. lată semnul unui suflet cercat. 

Vei întreba: Cum se face aceasta? 

Uite aşa: Precum omul viu simte când îi este frig sau când îi 
este cald, aşa şi cel ce a cunoscut din cercare Duhul Sfânt sumte 
când în suflet este har, şi când vin duhuri rele. 

Domnul dă sufletului înțelegere spre a cunoaşte voia Sa. 
Asemenea şi gândurile de la vrăjmaşi, sufletul le cunoaşte nu 
după chipul lor din afară, ci după cum lucrează asupra sufle- 

tului. 
Aceasta prin cercare se cunoaşte, dar pe cel necercat vrăj- 
maşii uşor îl înşală. 


Vrăjmaşii au căzut prin mândrie, iar pe noi tot acolo ne trag 
şi ne aduc gânduri de laudă. lar dacă sufletul primeşte lauda, 
harul se depărtează, câtă vreme sufletul nu s'a smerit. Și astfel 
toată viața omul se va învăţa smerenia lui Hristos, şi câtă vreme 
nu s'a învăţat, nu va cunoaşte sufletul odihnă de la gânduri, şi 
nu va putea să se roage cu mintea curată. 


Cel ce voieşte a se ruga curat nu trebuie să cunoască nici o 
veste din ziare, nu trebuie să citească din cărți rele sau să afle cu 
1scodire ceva din viaţa altora. Toate acestea aduc minţii gânduri 
necurate iar când omul voieşte a le desluşi, ele din ce în ce mai 
mult vor rătăci şi vor chinui sufletul. | 


Când sufletul învață de la Domnul iubirea, îi este milă de 
întreaga lume, de fiece făptură a lui Dumnezeu, şi se roagă ca 
toți oamenii să se pocăiască şi să primească harul Sfântului 
Duh; dar dacă sufletul pierde harul, se îndepărtează şi dragostea 
de la el, căci fără harul lui Dumnezeu cu neputinţă este a iubi 
vrăjmaşii, iar atunci din inimă purced gânduri rele, precum zice 
Domnul (Mt. 15: 19; Mc. 7: 21-22). 

Să ştii bine că dacă te muncesc gânduri rele înseamnă că nu 
eşti smerit. Domnul au zis: «Învăţaţi de la Mine, căci Eu sânt 
blând şi smerit cu inima, şi veţi afla odihnă sufletelor voastre» 
(Mt. 11:29). 

Fără smerenia lui Hristos sufletul niciodată nu va fi odihnit 
în Dumnezeu, ci tot mereu va fi învolburat de felurite gânduri 
care nu-i vor da să vază pe Dumnezeu. 

Fericit cel ce s'a smerit, căci el a aflat desăvârşită odihnă în 
Dumnezeu. Eu până astăzi cer în toate zilele smerenie de la 
Domnul, căci Duhul Sfânt au învăţat sufletul meu ce este sme- 
renia lui Hristos, şi de aceea însetez a o dobândi. 

O, smerenia lui Hristos. Cel ce te-a gustat, cu nesațiu râvni- 
va către Dumnezeu zi şi noapte. 


O, cât de neputincios sânt. Puțin am scris, şi am şi obosit, şi 
trupul caută odihnă. Şi Domnul pe pământ au cunoscut în trup 
neputința omenească; şi El, Milostivul, obosise de călătorie şi 
dormea în corabie în vremea furtunii; iar când ucenicii L-au 
trezit, El au poruncit să se liniştească marea şi vântul, şi s'a 
făcut linişte mare. 

Tot astfel şi în sufletele noastre, când chemăm sfânt numele 
Domnului, vine o mare pace. 

O, Doamne, dă-ne a Te lăuda până la suflarea noastră cea 
mai de pe urmă. 


CD OD 


n înşelare omul cade fie din necercare, fie din mân- 
drie. lar dacă din necercare, Domnul curând va vin- 
deca; dar dacă din mândrie, îndelung va suferi sufle- 
tul, câtă vreme nu s'a învățat smerenia, şi atunci îl va 
vindeca Domnul. 

Cădem în înşelare atunci când credem că sântem mai deş- 
tepți sau cu mai multă experienţă decât alții, şi chiar decât du- 
hovnicul. Aşa gândisem eu, necercat fiind, şi am suferit pentru 
aceasta, şi foarte mulțămesc lui Dumnezeu că prin aceasta El 
m'au smerit şi m'au înțelepțit, şi nu au depărtat mila Sa de la 
mine. lar acum gândesc că fără mărturisire la duhovnic este cu 
neputinţă să te izbăveșşti de înșelare, căci duhovnicilor le este 
dată de la Domnul stăpânirea de a lega şi dezlega. 


De vei vedea lumină înlăuntrul tău sau în afara ta, tu să nu o 
crezi, de nu va fi în tine, împreună cu lumina, umilință către 
Dumnezeu şi dragoste către aproapele; dar nici să nu te sperii, 
ci smereşte-te, şi lumina aceea se va face nevăzută. 

De vei vedea o oarecare vedenie, sau chip, sau vreun vis, să 
nu te încrezi în ele, căci dacă este de la Dumnezeu, Domnul va 
şi lumina. Sufletul ce nu a cunoscut după gust Duhul Sfânt nu 
poate desluşi vedenia, de unde este. Vrăjmaşul dă sufletului o 
anume îndulcire amestecată cu slavă deşartă, şi prin aceasta se 
cunoaşte înşelarea. 

Părinţii spun că vedenia vrăjmașă aduce sufletului turburare. 
Dar numai sufletul smerit, care nu se socoteşte vrednic de vede- 
nii, acela simte turburare sau frică de la lucrarea vrăjmăşească; 
însă cel semeţ poate să nu cerce nici o frică, nici chiar turburare, 
căci el doreşte vedenii şi se socoteşte vrednic de ele, şi drept 
aceea vrăjmaşul uşor îl înşală. 

Cele cereşti se cunosc prin Duhul Sfânt, iar cele pământeşti — 
cu mintea; dar cel ce doreşte a cunoaşte pe Dumnezeu prin a sa 
minte şi prin știință, acela se află în înşelare, căci Dumnezeu se 
cunoaşte numai prin Duhul Sfânt. 

Dacă vezi cu mintea draci, smereşte-te şi încearcă să nu vezi, 
dar du-te degrabă la duhovnic sau la Bătrânul căruia te-ai încre- 
dinţat. Duhovnicului spune-i toate, şi Domnul te va milui, şi te 

vei izbăvi de înşelare. Dar de vei gândi că în viața duhov- 
nicească ştii mai mult decât duhovnicul, şi încetezi a-i mai 
spune la spovedanie ce se petrece cu tine, pentru această mân- 
drie negreşit ţi se va îngădui o oarecare înşelare, spre a te în- 


țelepți. 


Cu vrăjmaşii luptă-te prin smerenie. 

Când vezi că se luptă cu mintea ta o altă minte, atunci sme- 
reşte-te, şi lupta va înceta. 

De ţi se va întâmpla a vedea draci, nu te înfricoşa, ci sme- 
reşte-te, şi dracii se vor face nevăzuţi. Dar de te va stăpâni frica, 
nu vei scăpa de o oarecare vătămare. Fii cu bărbăţie. Adu-ţi 
aminte că Domnul caută asupra ta, spre a vedea de nădăjduieşti 
întru Dânsul. 

De ai căzut în înşelăciune şi voieşti a te izbăvi de ea, nu dez- 
nădăjdui, căci iubeşte Domnul oamenii şi-ţi va da a te îndrepta, 
şi vei avea odihnă de gândurile pe care le aduc vrăjmaşii. Insă 
pentru ca sufletul să afle odihnă de draci, trebuie să te smereşti 
şi să zici: «Sânt mai rău decât toți, şi mai rău decât tot dobitocul 
Şi fiara sălbatecă», şi spovedeşte-te curat preotului, şi dracii vor 
fi izgoniți. 


Precum oamenii intră într'o casă şi ies din ea, aşa şi gându- 
rile de la draci vin, şi din nou pot să se ducă, dacă tu nu le pri- 
meşti. 

Dacă gândul îți spune să furi, iar tu îi faci ascultare, prin 
aceasta ai dat stăpânire dracului asupra ta. Dacă sufletul îți spu- 
ne să mănânci mult, până la sațiu, şi vei mânca mult, dracul 
iarăşi va lua stăpânire asupra ta. Şi astfel, de te va stăpâni gân- 
dul oricărei patimi, te vei face sălaş dracilor. Dar de vei aduce 
pocăinţa cuvenită ei se vor cutremura şi vor fi nevoiți să se 
ducă. 

Când plângem pentru păcate şi ne smerim sufletul, nu avem 
vedenii, şi nici sufletul nu le doreşte, dar când părăsim plânsul 
ŞI smerenia putem fi ademeniţi de ele. 

Multă vreme nu am ştiut de ce trebuie să-ți zdrobeşti sufle- 
tul, de vreme ce Domnul au iertat greşalele. Dar apoi am înţeles 
că cel ce nu are zdrobirea sufletului, nu poate rămâne statornic 
în smerenie, căci duhurile rele sânt mândre, ele şi nouă ne 
însuflă mândrie, dară Domnul învață blândeţea, smerenia şi 
iubirea, iar prin acestea sufletul află odihna. 

În lupta noastră trebuie să avem bărbăţie. Domnul au zis 
Prorocului Ieremia: «Du-te, propovăduieşte, şi fii cu bărbăţie, 
altminteri te voi pedepsi» (cf. ler. 1: 17: «Grăieşte către ei toate 
câte voi porunci ţie, nu te teme de faţa lor, ca să nu te ruşinez 
înaintea ochilor lor»). 

Domnul iubeşte sufletul bărbătos şi înțelept, dar de nu avem 
nici una, nici alta, trebuie să cerem de la Dumnezeu şi să facem 
ascultare de duhovnici: în ei viază harul Sfântului Duh. Mai cu 
seamă omul vătămat de lucrarea drăcească nu trebuie să se 
încreadă în sine întru nimic, ci să asculte de duhovnic. 

Necazurile sufleteşti ne vin din pricina mândriei; dar cele 
trupeşti adesea sânt îngăduite de Dumnezeu din dragoste pentru 
noi, precum a fost cu mult-răbdătorul Iov. 

A desluşi în sine mândria este lucru foarte anevoios. Dar iată 
unele semne: de năvălesc asupra ta vrăjmaşii (dracii), sau de te 
chinuie gânduri rele, aceasta înseamnă că în tine nu este smere- 
ni€, şi deci, chiar de n'ai desluşit în tine mândria — smereşte-te. 

Dacă eşti mânios sau, cum se zice, nervos, aceasta este o 
adevărată pacoste. Dacă cineva suferă de atacuri de furie sau de 
frică, aceste boli se lecuiesc printr'un duh smerit şi pocăință, şi 
prin a iubi pe fratele, şi a iubi pe vrăjmaşi. 

dam, părintele întregii lumi, în rai a cunoscut des- 
fătarea iubirii lui Dumnezeu, şi de aceea, când a fost 
gonit din rai pentru păcat, şi s'a lipsit de dragostea lui 
Dumnezeu, amar a suferit, şi cu mare suspin se tân- 
guia în toată pustia. Sufletul său era chinuit de gândul: «Pre 
iubitul Dumnezeu am întristat). Nu atâta îi părea rău după rai şi 
după frumuseţea lui, cât pentru că se lipsea de iubirea lui Dum- 
nezeu care, în chip nesățios, în fiece clipă trage sufletul către 
Dumnezeu. 

Aşa şi tot sufletul care a cunoscut pe Dumnezeu în Duhul 
Sfânt, iar apoi a pierdut harul, cearcă chinul lui Adam. Sufletul 
doare şi amarnic se căieşte când mâhnește pe Domnul cel iubit. 

Tânjea Adam pe pământ, şi amarnic se tânguia, şi pământul 
nu îi era drag. El se stingea după Dumnezeu şi zicea: 

«Tânjeşte sufletul meu dupre Domnul, şi cu lacrămi caut pre 
El. Cum să nu-L caut? Când eram cu El sufletul meu era vesel 
Şi liniştit, şi vrăjmaşul la mine nu ajungea; dar acum un duh rău 
a pus stăpânire asupra mea şi îmi clatină şi chinuie sufletul, şi 
de aceea tânjeşte sufletul meu dupre Domnul până la moarte, şi 
râvneşte duhul meu către Dumnezeu, şi nimica pre pământ mă 
veseleşte, şi de nimica voieşte sufletul meu a se mângâia, ci 
voieşte din nou a vedea pre El şi a se plini întru Dânsul. Nu pot 
a-L uita nici o clipă, şi se stinge sufletul meu dupre Dânsul, şi 

de multă durere cu suspin plâng: Miluieşte-mă, Dumnezeule, 
pre căzută zidirea Ta». 

Aşa se tânguia Adam, şi lacrămile îi curgeau de pe față pe 
piept şi pe pământ, şi întreagă pustia îi auzea suspinurile; fiarele 
şi pasările tăceau întristate; iar Adam se tânguia, căci pentru 
păcatul său toți pierduseră pacea şi iubirea. 

Mare era durerea lui Adam, dacă se izgonise din rai, dară 
când a văzut pe fiul său Avel ucis de fratele Cain, încă mai 
mare i s'a făcut durerea, şi se muncea cu sufletul, şi se tânguia, 
şi gândea: «Din mine vor izvori şi se vor înmulţi noroade, şi 
toate vor suferi şi vor viețui în vrăjmăşie, şi se vor ucide unul 
pre altul». Şi această durere a lui era adâncă precum marea, şi a 
o înțelege poate numai cel al cărui suflet a cunoscut pe Domnul 
şi cât de mult ne iubeşte El. 

Și eu am pierdut harul, şi împreună cu Adam strig: 

«Milostiv fii mie, Doamne, dăruieşte-mi duhul smereniei şi 
al iubirii». 

O, iubire a Domnului! Cine te-a cunoscut, neostoit te caută 
zi şi noapte, şi strigă: 

«Tânjesc dupre Tine, Doamne, și cu lacrămi Te caut; cum nu 
Te voi căuta? Tu mi-ai dat a Te cunoaşte în Duhul Sfânt, şi 
această cunoaştere a lui Dumnezeu trage sufletul meu cu la- 
crămi a Te căuta». 


Plânge Adam: 

«Nu-mi este dorită pustia. Nu-mi sânt dragi munții înalți, 
nici lunca, nici pădurea, nici cântul pasărilor, nimica îmi este 
drag. Sufletu-mi zace în mare durere: scârbit-am pre Domnul. 
Și de m'ar lua Domnul din nou în rai, încă şi acolo mă voi mâh- 
ni Şi voi plânge: pentru ce pre Dumnezeul cel iubit am întris- 
tat). 

Pe Adam, după izgonirea sa din rai, sufletul îl durea şi multe 
lacrămi vărsa el de mâhnire. Tot aşa şi tot sufletul ce a cunoscut 
pe Domnul tânjeşte după Dânsul şi zice: 

«Unde eşti, Doamne? Unde eşti, Lumina mea? Căci Ţi-ai 
ascuns fața de la mine, şi sufletu-mi îndelung nu te vede, şi 
tânjeşte dupre Tine, şi cu lacrămi caută pre Tine». 

«Unde este Domnul meu? Pentru ce nu Îl văd în sufletul 
meu? Ce Îl opreşte a viia întru mine? Nu este dară întru mine a 
lui Hristos smerenie şi iubirea pentru vrăjmaşi) 


Dumnezeu este iubire fără sațiu, şi a o înfățişa este cu 
neputinţă. 

Umbla Adam pe pământ, şi pentru multe durerile inimii sale 
plângea, iar cu mintea cugeta la Dumnezeu; iar când neputinţă 
trupul său, şi nu mai putea vărsa lacrămi, duhul său şi atuncea 
ardea pentru Dumnezeu, căci nu putea uita raiul și frumuseţea 
lui; dar încă mai mult sufletul lui Adam iubea pre Domnul, şi 
însăşi puterea iubirii îl trăgea către Dânsul. 

O, Adame, eu scriu, dar tu vezi că slabă este mintea mea şi 
nu poate pricepe cum tânjeai tu dupre Dumnezeu şi cum purtai 
osteneala pocăinței. 

O, Adame, tu vezi că eu, fiul tău, pătimesc pre pământ. Puțin 
este în mine focul, şi abia de nu se stinge dragostea mea. 

O, Adame, cântă nouă cântul Domnului, ca să se veselească 
sufletul meu de Domnul şi să se scoale a lăuda şi a slăvi pre El, 
precum slăvesc pre Dânsul în ceruri Heruvimii şi Serafimii, şi 
precum toate cinurile cereştilor Îngeri cântă Lui întreit-sfânta 
cântare. 

O, Adame, părintele nostru, cântă nouă cântul Domnului, ca 
să auză întreg pământul, şi ca toți fiii tăi să-şi înalțe mintea către 

Dumnezeu, şi să se îndulcească de glasurile cereştii cântări, şi 
să-şi uite amarul pre pământ. 


Duhul Sfânt este iubire şi desfătare sufletului, minții şi tru- 
pului. Şi cel ce a cunoscut pe Dumnezeu în Duhul Sfânt, râv- 
neşte cu nesaţiu zi şi noapte către Dumnezeul cel viu, căci iu- 
birea lui Dumnezeu foarte este dulce. Dar când sufletul pierde 
harul, atunci din nou cu lacrămi caută pe Duhul Sfânt. 

Dară cel ce nu a cunoscut pe Domnul în Duhul Sfânt, acela 
nu poate cu lacrămi a-L căuta, şi sufletul lui totdeauna este lup- 
tat de patimi; mintea-i cugetă cele pământești, şi nu poate ajun- 
ge la vedenie şi a cunoaşte pe lisus Hristos. El se cunoaşte în 
Duhul Sfânt. 

Adam a cunoscut pe Dumnezeu şi raiul, şi după cădere cu 
lacrămi căuta pre El. 

- O, Adame, părintele nostru, spune nouă, fiilor tă, despre 
Domnul. Sufletul tău a cunoscut pre Dumnezeu pre pământ, 
cunoscut-a şi raiul, şi desfătarea lui, şi veselia, iar acum viețu- 
iești în ceruri şi vezi slava Domnului. Spune nouă cum se pro- 
slăveşte Domnul nostru pentru ale Sale patimi, şi cum sânt cân- 
tecele cântate în ceruri, şi cât de dulci sânt acele/cânturi, căci 
ele se cântă în Duhul Sfânt. 

Spune nouă despre slava Domnului, şi cât este El de mi- 
lostiv, şi cât iubeşte El a Sa zidire. 

Spune nouă şi despre Preasfânta de-Dumnezeu-Născătoare, 
cum este Ea mărită în ceruri, şi cu ce cântări se fericeşte. 

Spune nouă cum se bucură acolo Sfinţii, şi cum strălucesc ei 
cu harul; cum iubesc ei pre Domnul, şi cu ce smerenie înainte- 
stau ei lui Dumnezeu. 

O, Adame, mângâie şi îmbucură întristate sufletele noastre. 
Povesteşte nouă, ce vezi tu în ceruri?... 

Ce dară taci?... Iată întreg pământul zace în scârbe... 

Au doară tu, din dragoste de Dumnezeu, nu poţi nici să-ți 
mai aminteşti de noi? 

Au doară vezi pre Născătoarea-de-Dumnezeu în slavă şi nu 
te poți smulge de la acea vedenie, şi nu voieşti a spune nouă, 
celor mâhniţi, cuvânt duios, spre a uita amarul pre pământ? 

O, Adame, părintele nostru, tu vezi durerea fiilor tăi pre 
pământ. Ce dară taci? 

Grăieşte Adam: 

- Feţii mei, nu căutaţi către mine. Eu nu mă pot smulge de la 
iubirea lui Dumnezeu spre a grăi cu voi. Sufletu-mi este rănit de 
iubirea Domnului şi se veseleşte de frumuseţea Lui, şi cum mi- 
aş putea aduce aminte de pământ? Cei ce viază înaintea Feţei 
Stăpânului nu pot cugeta cele pământeşti. 

- O, Adame, părintele nostru, părăsitu-ne-ai pre sirimanii tăi. 
Și doară în amar petrecem pre pământ. Spune nouă, ce să facem 
spre a plăcea lui Dumnezeu? Caută asupra fiilor tăi împrăştiaţi 
în tot pământul, împrăştiaţi cu mintea lor. Mulţi uită pre Dum- 
nezeu, în întunerec viețuiesc şi merg în prăpastia iadului. 

- Nu mă turburați. Eu văd pre Maica Domnului în slavă, şi 
cum pot eu a mă smulge şi a grăi cu voi? Eu văd pre Sfinții 
Proroci şi Apostoli, iar ei toți sânt asemenea Domnului nostru 
lisus Hristos, Fiul lui Dumnezeu. 

Eu umblu prin grădinile raiului şi pretutindenea văz slava 
Domnului, căci Domnul este întru mine, şi mau făcut asemenea 
Lui. Aşa proslăveşte Domnul pre om, cât îl face asemenea Lui. 

- O, Adame, doară noi sântem fiii tăi. Spune nouă, carii ne 
mâhnim pre pământ, cum să moştenim raiul, ca şi noi, aseme- 
nea ție, să vedem slava Domnului. Sufletul nostru tânjeşte dupre 
Domnul, tu însă în ceruri viezi şi te bucuri de slava Domnului; 
rugămu-te, mângâie pre noi. 

- Ce înălțaţi către mine glasul, feţii mei? Domnul vă iubeşte 
şi au dat vouă poruncile. Păziţi-le, iubiţi-vă unul pre altul, şi 
veţi afla odihnă în Dumnezeu. Căiţi-vă în tot ceasul pentru că- 
derile voastre, spre a putea întâmpina pre Domnul. Domnul au 

zis: «Pre cei ce Mă iubesc, Eu iubesc, şi pre cei ce Mă pro- 
slăvesc, îi proslăvesc»). 

- O, Adame, roagă-te pentru noi, fiu tăi. De multe scârbe se 
întristează sufletele noastre. 


- O, Adame, părintele nostru, tu vieţuieşti în ceruri, şi vezi 
pre Domnul şezând în slavă de-a dreapta lui Dumnezeu-Tatăl. 
Tu vezi pre Heruvimi şi pre Serafimi, şi pre toți Sfinții, şi auzi 
cântările cerești, de dulceaţa cărora sufletul tău a uitat pământul. 
Noi însă ne mâhnim pre pământ şi mult tânjim dupre Dumne- 
zeu. Puțin este întru noi focul, ca înflăcărat să iubim pre Dom- 
nul. Însuflă-ne, ce sântem datori a face spre a afla raiul? 

Răspunde Adam: 

- Nu căutaţi către mine, feţii mei, căci cu, de desfătăciunea 
iubirii lui Dumnezeu, nu pot să-mi amintesc pământul. 

- O, Adame, tânjesc sufletele noastre, şi durerile ne-au îngre- 
uiat. Spune nouă cuvânt de mângâiere. Cântă nouă din cântările 
carile tu auzi în ceruri, ca să le auză tot pământul, şi oamenii să- 
şi uite amarul... O, Adame, întristați sântem foarte. 

- Nu căutaţi către mine. Vremea durerilor mele a trecut. De 
frumuseţea raiului şi de îndulcirea Duhului Sfânt nu îmi mai pot 
aduce aminte de pământ. Dară zic vouă: lubeşte pre voi Dom- 
nul, şi voi în iubire să vieţuiți, fiți ascultători stăpânulor, sme- 
riți-vă inimile, şi Duhul Sfânt va viia întru voi. El vine lin în 
suflet, şi împarte pace, şi fără cuvinte poartă mărturie pentru 
mântuire. Cântaţi lui Dumnezeu în dragoste şi în smerenia 
duhului, căci Domnul se bucură de aceasta. 

- O, Adame, părintele nostru, ce dară vom face? Noi cântăm, 
dară nu este în noi iubire, nici smerenie. 

- Căiţi-vă înaintea Domnului şi cereți. El iubeşte pre om şi 
toate dăruieşte. Şi eu mult m'am căit, şi mult m'am întristat, 
căci pre Dumnezeu am scârbit, căci pentru păcatul meu s'a 

pierdut pacea şi iubirea pre pământ. Lacrămile curgeau pre fața 
mea şi-mi udau pieptul şi pământul, şi pustia auzea suspinurile 
mele. Voi nu puteţi cuprinde durerile mele, nici cum mă tân- 
guiam eu dupre Dumnezeu şi rai. În rai fusesem bucuros şi 
vesel: Duhul lui Dumnezeu mă veselea şi suferințe nu cunoş- 
team nici una. Dar când m'am izgonit din rai, frigul şi foamea 
mă munceau; fiarele şi pasările, ce îmi erau blânde în rai și mă 
iubeau, se sălbăticiră, începură a se teme şi a fugi de mine. 
Gânduri urâte mă sfâşiau; soarele şi vântul mă ardeau; ploaia 
mă uda; boalele şi toate durerile pământului mă chinuiau, dară 
cu toate am răbdat şi cu tărie am nădăjduit în Dumnezeu. 

Iară voi purtaţi-vă ostenelile pocăinţei: iubiți durerile, uscaţi- 
vă trupurile, smeriți-vă şi iubiți pre vrăjmaşi, spre a sălăşlui în 
voi Duhul Sfânt, şi atunci veţi cunoaşte şi veţi afla Cereasca 
Împărăţie. 


Dară către mine nu căutaţi: acum, de dragostea lui Dumne- 
zeu, uitat-am pământul şi tot ce este într însul, uitat-am până şi 
raiul meu cel pierdut, căci văd slava Domnului, şi slava Sfin- 
ților, cani, de lumina feţei lui Dumnezeu, ei înşişi strălucesc, 
asemenea Lui. 

- O, Adame, cântă nouă cerescul cânt, ca să auză tot pămân- 
tul şi să se îndulcească de pacea iubirii de Dumnezeu. Dorim a 
auzi acele cântări: dulci sânt ele, căci se cântă în Duhul Sfânt. 


Adam a pierdut pământescul rai, şi plângând îl căuta: «Raiul 
meu, raiule, preafrumosul meu rai». Domnul însă, prin dragos- 
tea Sa, i-au dat pe cruce un alt rai, mai bun decât cel dinainte, în 
ceruri, unde este Lumina Sfintei Treimi. 

Ce vom da noi Domnului pentru dragostea Sa către no1? 

ISTORISIRI DIN EXPERIENŢE TRĂITE, ȘI DESPRE 
UNELE INTALNIRI ȘI CONVORBIRI 
CU NEVOITORI 


in copilărie sufletu-mi iubea a gândi cum S'au înălțat 
Domnul la cer pe nouri şi cum Maica Domnului şi 
Sfinții Apostoli au văzut acea înălţare. Dar când am 
pierdut harul lui Dumnezeu (în anii tinereții) sufletul 
mi s'a sălbăticit şi s'a robit de păcate, şi doar arareori își aducea 
aminte de înălțarea Domnului. Dar apoi sufletul meu şi-a cu- 
noscut păcatele, şi foarte m'am mâhnit că am întristat pe Dom- 
nul şi am pierdut îndrăzneala către Dumnezeu şi către Maica 
Domnului, şi mi s'a făcut urâcios păcatul, şi am hotărât să intru 
în Mănăstire ca să cer lui Dumnezeu iertarea, şi mi-am pus în 
suflet să cerşesc lui Dumnezeu, ca Milostiv Domnul să îmi ierte 
păcatele. 

După ce am săvârşit armata am intrat în Mănăstire şi curând 
m'au năpădit gânduri care din nou mă alungau în lume să mă 
însor; eu însă hotărât mi-am zis în suflet: «Mun-voi aci pentru 
păcatele mele». Şi am început să mă rog cu tăne ca Domnul să 
ierte mulțimea păcatelor mele. 

Odată am fost năpădit de duhul deznădejdii: mi se părea că 
Dumnezeu mă părăsise cu totul, şi că nu mai este mântuire pen- 
tru mine, şi că limpede se vede în suflet vecinica pierzanie. ŞI 
am simţit în suflet că Dumnezeu este nemilostiv şi de neîndu- 

plecat. Aceasta s'a îndelungat vreme de un ceas sau ceva mai 
mult. Duhul acesta este atât de greu şi de chinuitor, că este 
cumplit şi să-i aminteşti de el. Sufletul nu are putere a-l purta 
multă vreme. În astfel de clipe poţi pieri pentru vecie. Milostiv 
Domnul au îngăduit duhului răutățiu să ducă o astfel de luptă cu 
sufletul meu. 

A trecut puțină vreme; m'am dus în biserică la vecernie, şi 
căutând către icoana Mântuitorului am zis: 

«Doamne lisuse Hristoase, miluieşte-mă, pre păcătosul» . 

Și la aceste cuvinte am văzut în locul icoanei, viu, pe Dom- 
nul, şi harul Sfântului Duh mi-a umplut sufletul şi întreg trupul. 
Și aşa în Duhul Sfânt am înţeles că Isus Hristos este Dumne- 
/CU, şi dulce îmi doream să sufăr pentru Hristos. 


Din vremea când am cunoscut pe Domnul, sufletul meu 
trage către Dânsul şi nimic mă ma! veseleşte pe pământ. Ci 
singura mea veselie este Dumnezeu. El îmi este bucunia; El — 
puterea mea; El — înțelepciunea mea; El — bogăţia mea. 


Dumnezeule, luminează pre noi cu Duhul Tău cel Sfânt, ca 
loui să înțelegem a Ta iubire. 

Domnul ne-au arătat prin tâlharul şi prin fiul cel pierdut cum 
I:l cu dragoste întâmpină pe păcătosul ce se pocăieşte. Scris este 
că «Tatăl l-a văzut de departe, şi i s'a făcut milă de el, şi aler- 
pând 1-a căzut pe grumaz şi l-a sărutat), şi nu l-a dosădit cu ni- 
MIC, Ci a junghiat viţelul cel îngrăşat şi a poruncit tuturor să se 
veselească. Astfel este mila şi dragostea lui Dumnezeu. Însă 
ID)omnul pare nemilosârd omului păcătos, pentru că nu are har în 
sufletul lui. 

Un începător, aci la Athos, în Mănăstirea Sfântului Pantelei- 
mon, s'a învăţat neîncetat a se ruga lui Dumnezeu ca să i se 
ierte păcatele. Şi a început a cugeta pentru Împărăţia Cerească, 
şi gândea: «Eu poate mă voi mântui, dacă mă rog osârduitor lui 
Dumnezeu, ca El să-mu ierte păcatele, dar dacă în rai nu-mi voi 
vedea părinții, mă voi mâhni pentru ei, căci îi iubesc. Atunci ce 
rai îmi va fi acela, dacă, fiind acolo, mă voi mâhni pentru pă- 
rinții mei care poate se vor afla în iad?» 

Acest începător păcătos gândea despre Împărăţia Cerească: 
«Precum pe pământ praznicul nu este vesel dacă nu sânt acolo 
părinții şi rudeniile, aşa şi în rai, de nu-mi voi vedea părinții pe 
care îi iubesc, dureros îmi va fi». 

Astfel a gândit el timp de o jumătate de an. Şi într'o zi, în 
vremea vecerniei, începătorul a ridicat ochii asupra icoanei 
Mântuitorului, şi puţin s'a rugat, cinci cuvinte: «Doamne Iisuse 
Hristoase, miluieşte-mă, pre păcătosuly», şi vede că icoana s'a 
preschimbat în Mântuitorul cel Viu, şi s'a umplut sufletul şi tru- 
pul începătorului de o negrăită îndulcire, iar sufletul lui în Du- 
hul Sfânt a cunoscut pe Domnul nostru lisus Hristos, iar Dom- 
nul este milostiv şi de o frumuseţe şi blândeţe de negrăit, şi s'a 
luminat sufletul cu înţelegerea că de dragostea lui Dumnezeu nu 
mai poate omul să-şi aducă aminte de nimenea, și de atunci îi 
arde sufletul de iubire pentru Domnul. 


Slavă, Doamne, milosârdiei Tale. Tu dai sufletului a cunoaş- 
te cât Îţi iubeşti Tu zidirea, şi sufletul a cunoscut pe Stăpânul şi 
Făcătorul său. 

Domnul au dat sufletului omului îndestulată cunoaştere despre 
Sine, iar sufletul a iubit pe Făcătorul său şi se bucură foarte. «Mi- 
lostiv este Domnul nostru»). Şi la acest hotar încetează gândul. 

Sufletul este îndestulat întru Stăpânul, iar Acesta îi dă odih- 
nă, şi petrecând întru Dumnezeu pământul este uitat, şi numai 
pe Unul Domnul iubeşte sufletul, şi întru nimic alt în afara 
Ziditorului nu află odihnă, însă uneori varsă fierbinți lacrămi: 
«De ce pre un atât de Milostiv Dumnezeu am mâhnit?». 


Domnul au chemat un suflet păcătos la pocăință, iar el s'a 
întors către Domnul, şi Acesta Milostiv l-au primit şi i S'au ară- 
tat. 

Și sufletul omului a cunoscut pe Dumnezeu, pe Dumnezeul 
cel milostiv şi îndurat şi preadulce, şi L-a iubit până întru sfâr- 
şit, şi din multa şi fierbintea dragoste râvneşte cu nesațiu către 
Dânsul, şi nu-L poate uita, căci focul iubirii pentru Dumnezeu 
nu dă sufletului să-L uite nici ziua, nici noaptea, nici măcar pen- 
tru o clipită. 

Și dacă se împuținează în suflet harul, nu ştiu cu ce voi ase- 
mui atunci tristeţea sufletului; o, cum cere el iarăşi de la Dum- 
nezeu acel har pe care-l gustase. 


Uimitor îmi este că Domnul nu au uitat pre mine, căzută 
zidirea Sa. Unii deznădăjduiesc, crezând că Domnul nu le va 
ierta greşalele. Astfel de gânduri sânt de la vrăjmașul. Domnul 
este atât de mult milostiv, că nici nu ajungem să o înţelegem. 
Cel al cărui suflet s'a umplut de dragostea lui Dumnezeu în Du- 
hul Sfânt, acela ştie cum iubeşte Domnul pe om. Dar când su- 
[lctul pierde acea dragoste, se îndurerează şi tânjeşte, iar min- 
lca-i nu voieşte la nimic să se oprească, ci caută numai pe Dum- 
nczeu. 

Un diacon mi-a povestit: 

«Mi s'a arătat satana şi mi-a zis: „Eu iubesc pe cei mândri şi 
ei ai mei sânt. Tu eşti mândru, şi te voi lua”. Dar eu i-am răs- 
puns satanei: „Eu sânt mai rău decât toți”; şi satana s'a făcut ne- 
văzut. 

Și mie mi s'a întâmplat ceva asemănător când mi s'au arătat 
draci. M'am speriat puţin, dar am zis: 

- Doamne, Tu vezi că dracii nu mă lasă să mă rog. Însuflă-mi 
ce trebuie să fac ca dracii să se depărteze de la mine. 

Și Domnul grăieşte în sufletul meu: 

- Sufletele mândre totdeauna pătimesc de la draci. 

Și l-am zis: 

- Doamne, înţelepţeşte-mă ce trebuie să gândesc, ca sufletul 
să mi se smerească. 

Și primesc răspuns în suflet: 

«Ţine-ţi mintea în iad, şi nu deznădăjdui». 

De atunci am început să fac aşa, şi sufletul meu a aflat odih- 
nă în Dumnezeu. 


Sufletul meu de la Domnul învaţă smerenia. Domnul în chip 
de necuprins mi S'au arătat, şi mi-au desfătat sufletul cu iubire, 
dar apoi S"au ascuns, şi sufletul acum trage către Dânsul zi şi 
noapte. El Milostivul, Bunul Păstor, m'au căutat, pre oaia Sa 
cea rănită de lupi, şi i-au gonit. 


Cunoaşte sufletul meu mila Domnului către omul păcătos, şi 
adevărul scriu înaintea feţei lui Dumnezeu, că noi toți, păcăto- 
şii, ne vom mântui, şi nici un suflet va pieri dacă se pocăieşte, 
căci Domnul este atât de bun din fire că nici un cuvânt nu o 
poate înfățişa. 

Întoarce-te cu sufletul către Domnul şi spune: «Doamne 
iartă-mă», şi să nu cugeţi că Domnul nu va ierta: mulostivirea 
Lui nu poate să nu ierte, iar El de îndată iartă şi sfințeşte. Astfel 

învaţă Duhul Sfânt în Biserica noastră. 

Domnul dragoste este. «Gustaţi şi vedeţi că bun este Dom- 
nul), zice Scriptura (Ps. 33). Sufletul meu a gustat acea bună- 
tate a Domnului, şi râvneşte duhul meu către Dumnezeu zi şi 
noapte neostoit. Mă pun să scriu despre iubirea lui Dumnezeu; 
nu aflu sațiu întru aceasta, căci sufletul îmi este robit de po- 
menirea Dumnezeului Atotţiitor. 


De la Duhul Sfânt izvorăşte iubirea, şi fără această iubire 
nimenea poate înțelege cele pentru Dumnezeu cum se cuvine. 
În Duhul Sfânt se cunoaşte dragostea lui Dumnezeu pentru noi, 
pe care Domnul o varsă asupra robilor Săi, ca ei să se roage 
pentru norod. lar eu nu aş fi ştiut aceasta, de nu m'ar fi învăţat 
harul. Dar voi să nu credeţi că eu sânt într'un mare har, sau că 
sânt în înşelare. Nu. Eu doar am cunoscut harul desăvârşit, dar 
viețuiesc mai rău decât ultimul ţărănuș întunecat. Eu sânt shi- 
monah, dar nevrednic de o asemenea chemare. Nu am altă do- 
rință decât a mă mântui, nevoinţe însă — niciuna. Dar Domnul 
mi-au dat a gusta harul Sfântului Duh, care învaţă sufletul a 
cunoaşte calea lui Dumnezeu ce duce la Împărăţia Cerească. 


Mă doare că viețuiesc negrijuliu, dar mai mult nu pot. Știu că 
sânt un om cu mintea îngustă, fără carte şi păcătos, dar iată 
Domnul iubeşte şi pe aceştia, şi pentru aceea din răsputeri trage 
sufletul a lucra Lui. 

O, câtă milă are Dumnezeu! Eu sânt un om atât de urâcios şi 
rău, dară Domnul atât de mult mă iubeşte. Ci EI este Însăși 
Iubirea, şi pe toţi iubeşte aşa, şi milostiv cheamă către Dânsul: 
«Veniţi către Mine, toţi cei osteniți şi împovăraţi, şi Eu voi 
odihni pre voi). Această odihnă în Duhul Sfânt o primeşte 

sufletul smerit pentru pocăință. 

Noi sântem acum monahii cei de pe urmă. Dar şi acum sânt 
nu puţini nevoitori pe care i-au ascuns Domnul, căci ei nu fac 
minuni vădite, dar în sufletele lor zilnic se săvârşesc uimitoare 
minuni, doar că oamenii nu ştiu să le vază. lată minune: când 
sufletul înclină către mândrie el cade în întunecare şi negrijanie; 
dar când se smereşte, vine bucurie, şi umilinţă, şi lumină. 

Cel ce nu se nevoieşte, cel ce nu deplin se căieşte, acela nu 
cunoaşte aceasta, acela har nu simte. Dar Domnul în chip mi- 
lostiv au dat oamenilor pocăință, iar prin pocăință se mântuiesc 
toți, până la cel mai de pe urmă. 


Celor ce au har vrăjmaşii le aduc laude, iar când sufletul se 
lasă îmbiat de ei, prin aceasta pierde harul. Şi simte sufletul că 
harul se depărtează, dar la început nu înțelege că este din pri- 
cina mândriei, şi abia după o îndelungă luptă se învață sme- 
renia. 


Când pierd harul, foarte mă întristez sufleteşte, şi grăiesc: 

- De ce pentru neascultare am pierdut eu pe Domnul? O, 
când se va sătura din nou sufletul meu de iubirea lui Dumne- 
zeu? Când se va bucura din nou întru Domnul? Când se va 
veseli din nou inima mea, și se va umple de înțelepciunea lui 
Dumnezeu, ca să mă iubească precum au iubit pe Prorocul 
David pentru blândeţea lui, sau pe Moisi pentru că a fost 
credincios în casa Domnului (Evr. 3: 5)? 


Domnul nesfârşit de mult ne iubeşte. Aceasta se vede din 
Sfânta Scriptură şi din cercarea noastră. Sufletul meu greșeşte zi 

şi noapte cu gândul, dar de cum zic: «artă mie, Doamne, că 
neputincios sânt eu foarte, şi dăruieşte mie pacea Ta carea dai 
robilor Tăw», îndată sufletul află pace. 


Domnul au zis: «Fericiți cei de pace făcători. Şi mi-a venit 
gândul: În parte mă voi linişti, iar în parte voi împăciui pe oa- 
meni. Și m'am aşezat lângă un frate supărat, Shimonahul..., şi 
am început să vorbesc cu el, încercând să-l înduplec să trăiască 
în pace cu toţi şi tuturor să ierte. El m'a răbdat puţină vreme, 
dar apoi aşa s'a înfuriat pe mine, că am fugit din chilie şi de- 
abia am scăpat de el, şi mult am plâns înaintea lui Dumnezeu că 
nu s'a păstrat pacea. Şi am înţeles că trebue căutată voia lui 
Dumnezeu, şi a trăi precum voieşte Domnul, iar nu a născoci 
propriile nevoinţe. Şi mult am greşit întru aceasta. Citesc ceva: 
mi se pare că bine ar fi să fac astfel — dar de fapt iese altceva. 

Greu este să trăieşti fără povăţuitor. Sufletul necercat nu 
înțelege voia lui Dumnezeu, şi prin multe dureri trebuie să 
treacă până să se învețe smerema. 


La început, când eram încă un tânăr începător, am spus du- 
hovnicului că primisem un gând de curvie, şi duhovnicul mi-a 
răspuns: «Niciodată să nu primeşti»; iar de atunci au trecut pa- 
truzeci şi cinci de ani, şi nici o singură dată nu am mai primit 
gând de curvie, niciodată pe nimeni m'am mâniat, căci sufletul 
meu îşi aminteşte de dragostea Domnului şi de îndulcirea 
Duhului Sfânt, şi uit de ocări. 


Acum vreo cincisprezece ani Părintele Igumen (Arhiman- 

dritul Misail) a trimis pe Părintele S. cu ascultarea pe corabie, 
dar el s'a împotrivit, a zis: «Nu mă duc». Atunci Igumenul l-a 
întrebat: «Dar unde vrei să mergi?» Părintele S. răspunde: «Să 
tai lemne în pădure»; şi când s'a dus, îndată a căzut peste el un 
copac, şi apoi multă vreme a trebuit să zacă în bolniţă, şi s'a 
pocăit de neascultare. 

Dar iată că şi eu odată mi-am cerut o ascultare după voia 
mea. Eram în iconomat şi am vrut să merg să mă liniştesc la 
Vechiul Russikon. Acolo ţineau post neîntrerupt; toată săptă- 
mâna mâncau fără untdelemn, afară de Sâmbătă şi Duminică, şi 
din pricina postului puţini închinători mergeau acolo. Arhondar 
era atunci Părintele Serapion, care nu mânca decât pâine şi apă; 
iar după el a devenit arhondar Părintele Onisifor. Acesta atrăgea 
la sine pe oameni prin blândețea şi smerenia sa, şi prin darul 
cuvântului. Era atât de blând şi de smerit, că şi fără cuvânt, doar 
uitându-te la el te îndreptai. Așa fire liniştită şi sănătoasă avea. 
Am vieţuit lângă dânsul multă vreme. Shimonahul Savin şapte 
ani nu s'a întins pe laviţă. Părintele Dosithei era întru toate pil- 
dă de monahism. Părintele Antonie, shimonah, avea darul po- 
căinței. El mi-a spus: «Mulţi ani nu am ştiut cum lucrează harul, 
dar acum ştiu». Primise harul când şedea în trapeză. 

Tot acolo era Shimonahul Israil. El a văzut-o pe Maica Dom- 
nului. Era foarte bătrân, şi pe când încă vieţuia în Rusia s'a dus 
la Cuviosul Serafim din Sarov şi l-a prins încă în viață. Părin- 
tele locuia într'o căsuţă aflată acolo unde sânt acum grădinile de 
zarzavat; acolo era iarbă şi noi o coseam. Odată m'am dus la el: 
şedea pe o băncuţă sub un stejar înverzit. Era înalt de statură, 
uscăţiv de felul lui; şedea cu mătănuile în mână. Eram tânăr mo- 
nah; m'am dus la el, plecându-mă adânc, cucernic, i-am făcut 
metanie şi i-am zis: «Blagosloveşte, Părinte». Iar el a zis duios: 
«Dumnezeu să te blagoslovească, copile al lui Hristos». Eu îi 
zic: «Părinte, sânteţi singur aci; bine îrebuie să fie să vă înde- 
letniciți cu rugăciunea minți». lar el răspunde: «Rugăciune fără 
minte nu este, dar vezi, noi sântem fără minte». Mi s'a făcut ru- 

şine şi n'am îndrăznit să-l mai întreb ceva, dar nici cuvintele lui 
nu le-am înţeles. Însă mai târziu am înţeles că «noi sântem fără 
minte» fiindcă nu ne pricepem cum să trăim aşa cum se cuvine, 
şi cum să lucrăm lui Dumnezeu. Pe lângă Starețul Israil, la noi 
în Mănăstire mai erau încă doi care merseseră la Cuviosul 
Serafim: Părintele Savin şi Părintele Serafim; şi amândoi erau 
din Tambov. 

lată, la aceşti nevoitori voiam cu să mă duc, să viețuiesc cu 
ei, ŞI stăruitor am cerut aceasta Igumenului, lăsându-mi icono- 
matul. Dar lui Dumnezeu nu I-au fost plăcut ca cu să viețuiesc 
acolo, şi după un an şi jumătate m'au adus din nou la vechea 
ascultare, deoarece mă pricepeam la zidiri; iar pentru de-sine- 
rânduiala m'au pedepsit Domnul, şi la Russikon am răcit la cap, 
şi până acum neîncetat mă doare. 

Astfel, trebuie să cunoaştem voia lui Dumnezeu prin Igu- 
men, iar nu să stăruim de la sine pentru ceva. 


Dragostea lui Dumnezeu dă putere a petrece noaptea întrea- 
gă în rugăciune, dar iată eu, neputinciosul, am slăbit din pricina 
durerilor de cap şi trebuie să mă odihnesc. Datu-mi-s'a durerea 
de cap fiindcă am stăruit asupra propriei dorințe şi am ieșit din 
iconomat la pustie, spre a avea mai multă slobozenie pentru 
rugăciune; Domnul însă voia ca toată viaţa să mi-o petrec în 
Mănăstire ca iconom. 

De două ori am fost pus la zidiri, o dată ca mai-mare peste 
iconomi, dar n'am primit, şi pentru aceea m'au pedepsit Dum- 
nezeu. De-abia apoi am înţeles că de fiecare este nevoie la locul 
lui, şi toţi se mântuiesc, neţinând seama de cin. 

Când Soborul (bătrânilor Mănăstirii) m'a pus iconom în 
locul Părintelui Severian, venind în chilie am început să mă rog: 

«Doamne, Tu îmi încredințezi grija pentru marea noastră 
Mănăstire; ajută-mă să port cum se cuvine această sarcină»). 

Și primesc în suflet răspuns: «Adu-ţi aminte de harul Sfân- 
tului Duh şi străduieşte-te să-l dobândeşti»». 


Întristează-se sufletul meu. Din pricina durerilor nu pot sluji 
Domnului. Durerea de cap mă chinuie, iar harul acela care co- 
vârşeşte durerea nu este cu mine. Când harul este din belşug, 
atunci sufletul doreşte suferințele. Astfel, mucenicii aveau har 
din belşug, iar trupul lor se bucura împreună cu sufletul atunci 
când erau chinuiți pentru Domnul cel iubit. Cel ce a cercat un 
asemenea har ştie despre aceasta, dară noi trebuie să răbdăm 
durerile. 

Durerile şi sărăcia smeresc omul până în sfârşit. M'am dus la 
Părintele S$..., care era bolnav, şi îl întreb: «Cum mai eşti?». lară 
el, îngreuiat de boală, în loc de răspuns şi-a trântit fesul pe 
podea. Eu îi zic: «Mulţămeşte lui Dumnezeu pentru boală, altfel 
rău vei muri. Uite, te vor tunde în shimă, va veni harul şi te va 
mângâia în dureri». 

Când l-au tuns în shimă, a doua zi m'am dus la dânsul să-l 
cercetez, şi-l întreb: «Cum mai eşti?», iar el cu bucurie a răspuns: 

- Ca la sfântul Botez mi-au dat Domnul harul Său în dar. 

Și de atunci uşor şi-a purtat boala, şi s'a săvârşit cu multă 
pace, căci îndulcirea Duhului Sfânt covârşeşte toată îndulcirea 
lumii. 


Domnul dă păcătosului harul Sfântului Duh, şi de aceea pu- 
ternică este credinţa noastră. Şi ce mulțămită vom aduce Dom- 
nului pentru a Sa iubire pe care o simţim în fiece zi şi ceas? 

Am întrebat pe un tânăr shimnic, au nu cumva îşi pierduse 
harul carele se dă la tunderea în shimă? lar el era în shimă doar 
de douăsprezece zile. Mi-a spus: 

- Măcar că sânt bolnav, dar simt în sufletul meu harul lui 
Dumnezeu. 

Au trecut încă zece zile şi din nou l-am întrebat aceeaşi, iar 
el cu fața veselă mi-a răspuns: 

- Slavă lui Dumnezeu, simt mila Domnului. 


Am cercat-o şi pe aceasta: când sufletul meu şi-a pierdut 
smerenia m'am făcut mânios, dar sufletu-mi îşi amintea de sme- 
renia lui Hristos şi înseta după dânsa; şi am început să cerşesc 
lui Dumnezeu să mă ierte, şi să mă curețe de duhul mândru, şi 
să-mi dăruiască pacea. lar când sufletul meu a început să urască 
păcatele, atunci Duhul Sfânt m'au învăţat rugăciunea neîncetată 
şi dragostea. Și ştiind cât de mult iubeşte Domnul norodul Său, 
şi îndeosebi pe cei morți, în fiece seară vărsam pentru ei la- 
crămi. Mă doare că oamenii se lipsesc de un Domn atât de 
Milostiv. Şi odată am spus duhovnicului: 

- Mă doare pentru oamenii care se chinuiesc în iad, şi în 
fiece noapte plâng pentru ei, şi atâta mi se îndurerează sufletul 
încât mi se face milă până şi de draci. 

Și duhovnicul mi-a spus că această rugăciune este de la harul 
lui Dumnezeu. 


Un nevoitor m'a întrebat: «ţi plângi tu păcatele?» Eu îi zic: 
«Destul de puţin, dar pentru cei morți mult mă tânguiesc». 
Atunci el îmi spune: «Tu să plângi pentru sineţi, iar pe ceilalți 
Domnul îi va milui. Aşa spunea Igumenul Macarie». l-am făcut 
ascultare şi am început să fac aşa cum îmi spusese, am încetat 
să plâng pentru cei morți, dar şi lacrămile pentru sinemi au în- 
cetat. 

Am vorbit despre aceasta unui alt nevoitor care avea darul 
lacrămilor. El iubea să cugete la patimile Mântuitorului, cum 
Domnul, Împăratul Slavei, atât de mult au suferit pentru noi, şi 
zilnic vărsa multe lacrămi. L-am întrebat pe acest nevoitor: «Să 
mă rog oare pentru cei morți?» El a suspinat şi a zis: «Eu, dacă 
mi-ar fi cu putință, pe toți i-aş lua din iad, şi de-abia atunci s'ar 
linişti sufletul meu şi s'ar bucura». 

Și zicând aceasta a făcut cu mâinile o mişcare ca şi cum ar 
aduna snopii de pe ogor, şi lacrămi curgeau din ochii lui. 

După aceasta nu am mai încetat rugăciunile pentru cei morți, 
şi lacrămile mi s'au întors, şi mult mă tânguiam rugându-mă 
pentru ei. 


Viaţa mi-am petrecut-o şi în bine și în păcate, şi de-a lungul 
a şasezeci de ani am cunoscut ce putere are obişnuinţa. Și su- 
fletul şi mintea pot dobândi obişnuință. Şi cu ce se obişnuiește 
omul, aceea va şi face. De se obişnuieşte cu păcatul, neîncetat 
va înclina către păcat, şi dracii îl vor ajuta într'acolo; dar dacă 
se obişnuieşte cu binele Dumnezeu îi va ajuta şi va împreună- 
lucra cu harul Său. 

Astfel, de te vei obişnui neîncetat a te ruga, a iubi pe aproa- 
pele şi a plânge în rugăciune pentru întreaga lume, şi sufletul va 
înclina spre rugăciune, lacrămi şi iubire. lar de te obişnuieşti să 
dai milostenii, să fii ascultător, deschis în spovedanie față de 
părintele duhovnicesc, aşa vei şi face mereu, şi în aceasta vei 
afla odihnă în Dumnezeu. 


Sufletul care iubeşte a osândi pe ceilalți sau care este ne- 
ascultător sau neînfrânat, sau care şi-a părăsit pocăinţa, nu va 
putea scăpa de capcanele dracilor şi a se slobozi de gânduri rele; 
dar de va plânge pentru păcatele sale şi va iubi pe fratele, Dom- 

nul îi va da lacrămi pentru întreaga lume. 

«O, Doamne, dă mie lacrămi, ca sufletul meu să plângă din 
dragoste pentru fratele zi şi noapte». 

Și iată, Dumnezeu ascultă rugăciunea, şi dă sufletului multe 
lacrămi. 


Se bucură Domnul nostru când noi, în rugăciune pentru oa- 
meni, vărsăm lacrămi din dragoste, şi milostiv ne aude. 


Într'o zi mergeam peste câmp de la tabăra din Ustijorsk, 
unde se afla batalionul nostru de geniu, către satul Kolpino, ca 
să pun la poştă nişte bani pe care voiam să-i trimit la Sfântul 
Munte; pe cale a alergat drept spre mine un câine turbat, şi când 
era foarte aproape de mine am spus doar atât: «Doamne milu- 
ieşte»), şi la aceste cuvinte o oarecare putere a aruncat în laturi 
câinele, ca şi cum s'ar fi împiedecat de ceva, şi trecând pe lângă 
mine s'a îndreptat spre Kolpino. Acolo pe mulți a muşcat, şi 
mult rău a făcut oamenilor şi dobitoacelor. 

Din această întâmplare am cunoscut cât de aproape este 
Domnul de omul păcătos şi cât de curând îi aude rugăciunea. 


Odată, fără vreo nevoie, am omorât o muscă, şi săraca se târa 
pe pământ rănită şi cu măruntaiele ieşite afară, şi trei zile şi trei 
nopți am plâns pentru cruzimea mea față de zidire, şi până 
astăzi îmi amintesc de acea întâmplare. 

La mine la magazie s'au aciuit cumva nişte lilieci, iar eu am 
vărsat apă clocotită peste ei, şi din nou multe lacrămi am vărsat 
pentru aceasta, iar de atunci niciodată nu am mai supărat vreo 
făptură. 

Odată, mergând de la Mănăstire către Vechiul Russikon, am 

văzut pe cale un şarpe omorât, tăiat în bucățele, şi fiecare 
bucăţică se zbătea cu strânsori, şi mi s'a făcut mulă de întreaga 
zidire şi de toată făptura ce suferă, şi mult am plâns înaintea lui 
Dumnezeu. 

Duhul lu: Dumnezeu învaţă sufletul a iubi tot ce este viu, 
încât nu voiește a vătăma nici măcar o frunză verde de pe crean- 
gă, şi n'ar mai voi nici să calce o floare de pe câmp. Astfel Du- 
hul lui Dumnezeu învaţă dragostea față de toate şi sufletul îm- 
preună-pătimeşte cu fiece făptură. lubeşte până şi pe vrăjmaşi, 
şi îl doare chiar şi pentru draci, căci ei au căzut din bine. 

De-aceea Domnul ne-au şi poruncit a iubi pe vrăjmaşi, iar 
Duhul lui Dumnezeu dă puterea a-i iubi. lar dacă sântem nepu- 
tincioși, şi nu este în noi dragoste, să cerem fierbinte Domnului 
şi Preasfintei Sale Maici, şi tuturor Sfinţilor, şi întru toate ne va 
ajuta Domnul Care atât de mult ne iubeşte; iar când se atinge El 
de suflet şi de trup, totul în noi se schimbă, şi se face mare bu- 
curie în suflet, căci cunoaşte pe Făcătorul lui şi a Sa necuprinsă 
milosârdie. 


Sânt oameni care se alipesc de animale, le mângâie şi le alin- 
tă, şi vorbesc cu ele, şi au părăsit dragostea pentru Dumnezeu, 
şi astfel se pierde dragostea dintre frați pentru care Hristos au 
murit în mari suferințe. Nu este înţelept a face astfel. Anima- 
lului şi dobitocului a-i da mâncare, a nu-l bate — în aceasta stă 
mila omului faţă de ele; dar a se alipi de ele, a le iubi, a le mân- 
gâia şi a le vorbi este semnul neînţelepției sufleteşti. 

Sufletul ce a cunoscut pe Domnul stă pururea înaintea Lui în 
dragoste şi temere — şi, din această stare, cum să iubeşti, să 
mângâi şi să vorbeşti cu dobitoacele, cu pisicile, cu câinii? 
Înseamnă că omul a uitat porunca lui Hristos de a iubi pe 
Dumnezeu din toată inima, din tot sufletul, din tot cugetul. 

Fiarele, dobitoacele şi toate vietățile sânt ţărână, iar noi nu 
trebuie să ne alipim mintea de țărână, ci din toată puterea minţii 

să iubim pe Domnul, pe Preacinstită Maica Sa, pe Ocrotitorul 
nostru, pe Sfinţi, să ne cucerim înaintea lor; ei se roagă pentru 
noi Şi se întristează când nu luăm în seamă porunca lui Dum- 
nezeu. 


Într'o zi mi-a venit gândul să cumpăr nişte peşte proaspăt. 
Nu aveam banii mei, ci erau ai Mănăstirii, şi puteam cumpăra, 
dar n'am vrut să-mi stric rânduiala vieţii. Gândul în schimb mă 
atrăgea, şi a ajuns până acolo că şi în biserică, la liturghie, şi 
acolo aveam peştele în minte. Atunci am înţeles că era de la 
vrăjmaşul, şi am cunoscut milostivirea lui Dumnezeu, că harul 
te ajută să mănânci puţin, pe când dracul te împinge la îmbui- 
bare şi la îndulcire cu hrana. 

Trei zile m'am muncit cu acel gând, şi de-abia m'am smuls 
de la el, cu rugăciune şi lacrămi. lată cât de greu este să te lupţi 
până şi cu aceste gânduri mici. 

lar când eram la metoc mi s'au întâmplat următoarele: mă- 
nânc până la sațiu, iar după două ceasuri pot iarăși să mănânc 
tot atâta. M'am dus să mă cântăresc, şi ce credeţi: în trei zile am 
pus trei ocale (4 kg). Și am înțeles că fusese o ispită, căci noi, 
monahii, datori sântem să ne uscăm trupul, ca să nu mai fie în el 
mişcări ce împiedică rugăciunea. Trupul sătul te-mpiedică a te 
ruga curat, şi Duhul lui Dumnezeu nu vine într'un trup sătul. 
Totuşi trebuie să-ţi cunoşti măsura postului, ca să nu slăbeşti 
înainte de vreme, căci atunci nu-ţi vei putea purta ascultarea. 
Am cunoscut un începător care atâta se uscase de post încât a 
slăbit şi a murit mai nainte de vreme. 


Imi amintesc că stăteam cândva la vecernie în Paraclisul 
Acoperământului Maicii Domnului; duhovnicul, Părintele N., 
citea Acatistul. Uitându-mă la el îmi vine gândul: Ieromonahul 

este gras; nu poate face închinăciuni până la pământ. În acea 
clipă eu însumi am început să fac o închinăciune, şi dintr'o dată 
cineva nevăzut m'a lovit în şale; îmi venea să strig: «Ţineţi- 
mă!, dar nu am putut, din pricina durerii ascuţite. 

Astfel Domnul cu milostivire m'au pedepsit, şi aşa mi-au dat 
să înțeleg că pe nimenea nu trebuie să judeci. 


Odată, după rugăciune, şedeam şi gândeam: Nu mi-e a muri. 
Și zic: Doamne, Tu vezi inima mea, cum nu voiesc eu a muri. 
Când cineva nu şi-a văzut de mult părinţii, cu bucurie se duce 
către ei, dară pe Tine, Milostive Doamne, sufletul meu Te cu- 
noaşte, şi totuşi nu-mi vine a muri. Și primesc răspuns în suflet: 
Aceasta pentru că puţin Mă iubeşti. 

Și foarte adevărat, puţin iubesc eu pe Domnul. 


Povestea Părintele Lazăr — căpitanul. 

Un țăran s'a dus în pădure după lemne. Ostenit de muncă, 
s'a întins sub un stejar mare să se odihnească, şi uitându-se de 
jos la crengile stejarului, şi văzând pe ele mulţime de ghinde 
mari, cugetă: «Mai bine ar fi fost dacă în stejar creşteau do- 
vleci». Gândind aceasta a închis ochii, şi dintr'o dată a picat o 
ghindă şi l-a lovit dureros peste buze. Atunci mujicul zice: «Am 
greşit, Dumnezeu este mai înțelept decât mine, şi bine a făcut că 
în stejar sânt ghinde, şi nu dovleci. De era dovleac, mar fi omo- 
rât cu greutatea lui. 

Tot aşa, adeseori noi judecăm zidirea lui Dumnezeu, în loc 
să ne încredinţăm voii lui Dumnezeu. Cel ce s'a încredințat 
sfintei Sale voi şade liniştit, dar cel ce cu mintea sa încearcă 
toate a pătrunde, acela este necercat în viața duhovnicească. 
Pentru a cunoaşte voia lui Dumnezeu trebuie să te pleci ei, şi 

atunci Domnul, cu harul Său, te va lumina, şi va fi uşor de trăit. 
Și chiar dacă acel om ar fi bolnav sau sărac, înlăuntrul sufletului 
va avea bucurie, căci este sănătos şi cu sufletul şi cu înţelegerea, 
şi cu mintea vede pe Domnul, şi întru smerenia Duhului ÎL iu- 
beşte, şi dintru acea iubire uită lumea; dar de îşi aduce aminte 
de ea, dragostea lui Dumnezeu îl va înclina să se roage pentru 
lume, iar aceasta până la lacrămi. 
Atât de plăcută este calea Domnului sufletului nostru. 


Nu demult a fost un foc la Chilia Sfântul Ştefan. Monahul 
acelei Chilii era afară când clădirea luase foc, şi, spre a scăpa 
câteva lucruri, s'a aruncat înlăuntru, şi a ars şi el. Dar dacă s'ar 
fi rugat Domnului şi ar fi zis: «Doamne, vreau să scap de acolo 
acel lucru; spune-mi, pot s'o fac?», Domnul negreşit l-ar fi 
încunoştinţat şi i-ar fi zis «Mergi», dacă era cu putinţă, sau «Nu 
te du»), dacă nu se putea. Atât ne este de aproape Domnul, şi 
atât de mult ne iubeşte El. 

De-a lungul vieţii mele, de multe ori am cerut Domnului, în 
ceasul necazului, şi totdeauna am primit răspuns. Această dra- 
goste am cunoscut-o nu cu mintea noastră, ci pentru milosârdia 
lui Dumnezeu, din harul Sfântului Duh. Poate că cineva va zice 
că aceasta nu se întâmplă decât Sfinţilor, dară eu zic că până şi 
pe păcătoşi îi iubeşte Domnul, şi le dă a Sa milă; numai să se 
întoarcă sufletul de la păcat, şi Domnul cu mare bucurie îl pri- 
meşte în braţele Sale, şi-l aduce la Tatăl, şi se bucură atunci de 
dânsul toate cerurile. 


Pe 14 Septemvrie, 1932, a fost la Athos un puternic cutre- 
mur. A venit în vremea nopţii, în al patrulea ceas!, în vremea 


! Nouă seara, după ora europeană. 


502 SCRIERILE STAREȚULUI SILUAN 


privegherii Înălţării Sfintei Cruci. Mă aflam sus la cor, aproape 
de încăperea unde spovedea locțiitorul Igumenului, şi însuşi 
locţiitorul stătea lângă mine, în afara acelei încăperi. În încăpere 
a căzut din tavan o cărămidă, împrăştiind nişte moloz. La înce- 
put m'am speriat puţin, dar curând m'am liniştit, şi zic loc- 
iitorului: «Iată, Domnul cel Milostiv voieşte să ne pocăim». Și 
ne uităm la monahi, și la cei de jos din biserică, şi la cei de la 
Cor, şi doar puţini s'au speriat. Vreo şase au ieșit din biserică, 
dar toți ceilalți au rămas la locul lor, iar privegherea şi-a urmat 
rânduiala, şi încă atât de lin, ca şi cum nimic nu sar fi întâm- 
plat. Şi m'am gândit: Ce mult har au monahii de la Sfântul Duh, 
că într'un cutremur atât de puternic, când toată uriașa clădire a 
Mănăstirii s'a zguduit, tencuiala s'a desprins, candelabrele, can- 
delele și sfeșnicele se clătinau, în clopotniță sunau clopotele, 
până şi clopotul cel mare a bătut, din pricina puternicii zguduiri, 
iar ei rămân liniștiți. Şi gândeam: «Sufletul care a cunoscut pe 
Domnul de nimic nu se teme, afară de păcat, şi mai cu seamă de 
păcatul mândriei. El ştie că Domnul ne iubește, iar dacă ne iu- 
beşte, de ce să ne temem? Domnul cel Milostiv ne trimite înțe- 
lepțire: Feţii Mei, căiți-vă şi trăiţi în dragoste, fiţi ascultători şi 
înfrânați, şi învăţaţi de la Mine blândeţea şi smerenia, şi veți 
afla odihnă sufletelor voastre». 


Odată m'am dus la Mănăstirea Sârbească Hilandar. Cu mine 
a venit şi Părintele Nicolae, arhondarul Schitului nostru, al 
Thivaidei. Mergeam noaptea prin pădurea înverzită; călătoria 
era plăcută şi convorbirea aşijderea. Vorbeam despre dragostea 
pentru aproapele şi Părintele Nicolae mi-a povestit o întâmplare 
minunată. 

În Sudul Rusiei, aproape de Rostov, lucra o echipă de 
douăzeci de oameni. Unul dintre dânşii, cu numele Andrei, avea 
o fire şi o purtare foarte urâtă, încât greu era să fii lângă el. lar 

altul, cel mai tânăr dintre toți, era un om deosebit de bun, iubea 
pe Dumnezeu şi păzea poruncile Domnului; îl chema Nicolai. 
Cum Andrei făcuse mult rău, şi multe necazuri tovarășilor săi, 
aceştia s'au gândit să-l omoare, dar tânărul Nicolai nu s'a învoit 
la acest rău, şi i-a îndemnat să nu-l omoare cu nici un chip. Cei- 
lalţi n'au ascultat de Nicolai, şi l-au omorât pe Andrei. Omorul 
a ieşit la iveală. Fapta a ajuns până la poliţie. Atunci Nicolai, 
văzând în ce năpastă se aflau, le zice: «Fiecare dintre voi aveţi 
nevastă și copii, eu însă sânt neînsurat şi singur. Spuneţi că eu |- 
am omorât, şi eu voi spune la fel — că eu l-am omorât; mie nu- 
mi este greu să merg la ocnă, şi o să merg numai eu, dar dacă vă 
osândesc pe voi, câtă lume va avea de suferit!». La început cei 
din echipă nu răspundeau, căci le era ruşine față de Nicolai, care 
îi îndemnase să nu ucidă; dar mai pe urmă Nicolai totuşi i-a 
înduplecat, şi s'au învoit ca toți să spună că Nicolai îl ucisese. 
Au venit la locul faptei autorităţile, procurorul, anchetatorii, 
jandarmii, a început ancheta: Cine l-a omorât? Nicolai zice: Eu 
l-am omorât. Îi întreabă şi pe ceilalţi, ei zic la fel, că Nicolai îl 
omorâse. Nicolai avea o față blândă, o fire smerită și vorbea 
paşnic şi liniștit. Anchetatorii îndelung au cercetat; nu puteau 
crede că un om atât de blând şi liniştit să fi fost ucigașul, dar 
lucrul a ajuns, după obișnuita rânduială, la judecătorie. La jude- 
cată iarăşi toți se uimeau că un om atât de smerit şi duios ar fi 
omorât, şi nici un judecător n'a vrut să creadă, în ciuda faptului 
că însuşi Nicolai spunea că el ucisese. Şi multă vreme n'au 
putut da o sentință. Niciunul dintre judecători nu şi-a ridicat mâ- 
na să semneze sentinţa. Şi din nou l-au întrebat îndelung, ca și 
pe ceilalți, ca să desluşească taina, şi atunci l-au jurat să spună 
adevărul. În sfârşit Nicolai, nevinovatul acuzat, a spus că dacă 
nu-l vor pedepsi pe adevăratul ucigaș, el le va spune adevărul. 
În timpul judecății a ieşit la iveală faptul că Andrei fusese un 
om rău, iar procurorul și judecătorii s'au învoit cu toții să în- 
ceteze ancheta dacă vor afla adevărul. Şi atunci nu Nicolai în- 
suşi, ci ceilalți au povestit cum s'au petrecut lucrurile şi cum 

Nicolai hotărâse să ia asupra sa vina spre a-i izbăvi de pedeap- 
să. Ancheta a fost închisă, au spus că nelegiuirea lui Nicolai nu 
a fost dovedită; iar una dintre autorități chiar a spus: «Andrei a 
fost un om rău, după faptă şi-a primit răsplata, iar aceşti oameni 
sânt buni, și fie ca ei să trăiască în pace». 

Vădit este din această întâmplare câtă putere are dragostea de 
aproapele. Harul lui Dumnezeu era în inima tânărului Nicolai și 
se răsfrângea pe chipul lui, şi a lucrat asupra tuturor celorlalți. 


PĂRINTELE IOAN DIN KRONSTADT 


Pe Părintele Ioan l-am văzut la Kronstadt. Slujea Liturghia. 
Mă uimeam de puterea rugăciunilor sale, și până acum — şi au 
trecut aproape patruzeci de ani — nu am văzut pe cineva să slu- 
jească precum el. Norodul îl iubea, şi toţi stăteau cu frica lui 
Dumnezeu. Și nu este de mirare: Duhul Sfânt trage către Sine 
inima oamenilor. Vedem din Evanghelii cât de mult norod 
mergea după Domnul. Cuvântul Domnului atrăgea norodul, căci 
se grăieşte prin Duhul Sfânt, şi de aceea este dulce şi plăcut 
sufletului. 

Când Luca şi Cleopa mergeau spre Emmaus, şi pe cale S'au 
apropiat de ei Domnul şi au vorbit cu dânșii, inimile lor ardeau 
de dragoste de Dumnezeu. Şi Părintele loan avea în sine din 
belşug Duhul Sfânt Care-i încălzea sufletul a iubi pe Dumne- 
zeu, şi acelaşi Duh lucra prin el asupra oamenilor. Am văzut 
cum alerga norodul după el ca la un foc de pădure, ca să-i ceară 
binecuvântarea, şi primindu-o se bucurau, căci Duhul Sfânt este 
dezmierdător şi dă sufletului pace şi îndulcire. 

Unii gândesc rău despre Părintele Ioan, şi astfel mâhnesc pe 
Duhul Sfânt care viia într'însul, şi viază şi după moarte. Ei zic 
că era bogat şi se îmbrăca bine. Dar ei nu ştiu că pe cel întru 
care viază Duhul Sfânt bogăţiile nu-l vatămă, căci sufletul îi 

este deplin în Dumnezeu, şi de la Dumnezeu s'a preschimbat, şi 
a dat uitării bogăţiile şi podoabele. Fericiţi sânt cei care iubesc 
pe Părintele loan, căci el se va ruga pentru noi. Dragostea sa 
pentru Dumnezeu era fierbinte; el este întreg în flacăra iubirii. 

O, marele nostru Părinte loan, rugătorul nostru. Mulţămesc 
lui Dumnezeu că te-am văzut, mulțămesc şi ție, păstor bun și 
sfânt, căci pentru rugăciunile tale m'am despărțit de lume și am 
ajuns la Sfântul Munte Athos, unde am văzut marea milostivire 
a lui Dumnezeu. lar acum scriu bucurându-mă că Domnul mi- 
au dat a înţelege viața și nevoința bunului păstor. 

Mare nevoinţă — a trăi cu o soţie tânără şi a nu te atinge de 
ea. Aceasta nu o pot decât cei ce simțit poartă întru sine Duhul 
Sfânt. El este dulce şi biruieşte dragostea femeii iubite. Mulţi 
sfinţi se temeau de apropierea unei femei, dar Părintele loan și 
în mijlocul femeilor purta Duhul Sfânt, a Cărui dulceaţă covâr- 
şeşte iubirea trupească. 

Încă voi zice: era atât de smerit, încât nu pierdea harul Sfân- 
tului Duh, şi de aceea a iubit atât de mult norodul și a îndreptat 
mintea oamenilor către Dumnezeu. 

Vezi în el puterea Duhului Sfânt? Când citeşti cartea Viaţa 
mea în Hristos, sufletul simte în cuvintele sale puterea harului 
lui Dumnezeu. Tu zici: «Dar eu citesc, şi parcă nu are nici un 
gust». lar eu te întreb: Au oare nu fiindcă tu ești mândru? lar 
harul nu se atinge de inima mândră. 

O, Părinte loane, acum tu viezi în ceruri şi vezi pre Domnul, 
pre Carele sufletul tău L-a iubit de pre pământ; rugămu-te, roa- 
gă-te pentru noi, ca şi noi să iubim pre Domnul şi să-i aducem 
pocăinţa de carea se bucură Domnul. 

O, bun şi sfânt păstor, tu ca un vultur ce zboară în înălțimi 
te-ai înălțat deasupra marii Rusii, şi din înălțimile la care te du- 
cea Duhul Sfânt ce viia întru tine tu vedeai nevoile norodului. 
Întru puterea Duhului Sfânt tu aduceai norodul către Dumnezeu, 
iar cei ce auzeau cuvântul lui Dumnezeu dintr'ale tale buze se 
tânguiau şi aduceau fierbinte pocăință. 

O, mare şi bun păstor, măcar că ai şi murit cu trupul, însă în 
duh cu noi eşti, și înainte-stând lui Dumnezeu, din ceruri ne 
vezi în Duhul Sfânt. 

lar noi smerit te cinstim. 


PĂRINTELE STRATONIC 


De două ori a cercetat Sfântul Munte un pustnic caucazian, 
Părintele Stratonic. De neam era din gubernia Harkovului; în lu- 
me fusese negustor, avea prăvălia sa; avea şi copii. Şi i s'a 
aprins sufletul de marele foc al pocăinţei, şi părăsindu-şi familia 
şi avuţiile s'a dus în Caucaz. 


Era un bărbat minunat. La vederea lui sufletul se cutremura. 
Ochii îi erau necontenit înlăcrămaţi; iar când începea a vorbi 
despre Dumnezeu, vorbea cu mult simțământ și cu un chip 
smerit, și toți cei ce-l ascultau primeau bucurie şi mângâiere. 
Cuvântul îi era puternic, pătruns de frica lui Dumnezeu şi de 
dragoste; era cu adevărat ca un vultur printre părinţi. Vorbind 
cu el, oamenii se schimbau sufleteşte, şi văzându-i sfânta viaţă, 
se smereau. Prin cuvântul său întărea din nou sufletele, şi pe 
mulți a ridicat din căderi. Auzindu-l, sufletul uita de cele pă- 
mânteşti şi fierbinte se avânta către Dumnezeu. 

Statura lui era puțin peste cea mijlocie; avea faţa plăcută, 
părul închis la culoare; toți îl îndrăgeau. Nevoitorii Caucazului 
îl aveau în cinste, iar aceasta după vrednicie; purta nevoinţe 
grele; răbda zăduful şi frigul; iarna umbla desculț, răbdând 
pentru dragostea lui Dumnezeu, şi niciodată nu era în gura lui 
cârtire împotriva lui Dumnezeu, ci sufletu-i se dăduse voii lui 
Dumnezeu şi cu bucurie purta toate suferințele. El propovăduia 
o pocăință înflăcărată şi pe mulţi i-a adus dintr'o grea negrijanie 
la o nevoinţă plină de osârdie. În cuvintele sale limpede se 

simţea harul lui Dumnezeu, iar acesta renăştea minţile oame- 
nilor şi-i smulgea de la pământ. 

Odată nevoitorii Caucazului l-au dus la un îndrăcit, şi când 
Părintele Stratonic l-a văzut, de multă dragoste a plâns şi a zis: 
«O, nefericită făptură a lui Dumnezeu, cum este ea chinuită de 
draci», şi a făcut asupră-i semnul crucii, cu cuvintele: «Tămă- 
duiască-te Domnul lisus Hristos», şi bolnavul dintr'o dată s'a 
înzdrăvenit. Aşa putere avea credința și rugăciunea acestui 
bărbat. 


O, minunate iubitor al plânsului, iubitul nostru Părinte Stra- 
tonic, unde locuieşti acum? Vino la noi, şi-ţi vom zidi o chilie 
într'un munte înalt, şi vom căuta asupra sfintei tale vieţi, și în 
măsura puterilor urma-vom marii tale nevoinţe. Vremea lacră- 
milor tale, Părinte, a trecut. Acum tu în ceruri auzi cântările he- 
ruvimice şi vezi slava Domnului, pre carea a iubit sufletul tău 
pre pământ, şi tinzând către Dânsul s'a dat plânsului pocăinţei. 
Domnul au iubit pre om, şi au dat lui plânsul, ca sufletul să se 
spele în acea apă şi să se curăţească, spre a vedea pre Domnul 
în duhul iubirii şi în frica cucerniciei. 

Mai spunea Părintele Stratonic că vine vremea când monahii 
se vor mântui în vestminte mireneşti. 


Din toate puterile trebuie până în ultima clipă a vieţii a păstra 
întâia râvnă, căci mulţi au pierdut-o şi nu au aflat-o din nou. 
Pentru aceasta trebuie necontenit să-ți aduci aminte de moarte, 
iar dacă sufletul este fie şi în parte gata de moarte, el nu se va 
teme de ea, ci vine la smerenie şi pocăință, şi uită toate cele 
lumeşti, şi îşi păstrează mintea nerisipită şi cu osârdie se roagă. 

Cel ce îşi aduce aminte de moarte nu este ademenit de lume, 
iubeşte pe aproapele şi chiar pe vrăjmaşi, este ascultător, în- 
frânat; astfel se păstrează în suflet pacea, şi vine harul Sfântului 

Duh. lar când în Duhul Sfânt vei cunoaşte pe Dumnezeu, su- 
fletul tău se va îndulci întru Domnul şi-L vei iubi, şi totdeauna 
îi vei aminti de îndulcirea Duhului Sfânt, iar aceasta este cu 
adevărat hrana cerească. 

Mult am vorbit despre aceasta cu marele nevoitor, Părintele 
Stratonic. El mi-a povestit că întâlnise în Caucaz șapte oameni 
care gustaseră harul Sfântului Duh, dar unii dintre ci nu cunoș- 
teau calea Domnului, nu ştiau cum povăţuieşte Domnul sufle- 
tele, şi de aceca mai târziu slăbiseră. Despre aceasta se vorbeşte 
în scrierile Sfinților Părinţi, dar prin multe trebuie să treci spre a 
cunoaşte din cercare. 

La început, când omul vine spre a lucra Domnului, Domnul, 
cu harul Său, dă sufletului puterea de a râvni binele şi totul îi 
este uşor şi prielnic; iar când sufletul vede în sine acestea, ne- 
cercat fiind, gândeşte: «Toată viața mea voi râvni aşa». Făcând 
astfel el se înalță mai presus de cei ce viețuiesc negrijuliu şi în- 
cepe să-i judece; şi aşa pierde acel har care-l ajuta să plinească 
poruncile lui Dumnezeu. Şi nu înțelege sufletul cum s'a întâm- 
plat aceasta; atuncea fusese atât de bine, iar acum totul a deve- 
nit greu, şi nu-i este a se ruga. Dar nu trebuie să te înfricoşezi: 
este Domnul Carele cu milostivire povăţuieşte sufletul. De cum 
se semeţeşte sufletul asupra fratelui, îndată îi vine un gând rău, 
neplăcut lui Dumnezeu, iar dacă sufletul se smerește, harul nu 
se depărtează, dar de nu, urmează o oarecare mică ispită, ca 
sufletul să se smerească. Dacă însă nu se smerește, începe lupta 
curviei. Dacă încă nu se smereşte, va cădea într'un păcat oare- 
care. Dacă nici atunci nu se smerește, va veni o mai mare ispită 
ce va duce la un păcat şi mai mare. Şi ispita se va tot întări, 
până când sufletul se va fi smerit; atunci ispita se depărtează, iar 
dacă mult se smereşte, vine umilința şi pacea, şi tot răul se 
depărtează. 

Aşadar tot războiul este spre a dobândi smerenia. Vrăj- 
maşii au căzut prin mândrie, iar pe noi ne trag spre pierzanie 
prin aceeaşi. Vrăjmașşii ne laudă, iar dacă sufletul primeşte lau- 

da, harul se depărtează de el, câtă vreme nu s'a pocăit. Astfel 
întreaga viață sufletul se învață smerenia lui Hristos, şi câtă 
vreme nu are smerenie, tot mereu va fi muncit de gânduri rele. 
Dar sufletul smerit află odihna şi pacea pentru carile vorbeşte 
Domnul (lo. 14: 27). 

Postul, şi înfrânarea, şi privegherea, şi liniştirea, şi celelalte 
nevoinţe ajută, însă puterea de căpetenie este în smerenie. Maria 
Eghipteanca prin post şi-a uscat trupul într'un singur an, căci 
nici nu avea cu ce să se hrăncască, dar cu gândurile s'a luptat 
şaptesprezece ani. 

Smerenia nu dintr'o dată o vei învăţa. De aceea Domnul şi 
zice: «Învăţaţi de la Mine smerenia şi blândeţea». Spre a le în- 
văța trebuie vreme. lar unii au îmbătrânit în nevoințe, dară 
smerenia nu o au învăţat, şi nu pot înţelege de ce nu le este bine, 
nu au pace, şi sufletul negnjeşte. 


Astăzi a venit la mine Părintele T. (pustnicul). Știind că acest 
Stareţ este un nevoitor, am crezut că îi va plăcea să vorbească 
despre Dumnezeu. Mult am vorbit cu el, iar apoi i-am cerut să 
spună sufletului meu un cuvânt, ca să-mi îndreptez greşalele. 
Câtăva vreme a tăcut, iar apoi a zis: 

«În tine se vede mândrie... Pentru ce atât de mult vorbeşti de 
Dumnezeu? Sfinţii ascundeau dragostea lui Dumnezeu în su- 
fletele lor, și le plăcea să vorbească despre plâns». 


Părinte T., tu ai smerit sufletul meu care iubeşte pre Făcă- 
torul. 

lubit-a sufletul meu pre Domnul, şi cum voi ascunde acest 
foc care încălzeşte sufletul meu? 

Cum voi ascunde milele Domnului, către care trage sufletul 
meu? 

Cum voi uita milele Domnului, întru carile sufletul meu a 

cunoscut pre Dumnezeu? 

Cum voi putea să nu vorbesc de Dumnezeu, dacă sufletu-mi 
este robit de Dânsul? 

Cum voi tăcea despre Dumnezeu, când duhul meu arde de 
dragoste pentru Dumnezeu zi şi noapte? Şi oare mă împotrivesc 
eu plânsului? 

Cum, Părinte, grăiești sufletului meu: Pentru ce de Dumne- 
zeu mult vorbeşti? 

Doară sufletul meu iubeşte pre Dânsul, şi cum voi ascunde 
iubirea Domnului pentru mine? 

Vrednic sânt eu de vecinicele munci, dară El m'au iertat, şi 
mi-au dat harul Său care nu se poate ascunde în suflet. 

Au nu ştii tu că te iubesc, şi am început a vorbi de Dum- 
nezeu gândind că şi sufletul tău iubește pre Dumnezeu, şi se 
încălzeşte de iubirea lui Dumnezeu? 

Dară ce voi zice sufletului meu? Ascunde cuvintele Dom- 
nului întru tine? Doară aceasta o cunosc toate cerurile; și voi fi 
întrebat: pentru ce am ascuns eu milele Domnului şi nu le-am 
spus oamenilor, ca toţi să iubească pre Dumnezeu şi să-și afle 
odihna întru Dânsul? 

Doară Stăpânul tuturor milostiv ne cheamă: «Veniţi către 
Mine toţi cei osteniţi, şi Eu voi odihni pre voi». 

Sufletul meu cunoaşte acea odihnă întru Dumnezeu, şi pen- 
tru aceea eu, iubind pre Dumnezeu şi pre fratele meu, grăiesc 
milosârdiile lui Dumnezeu. 

Credeam că sufletul tău se veseleşte întru Dumnezeu tot aşa 
ca şi al meu, dară tu mi-ai smerit sufletul, zicând: «Pentru ce de 
Dumnezeu mult vorbeşti?» 

Căci doară eu adevăr grăiesc că Domnul nostru milostiv este 
şi iartă oamenilor păcatele lor. 

Aşadar închide-voi buzele mele întru tăcere, şi cântare voi 
cânta lui Dumnezeu în sufletul meu, ca să se veselească Dom- 
nul nostru, căci El nemărginit ne iubeşte, şi sângele Şi-au văr- 
sat, şi au dat nouă Duhul Sfânt. 

Părintele Cassian spunea că toţi ereticii vor pieri. Eu despre 
aceasta nu știu, dar cred numai Bisericii Dreptslăvitoare: în ea 
este bucuria mântuirii întru a lui Hristos smerenie. 

Mulţămesc Ție, Domnului şi Ziditorului meu, că milostiv 
mi-ai smerit sufletul şi mi-ai deschis calea pre carea au mers 
Sfinții Tăi. Tu iubeşti pre cei ce plâng, şi pre calea plânsului au 
păşit către Tine toți Sfinţii. Tu iubeşti pre cei smeriţi, şi prin al 
Tău har îi înveţi iubirea şi smerenia ce înfricoşează pre vrăj- 
maşii noştri draci. Tu te bucuri, Doamne, de sufletul smerit; dă- 
mi aşadar, Milostive, a veni către Tine pre calea Sfinţilor Tăi, 
calea smeritului plâns, pre carea Tu mi-o ai arătat. 


Era la noi în Mănăstire un începător care căzuse din pom 
adunând măslinele şi nu mai putea merge pe picioare. Când ză- 
cea în bolniță, în clădirea Schimbării la Faţă, a murit un monah 
ce zăcea în patul de lângă el. Cel ce slujea acolo pregătea pentru 
îngropare trupul celui ce murise şi a cerut bolnavului să-i țină o 
chpă acul. Bolnavul îi răspunse: «Ce mă turburi?» Dar după 
aceste cuvinte sufletul lui şi-a pierdut pacea şi atunci a chemat 
pe duhovnic şi i-a spovedit păcatul neascultării. 

Cel înţelept va înțelege de ce sufletul monahului îşi pierduse 
pacea, dar neînţeleptul va zice că acestea sânt fleacuri. 


Pe 1 Iulie, 1932, a venit la mine Părintele Panteleimon de la 
Vechiul Russikon. Eu l-am întrebat cum îi mai merge, iar el cu 
faţa bucuroasă îmi răspunde: 

- Sânt foarte bucuros. 

- Şi de ce eşti bucuros?, l-am întrebat eu. 

- Toţi frații mă iubesc. 

- Şi de ce te iubesc? 

- Eu la toţi fac ascultare când cineva mă trimite undeva, zice 
el. 

Şi gândeam: Uşoară este calea către Împărăţia lui Dumne- 
zeu. EI a aflat pacea prin ascultarea pe care o face pentru Dum- 
nezeu, şi de aceea sufletului său îi este bine. 


Părintele leromonah I. mi-a povestit că la noi la Krumiţa 
trăgea să moară un shimonah şi nu putea muri. I s'a spus: «Tu 
nu ţi-ai spovedit păcatele, şi de aceea nu mori». El zice: «De 
două ori m'am spovedit, dar cred că păcatele nu mi s'au iertat, 
şi vreau să mă spovedesc la Igumenul Macarie». După dorinţa 
sa, aşa au şi făcut: a venit din Mănăstire Igumenul Macarie şi |- 
a spovedit pe shimonah, şi atunci acela liniştit şi în pace s'a 
săvârşit. 

Părintele leromonah 1... m'a întrebat cum de s'a întâmplat 
aşa, iar eu i-am răspuns că, deşi se spovedise, nu avea credinţa 
că i se iertaseră păcatele, şi după înclinarea sa sufletească, adică 
după necredinţa sa, aşa şi fusese. Noi însă datori sântem cu tărie 
a crede că în Biserica noastră totul este rânduit de Duhul Sfânt, 
iar atunci, după credința sa, omul primeşte har de la Domnul. 


TÂNĂRUL MONAH 


Mulţămesc ie, Doamne, că astăzi mi-ai trimis pre robul 
Tău, tânărul monah al cărui nume voi ascunde, spre a nu se 
semeţi el şi a se zădărnici sfânta sa viaţă. 

Acest tânăr monah, vorbind despre dragoste, mi-a spus că în 

cei treizeci de ani ai vieţii sale niciodată nu scârbise pe cineva. 
Mă uitam la el, şi sufletul mi s'a smerit până în țărână înaintea 
lui. 

Din copilărie sufletul său a iubit pe Dumnezeu, iar el, văzând 
în duh pe Domnul, nu îndrăznea să mâhnească pe cineva, şi 
pentru aceasta Domnul l-au păzit de păcate. 

lată, gândesc că pentru acești oameni Domnul păstrează lu- 
mea, Căci ei sânt atât de plăcuţi lui Dumnezeu, şi Dumnezeu tot- 
deauna ascultă pe smeriții Săi robi, şi nouă tuturor ne este bine 
pentru rugăciunile lor. 

Mulţămescu-Ţi, Doamne, că Tu mi-ai arătat pre robul Tău. 
Și câţi sfinți sânt încă pe care noi nu-i putem cunoaște, dar 
sufletul simte venirea Sfinților şi se preschimbă întru smerenia 
Duhului lui Hristos. Duhul lui Dumnezeu viază în Sfinţi, şi 
sufletul Îi simte venirea. 

O, Doamne, dă tuturor oamenilor a se asemăna acestui tânăr 
monah. Lumea întreagă s'ar împodobi cu slavă, căci harul lui 
Dumnezeu ar viia în lume din belşug. Duhul Sfânt dă sufletului 
a cunoaşte dragostea pentru Dumnezeu şi dragostea pentru om. 
Duhul Sfânt învață sufletul blândeţea şi smerenia, şi el odihneş- 
te întru Dumnezeu, şi uită toate cele amarnice ale acestei lumi, 
căci Duhul Sfânt îl mângâie. Sufletele Sfinţilor gustă Duhul 
Sfânt încă de pe pământ. Aceasta şi este acea «Împărăţie a lui 
Dumnezeu» carea se află «înlăuntrul nostru», precum grăieşte 
Domnul. 


Astăzi am vorbit cu Părintele... despre noblețea sufletului. 

Cu adevărat sufletul este de bun neam, căci şi-a primit noble- 
țea de la Însuşi Domnul, pe care i-au dat-o căci îl iubeşte. Iar 
noi trebuie să o păstrăm; dar păstrează-se ea prin însăşi acea 
nobleţe pe care au dat-o Domnul sufletului. 

Când, după Înviere, Domnul Sau arătat ucenicilor Săi şi au 
început să vorbească cu Apostolul Petru, El nu l-au osândit, ci 

cu nobleţe l-au întrebat: «Mă iubeşti?» (lo. 21: 15). Acest duios 
cuvânt al părinteştii iubiri a Domnului ne învaţă că şi noi tot aşa 
trebuie să ne purtăm cu oamenii când cineva ne necăjeşte. 
Aceasta şi este noblețea lui Hristos, care omului îi este de 
neajuns, şi nu se cunoaște decât în Duhul Sfânt. 

Slavă Domnului şi milosârdiei Sale, căci El ne învaţă în 
Duhul Sfânt, altfel nu am cunoaşte cum este Domnul nostru. 


VULTURUL ȘI COCOȘUL 


Zbura vulturul în înălțimi, şi se desfăta de frumuseţea lumii, 
şi gândea: «Eu zbor peste întinse depărtări şi văd munţi şi văi, 
mări şi râuri, lunca şi pădurea; văd mulțime de fiare şi păsări, 
văd oraşe şi cătune, şi cum viețuiesc oamenii; dar iată, cocoşul 
din sat nimic nu ştie dincolo de ograda lui, unde nu vede decât 
câțiva oameni şi câteva dobitoace. Zbura-voi către el şi-i voi 
povesti despre viaţa lumu». 

Zburat-a vulturul pe acoperişul casei din cătun, şi văzând cât 
de ţanţoş şi de vesel se plimbă cocoșul printre găinile sale, 
cugetă: «Înseamnă că este mulțămit cu soarta sa; totuşi îi voi 
povesti despre ceea ce ştiu eu». 

Şi începu vulturul a vorbi cocoşului despre bogăţia şi frumu- 
seţea lumii. Cocoşul la început asculta cu luare-aminte, dar ni- 
mic nu înţelegea. Vulturul, văzând că cocoşul nimic nu înţelege, 
s'a întristat, şi 1 s'a urât a mai vorbi cu cocoşul; iar cocoşul, ne- 
înțelegând ce vorbeşte vulturul, s'a plictisit şi 1 s'a urât a-l mai 
asculta. Dar fiecare dintre dânşii a rămas împăcat cu soarta sa. 

Aşa se întâmplă când omul învăţat vorbeşte cu cel neînvăţat, 
dar încă şi mai mult când cel duhovnicesc vorbeşte cu cel ne- 
duhovnicesc. Cel duhovnicesc este asemenea vulturului, iar cel 
neduhovnicesc, asemenea cocoşului. Mintea celui duhovnicesc 
zi şi noapte se învaţă întru legea Domnului, şi în rugăciune se 

înalță către Dumnezeu, dară mintea celui neduhovnicesc este 
trasă către pământ sau este bântuită de gânduri. Sufletul celui 
duhovnicesc se îndulceşte de pace, dar sufletul celui neduhovni- 
cesc rămâne pustiu şi împrăştiat. Cel duhovnicesc zboară pre- 
cum vulturul în înălțimi, şi în suflet simte pe Dumnezeu, şi vede 
întreaga lume, măcar că se roagă în întunerecul nopţii, dar cel 
neduhovnicesc se îndulceşte fie de slava deşartă, fie de bogăţie, 
fie caută îndulciri trupeşti. lar când cel duhovnicesc se întâlneş- 
te cu cel neduhovnicesc, amândoi se lehămisesc, şi împovă- 
rătoare le este convorbirea. 


CONVORBIRI CU COPII! 


Copii dragi aleargă prin luncă, culeg flori, cântă şi se bucură, 
căci harul lui Dumnezeu îi veseleşte. Dar iată că văd un monah 
ŞI zic către dânsul: 

- Uite, Domnul au înfrumusețat cerul cu stele şi pământul cu 
râuri şi grădini; vulturii zboară în înălțime pe sub nouri şi se 


' În vremea războiului ruso-japonez (1904-1905), Părintele Siluan, ca re- 
zervist din garda Ţarului, a fost mobilizat în Rusia (împreună cu alți 
monahi ruşi de la Sfântul Munte). A ieşit din Mănăstire la 30 Decemvrie, 
1904, şi s'a întors din nou la Athos la 16 Octomvrie, 1905. Pricinile pen- 
tru care Părintele Siluan nu a fost luat pe front, ci trimis acasă, le vom lă- 
muri mai amănunțit în cea de-a treia parte a cărții [pe care Părintele 
Sofronie nu a mai ajuns s'o scrie — n. tr.]. 

Venind la familia sa, ca monah, pentru liniştire şi slobodă împlinire a 
pravilei monahale, şi-a zidit deosebi pe câmp o mică chilie unde-şi petre- 
cea vremea şederii sale în patrie. În acest răstimp al vieţii sale vorbea 
uneori cu copiii din sat care veneau la el. Mi-a povestit despre câteva 
foarte interesante observaţii ale sale asupra sufletului copilului, cum din 
cea mai fragedă vârstă omul se poate defini faţă de Dumnezeu. 

Convorbirile înfăţişate aci sânt amintirea celor pe care le-a avut în 
acea vreme cu copiii. Este cu putinţă ca în sufletele curate ale copiilor să 
se fi întipărit chipul luminat al iubitorului monah, dar nu putem a nu 
observa că, prin cuprinsul lor, cuvintele Stareţului nu sânt de înțeles decât 
unei minți coapte. 

îndulcesc de frumuseţea firii; păsările cântă vesel în crânguri şi 
poieni, iar tu, călugăre, şezi în chilie şi nu vezi toate frumuseţile 
lui Dumnezeu. Şezi şi plângi. Pentru ce plângi în chilia ta 
strâmtă, când soarele străluceşte, lumea întreagă este frumoasă 
şi peste tot este bucurie pe pământ? 

Aşa întrebau copiii pe monah, dar el le-a răspuns: 

- Copii, voi nu înţelegeţi plânsul meu. Sufletul meu plânge 
pentru voi, căci nu cunoaşteţi pe Dumnezeu, Cel ce au zidit toa- 
tă această frumuseţe. Sufletul meu Îl cunoaşte, şi vouă tuturor 
vă doresc această cunoaștere, şi de aceea mă doare, şi cu la- 
crămi mă rog lui Dumnezeu pentru voi, ca şi voi să-L cunoaşteţi 
pe Domnul în Duhul Sfânt. 

- Ce înseamnă să cunoşti pe Domnul în Duhul Sfânt? 

- Cu mintea, copii, nu poţi cunoaşte pe Dumnezeu. Dar voi 
citiți Dumnezeiasca Scriptură, în ea vieţuiește harul care vă va 
îndulci, şi aşa veţi cunoaşte pe Domnul, şi cu bucurie veţi lucra 
Lui zi şi noapte. lar când veţi cunoaşte pe Domnul se va duce 
de la voi dorinţa de a privi această lume, căci sufletul va tânji să 
vază slava Domnului în ceruri. 

- Dar nouă ne plac florile, donim să ne plimbăm şi să ne 
veselim. 

- Vouă vă place să vă plimbaţi prin poieni şi să culegeți flori; 
vă place să cântaţi şi să auziți cum cântă păsările, dar în cer sânt 
lucruri mult mai luminate decât acestea — raiul, unde vieţuieşte 
Domnul cu Îngerii și Sfinţii. Şi acolo este veselie şi se cântă 
cântece, dar altele, mai frumoase, iar când sufletul aude acele 
cântece nu le mai poate uita niciodată, şi nici nu se mai îmbie 
de cântecele pământești. 

- Dar nouă ne place să cântăm. 

- Cântaţi, copii, cântați Domnului în Duhul Sfânt, cântaţi în 
smerenie şi dragoste. 

- Da” tu de ce plângi? Noi nu înțelegem. 

- Eu plâng pentru voi, fețişorilor. Privindu-vă, mi-e milă de 
Voi, şi rog pe Domnul să vă păzească, pentru ca voi să 

cunoaşteţi pe Făcătorul şi Domnul vostru. Mă uit la voi, şi iată 
voi sânteţi ca Pruncul Hristos, şi voiesc ca voi să nu pierdeţi 
harul lui Dumnezeu, şi când veţi creşte să nu vă faceți ca 
vrăjmaşul din pricina gândurilor rele. Voiesc ca voi totdeauna 
să fiți ca Fiul Precistei Maici a lui Dumnezeu. lată ce vă doreşte 
sufletul meu. Pentru aceasta mă rog eu. Mi se face milă de toți 
copiii de pe pământ, şi de aceea plâng pentru toţi copiii ne- 
vinovaţi şi pentru orfani. Eu plâng, copii, pentru lume, şi mă 
tânguiesc pentru tot norodul lui Dumnezeu. 

«Doamne, trimite mila Ta preste copiii pământului pre care-i 
iubeşti, şi dă-le a Te cunoaşte în Duhul Sfânt, şi învaţă-i a Te 
slăvi. 

Cu lacrămi îţi cer, auzi rugăciunea mea, şi tuturora dă a 
cunoaşte slava Ta în Duhul Sfânt ». 


- Copii, să iubiţi pe Dumnezeu aşa cum Îl iubesc îngerii în 
ceruri. 

- Noi niciodată n'am văzut pe Dumnezeu; cum putem să-L 
iubim? 

- Fețişorii mei iubiţi, voi totdeauna să gândiţi despre 
Dumnezeu că El vă iubeşte, şi că v'au dat viaţa pentru ca 
vecinic să viețuiți cu E] şi să vă îndulciți de dragostea Lui. 

- Cum putem şti că Dumnezeu ne iubeşte? 

- După roade, copii, se cunoaşte dragostea: când ÎI iubim pe 
Dumnezeu, ne temem de păcat, şi sufletul este liniştit şi vesel, şi 
vrea să pomenească pe Dumnezeu în toată vremea, şi vrea să se 
roage, şi în suflet sânt gânduri frumoase. 

- Cum să ştim care gânduri viețuiesc în noi, şi care dintre ele 
sânt bune, şi care rele? 

- Ca să osebiţi gândurile bune de cele rele trebuie să viețuiti 
cu mintea curată în Dumnezeu. 

- Nu înţelegem, cum putem noi să ne ținem mintea în Dum- 

nezeu, când noi nu am văzut pe Dumnezeu şi nu-L ştim? Şi ce 
înseamnă mintea curată? 

- Copilaşi, gândiţi-vă că Dumnezeu vă vede, chiar dacă voi 
nu-L vedeți. Aşa totdeauna veţi umbla înaintea feţei Domnului. 
Chiar dacă aceasta este o dragoste mică, dar de veţi păzi cuvân- 
tul meu, el vă va duce la o dragoste mare, şi atunci în Duhul 
Sfânt veţi cunoaște tot ce vă spun şi tot ce acum nu puteţi încă 
înţelege. 


CONVORBIRE DESPRE FUMAT 


În 1905, când Starețul Siluan şi-a petrecut câteva luni în Ru- 
sia, mergea adesea pe la mănăstiri. Întro astfel de călătorie cu 
trenul şedea în fața unui negustor. Acesta, într'un chip priete- 
nos, şi-a deschis tabachera de argint, oferindu-i o ţigară. Pă- 
rintele Siluan i-a mulțămit, dar nu a luat ţigara. Atunci ne- 
gustorul a început să-i zică: «Nu cumva, Părinte, o refuzi pentru 
că o socoteşti un păcat? Dar fumatul adesea ajută viaţa activă; e 
bine să întrerupi încordarea muncii şi să te odihneşti câteva 
minute. El înlesnește o convorbire despre negustorie, sau cu 
prietenii şi, în general, în viață...» Şi continuă să vorbească 
despre folosul fumatului, încercând să-l înduplece pe Părintele 
Siluan să ia o ţigară. Atunci Părintele Siluan s'a hotărât totuşi 
să-i spună: «Domnule, înainte de a fuma o ţigară rugați-vă, 
ziceţi un Tatăl Nostru». La care negustorul a răspuns: «Să te 
rogi înainte de a fuma parcă nu prea merge». Drept răspuns, 
Siluan îi zice: «Deci tot lucrul înaintea căruia nu merge o rugă- 
ciune neforţată, mai bine nu-l faci». 

ândurile mele, trăite mulți ani. Milele lui Dumnezeu 
au fost cu mine neîncetat. Şi dacă Domnul nu m'ar fi 
înțelepțit, ca:-un Bun Păstor, cu harul Său, vrăjmaşii 
m'ar fi înghițit. 

Scriu milele Domnului, şi uşor îmi este să scriu, căci sufletul 
meu cunoaşte pre Domnul în Duhul Sfânt şi ştie cât de mult 
iubeşte El omul. Pentru mulțimea iubirii şi a blândeţelor Sale 
nici nu pomeneşte de păcatele noastre. 

Duhul meu cu nesaţiu doreşte când a se ruga, când a scrie, 
sau a vorbi despre Dumnezeu, dar de lucruri lumești sufletu-mi 
nici voieşte a auzi. 


Dacă vorbeşti sau scrii despre Dumnezeu, roagă-te şi cere 
Domnului ajutor şi luminare, iar Domnul împreună va lucra cu 
tine şi te va lumina. Și dacă ai vreo nedumerire fă trei mătănii şi 
zi: «Doamne, Tu vezi, Milostive, sufletul meu este nedumerit şi 
mi-e teamă de a greşi. Înțelepţeşte-mă, Doamne». lar Domnul 
neapărat va înţelepţi, căci El este foarte aproape de noi. Dar de 
te vei îndoi, nu vei primi cele cerute. Aşa au spus Domnul lui 
Petru: «Puțin credinciosule, pentru ce te-ai îndoit?» (Mt. 14: 
31), atunci când a început să se afunde în valuri. Aşa şi sufletul, 
când se îndoiește, începe a se afunda în gânduri rele. 

«Doamne, dăruieşte nouă deplină credinţă în Tine întru Du- 
hul Sfânt». 


Cel căruia nu-i este dat a povățui, şi totuşi povăţuieşte, acela 
îndurerează măreția lui Dumnezeu. 


Sânt oameni, şi chiar dintre cei mari, care atunci când vine 
vreo nedumerire nu întreabă pe Domnul; dar trebuie să zici des- 
chis şi fără ocol: «Doamne, eu sânt un om păcătos şi nu înţeleg 
lucrurile cum trebuie, dar Tu, Milostive, înţelepţeşte-mă cum 
trebuie să fac». lar Domnul cel milostiv nu voieşte ca sufletul 
nostru să rămână în tulburare de la vrăjmaşi, şi însuflă ce tre- 
buie să faci şi ce trebuie să nu faci. 


Când ştim multe, să mulţămim Domnului pentru cunoaşterea 
dată. Dar singură cunoaşterea nu este de ajuns: trebuie ca în 
suflet să fie roadele Sfântului Duh, măcar o mică sămânță, care 
la vremea ei să crească şi să aducă rod din belşug. 


Scriu şi-mi este uşor să scriu, căci sufletul meu cunoaşte pe 
Domnul. Dar mai bine este a se ruga nerisipit, căci rugăciunea 
este mai de preţ decât toate. Însă a se ruga neîncetat, cu înflă- 
cărare, sufletul nu are puterea să o facă, şi pentru aceea trebuie 
să-i dai odihnă de la osteneala rugăciunii; atunci poți să citeşti, 
sau să cugeţi, sau să scrii despre Dumnezeu. Fiecare cum îl 
însuflă Domnul. 

Bine este a se învăţa în legea Domnului zi şi noapte. Astfel 

sufletul află odihnă în Dumnezeu iar Domnul cuprinde întreg 
sufletul, iar atunci pentru el nu mai este nimic altceva în afară 
de Dumnezeu. 

Când sufletul este în Dumnezeu, lumea este cu totul uitată, 
iar sufletul vede pe Dumnezeu. Dar alteori Dumnezeu mișcă 
sufletul prin al Său har, spre a se ruga pentru întreaga lume; 
uneori însă, pentru cineva aparte. Când şi cum voieşte Domnul. 

Însă spre a vedea tainele lui Dumnezeu trebuie osârduitor a 
cere de la Domnul duh smerit, iar atunci le vom cunoaşte în 
Duhul Sfânt. 


Să ştu că atunci când vreo năpastă loveşte norodul, iar su- 
fletul va plânge înaintea lui Dumnezeu pentru norod, el se va 
milui. Pentru aceasta S”au atins de suflet Duhul Sfânt, şi au dat 
rugăciune pentru oameni, ca ei să fie miluiţi. Astfel iubeşte 
Milostiv Domnul zidirea Sa. 

Poate cineva va gândi: «Și cum mă voi ruga pentru întreaga 
lume, când pentru mine însumi nu mă pot ruga?» Însă așa gân- 
desc cei ce nu au cunoscut că Domnul ascultă rugăciunile noas- 
tre şi le primeşte. 

Roagă-te simplu, ca un copil, şi Domnul îţi va auzi rugăciu- 
nea, căci Domnul nostru este un Tată atât de Milostiv, cât noi 
nici a înțelege, nici a ne închipui nu putem, şi numai Duhul 
Sfânt descoperă nouă a Sa mare iubire. 


Celor ce iubesc pe cei necăjiţi Domnul le va da rugăciune 
înflăcărată pentru oameni. Ei se roagă cu lacrămi pentru noro- 
dul pe care îl iubesc şi pentru care se mâhnesc, iar mâhnirea 
aceasta este plăcută lui Dumnezeu. 

Domnul îşi alege rugători pentru întreaga lume. Nevoitorului 

Parthenie din Kiev, când a vrut să ştie ce este shima monahală, 
Maica Domnului i-a spus: «Shimonahul este rugător pentru 
întreaga lume». 


Domnul voieşte pe toți a mântui, şi în bunătatea Sa cheamă 
întreaga lume. Domnul nu opreşte voia sufletului, ci cu harul 
Său o înclină spre bine şi o trage către a Sa iubire. lar când vo- 
ieşte Domnul a milui pe cineva, însuflă altora dorinţa de a se 
ruga pentru el şi-i ajută în această rugăciune. Așadar trebuie 
ştiut că dacă îţi vine dorirea de a te ruga pentru cineva, înseam- 
nă că Însuşi Domnul voieşte a milui acel suflet şi milostiv îțI 
aude rugăciunile. Nu trebuie amestecată dorirea de a te ruga pe 
care o însuflă Domnul, cu dorirea însuflată de împătimirea față 
de cel pentru care te rogi. 

Când rugăciunea purcede dintr'o durere curată pentru cineva 
în Viaţă sau care a murit, în ca nu este împătimire. Sufletul, în- 
tr'o asemenea rugăciune, se mâhneşte pentru acela, şi osârduitor 
se roagă, şi acesta este semnul milostivirii lui Dumnezeu. 


Sufletul meu a cercat și a văzut mari milostiviri asupra mea 
şi asupra celor pentru care s'a rugat; şi am înţeles că atunci când 
Domnul dă durere pentru cineva şi dorire de a se ruga pentru 
dânsul, înseamnă că Domnul voieşte a milui pe acel om. Drept 
care, de-i vine cuiva durere pentru cineva, trebuie să se roage 
pentru el, căci Domnul pentru tine voieşte a-l milui. lar tu 
roagă-te. Domnul te va auzi, iară tu vei proslăvi pe Dumnezeu. 


Fiecare mamă, când află de vreo năpastă asupra fiilor ei păti- 
meşte din greu, ba chiar moare. Și eu am cercat ceva asemă- 

nător. Un copac doborât şi curățit de crengi a început a se ros- 
togoli iute către un om. Eu am văzut, dar de prea multă durere 
nici nu am putut să-i strig «Fereşte-te iute!»; inima mi-a fost 
străpunsă de durere şi de plâns, şi copacul s'a oprit. Omul acela 
era pentru mine un străin: nu-l cunoşteam, dar de mi-ar fi fost 
apropiat nu cred că aş mai fi rămas viu. 


Rugăciunea celor mândri nu este plăcută Domnului; dar când 
sufletul cu smerenie se îndurerează, Domnul negreșit îl ascultă. 
Un Stareţ leromonah care vieţuia pe la jumătatea muntelui 
Athonului a văzut cum rugăciunile monahilor se înălțau către 
ceruri, şi aceasta nu mă uimeşte. Acelaşi bătrân, când era încă 
un băiețel, văzând durerea tatălui său din pricina unei secete 
mari ce ameninţa să prăpădească întreaga recoltă, s'a dus în câ- 
nepa din grădină şi a început să se roage: 

«Doamne, Tu eşti Milostiv, Tu ne-ai zidit, Tu pre toţi hră- 
neşti şi îmbraci, Tu vezi, Doamne, cum se necăjește tatăl meu 
pentru ploaie, trimite ploaie pământului». 

Și s'au adunat nouri, și a început să cadă ploaie, şi a udat 
pământul. 

lar alt Stareţ, care vieţuia pe malul mării lângă port, mi-a 
povestit următoarele: 

«Era o noapte întunecoasă, portul era plin de luntrile pesca- 
rilor. Începuse o furtună şi curând s'a întețit. Luntrile au început 
să se lovească unele de altele. Oamenii încercau să le lege, dar 
era cu neputinţă pe întunerec şi pe furtună. Totul era într'o mare 
învălmăşeală. Pescarii au început să strige din răsputeri şi era 
cumplit să auzi strigătele oamenilor înspăimântați. A început să 
mă doară pentru ei şi m'am rugat cu lacrămi: 

Doamne, îmblânzeşte furtuna, alină valurile, pre oamenii Tăi 
necăjiţi miluieşte-i şi-i mântuieşte. Şi curând furtuna a încetat, 
marea s'a alinat şi oamenii liniştindu-se mulțămeau lui Dum- 

NEeZCUu)) . 


Mai nainte credeam că Domnul face minuni numai pentru 
rugăciunile Sfinților, dar acum am cunoscut că şi păcătosului 
face Domnul minuni, de cum se smereşte sufletul său, căci când 
omul se învață smerenia, atunci și Domnul îi aude rugăciunile. 

Mulţi, din nepricepere, spun că cutare sau cutare sfânt a 
făcut o minune, dar eu am cunoscut că Duhul Sfânt ce viază în 
om este Cel ce face minunile. Domnul voieşte ca toți să se 
mântuiască şi vecinic să fie cu El, şi de aceea aude rugăciunea 
omului păcătos pentru folosul celorlalți, sau chiar al celui ce se 
roagă. 


Pentru cei care îmi cer rugăciunile, eu cu lacrămi cer Dom- 
nului: «Doamne, dă lor Duhul Tău cel Sfânt, ca să te cunoască 
în Duhul Sfânt». 


Domnul nemărginit iubeşte pe noi, păcătoşii, şi dă omului 
Duhul Sfânt, şi sufletul în Duhul Sfânt cunoaşte pe Domnul, şi 
negrăit se desfată întru Dânsul, Îi mulțămeşte şi Îl iubeşte, şi din 
multa bucurie îl doare pentru lumea întreagă, şi puternic se tân- 
guie, ca toţi oamenii să cunoască pe Dumnezeu, căci şi Însuşi 
Domnul aceeaşi dorește tuturor. Însă, adevărat, aceasta nu este 
cu putinţă decât prin har, fie el şi într'o mică măsură. Dar fără 
har omul se aseamănă dobitocului. 

O, cât mă doare pentru oamenii ce nu cunosc pe Dumnezeu. 
Iar noi, pravoslavnicii creştini, fericiți sântem, căci cunoaştem 


! Aici Starețul povesteşte la persoana a III-a despre ceea ce i s'a întâmplat 
lui însuşi. 

pe Dumnezeu. Învăţatu-ne-au Duhul Sfânt. 
El ne învaţă a iubi şi pe vrăjmaşi. 


Omul, câtă vreme nu ştie mai mult, se mulţămește cu puținul 
pe care-l are. El se aseamănă cocoșului din sat care trăieşte în- 
tr'o curticică, vede câţiva oameni și câteva dobitoace, îşi cu- 
noaște cele zece găini, şi este mulțămit cu viaţa sa, căci mai 
mult nu știe. 

Dar vulturul care zboară sus printre nouri, și cu privirea-i 
pătrunzătoare vede întinderile, ș: simte de departe miresmele 
pământului, şi se îndulceşte de frumuseţea lumii, cunoaşte mul- 
te țări, mări şi râuri, vede mulţime de fiare și păsări, nu va fi 
îndestulat de-l vei pune împreună cu cocoșul într'o curticică. 

Aşa şi omul, câtă vreme nu ştie mai mult, se mulțămeşte cu 
puţinul pe care-l are. Tot aşa, adesea un țăran sărac este mul- 
țămit că are de mâncare şi haine, şi mulțămește pentru acestea 
lui Dumnezeu. Dar omul învăţat şi iscusit la minte prin ştiinţă 
nu se va mulțămi cu o astfel de viaţă, ci va căuta întinse tă- 
râmuri pentru mintea sa. 

Tot aşa şi în viaţa duhovnicească, cel ce nu a cunoscut harul 
Sfântului Duh se aseamănă cocoșului ce nu cunoaște zborul 
vulturului, nu știe de îndulcirea umilinţei şi a iubirii lui Dum- 
nezeu. El cunoaște pe Dumnezeu din fire şi din Scripturi; se 
îndestulează cu pravila, şi astfel se mulțămeşte, precum cocoşul, 
cu soarta sa, şi nu-l doare că nu este vultur. 

Dar cel ce a cunoscut pe Domnul în Duhul Sfânt, acela zi şi 
noapte se roagă, căci harul Sfântului Duh îl îmbie a iubi pe 
Domnul, şi din îndulcirea iubirii lui Dumnezeu ușor poartă toate 
durerile pământului, iar sufletu-i necontenit tânjeşte numai după 
Domnul, şi în toată vremea caută harul Sfântului Duh. 

Cel ce doreşte neîncetat a se ruga, să se înfrâneze întru toate 
şi să fie ascultător Bătrânului căruia îi slujeşte. El trebuie să se 
spovedească curat şi să aibă în cuget înțelegerea că şi prin 
duhovnicul, şi prin Bătrânul său Domnul îl povăţuieşte cu harul 
Său; atunci nu va avea gânduri rele împotriva lor. Pe un astfel 
de om, pentru a sa sfântă ascultare, gânduri bune de la har îl vor 
învăţa, iar el va propăşi în smerenia lui Hristos. Dar de va 
gândi: Nu am nevoie să mă sfătuiesc cu nimeni, şi-şi va părăsi 
ascultarea, se va face mânios, şi nu numai că nu va propăşi, dar 
îşi va pierde şi rugăciunea. 

Spre a păstra rugăciunea trebuie să iubeşti pe acei oameni 
care te necăjesc şi să te rogi pentru ei până când sufletul s'a 
împăcat cu ei, iar atunci Domnul va da rugăciune neîncetată, 
căci EI dă rugăciunea celui ce se roagă pentru vrăjmaşi. 

În rugăciune învățătorul este Însuşi Domnul, dar trebuie să-ţi 
smereşti sufletul. Cel ce se roagă cum se cuvine, acela are în su- 
flet pacea lui Dumnezeu. Cel ce se roagă trebuie să aibă o inimă 
miluitoare față de întreaga făptură. Cel ce se roagă, pe toți iu- 
beşte, şi de toți îi este milă, căci harul Sfântului Duh l-a învăţat 
a iubi. 


Rugăciunea este darul Sfântului Duh. Dracii se străduiesc 
din răsputeri a îndepărta omul de la pomenirea lui Dumnezeu şi 
de la rugăciune. Dar sufletul ce iubeşte pe Dumnezeu, tânjeşte 
după Dumnezeu, şi nemijlocit 1 se roagă: «Tânjeşte sufletul 
meu dupre Tinc, şi cu lacrămi Te caut». 


Inima rugătorului se roagă fără silire: însuşi harul săvârşeşte 
rugăciunea în inimă. Dar tu smereşte-te cât mai mult; ține-ți 
mintea în inimă Şi în iad. Cu cât te smereşti mai mult, cu atât 

mai mult vei primi daruri de la Dumnezeu. 


Slavă milosârdiei Domnului, că El dă nouă, păcătoşilor, a fi 
în Dumnezeu. 

Spre a petrece în Dumnezeu mulțămeşte-te cu ceea ce ai, 
chiar de nu ai nimic. Fii îndestulat şi mulțămeşte Domnului că 
nu ai nimic. Fii îndestulat cu faptul că slujeşti lui Dumnezeu, iar 
El te va aşeza împreună cu Sfinţii. 


Cel ce doreşte a iubi pe Domnul dator este să-şi iubească 
vrăjmașii și să fie fără răutate; atunci Domnul îi va da bucuria 
neîncetat a-L slavoslovi zi şi noapte, şi mintea ta va uita lumea; 
iar de te vei şi întoarce şi îți vei aminti de ea, cu osârdie te vei 
ruga pentru lume. 

Aşa au vieţuit Sfinții, căci Duhul lui Dumnezeu învaţă su- 
fletul a se ruga pentru oameni. 


Duhul Sfânt învaţă a iubi pe Dumnezeu, iar dragostea pă- 
zeşte poruncile. Domnul au zis: «Cel ce Mă iubeşte, acela po- 
runcile Mele va păzi» (lo. 14: 15-23). De ar fi iubit Adam pe 
Domnul precum Maica Domnului, el ar fi păzit porunca. Iar noi 
vedem din cercare că harul lui Dumnezeu povățuieşte mintea 
celui ce iubeşte pe Dumnezeu și îi dă cu agerime să pătrundă 
toate cursele vrăjmaşului. Când însă Domnul mângâie sufletul, 
el nu mai vede pe vrăjmaşi, ci vede numai pe singur Domnul. 

Cel ascultător va înțelege legea lui Dumnezeu, cât de bune 
sânt poruncile Domnului. Oricare dintre porunci ai lua, ea aduce 
bucurie şi veselie. S'o luăm pe cea dintâi — a iubi pe Dumnezeu. 
De vei cugeta că Dumnezeu ne iubește, pentru această cugetare 
ți se va da pacea. S'o luăm pe cea de-a doua — a iubi pe aproa- 
pele. De vei cugeta că Domnul iubeşte oamenii şi că într'înşii 
viază Duhul Sfânt, sufletul tău se va îndulci de legea lui Dum- 
nezeu Şi atunci 0 vei urma zi şi noapte, şi ţi se va da osebirea 
binelui şi răului. 


Când Domnul voiește a mângâia un suflet necăjit El îi dă 
bucurie, lacrămi, umilință şi pace sufletească şi trupească; dar 
uneori chiar EI Însuşi se arată sufletului. 

Apostolii au văzut pe Domnul în slavă când El S'au schim- 
bat la chip pe Thavor, dar apoi în vremea patimii Sale, din 
puținătatea sufletului, s'au împrăştiat. Atât este de neputincios 
omul. Cu adevărat, nu sântem decât ţărână, ba încă şi greşal- 
nică. Pentru aceea au zis Domnul: «Fără de Mine nu puteți face 
nimic». Aşa şi este. Când este în noi harul, atunci sântem cu 
adevărat smeriţi, atunci sântem înţelepţi, ascultători, blânzi, 
iubiţi lui Dumnezeu şi oamenilor, dar când pierdem harul ne 
uscăm precum viţa tăiată de la butuc. 

Cela ce nu iubește pe fratele pentru carele au murit Domnul 
în mari suferinţe, acela a căzut de la Butuc (de la Domnul), dar 
pe cel ce se luptă cu păcatul ajuta-l-va Domnul. 


Omul uneori ajunge atât de neputincios, încât nu mai are 
putere nici să gonească o muscă, şi din suflet nu poate goni gân- 
durile rele; dar şi în această neputinţă milostivirea lui Dumne- 
zeu. păzeşte omul, și nu-i vin gânduri rele, ci singur Dumnezeu 

este şi în suflet, şi în minte, şi pretutindenea. 


Omul în sine este firav ca floarea câmpului: toţi o iubesc, şi 
toți o calcă în picioare. 

Așa şi omul: uncori este în slavă, dar alteori în necinste. Dar 
cel ce iubeşte pe Dumnezeu mulțămește Domnului pentru toate 
necazurile și rămâne liniştit şi în cinste, și în ocări. 


Socotesc că trebuie să mănânci atâta cât, după masă, să-ţi 
vină să te rogi, ca duhul totdeauna să arză și neostoit să tân- 
jească spre Dumnezeu zi și noapte. Și trebuie să trăieşti simplu, 
precum copiii mici, atunci harul lui Dumnezeu totdeauna va fi 
în suflet: pentru dragoste, Domnul îl dă în dar, şi cu acel har 
sufletul vieţuieşte ca şi în altă lume, și este tras într'acolo de 
dragostea lui Dumnezeu, astfel încât nici nu voieşte a se uita la 
această lume, măcar că o iubeşte. 


Cum să ştiu de mă iubeşte Domnul, sau nu? 

lată semne. Dacă te lupţi tare cu păcatul, te iubeşte Domnul. 
Dacă iubeşti vrăjmaşii, atunci şi mai iubit eşti de Dumnezeu. lar 
dacă îţi pui sufletul pentru oameni, atunci eşti foarte iubit de 
Domnul, Care EI Însuşi Şi-au pus sufletul pentru noi. 


Inainte nu știam ce înseamnă un suflet bolnav, dar acum lă- 
murit O văd, şi în sinemi, şi în ceilalți. Când sufletul se smereşte 
şi se dă voii lui Dumnezeu, el se însănătoșeşte şi foarte este li- 

niştit în Dumnezeu, şi din această bucurie se roagă ca toţi să 
cunoască pe Domnul în Duhul Sfânt, Care limpede poartă 
sufletului mărturia mântuirii. 


«Domnul din ceriu S'au plecat preste (toți) fiii oamenilor, ca 
să vază de este carele înțelege sau carele caută pre Dumnezeu» 
(Ps. 13:2). 

Monahul zi şi noapte se învață în legea Domnului şi tot aşa, 
zi ŞI noapte, neîncetat duce război cu neprietenii. El trebuie să 
cucerească şapte întărituri. 

Întâia întăritură — a-şi tăia voia proprie. 

A doua întăritură — a se da pe sine ascultării Bătrânului. 

A treia întăritură — a-şi usca trupul pentru Dumnezeu. 

A patra întăritură — a dobândi neagonisirea. 

A cincea întăritură — a birui iubirea de sine. 

A şasea întăritură — a se smeri. 

A şaptea întăritură — a-și da sufletul lui Dumnezeu, adică 
întru toate a se da voii lui Dumnezeu. 

Acum să vedem ce răsplăți pentru biruinţe va primi monahul 
de la Domnul încă de pe pământ. 

Cea dintâi — pacea cugetului. A doua — sufletul şi trupul pri- 
mesc pace de la Dumnezeu. A treia — sufletul iubește pe Dum- 
nezeu, şi văzându-L, cugetă că Dumnezeu ne iubeşte. A patra — 
sufletul, din dragoste de Dumnezeu, iubește şi pe aproapele ca 
însuşi pe sine. A cincea — sufletul odihnește în Dumnezeu şi 
vede măreția lui Dumnezeu și milosârdia Lui. A şasea — sufletul 
umblă pe pământ şi lucrează cu mâinile, dar mintea i s'a alipit 
de Dumnezeu, și văzându-L uită pământul, căci dragostea lui 
Dumnezeu îmbie sufletul a iubi pe Cel iubit. A șaptea — sufletul 
simte harul lui Dumnezeu în gândurile sale. A opta — sufletul 
simte harul în inima sa. A noua — sufletul simte harul lui Dum- 
nezeu şi în trupul său. A zecea — din dragostea lui Dumnezeu 1 

se descoperă Împărăţia Cerului, iar sufletul în Duhul Sfânt 
cunoaşte pe Domnul nostru precum este. 


Pentru scrierile mele, cel ce la va citi, pentru toate să mă 
ierte, pentru greşalele mele, şi vă cer a vă ruga pentru mine. 

Dar am scris pentru că dragostea lui Dumnezeu m'a îmbiat, 
iar întru dânsa nu cunosc sațiu. Şedeam, şi întreg sufletul meu 
se îndeletnicea cu Dumnezeu, şi nici un singur gând nu se apro- 
pia de mine şi nu-mi împiedeca mintea a scrie despre iubit 
Domnul. lar când scriu un cuvânt, pe următorul încă nu-l ştiu, ci 
el se naşte în mine şi eu îl scriu. Dar când încetez a scrie se în- 
tâmplă ca gândurile să vie şi să-mi supere mintea cea slabă şi 
neputincioasă; dar atunci mă plâng Milostiv Domnului, şi 
Domnul mă miluieşte, pe zidirea sa cea căzută. 


GÂNDURI PENTRU IEŞIRE 


Eu zac cu trupul pe pământ, dar râvneşte duhul meu să vază 
pe Domnul în slavă. Măcar că mult sânt păcătos, dară Domnul 
mi-au dat să-L cunosc în Duhul Sfânt şi sufletul meu Îl cunoaş- 
te, cunoaşte cât de nemărginit de milostiv este El şi cât este de 
îmbucurător. 

Sufletul înainte de harul lui Dumnezeu se teme de moarte. Se 
teme sufletul şi de Însuşi Dumnezeu, căci nu ştie cât este El de 
smerit, şi de blând, şi de milostiv. Și nimenea poate înţelege 
iubirea lui Hristos, de nu va fi gustat harul Sfântului Duh. 

Frații mei iubiți întru Domnul, Domnul cel Milostiv este 
martor sufletului meu că adevărul scriu. Și să ştiţi, fraților, şi 
nimenea să se înşele: cel ce pe fratele nu iubeşte, nici pe Dum- 
nezeu iubeşte. Drept scrie despre aceasta Scriptura, iar ea tre- 

buie împlinită întocmai, şi atunci vei vedea tu însuţi în sufletul 
tău milostivirea Domnului care-ţi va robi sufletul, căci dulce 
este harul Domnului. 


Tânărul îşi caută o mireasă, iar fata îşi caută mirele. Este 
viața pământească, de Dumnezeu binecuvântată. Dar sufletul pe 
care Și L-au ales Domnul, şi i-au dat a gusta dulceaţa iubirii lui 
Dumnezeu, nu asemuieşte viața pământească cu iubirea lui 
Dumnezeu, ci cu Singur Dumnezeu se îndeletniceşte, şi de ni- 
mic pământesc se alipeşte. Iar de-i vin gânduri pământești nu se 
îndulceşte de ele, căci nu poate iubi cele pământești, ci întreg cu 
dorire tinde către ale cerului. 


Maica Domnului cu Iosif -Logodnicul cu durere căutau pe 
Hristos când rămăsese în lerusalim și grăia în Biserică cu bă- 
trânil; şi de-abia după trei zile L-au aflat. 

Cât o durea sufletul pe Maica Domnului în acele zile? Ea 
cugeta: «Unde eşti, Fiul Meu iubit? Unde eşti, Lumina Mea cea 
de mult preț? Unde eşti, iubit rodul pântecelui Meu? 

Tot aşa fiecare suflet dator este să caute pe Fiul lui Dum- 
nezeu şi Fiul Fecioarei, câtă vreme nu L-a aflat. 


Sufletul care a cunoscut dragostea lui Dumnezeu în Duhul 
Sfânt cearcă, murind, o oarecare teamă când îngerii îl duc către 
Domnul, căci vieţuind în lume s'a supus păcatelor. Dar când 
sufletul vede pe Domnul se bucură de milostivă şi blândă faţa 
Sa, iar Domnul nu-i pomeneşte păcatele, pentru mulțimea blân- 
dețelor Sale. De la cea dintâi privire asupra Domnului sălăş- 

luieşte iubirea Domnului în suflet, şi întreg se primeneşte din 
dragostea lui Dumnezeu şi din desfătarea Duhului: Sfânt. 


Părinții noştri au trecut de la pământ la cer. Ce anume fac ei 
acolo? Ei petrec în dragostea lui Dumnezeu şi văd frumuseţea 
Feţei sale. Frumuseţea Domnului robeşte tot sufletul cu bucurie 
şi cu dragoste. Această frumuseţe se cunoaşte şi pe pământ, dar 
în parte, căci dragostea cea desăvârșită trupul muritor nu o 
poate purta. Pe pământ Domnul dă sufletului atâta cât poate el 
cuprinde şi cât voieşte îndurată mâna Domnului. 


Sufletul meu s'a apropiat de moarte şi puternic doreşte a 
vedea pe Domnul şi vecinic a fi cu El. 

Domnul mi-au iertat mulțime de păcate şi mi-au dat în Duhul 
Sfânt a cunoaşte cât de mult iubeşte pe om. 

Întreg cerul se minunează de întruparea Domnului, cum El, 
Domnul cel Mare, au venit pentru a mântui pe noi, păcătoşii, şi 
ne-au câştigat vecinică odihnă prin patimile Sale, şi sufletul nu 
voleşte a cugeta nimic pământesc, ci tinde către acolo unde este 
Domnul. 

lubite inimii sânt cuvintele Domnului când Duhul Sfânt dă 
sufletului a le pătrunde. Când Domnul vieţuia pe pământ, mul- 
țime de norod umbla după Dânsul, şi câteva zile nu se puteau 
rumpe de Domnul, ci flămânzi ascultau dulcile Sale cuvinte. 

Sufletul iubeşte pe Domnul, şi tot ce-l împiedică a se gândi 
la Dumnezeu îl scârbeşte. Şi dacă încă de pe pământ sufletul 
atât de mult se îndulceşte în Duhul Sfânt, cu cât mai mult în- 
dulci-se-va el acolo. 

«O, Doamne, cât ai iubit Tu zidirea Ta». 
«A Ta lină, blândă privire, sufletul a o uita nu poate». 

Sufletul meu, Doamne, cu Tine se îndeletniceşte ziua în- 
treagă şi toată noaptea, şi pre Tine caut. Duhul Tău mă îmbie a 
Te căuta, şi pomenirea Ta îmi veseleşte mintea. lubitu-Te-a su- 
fletul meu, şi se bucură că Tu eşti Dumnezeul meu şi Domnul, 
şi până la lacrămi tânjesc după Tine. Şi măcar că în lume totul 
este frumos, dar de nimica pământesc mă grijesc, şi sufletul 
doreşte numai pe Domnul. 

Sufletul ce a cunoscut pe Dumnezeu cu nimic se poate în- 
destula pe pământ, ci întreg tinde către Domnul şi strigă precum 
copilul mic ce şi-a pierdut muma: 

«Tânjește sufletul meu dupre Tine, şi cu lacrămi Te caut». 


Sufletul, de dragostea Domnului, s'a făcut ca ieşit din minţi; 
şade, tace, a grăi nu voiește; şi ca ieşit din minţi caută asupra lu- 
MII, ŞI nu 0 doreşte, şi nu o vede. lar oamenii nu ştiu că el pri- 
veşte pe iubit Domnul, şi lumea a rămas parcă în urmă şi uitată, 
şi nu doreşte sufletul să gândească la ea, căci nu este într'însa 
desfătăciune. 


Aşa este cu sufletul care a cunoscut desfătarea Duhului 
Sfânt. 
«O, Doamne, dă nouă această dragoste în toată lumea Ta!» 


«O, Duhule Sfinte, viază în sufletele noastre, ca toți 
într'un glas să slăvim pe Făcătorul, 
pre Tatăl, şi pre Fiul, şi 
pre Duhul Sfânt. 


Amin». 

+ DIhIITRIE. ARHIEPISCOPUL CONSTANTINOPOLEI 
NOUA ROhiă ȘI PATRIARH A-TOATĂ-LULIGA 


reacuvioase Arhimandrit, Kir Igumen Kirill, și ceilalți 
părinţi ai celei din Essex, Anglia, Sfinte Patriarhale şi 
Stavropighice Mănăstiri a Cinstitului Înnaintemergă- 
tor, fii iubiți întru Domnul ai Smereniei noastre, har 
vouă şi pace de la Dumnezeu. 

Prin cea de față a noastră Patriarhală Grammată, cu bucurie 
vă facem cunoscut cele în legătură şi cu voi, că cel pus înainte 
Epitropiei Canonice, Starețul Siluan Athonitul, Părintele du- 
hovnicesc al Ctitorului şi celui dintâi Igumen al Sfintei voastre 
Mănăstiri, Preacuviosul Arhimandrit Kir Sofronie, s'a adăugit 
Sfinților Bisericii; iar copia Patriarhalului şi Sinodalului Hrisov, 
alcătuit şi înscris în Sfântul Codex al Sfintei noastre cea Mare a 
lui Hristos Biserică, se trimite totodată Sfintei voastre Mănăs- 
tiri, cu fierbintea rugăciune ca acest nou Sfânt al Biserciui să 
solească neîncetat pentru Sfântul Munte, al cărui mare fiu s'a 
arătat a fi, pentru Sfânta voastră Mănăstire şi pentru unul 
fieştecarele dintre cei ce vă nevoiţi întru dânsa, şi pentru cea de 
pretutindenea Biserică, şi pentru pacea întregii lumi. 

Iară harul lui Dumnezeu şi nesfârşita Sa milă fie cu iubită 
nouă cea a Voastră Cuvioşie. 


Anul 1988, 1 Aprilie 


Arhiepiscopul Constantinopolului DIMITRIE, 
fierbinte către Dumnezeu solitor. 


HRISOVUL PROSLĂVIRII 
CUVIOSULUI SILYUSH STHORITUL 


re cei ce încă din viaţa cea dupre trup prin isprăvile 
bune-săvârşirilor au strălucit, cuvios este şi preafolo- 
sitor plinirii Bisericii a-i cinsti şi ferici şi dupre tre- 
cerea lor dintru ceastă viață, prin rugăciuni, şi slujbe, 
şi cântări de laudă; deoarece lauda adusă celor ce în bune- 
săvârşiri au vieţuit, la Însuşi Dumnezeu se înalță, de la Carele 
vine toată bună-săvârşirea oamenilor, precum theologhisind, cel 
cu numele theologhiei Grigorie o arată; dar şi pentru că lauda 
cea pentru cele bune, pre cei leneşi şi trândavi spre lucrarea 
bune-săvârşirilor îi înflăcărează şi îndeamnă, iar pre cei de- 
osteneală-iubitori spre a o dobândi mai râvnitori îi face. 
Deoarece prin astfel de osebite covârşitoare bune-săvârşiri 
arătatu-s'a şi cel al obârşiei ruseşti, carele în Sfântul Munte, în 
Sfânta Patriarhală şi Stavropighică Mănăstire a Sfântului Slă- 
vitului Marelui Mucenic şi Tămăduitor Panteleimon, peste o 
jumătate de veac a viețuit, Monahul Siluan, prin cuvioşie dară, 
şi sfințenia vieţii, chip al celei întru Hristos petreceri, şi al celei 
vii bune-săvârşiri icoană s'a făcut, ca şi prin felurite Dreptslă- 
vitoare şi de suflet folositoare scrieri, apostolicesc şi prorocesc 
dascăl al Bisericii şi al plinirii sale celei cu numele lui Hristos 
numite s'a arătat, atingând şi înalte măsuri duhovniceşti, fă- 
cându-se şi vas al Sfântului Duh, nevoindu-se, precum puțini, 
pentru dragoste, şi pentru toate acestea cinstindu-se de către 
Dumnezeu prin harisma tămăduirii bolilor şi suferințelor, şi a 
unei uimitoare străvederi — nimicnicia mea, dimpreună cu cei ce 
mă înconjoară, Preasfințiți Mitropoliţi şi Preacinstiţi, şi în Sfân- 
tul Duh iubiți frați şi împreună-slujitori, având în vedere şi 

vieţuirea sa plăcută lui Dumnezeu, și faptele şi isprăvile sale, 
precum şi mai-nainte-văzând folosul obştesc al credincioșilor, 
hotărâm, în împreună-glăsuire cu cei mai dinainte Dumnezeieşti 
Părinți, şi urmând cel de obşte al Bisericii obicei, cea dumne- 
zeieştilor bărbaţi cuvenită cinste a da lui. 

Drept aceea soborniceşte aşezăm și hotărâm, şi în Sfântul 
Duh poruncim, ca de acum înainte, și în toate veacurile, Sfântul 
Siluan Aghioritul să se adauge Cuvioşilor şi Sfinților, ai Bi- 
sericii bărbați, în fiece an cu sfinte rânduieli şi slujbe a se cinsti 
şi în cântări de laudă a se ferici, în a 24-a zi din Septemvrie, în 
carea fericit către Domnul s'a mutat. 

Întru arătarea şi întărirea acesteia s"a întocmit şi cel de față 
patriarhicesc al nostru şi sobomicesc hrisov, alcătuit adică şi 
iscălit în acest sfânt codice al celei sfinte a lui Hristos Marii 
noastre Biserici, în același şi neschimbat chip trimiţându-se şi 
celei Sfinte a Sfântului Munte Kinotite, spre a se adăuga în ale 
lor arhive. 

În anul mântuirii 1987, în luna lui Noiemvrie 26, al Indic- 
tonului 11. 


+ Dimitrie al Constantinopolei 


+ Ieronim al Rodopolei T Evanghelos al Perghiei 

+ Fotie al Imvrului + Kallinik al Listrei 

+ Maxim al Stavropolei şi Te- ţ Konstantin al Derkiei 
nedossului Ț Athanasie al Elenupoliei 

+ Hrisostom al Mirelor T Iloakim al Mitiliniei 

+ Simeon al Prinkiponissiei + Vartholomeu al Filadelfiei 


+ Gavriil al Koloniei 


SINAXAR 


MI  ntru această zi, pomenirea Cuviosului și de-Dumne- 
zeu-purtătoriului Părintelui nostru, Siluan Athonitul 
ce s'a nevoit în cea din Sfântul Munte Rusească Mă- 
năstire a Sfântului Mare Mucenic Panteleimon, în iu- 


birea lui Dumnezeu săvârşindu-se întru Domnul, în ziua a un- 
sprezecea/douăzeci şi patra a lunii Septemvrie, anul mântuirii o 
mie nouă sute treizeci şi opt. 


Stihuri: 
Pre Hristos, pre Carele mai nainte în viață, Siluane, ai zărit 
Pre Acela acuma vezi, dară nu ca în oglinde. 


Făleşte-se dară patria-ți cu a ta naştere, Părinte, 

Bucură-se şi Athonul, cela ce întru Duhul te-a hrănit. 

Pre cel cu numele pădurii, ceriul priimească, pre marele 
Athonit. 


Siluan acesta, al cerescului Ierusalim cetăţean, a fost din pă- 
rinți cucernici din pământul Rusiei, din satul ce ţine de Guber- 
nia Tambovului, Şovsk cu numele. Născutu-s'a în anul al o mie 
opt sute şasezeci şi şaselea de la a lui Dumnezeu-Cuvântului 
cea dupre trup naştere, din tinerețe chemat fiind la pocăință de 
Însăşi preacântata de-Dumnezeu-Născătoare şi pururea Fecioara 
Maria. 

Iară la al douăzeci şi șaptelea an ajungând cu vârsta, lepă- 
datu-s'a de cele ale lumii, şi drept merinde luând cu sine ru- 
găciunile celui între sfinți Părintelui loan din Kronstadt, ajuns-a 
în al Elladei preavestit Munte al Athonului, luând asupră-şi mo- 
nahicescul jug în Mănăstirea Sfântului Mare Mucenic şi Tămă- 
duitoriu Panteleimon. 

lar dăruindu-se din tot sufletul lui Dumnezeu, în puţină vre- 
me nu numai cea neîncetată rugăciune, de la Preasfânta de- 
Dumnezeu-Născătoare în dar a priimit, ci şi Dumnezeieştii ară- 
tări negrăit s'a învrednicit, în cinstitul lăcaş al Sfântului Proroc 
Ilie, ce se află în moara zisei Mănăstiri. 

Stingându-se însă cel dintâiu Har, de mare plânset cel prea- 
cuvios cuprins fiind, şi de multe ori foarte, cu îngăduinţa lui 
Dumnezeu ispitirilor celor înţelegători vrăjmaşi fiind dat, ani 
cincisprezece paşilor lui Hristos urmând, „rugăciuni şi rugi că- 
tre Cel ce putea să-l mântuiască din moarte, cu strigare tare şi 
cu lacrămi aducând” (Evr.5:7), învăţat de Dumnezeu făcându-se 
(vezi loan.6:45), de sus au venit al Dătătoriului de Lege glas: 
„Ţine-ţi mintea în iad, şi nu deznădăjdur”. Pre carele ca pre un 
dreptariu nerătăcit păzind, alergat-a în calea lui Antonie, lui M- 
acarie, lui Sisoe, lui Pimen şi a celorlalți vestiți povăţuitori ai 
Pustiei, a cărora şi măsură a atins, şi dăruirile — apostolicesc şi 
prorocesc învăţătoriu arătându-se, viu fiind şi dupre moarte. 

Lăsat-a şi scrieri pline de Har şi de Duhul Sfânt, pre carile a 
făcut arătate ucenicul şi învăţăcelul acestuia, Starețul Sofronie, 
întemeietoriul şi arhimandritul ceii din al Vritaniei ostrov mă- 
năstiri a binecinstitorilor orthodocşi. Şi ce nevoie este aci a 
înmulți pentru atotcuviosul Siluan cuvântul? Căci adică mai 
nainte venind Avva acesta, a aceluia viaţă şi învăţătură cu dea- 
măruntul şi pre larg a înfățişat şi a scris la începutul cărții dum- 
nezeieştilor şi preadulcilor acelor scrieri. Carea carte învaţă, 
precum este cu putinţă celor ce citesc a vedea adică şi a cu- 
noaşte, ce feliu a fost acest al Domnului nevoitoriu, şi căci dacă 
cineva cu scumpete poruncile va păzi, murind vieții întru totul, 
pre Hristos viind întru dânsul, precum zice Pavel, va câştiga 
(Gal.2:20); carte, altfel, de-Dumnezeu-însuflată, scrisă fiind cu 
condeiul Duhului. Adeveresc cuvântul acesta cei mulți, carii 
printr'însul „din tot neamul ce este sub ceriu” (Fap.2:5) „la cu- 
noaşterea adevărului” (1Tim.2:4) au venit, Şi încă şi acuma vin. 

Căci a fost minunatul acesta „blând şi smerit cu inima” (Mt. 

11:29), înflăcărat către Dumnezeu rugătoriu pentru mântuirea 
tuturor oamenilor, şi propovăduitoriu neasemuit al ceii de vrăj- 
maşi iubiri, carea este cea mai neîndoielnică cu putință mărturie 
a adevăratei lucrări a dumnezeiescului Duh. 

Mutatu-s'a de la moarte la viaţă fericit acest Cuvios Siluan, 
plin de zile întru Duhul, în a douăzeci şi patra a lunii lui Sep- 
temvrie, în anul o mie nouă sute treizeci şi opt, împărăţind 
Domnul nostru lisus Hristos, Căruia slava şi stăpânirea în vecii 
vecilor. Amin. 


Pentru ale sale, şi ale tuturor sfinţilor rugăciuni, 
Hristoase Dumnezeule miluieşte 
şi mântuieşte pre noi. 
Amin. 


C5SED 


Tropariul Sfântului Siluan Athonitul 
Glas 3. 


Propovăduitoriu al iubirii lui Hristos, lumii întregi ai fost 
dat, de trei ori fericite, între cuvântătorii de Dumnezeu cel prea 
dios, căci pre Cel smerit şi blând ai văzut, şi inima Aceluia ai 
cunoscut; pentru aceasta, prin graiurile tale toţi luminându-ne, 
Siluane, de Dumnezeu însuflate, proslăvim Duhul, Carele pre 
tine-au proslăvit. 


Alt tropariu, Glas 4. 
Podobie: Dreptariu al credinţei.... 


Pre Hristos, Învăţătoriu în calea smereniei, rugându-te, ai 
aflat, Duhul mărturisind în inima ta mântuirea; pentru aceasta, 
călăuză nevoinţei te-ai arătat, plin fiind de lumina cea dumne- 
zeiască. Cuvioase Părinte Siluane, roagă pre Hristos Dumnezeu, 
să se mântuiască sufletele noastre. 


În parohii: 


Pre Hristos, Învăţătoriu în calea smereniei, rugându-te, ai 
aflat, Duhul mărturisind în inima ta mântuirea; pentru aceasta, 
neamurile toate, acum la nădejde chemate, se veselesc întru a ta 
pomenire. Cuvioase Părinte Siluane, roagă pre Hristos Dum- 
nezeu, să se mântuiască sufletele noastre. 


550 RA E XA 


Alt Tropariu, Glas 3. 
Podobie: Dreptariu al credinţei... 


Duhul cel Sfânt întru cunoștință luând, şi al lui Adam câş- 
tigând plânsul, fără de sațiu pre Hristos ai dorit, cu tărie mintea 
în iad ţi-ai ţinut, şi pre oameni mai presus de fire ai iubit: Pă- 
rinte Siluane, pururea lui Dumnezeu soleşte, ca să se dea nouă 
mare milă. 


Condacul, Glas 8. 
Podobie: Când s'au pogorât... 


Pre pământ fiind, slujit-ai lui Hristos, pre urmele Aceluia 
umblând; acuma, în ceriuri, pre Carele ai dorit priveşti, împre- 
ună cu Dânsul petrecând, precum au făgăduit. Pentru aceasta, 
Părinte Siluane, calea mă învață, carea ai urmat. 


CS QD 

